
NOVA 

GENERA  et  SPECIES 


PLANTARUM  BR ASILIEN SIUM. 


XLVIl.  GOMPHRENA  L. 

PENT ANDRIA  Monogynia  Linn.  Syst.  Sex.  Familia:  AMARANTACEAE  Juss. 

CHARACTER  DIFFER.  ENTI  AL  IS. 

Cjalyx  coloratus,  diphyllus,  foliolis  carinatis.  Corolla  pentapetala,  petalis  basi  plus 
minus  connexis,  persistens.  Tubus  stamineus  quinquefidus ,  laciniis  bi- trifidis  vel 
v  emarginatis  medio  antheras  uniloculares  cylindricas  gerentibus.  Stylus  unicus. 

Stigmata  duo  cylindrica.  Utriculus  monospermus. 

CHARACTER  NATURALIS. 

Calyx  inferus,  coloratus,  membranaceo -siccus  vel  scariosus,  diphyllus,  foliolis 
oppositis,  ovatis  aut  oblongis,  carinatis,  saepe  navicularibus.  Cor.olla  infera,  com¬ 
page  sicca  duriuscula,  raro  molli,  pentapetala,  petalis  erectis  lanceolatis  aut  linearibus, 
nunc  liberis  nunc  basi  plus  minus  connatis,  uninerviis ;  extus  nunc  tota  tomentosa,  nunc 
versus  basin  dense  lanata,  superne  plurimum  calva,  lana  undulato -crispa  vel  stricta 
tandem  patente ,  rarissime  glabriuscula.  Stamina  quinque  ,  connata  in  tubum  mem¬ 
branaceum,  plus  minus  quinquefidum  vel  quinquepartitum;  laciniis  medio  uninerviis, 
nunc  superne  divisis  in  lacinulas  duas  lanceolatas,  lineares  aut  triangulares  cum  ter¬ 
tia  intermedia  breviore  antherifera,  nunc  simpliciter  emarginatis  medioque  antherife- 
ris.  Antherae  cylindraceae ,  dorso  fere  medio  adnatae,  intra  tubi  orificium  erectae 
vel  tandem  versatiles,  uniloculares,  antice  medio  tota  longitudine  rima  apertae.  Pollen 
creberrimum,  flavum,  globosum.  Ovarium  turbinatum  aut  subglobosum,  uniovulatum. 
Ovulum  in  funiculo  umbilicali  e  centro  adscendente  appensum.  Stylus  teres,  brevius- 
culus.  Stigmata  duo,  cylindracea,  aut  unicum  longe  bicrure  styli  sursum  bipartiti 
faciem  interiorem  vestiens,  glandulosa  aut  cellulis  piliformibus  sursum  hirtula.  Utri¬ 
culus  membranaceus,  ovatus,  compressiusculus,  inclusus  corolla  persistente  versus 
basin  nonnunquam  indurata  ,  irregulariter  circumscissus*),  monospermus.  Semen 
in  funiculo  umbilicali  filiformi  e  fundo  utriculi  adscendente  pendulum  ,  lenticulare, 
ad  hilum  emarginatum.  Testa  coriacea,  nitida.  Membrana  interna  tenuis,  membra¬ 
nacea,  alba.  Embryo  periphericus,  gracilis,  sublutescens,  cotyledonibus  linearibus,  ob- 


*)  Cfr.  quae  de  hoc  charactere'  p.  20  habemus. 

tusis,  incumbentibus;  radicula  filiformi,  ad  hilum  versa,  (respectu  ad  situm  funicu¬ 
li  umbilicalis  nutantis  supera).  Albumen  intrarium,  farinaceum. 

Habitus:  Herbae  ramosae,  erectae  aut  prostratae,  raro  supra  alia  vegetabilia 
decumbentes,  plerumque  villosae  aut  hirsutae.  Folia  opposita,  subsessilia  aut  brevi¬ 
ter  petiolata.  Flores  singuli  bractea  persistente  suffulti,  congesti  in  capitula  spicasve 
terminalia  aut  axillaria,  nunc  foliosa,  nunc  aphylla,  post  maturationem  decidui.  Pu¬ 
bes  plerumque  articulata ,  articulis  intumidis. 

Statio  et  Habitatio  :  Genus  secundum  tubi  staminei  et  corollae  structuram  post¬ 
hac  in  sectiones  dividendum,  in  orbe  antiquo  et  novo  provenit.  In  Europa  nullibi,  in 
Africa  quam  in  India  orientali,  Nova  Hollandia  et  America  multo  rarius  observatum; 
uti  videtur  versus  tropicos  circulos,  quam  sub  Aequatore  frequentius,  extra  tropicos 
versus  polos  item  numero  decrescens;  loca  campestria,  aprica,  ventosa,  duriuscula 
amat.  Plures  species  in  regionibus  haud  ita  multum  super  Oceanum  elevatis  degunt, 
pauciores  in  altos  montes  frigidiores  purioreque  aere  circumfusos  adsendunt;  aliae  per 
vastissimam  plagam  sparsae ,  aliae  limitibus  patriae  sat  arctis  contentae. 

1.  GOMPIIRENA  OFFICINALIS.  Tab.  CI.  CII. 

G.  ferrugineo -hirsutissima,  caulibus  adscendentibus ,  foliis  ovatis  ovalibusve,  flora¬ 
libus  in  involucrum  polyphyllum  approximatis,  capitulis  terminalibus  maximis  hemi¬ 
sphaericis,  foliolis  calycinis  corollas  basi  lanatas  aequantibus  carinae  crista  dentata. 

Gomphrena  arhorescens ,  Lin.  Suppi.  Smith  in  Rees  Cyclop.  sub  Gomphrena. 
Gomphrena  ofjicinalis ,  Spioc  unci  IMartius  Reise .  I.  p.  280* 

B rugantia ,  J^anclelli  in  Romer  Script.  lusit,  minor,  p.  50-  Bragantia  l^an- 
delli ,  Rom.  Schult.  Syst.  Veg.  IJ^.  p.  707*  Poir .  Enc.  Suppi.  I.  p.  Gq5« 

Radix  perennis,  tuberosa,  subsimplex ,  interdum  pugni  crassitie  ,  basi  et  lateribus  fibris  te¬ 
nuibus  adspersa ,  epidermide  pallide  fusca ,  intus  sublignosa,  flavescens.  Caules  ex  eadem  radice 
plerumque  plures,  adscendcntes ,  spithamaei ,  pedales  vel  parum  longiores,  teretes,  crassitie  pen¬ 
nae  anserinae,  rubenti- virides ,  ubique  dense  hirsuti  pilis  stricte  patentibus  duas  ad  quatuor  lineas 
longis  fuscidulis,  sub  microscopio  composito  e  basi  incrassata  subulatis  atque  distantia  varia  articu¬ 
lis  intumidis  distinctis,  nunc  solitariis,  nunc  subfasci culatis.  Folia  opposita,  in  quovis  caule  trium 
quatuorve  parium,  distantia  bipollicari ,  patentia,  bi-ad  tripollicaria,  ovata  aut  ovalia,  basi  in  pe¬ 
tiolos  perbreves  attenuata ,  apice  nervo  medio  excurrente  brevissime  mucronulata ,  in  utraque  fa¬ 
cie  uti  caulis  hirsuta  ,  pilis  versus  marginem  inque  nervo  venisque  subtus  prominentibus  frequen- 
tioribus  ,  obscure  viridia ,  versus  marginem,  in  nervo  venisque  subrubentia.  Petioli  margine  mem¬ 
branaceo  quasi  in  vaginam  brevem  amplcxicaulcm  confluentes,  hirsutissimi.  Flores  in  caulibus  ul¬ 
tra  folia  productis  terminales ,  in  capitulum  maximum  ,  diametro  interdum  fere  tripollicari ,  hemi¬ 
sphaericum  conferti ;  involucrati  foliis  duodecim  ad  quindecim  pluriseriatis  patentibus  ,  quorum  ex¬ 
teriora  duo,  quasi  caulina  terminalia,  ovato -oblonga,  reliquis  majora  interdum  altius  distant,  in- 

teriora  duplo  minora  ovato  -  lanceolata  atque  nervo  medio  excurrente  distinctius  mucronata  sunt,  pilis¬ 
que  interdum  frequentioribus  hirsutissima,  caeterum  reliquis  similia.  Bractea  cuivis  flori  adstat  erecta, 
longe  acuminato  -  triangularis ,  versus  basin  margine  membranaceo  ciliato  instructa ,  sicca  ,  scariosa  , 
medio  coccinea,  margine  pallidior.  Calyx  in  hac  specie  fere  maximus,  pollicem  et  quod  ex¬ 
cedit  longus,  foliolis  angusto  -  lanceolatis  acuminatis  complicatis,  ima  basi  parum  latioribus  et  tene¬ 
rioribus  ,  praesertim  sursum  firmatis  nervo  carinali ,  qui  in  cristam  abit  postice  integerrimam ,  an¬ 
tice  inde  a  medio  versus  apicem  magis  elevatam  atque  irregulariter  denticulatam  ,  splendide  cocci¬ 
neis,  ima  basi  pallidioribus.  Corolla  longitudine  calycem  aequans,  colore  eodem  coccineo  splen¬ 
dens.  Petala  latitudine  subaequalia ,  linearia,  acuta,  ima  basi  extus  callosa  cohaerentia,  uninervia  , 
sub  apice  tenuissime  denticulata,  a  basi  ad  medium  usque  lanata  pilis  densissimis  deorsum  undulato- 
crispis  sursum  strictis,  sub  microscopio  composito  articulatis,  articulis  parum  intumidis ,  sericeo- 
nitentibus  subflavescentibus,  et  aliis  pilis  minoribus  in  parte  superiore  ad  margines  tenuiores  ciliata. 
Tubus  stamineus  corollam  aequans,  cylindricus,  ima  basi  nonnihil  inflatus,  e  membrana  tenui  fac¬ 
tus,  antice  coccineus,  inferne  plus  minus  pallidior,  nervis  quinque  percursus  parallelis,  terminatis 
in  lacinias  quinque  parvas  transverse  oblongas  erectas  emarginatas,  quibus  antherae  affixae  sunt. 
Antherae  ratione  tubi  minutae,  cylindricae,  flavae,  omni  longitudine  dehiscentes.  Pollen  flavum. 
Pistillum  quam  tubus  stamineus  fere  quintuplo  brevius.  Ovarium  turbinatum  ,  glabrum,  viride,  in 
fundo  tubi  nonnihil  carnoso.  Stylus  brevis,  cylindricus,  flavescens,  superne  in  crura  duo  cylin¬ 
drica  abiens  in  omni  facie  interiore  sligmatosa.  Semen  in  utriculo  ovato  compresso  in  superiore 
parte  transverse  dissiliente  unicum,  lenticulare,  ad  hilum  emarginatum,  magnitudine  seminis  Sina- 
peos ,  testa  nitida  ,  dilute  fusca. 

Crescit  in  campis  montanis  super  montium  tractum ,  qui  Serra  de  Mantiqueira  dicitur , 
passim  in  Provincia  Minas  Geraes ,  prope  Cambui,  Estiva ,  Mandu ,  S.  Gongalo  atque  in 
similibus  locis  Provinciae ,  quae  a  S.  Paulo  nomen  liabet ,  septentrionalibus,  e.  g.  prope 
Taubate ,  S.  Joze ,  Sorocaba ,  altitudine  supra  Oceanum  1600  —  2800  pedum. 

Floret  Januario  et  Februario.  If. 

Incolae  hujus  plantae  radice  iisdem  fere  in  morbis  utuntur  ,  quibus  in  America  septentrionali 
Serpentaria  adhibetur:  in  ventriculi  et  intestinorum  abdominalium  debilitate,  diarrhoea,  febribus 
intermittentibus  ,  spasmis  etc.  ,  eamque  virtute  tonica ,  stimulante  pollentem ,  tamquam  Panaceam 
universalem  ,  Parat  udo  nuncupant. 

Explic.  Tab.  CI.  Gomphrenae  officinalis  caulis  separatus,  magn.  n.  i.  Foliolum  calycis,  mag.  n.  2.  Flos. 
3.  Foliolum  calycis.  4.  Corolla.  O.  m.  a.  5.  Petalum  et  6.  tubus  stamineus,  pistillum  includens  magis  aucta. 
7.  Pilus  corollae  maxime  auctus.  CII.  Tota  planta,  magn.  immin.  1.  Capitulum  medio  verticaliter  dissectum, 
ut  antheseos  consequutio  appareat ,  magn.  nat.  2.  Tubus  stamineus  longitudinaliter  dissectus  cum  insidente  pistillo. 
3.  Apex  tubi  cum  lacinia  antherifera.  4.  Pistillum.  5.  Semen.  6.  Idem  medio  dissectum.  Omnia  magn.  aucta, 

2.  GOMPHRENA  EDSERTORUM.  f  Tab.  GUI. 

G.  caulibus  dichotomis  subadscendentibus  foliisque  lanceolatis  acutis  praesertim 
subtus  pubescenti- villosis,  capitulo  hemisphaerico  terminali  in  pedunculo  elongato  di- 
phyllo,  foliis  ovatis,  foliolis  calycinis  antice  late  obtuseque  cristatis  corollas  basi  lana¬ 
tas  superantibus. 

Radix  perennis,  perpendicularis,  crassitic  fere  digiti  minimi,  ramis  pluribus  interdum  quasi 
multiceps,  subtorta,  versus  basin  fibras  plures  emittens,  epidermide  fusca.  Caules  ex  eadem  ra¬ 
dice  plures  ,  erecti  vel  plerumque  adscendentes ,  spithamaei,  inferne  interdum  dichotomo  -  ramosi , 
teretes,  pilis  albis  erectis  pubescentes  vel  praesertim  ad  nodos  villosi  ,  basi  flavescenti- virides  aut 
subtestacei ,  antice  virides.  Folia  in  quovis  caule  circiter  trium  seu  quinque  nodorum ,  internodiis 
inferioribus  vix  pollicaribus  longiora  ,  superioribus  bi - tripollicaribus  duplo  aut  triplo  breviora, 
lanceolata  atque  in  petiolos  brevissimos  attenuata ,  nervo  medio  subtus  prominulo  in  apiculum 
acutissimum  excurrente  mucronata,  laete  viridia,  attamen  praesertim  in  facie  inferiore  pilis  sur¬ 
sum  decumbentibus  villosa  aut  villosius  cula.  Pedunculi  caulibus  similes  ,  quorum  apices  si¬ 
stunt,  circiter  tri-vel  quadripollicares ,  terminati  capitulo  hemisphaerico,  diametro  decem  linearum 
aut  fere  pollicis  ,  involucralo  foliis  duobus  ovatis  acuminatis  mucronulatis  subtus  pubescentibus. 
Bractea  lineam  longa,  ovata,  acuta,  alba,  scariosa,  nervo  medio  carinata,  parum  concava.  Ca¬ 
lycis  foliola  oblonga,  compressa,  carinata,  dorso  ultra  medium  dilatata  in  cristam  semioblongam  , 
quae  in  junioribus  integerrima  in  adullioribus  sub  lente  valde  augente  irregulariter  serrulata  appa¬ 
ret,  alba,  versus  apicem  rosea,  sicca,  basin  versus  quam  apice  tenuiora,  circiter  tres  lineas  cum 
dimidia  longa.  Petala  calyce  parum  breviora,  lanceolata,  acuta,  alba,  basi  tamen  subflavescentia 
atque  nervo  unico  percursa ,  cpii  a  basi  ad  medium  usque  multo  latior  est  atque  virescit  ,  extus 
ad  medium  usque  obsessa  lana  alba  subcrispa,  c  filis  tenuissimis  simplicibus  aequaliter  septatis  con¬ 
stante.  Tubus  stamineus  albus,  sub  anthesi  parum  exsertus,  quatuor  lineas  longus,  gracilis,  cylin¬ 
dricus,  apice  breviter  quinquefidus  in  lacinias  e  basi  quadrato-  oblonga  parum  dilatatas  atque  fur- 
cellato -bifidas ,  cruribus  flavescentibus  lineari -lanceolatis  obtusiusculis ,  sinu  inter  crura  rotunda¬ 
to  ,  nervis  solitariis  e  sinubus  decurrentibus.  Antherae  imo  sinui  adnatae,  tubo  quadruplo  brevio¬ 
res.  Pistillum  tubo  triplo  brevius.  Ovarium  cylindricum ,  abiens  in  stylum  brevissimum.  Stigmata 
duo  teretia,  flavescenti- viridia. 

Crescit  in  campis  siccis  et  in  sylvis  aestu  aphyllis. ,  locis  sub  argillosis ,  passim  subsal¬ 
sis  ,  ad  fluvium  S.  Francisci ,  prope  Joazeiro ,  nec  non  in  aliis  locis  deserti  Babiensis  inter 
Filiam  Novam  da  Rainha  dictam  et  fluvium  S.  Francisci.  Planta  gregaria. 

Florebat  Martio ,  Aprili.  7J. 

Explir.  Tal>.  CIII.  i.  Flos.  2.  3.  Bractea.  4-  5.  Foliola  calycis.  6.  Corolla.  7.  Petalum.  Omnia  aucta.  8.  Tu¬ 
bus  stamineus  apertus,  cum  pistillo,  multo  magis  auctus. 


3.  GOMPHRENA  DEMISSA,  f  Tab.  CIV. 

G.  caulibus  dichotomis  procumbentibus ,  foliis  breviter  lanceolatis  acutis  praeser¬ 
tim  subtus  pubescenti- villosis 5  capitulis  hemisphaericis  sessilibus  terminalibus;  foliolis 
calycinis  carina  antice  serrulata  corollam  araclinoideo -villosam  aequantibus. 

Radix  perennis,  perpendicularis,  fusiformis,  plus  minus  flexuosa,  sublignosa,  vertice,  ubi  cau¬ 
les  promit,  nodulis  villosis  notata.  Caules  ex  eadem  radice  plures  ,  spithamaei  et  longiores,  subdi- 
chotomi ,  prostrati,  teretes,  pubescenti  -  villosi  pilis  albis  subsericeis  ad  nodos  frequentioribus ,  ru¬ 
benti- virides  vel  rosei.  Folia  opposita,  innovatione  ramorum  interdum  quasi  quaterna,  brevissime 

petiolata ,  breviter  lanceolata  aut ,  si  mavis,  nonnunquam  oblongo  -  lanceolata ,  vix  pollice  longiora, 
acuta,  obsessa  pilis  tenuibus  albis  decumbentibus,  iisque  in  pagina  inferiore  multo  frequentioribus  subin- 
cana ,  nervo  subtus  prominente.  F lores  congesti  in  capitula  hemisphaerica  in  axillis  summorum 
foliorum  sessilia  atque  nonnunquam  foliis  quaternis  quasi  involucrata ,  magnitudine  baccae  V accinii 
Myrtilli ,  aut  parum  majora.  Bractea  tenera,  alba,  scariosa,  lato -ovata,  concaviuscula,  vix  lineam 
longa ,  sub  lente  antice  irregulariter  hinc  inde  dentata ,  nervo  medio  in  apiculum  excurrente.  Ca¬ 
lycis  foliola  e  simili  membrana  tenera  alba  facta ,  oblonga ,  versus  basin  nonnihil  attenuata ,  nervo 
dorsali  acutiuscule  carinata  atque  supra  dimidium  longitudinis  crista  semilanceolata  irregulariter 
sinuato  -  denticulata  aucta  ,  fere  duas  lineas  longa.  Corollae  petala  lineari  -  lanceolata  ,  obtusa  , 
basi  extus  et  intus  villo  denso  pallide  flavido  quasi  arachnoideo  obvoluta ,  antice  nudiuscula ,  po¬ 
stice  nervo  lato  viridi  percursa  sub  apice  evanido,  ita  ut  pars  antica  subdiaphana  appareat,  antice 
irregcdariter  denticulata ;  duo  interiora  magis  concava  atque  tubum  stamineum  arcte  amplectentia, 
dorso  densius  villosa.  Tubus  stamineus  parum  inclusus,  cylindricus,  totus  diaphanus  ,  apice  quin- 
quefidus  in  lacinias  minutas  oblongo  -  quadratas  medio  ferentes  antiieras  cylindricas  flavas ,  rumpen¬ 
do  intus  omnino  apertas  atque  in  utroque  fine  emarginatas.  Pistillum  dimidium  tubum  longitudine 
aequans.  Ovarium  obovatum ,  compressum  ,  flavescenti  -  viride.  Stylus  teres ,  brevis  ,  cum  stigmatis 
bifurci  cruribus  subulatis  fere  ovarium  aequans.  Utriculus  membranaceus,  pallidus,  subirregu- 
lariter  transversim  dissiliens.  Semen  lenticulare ,  ad  hilum  emarginatum  ,  magnitudine  seminis  Pa¬ 
paveris  ,  testa  castanea. 

Habitat  in  collibus  herbosis  sic  cius  culis  argillosis  prope  Hillam  Cachoeira ,  Provinciae 
Bahiensis. 

Floret  Februario ,  Martio.  If. 

Explic.  Tab.  CIV.  i.  Capitulum  florum  auctum.  2.  Calyx  cum  petalo.  3.  Flos  integer  cum  bractea.  4. 
Alabastrum  transverse  dissectum ,  ut  situs  corollae  intra  calycem  appareat.  5.  Corolla  aperta  et  dilatata.  6.  Tu¬ 
bus  stamineus  et  pistillum.  Omnia  varia  magnitudine  aucta. 

4.  GOMPHRENA  PROSTRATA,  f  Tab.  CV. 

G.  caulibus  divisis  procumbentibus  antice  villosis,  foliis  ovatis  acutis  subcordatis 
praesertim  subtus  subvillosis,  capitulis  globosis  terminalibus  solitariis  aphyllis,  foliolis 
calycinis  carina  simplici,  quam  corolla  extus  tomentosa  triplo  brevioribus. 

Radix  perennis  ,  teretiuscula ,  calami  cygnei  crassitie  ,  subperpendiculariter  terram  intrans  , 
lignescens,  epidermide  fusca,  longitudinaliter  rimosa.  Caules  plures  inde  irregulariter  prodeunt 
prostrati,  ramosi,  interdum  in  sesquipedalem  longitudinem  elongati,  basi  tres  quatuorve  lineas 
diametro  aequantes  ,  antice  crassitie  pennae  corvinae ,  ad  ramificationes  incrassati  et  postice  passim 
tuberculis  pulvinato  -  tomentosis  albis  notati ,  praesertim  juniores  villo  adpresso  albo  adspersi. 
Folia  opposita,  distantia  irregulari,  trium  nempe  ad  sedecim  linearum,  ovata,  acuta,  basi  subcor- 
data  subsessilia,  explanata,  patentia,  saepe  innovantium  ramidorum  rosulas  in  alis  foventia,  instruc¬ 
ta  ,  praecipue  ubi  nervus  primarius  et  venae  prominent ,  villo  albo  declinato ,  superne  tandem 
glabrescentia  et  laete  viridia.  Capitula  subglobosa  vel  globosa,  magnitudine  drupae  Prwu  spinosae 
minoris,  multiflora,  in  pedunculis  sesquipollicaribus  albo  -  tomentosis  teretibus.  Bractea  arida,  mem- 

branacea,  alba,  tandem  flavescens,  ovata,  acuminata,  nervo  dorsali  excurrente  cuspidata,  concava, 
ima  basi,  uti  pedunculi  apex,  cui  flores  insident,  pilis  albis  cincta.  Foliola  calycis  ejusdem  consi- 
stentiae  atque  coloris  ac  bractea ,  e  lato  -  ovata  basi  acuminata ,  nervo  dorsali  crassiusculo  subfla- 
vescente  percursa  et  ad  marginem  hinc  inde  irregulariter  fissa.  Corollae  petala  calycem  triplo 
superantia,  tres  circiter  lineas  longa,  lanceolata,  obtusiuscula ,  subcoriacea,  extus  villo  tenuissimo 
crispato  adpresso  albo-subflavido  obducta,  intus  glabra  ibidemque  nervorum  tenuium  subsenorum 
decursum  monstrantia ,  duo  parum  magis  concava.  Staminum  tubus  inclusus,  quarta  corollae  parte 
brevior  ,  conflatus  e  membrana  simpliciter  cellulosa  tenerrima ,  ad  dimidium  fere  usque  sectus  in 
lacinias  quinque  obtusas  integerrimas ,  nullis  dentibus  interjectis.  Antherae  laciniarum  emargina* 
turae  tenui  affixae  ,  duabus  tertiis  partibus  e  membrana  tubi  prominentes  ,  flavae ,  lineares.  Pol* 
len  flavum ,  minutum  ,  creberrimum.  Ovarium  ovato  -  cylindricum ,  grossificatum  ad  dimidium  tubi 
staminei  pertingens.  Stylus  brevis,  cylindricus.  Stigma  forma  ferri  equini,  flavo -virens.  Utricu¬ 
lus  supra  medium  transversim  circumscissus  ,  membranaceus,  albus,  includens  semen  unicum  ova¬ 
tum  ,  superne  hinc  ad  hilum  emarginatum ,  testa  testaceo  -  fusca. 

Crescit  in  campis  montanis  prope  Sorocaba  et  Ypancma ,  Provinciae  S.  Pauli. 

Florebat  Decembri ,  Januario.  !{, 

Explic.  Tai.  CV.  1.  Bractea.  2.  Calyx.  3.  Flos.  4.  Corolla.  5.  Petala  tria  a  latere  interiore.  Omnia 
aucta.  6.  Tubus  stamineus  apertus  ,  antheris  duabus  detractis ,  cum  pistillo ,  multo  magis  auctus.  7.  Semen, 
magn.  nat.  et  aucta.  8*  Idem,  testa  hinc  detracta,  ut  embryo  et  albumen  appareant,  auctum. 


5.  GOMPHRENA  MACRORHIZA.  f  Tab.  CVI. 

G.  radice  napiformi,  caulibus  adseendentibus  dichotomis,  foliis  lato -lanccolatis 
praesertim  subtus  villosis,  capitulis  globosis  pedunculatis  solitariis  aphyllis,  foliolis 
calycinis  carina  simplici,  epiam  corolla  extus  tomentosa  duplo  brevioribus. 

Radix  perennis,  simplex,  napiformis,  crassitie  calami  cygnei  aut  digiti  minimi,  deorsum  in 
fibram  rectam  indivisam  passim  fibrillosam  attenuata ,  longitudine  interdum  spithamaea ,  epidermide 
pallida,  carne  alba.  Caules  ex  una  radice  plures,  basi  humifusi ,  dein  adseendentes ,  dichotomo- 
ramosi ,  ad  summum  spithamaei ,  teretes ,  pilis  albis  adpressis  sericei ,  ad  genicula  ramificationum 
purpurascentes ,  caeterum  virides  aut  subrosei ,  ima  basi  et  ad  divisiones  primarias  passim  tubercu¬ 
lis  albo -villosis  instructi.  Folia  opposita,  lanceolata  vel  rectius  lato  -  lanceolata ,  acuta ,  unguicularia  vel 
pollicaria ,  breviter  petiolata ,  supra  pallide  viridia  pilisque  paucis  adpressis  conspersa  ,  subtus  seri¬ 
ceo -alba,  pilis  tenuibus  ad  marginem  ita  prominentibus ,  ut  folia  ciliata  reddant,  nervo  medio  sub¬ 
tus  prominulo  purpurascente  notata.  Pilorum  congeries  magis  conspicua  ad  petiolorum  inser¬ 
tiones.  Pedunculi  terminales,  solitarii,  pollicem  et  quod  excedit  longi,  teretes,  uti  caulis  villosi. 
Capitula  terminalia,  aphylla,  globosa,  multiflora,  diametro  trium  quatuorve  linearum.  Bractea  ad 
basin  cujusvis  floris ,  scariosa  ,  ex  ovato  acuminata ,  nervo  medio  in  apiculum  excurrente  firmata  , 
concava ,  persistens ,  pallide  flavescens ,  sicca  fulvo  -  aurea ,  ima  basi ,  ubi  pedunculo  inse¬ 
ritur  ,  lanata.  Calyx  constans  foliolis  duobus  lato  -  ovatis  concavis  seseque  basi  vaginanti- 
bus,  nervo  dorsali  in  aristam,  sub  microscopio  composito  quasi  nodulosam  producto,  colore 

atque  structura  omnino  bracteae  similibus  ,  corollam  ad  medium  fere  usque  amplectentibus.  Co¬ 
rollae  petala  sicciuscula  ,  lineari  -  lanceolata  ,  obtusiuscula ,  subaequalia ,  concava  ,  extus ,  praesertim 
in  margine ,  villo  tenuissimo  albo ,  tandem  subflavido,  e  filis  crispato  -  contortis  constante  dense  ob¬ 
sita,  medio  virescentia.  Tubus  stamineus  inclusus,  e  membrana  tenera  alba,  sub  microscopio 
composito  longitudinaliter  cellulosa  factus ,  cylindricus  ,  sursum  parum  angustatus  ,  divisus  in  laci¬ 
nias  quinque  subquadratas,  apice  sinu  semilunari  excisas  indeque  ibidem  ad  utrumque  latus  dente 
sub  triangulari  acuto  instructas,  dimidiam  fere  totius  tubi  longitudinem  aequantes.  Antherae  cylin¬ 
dricae  ,  utrinque  obtusae  ,  apertae  apice  emarginatae ,  polline  minuto  globoso  flavo  farctae.  Ova¬ 
rium  cylindraceo- conicum  ,  albidum,  in  STyuuM  brevem  teretem  attenuatum,  cui  stigma  majusculum, 
ferri  equini  forma,  cruribus  conniventibus ,  viridi  -  flavescens ,*  ipsum  tubum  fere  superans,  insidet. 
Semen  ex  utriculo  membranaceo  compresso  versus  basin  emittitur  convexo  -  lenticulare ,  in  latere 
superiore  pro  insertione  podospermii  emarginatum.  Testa  nitida,  rufo  -  fusca ,  crustacea.  Membrana 
interna  tenuissima.  Albumen  amylaceum,  album.  Embryo  lutescens,  periphericus,  arcuatus,  cujus 
radicula  cotyledones  crassitie  fere  aequat. 

Crescit  in  campis  siccis  prope  Joazeiro ,  vicinia  fluminis  S.  Francis  ci\  in  Provinciis  Ba- 
hiensi  et  P ernambucana. 

Floret  et  fructificat  mensibus  Martio 7,  Aprili  et  Maio.  If, 

Exjjlic.  Tab.  CVI.  Fig.  i.  Bractea  floris.  2.  Calyx.  3.  Apex  pedunculi  paulo  incrassatus  cum  brac¬ 
teis  persistentibus.  4-  Flos.  5.  Corolla.  6.  Corolla  aperta.  O.  a.  7.  Tubi  staminei  pars  ,  cum  laciniis  quatuor 
totidem  antheras  apertas  gerentibus,  adjecto  pistillo  pollineque,  magis  aucta.  8.  Semen.  9.  Idem  transverse 
dissectum.  Omnia  m.  a. 


(5.  GOMPHRENA  DEBILIS,  f  Tab.'  CVII. 

G.  radice  fibrosa,  caule  erecto  basi  diviso,  foliis  lineari  - lanceolatis  subtus  villo¬ 
sis  ,  pedunculis  terminalibus  elongatis  filiformibus  strictis ,  capitulis  globosis  aphyllis, 
foliolis  calycinis  carina  simplici,  quam  corolla  extus  tomentosa  duplo  brevioribus. 

Tota  planta  sex  vel  septem  pollices  longa.  Radix  annua,  fibrosa,  subsimplex ,  crassitie 
acus  textoriae,  perpendicularis,  plus  minus  flexuosa.  Caulis  erectus,  teres,  ima.  basi  nodulis 
nonnullis  villosis  instructus,  subroseo  -virens,  fere  ipsa  basi  divisus  in  ramos  duos  erectos  inter¬ 
nodiis  duobus  tribusve  notatos  et  ad  internodia  passim  villosos.  Folia  semipollicaria ,  lineari -lan¬ 
ceolata  ,  acuta ,  brevissime  petiolata ,  superne  laete  viridia ,  subtus  et  margine  plus  minus  albo- 
villosa ,  opposita  vel  innovatione  passim  quasi  quaterna.  Pedunculi  terminales,  vel,  quum  e  ra¬ 
mulorum  nondum  evolutorum  apicibus  prodeunt,  quasi  laterales ,  quam  caulis  et  rami  longiores  , 
filiformes,  praecipue  juxta  apicem  villosi.  Capitulum  in  singulo  pedunculo  magnitudine  nuclei 
Cerasi,  globosum,  aphyllum,  constans  floribus  numerosis  vix  bilinearibus.  Bractea  minuta,  tener¬ 
rima,  sicca,  flavescens,  nitida,  ovato  -  acuminata,  concava,  nervo  dorsali  percursa,  flore  fere 
triplo  brevior.  Calycis  foliola  ovato  -  oblonga ,  acuta,  concava  atque  basi  vaginantia,  structura, 
colore  et  nitore  omnino  bracteae ,  carina  simplici ,  nervo  quidem  excurrente  ast  non  cristato. 
Corolla  petalis  lineari  -  lanceolatis  obtusiusculis  ,  extus  lana  transversim  corrugata  albo  -  subflaves- 
cente  densissime  tomentosis  ,  intus  glabris  nervoque  lato  viridi  carinatis.  Tueus  stamineus  inclu- 

sus,  e  basi  dilatata  cylindricus,  ad  medium  usque  quinquefidus,  laciniis  sinu  rotundato  excisis 
atque  inde  quasi  subbicornibus  ,  e  tenera  membrana  alba  conflatus.  Antiierae  dimidium  fere  tu¬ 
bum  longitudine  aequantes,  cylindricae,  flavae,  tolline  flavo.  Pistillum  inclusum,  ovario  ovato,  stylo 
brevissimo,  stigmate  ferri  equini  forma.  Semen  in  utriculo  ovato,  ovato  -  compressum,  hilo  late¬ 
rali  supra  medium  emarginatum  ;  testa  testaceo -fusca  5  membrana  interna  tenerrima  5  embryone 
flavescente  albumini  farinaceo  albo  circumposito. 

Crescit  in  campis  siccis  argillosis  subsalsis,  e.  g.  prope  Joazeiro ,  secus  fluvium  S.  Francis- 
ci,  Provinciae  Bahiensis  atque  similibus  locis  in  Provincia  Piauhiensi. 

Florebat  Aprili ,  Maio.  0 

Planta  praecedenti  quoad  florum  structuram  ita  similis,  ut  rite  debeamus  suspicari,  eam  spe¬ 
cie  non  differre,  quum  tamen  habitum  et  durationem  offerat  distinctam  utramque  pingendam  curare 
atque  pro  diversis  describere  maluimus  ,  dum  ulterioribus  observationibus  res  liqueret. 

Explic.  Tab.  CV1I.  1.  2.  Bractea.  3.  Foliolum  calycis.  4-  Corolla.  5-  Flos.  6.  Corolla  aperta.  O.  magn. 
aucta.  7.  Pars  tubi  staminei,  cum  anthera  unica  et  pistillo.  8.  Semen,  9.  Idem  transverse  dissectum.  O.  ma¬ 
gis  aucta. 

7.  GOMPHRENA  SERICANTHA.  f  Tab.  CVIII. 

G.  caulibus  erectis  subsimplicibus  foliisque  lato-lanceolatis  subtus  densissime  albo- 
tomentosis,  pedunculis  terminalibus  elongatis,  capitulis  globosis  aphyllis,  foliolis  caly- 
cinis  carina  simplici,  quam  corolla  extus  sericea  fere  triplo  brevioribus. 

Radix  perennis ,  lignosa ,  crassitie  fere  digiti  minimi ,  teres ,  ramosa ,  epidermide  castanea,  in¬ 
tus  albida,  passim  nodulosa,  nodulis  versus  apicem  radicis  locatis  saepe  villo  denso  lanatis.  Cau¬ 
les  ex  una  radice  plures ,  erecti,  cum  pedunculis  spithamaei ,  subsimplices ,  teretes,  crassitie  pen¬ 
nae  columbinae,  densissime  involuti  tomento  crasso  albo,  constante  filis  tenuissimis,  sub  lente  composita 
bine  inde  articulatis,  articulis  intumidis.  Folia  opposita  in  tribus  circiter  nodis  vix  distinctis,  quo 
rum  inferiores  minus  distant ,  ima  breviora ,  summa,  quae  innovatione  caulis  imperfecta  saepe  qua- 
ternata  aut  rosulata  apparent,  vix  pollicem  longa,  quinque  lineas  lata,  lato  -  lanceolata,  basi  pa¬ 
rum  angustata,  apice  nervo  excurrente  tenuiter  apiculata ,  obsessa  subtus  lana  alba  densissima, 
qualem  in  caule  descripsimus ,  superne  viridia  et  villosa  pilis  adspersis  sericeo  -  nitentibus,  qui  sub 
microscopio  quam  pili  caulis  multo  minores,  recti  basique  incrassati  conspiciuntur.  Pedunculi  solitarii 
ex  apicibus  caulium  ramorumve,  si  adsint,  quam  ipsi  caules  longiores,  teretes,  similiter  tomentosi. 
Capitula  terminalia,  globosa,  solitaria,  aphylla,  magnitudine  Cerasi  minoris,  multiflora,  floribus 
quoquoversus  spectantibus.  Bractea  sesquilineam  longa,  lanceolata,  acuminata,  e  membrana  tenui 
fulvo  -  lutescente  nitida  conflata,  uninervia,  basi  pilis  longis  albis,  quales  quoque  in  apice  pedun¬ 
culi  incrassato  observantur,  instructa.  Calycis  foliola  lato  -  ovata  ,  subcordata ,  concava  seseque  basi 
vaginantia ,  e  membrana  sicca  nitore  metallico  conspicua  lutescente  constructa,  nervo  medio  crasso, 
in  apiculum  brevem  excurrrente  munita,  longitudine  bracteae.  Corolla  calycem  duplo  et  quod 
excedit  aut  fere  triplo  longitudine  superans.  Petala  lanceolata,  acuta,  subaequalia ,  duobus  in¬ 
ferioribus  parum  angustioribus  basi  altius  quam  plerarumque  specierum  connata,  extus  pilis  ad- 

pressis ,  sub  lente  composita  simplicibus  articulatis ,  articulis  intumidis ,  holosericea ,  incana ,  intus 
pallida  ,  glabra.  Tubus  stamineus  constans  membrana  e  cellulis  diaphanis  composita,  inclusus,  cy¬ 
lindricus  ,  haud  ita  profunde  quinquefidus  ,  laciniis  subtruncatis ,  antheras  cylindricas  obtusas  flavas 
ferentibus ,  quae  tertiam  circiter  totius  tubi  longitudinem  aequant.  Pistillum  antherarum  longitudi¬ 
ne.  Ovarium  ovato  -  cylindricum ,  virescens  ,  glabrum.  Stvlus  brevis.  Stigma  crassiusculum ,  forma 
ferri  equini. 

Crescit  in  campis  aridiusculis  deserti  Provinciae  Minas  G  er  aes ,  ad  montium  tractum 
Serra  de  S.  Antonio ,  altitudine  supra  Oceanum  2100  pedum. 

Florebat  Julio ,  Augusto.  2J. 

Explic.  Tab.  CEI II.  i.  Bractea.  2.  Calyx.  3.  Flos.  4*  Corolla.  5.  Tubi  staminei  aperti  pars,  cum  pi¬ 
stillo.  6.  Pistillum,  cum  ovario  circumscisso.  Omnia  magn.  aucta. 

8.  GOMPHRENA  ERIOPIIYLLA.  f  Tab.  CIX. 

G.  caulibus  erectis  subsimplicibus  foliisque  ovatis  acutis  subtus  densissime  albo- 
tomentosis,  capitulis  terminalibus  globosis  sessilibus  diphyllis,  foliolis  calycinis  carina 
simplici,  quam  corolla  extus  sericea  triplo  brevioribus. 

Radix  perennis ,  crassitie  pennae  cygneae ,  teres  ,  plus  minus  flexuosa ,  epidermide  castaneo- 

fusca.  Caules  ex  eadem  radice  plures ,  spithamaei  et  fere  pedales ,  erecti ,  subsimplices  ,  teretes, 

• 

ad  nodos ,  quorum  quinque  aut  sex  in  quovis  caule  numerantur ,  parum  incrassati ,  ubique  ob¬ 
ducti  tomento  denso  albo,  e  filis  tenerrimis  contexto.  Folia  opposita  vel  subdecussata ,  sessilia, 
ovata,  acuta  et  nervo  medio  excurrente  submucronulata ,  basi  interdum  subcordata,  facie  inferiore 
uti  caules  albo- tomentosa ,  superiore  pilis  decumbentibus  nitidis  villosa.  Flores  congesti  in  capi¬ 
tula  subglobosa  terminalia  solitaria  foliis  duobus  ,  quae  a  reliquis  non  differunt,  suffulta,  basi 
lanata.  Bractea  circiter  sesquilineam  longa,  ovato  -  acuminata ,  interdum  versus  apicem  fissa, 
nervo  dorsali  percursa,  membranacea,  sicca,  colore  stramineo  aut  flavescente.  Calycis  foliola  la¬ 
to  ovata,  acuminata,  basi  vaginantia ,  nervo  dorsali  per  acumen  excurrente  subapiculata ,  altitu¬ 
dine,  substantia-  atque  colore  bracteae.  Corolla  calyce  fere  triplo  altior,  extus  pilis  strictiusculis 
decumbentibus  ,  sub  microscopio  composito  passim  in  nodulos  extensis  sericea ,  intus  glabra ,  palli¬ 
da.  Petala  lanceolata ,  acutiuscula,  basi  plus  minus  cohaerentia,  duo  exteriora  reliquis  parum  ma¬ 
jora  eaque ,  dum  flos  junior  sit ,  includentia.  Tubus  stamineus  inclusus ,  e  membrana  tenui  subfla- 
vescente  factus ,  ad  dimidium  usque  quinquefidus  in  lacinias  triangulares  medio  notatas  linea  cellu¬ 
larum  compactiorum  in  antherae  punctum  adhaesionis  abeunte,  apice  sinu  rotundo  in  lacinulas 
duas  subulatas  excisis  atque  ciliatis  pilis  tenerrimis,  sub  lente  composita  passim  nodulosis.  Anthe¬ 
rae  circiter  dimidium  tubum  longitudine  aequantes,  clausae  cylindricae  atque  versus  apicem  non¬ 
nihil  attenuatae,  effoetae  atque  expansae  fere  ovatae,  e  membrana  tenera  tenuissime  cellulosa 
conflatae  atque  polline  minuto  globoso  farctae ,  flavae.  Ovarium  turbinatum ,  quadruplo  circiter  tubo 
stamineo  brevius  ,  stylo  vix  distincto ,  stigmate  sat  magno  saepe  pollinis  ope  in  ovatam  formam 
compacto  ,  expanso  vero  ferri  equini  formam  aemulante.  Semen  lenticulare ,  fuscum. 

Species  quam  maxime  affinis  praecedenti ,  anne  satis  distincta ,  licet  notis  descriptis  differat  ? 

3 


10 


XLVII.  GOMPHRENA. 


Crescit  in  apricis  argillosiscjue  campis  in  adscensu  montis  Serra  de  S.  Antonio  ,  in  de¬ 
serto  Provinciae  Minas  Geraes. 

Florebat  Julio.  '2J. 

Explic.  Tai.  CIX.  i.  Bractea.  2.  Foliolum  calycis.  3.  Calyx.  4-  Flos.  5.  Corolla.  6.  Pars  tubi  staminei  cum 
pistillo.  Omnia  aucta.  7.  Pili  corollam  extus  vestientes,  multo  magis  aucti.  8*  Pars  summi  tubi,  detractis  anthe- 
ris ,  magn.  aucta. 

9.  GOMPHRENA  LEUCOCEPHALA.  f  Tab.  CX. 

G.  caule  erecto  dichotomo,  foliis  angusto  -  lanceolatis  subtus  villosis,  pedunculis 
terminalibus  elongatis ,  capitulis  ovato  -  globosis  tetraphyllis ,  foliolis  calycinis  carina 
antica  acuta  serrulata,  corollam  basi  lanatam  superantibus. 

Radix  annua,  fibrosa,  subsimplex,  crassitie  acus  textoriae,  flexuosa,  epidermide  testaceo  -  pal¬ 
lida  ,  versus  basin  fibrillas  nonnullas  emittens.  Caulis  erectus ,  quatuor  ad  sex  pollices  altus ,  jam 
a  basi  divisus  in  ramos  nunc  simplices  nunc  bifidos ,  teres ,  pilis  tenuibus  albis  ad  nodos  frequen- 
tioribus  subvillosus.  Folia  unguicularia ,  ad  summum  pollicaria,  angusto  -  lanceolata ,  acuta,  versus 
basin  nonnihil  attenuata,  superne  pallide  viridia,  subtus  praesertim  in  nervo  prominulo  atque  in 
basi  villosula,  superiora  in  nodis  internodiorum  longiorum  minora.  Pedunculi  terminales,  solita¬ 
rii  vel  plerumque  bini  ex  summo  foliorum  pari ,  bipollicares ,  graciles ,  villosiusculi.  Capitulum  so¬ 
litarium,  ovato  -  globosum ,  magnitudine  seminis  Ciceris,  suffultum  foliolis  subquaternis.  Bractea  li¬ 
neam  longa,  angusto -lanceolata,  acuta,  nervo  dorsali  carinata,  parum  concava,  scariosa,  alba.  Fo¬ 
liola  calycis  compage  et  colore  bracteam  simulantia,  fere  duas  lineas  longa,  oblonga,  complicata,  prae¬ 
dita  nervo  dorsali  antice  in  carinam  alaeformem  sub  lente  denticulatam  expanso,  margine  interdum  te¬ 
nuissime  serrulata  et  irregulariter  fissa.  Corolla  quam  calyx  quintuplo  brevior.  Petala  lineari -lanceo¬ 
lata,  acuta,  alba,  intus  subflavescentia ,  nervo  medio  parum  virescente,  extus  ad  duas  tertias  usque 
vel  ultra  pilis  albis  longis  undulato-  crispatis,  sub  lente  composita  septatis  densissime  lanata,  apice  ta¬ 
men  calva.  Tubus  stamineus  ad  dimidium  corollae  pertingens  ,  e  membrana  tenuissima  pellucida  alba 
factus,  longitudinaliter  plicatus ,  quinquefidus  ,  laciniis  suboblongis  apice  sinu  acuto  excisis.  Antherae 
cylindraceae ,  graciles,  dorso  pilosae,  flavae,  dimidium  tubum  longitudine  aequantes.  Pistillum 
quam  antherae  parum  brevius.  Ovarium  ovatum,  flavo -virens.  Stylus  teres,  flavescens.  Stig¬ 
mata  stylo  parum  longiora ,  flavo  -  viridia.  Semen  lenticulare  ,  testa  castanea  ,  in  utriculo  ovato , 
pallido,  transversim  dehiscente. 

Crescit  in  campis  siccis ,  subsalsis  Provinciarum  Pianhiensis  et  Maragnaniensis ,  variis 
locis . 

Florebat  Aprili ,  Majo.  © 

Explic,  Tai.  CX.  1.  Bractea.  2.  Flos.  3.  Corolla.  4>  Pili  corollae.  5.  Petalum  ab  intus  visum.  6.  Corolla 
aperta.  7.  Pars  tubi  staminei  aperti  cum  pistillo.  8.  Semen.  9.  Idem  medio  dissectum.  Omnia  aucta. 

10.  GOMPHRENA  MOLLIS,  f  Tab.  CXI. 

G.  caule  erecto  diviso  foliisque  lanceolatis  acutis  villoso  -  sericeo- incanis,  pedun¬ 
culis  elongatis  ,  capitulis  hemisphaericis  aphyllis ,  foliolis  calycinis  carina  simplici  acu¬ 
minatis',  quam  corolla  tenera  villosa  duplo  brevioribus. 

Radix  perennis.  Caulis  erectus  ,  divisus ,  duos  tres  ve  pedes  altus  ,  uti  omnes  partes  foliaceae 
densissime  sericeo  -  villosus  et  subincanus  ,  villo  constante  pilis  longiusculis  tenerrimis ,  sub  lente 
composita  e  basi  incrassata  filiformibus  septatis,  splendentibus.  R.ami  cauli  similes,  erecto  -  paten¬ 
tes.  Folia  distantia  duorum  ad  quatuor  pollicum  opposita,  lanceolata,  acuta  et  nervo  medio  ex¬ 
currente  breviter  apiculata,  duos  pollices  vel  duos  cum  dimidio  longa,  dimidium  lata,  suprema 
breviora,  basi  in  petiolos  vix  distinctos  attenuata.  Flores  congesti  in  capitula  subglobosa ,  mag¬ 
nitudine  fructus  Cerasi,  terminalia,  pedunculis  terminalibus  solitariis  aut  rarissime  binis  spithamaeis 
vel  pedalibus,  caeterum  cauli  similibus  insidentia.  Bractea  tenerrima,  sicca,  alba  cum  tinctura  ro¬ 
sea,  ex  ovato  acuminata,  nervo  subtili  dorsali  instructa,  duas  lineas  longa.  Calycis  foliola  brac» 
teae  similia  et  colore  et  structura  et  longitudine ,  aequant  nimirum  corollae  evolutae  dimidium. 
Petala  uti  calyx  structura  tenerrima,  flaccida,  qua  quidem  nota  a  plerisque  speciebus  differunt, 
lineari -lanceolata,  acuta,  rosea,  a  basi  ad  duas  tertias  usque  villosa,  villo  e  pilis  septatis  implexis 
disco  basilari  suffultis  composito  ,  superne  plus  minus  calva ,  nervo  medio  excurrente ,  margine  te- 
nuissimo  albido.  Tubus  stamineus  parum  exsertus  ,  constructus  e  membrana  tenera ,  basin  versus 
alba  sursum  subflavescente ,  cylindricus,  in  ore  nonnihil  ampliatus  atque  divisus  in  lacinias  quinque 
trifidas  ,  lacinulis  lateralibus  acutis  ,  media  antherifera  parum  breviore  obtusa  ,  e  cujus  dorso  linea 
cellullarum  obscuriorum  per  totum  tubum  decurrit.  Antherae  cylindricae,  laciniis  tubi  parum 
longiores,  flavae.  Ovarium  cylindricum,  ovulo  in  superiore  parte  appenso.  Stylus  brevis,  teres, 
viridis.  Stigmata  cylindrica,  sursum  hispidula,  ceraceo  -  flava.  Semen  non  visum. 

Crescit  in  campis  montanis  sicciusculis  ad  Villam  do  Rio  de  Contas  et  in  monte  Ser¬ 
ra  da  Gamelleira  dicto ,  Provinciae  Bahiensis  ,  altitudine  s.  O.  1900  circiter  pedum. 

Florebat  Octobri.  1|. 

Explic.  Tab.  CXI.  i.  Flos  cum  bractea,  magn.  aucta.  2.  Pilus  e  dorso  petali,  magis  auctus.  3.  Petalum. 
4.  Tubi  staminei  aperti  pars  ,  cum  antheris  duabus.  5.  Pistillum.  Omnia  aucta. 


11.  GOMPHRENA  INCANA,  t  Tab.  CXII. 

G.  caule  erecto  subsimplici  foliisque  radicalibus  oblongo -lanceolatis  acutis  villoso- 
incanis,  capitulis  terminalibus  axillaribusque  globosis  aphyllis,  foliolis  calycinis  carina 
simplici  sub  denticulata ,  quam  corolla  basi  lanata  duplo  brevioribus. 

Fiadix  perennis.  Caulis  nunc  solitarius,  nunc  plures  ex  eadem  radice,  erectus,  bi  -  vel  tripe¬ 
dalis  ,  teres  ,  crassitie  fere  pennae  anserinae  ,  subsimplex ,  totus  pilis  erecto  -  decumbentibus  albis 
villoso  -  tomentosus  atque  incanus.  Folia  radicalia  in  rosulam  digesta,  duos  pollices  cum  dimidio 
longa,  pollicem  lata,  oblongo  -  lanceolata ,  acuta,  basi  in  petiolos  perbreves  attenuata,  dense  villosa 
pilis  incanis  sub  microscopio  composito  e  basi  incrassata  subulatis,  articulatis  articulis  valde  intu- 

midis ,  in  inferiore  facie  frequentioribus  atque  nervum  venasque  densissime  obtegentibus,  ibique 
ideo  quasi  tomentosa.  Folia  caulina  nunc  nulla ,  nunc  unius  duorumve  parium ,  brevia ,  duas  tresve 
lineas  longa,  lineari  -  oblonga  aut  ovata  et  squamaeformia.  Pedunculus:  caulis  ulterius  productus, 
simplex  aut  rarissime  ramo  uno  alterove  abbreviato  laterali  praeditus.  Flores  in  apice  caulis  ra- 
morumve  terminales,  aut  in  horum  axillis  axillares,  in  capitulum  globosum  diametro  pollicari  con¬ 
ferti.  Folia  infra  capitulum  duo  parva ,  lanceolata ,  acuta.  Bractea  duas  circiter  lineas  longa ,  lan- 
ceolata,  acuta,  uninervia ,  straminea,  sicca,  duriuscula,  subconcava.  Foliola  calycis  parum  longiora 
e  lato  -  ovato  longe  acuminata,  carinato  -  concava  ,  carina  simplici  antice  obiter  denticulata,  stramineo- 
flavescentia,  in  nervo  dorsali  subvirescentia ,  sicca.  Petala  angusto  -  lanceolata ,  acuminata,  nervo 
medio  viridi  crassiusculo  percursa ,  caeterum  pallide  straminea ,  planiuscula ,  ima  basi  cincta  fasciculo 
pilorum  alborum  tenuissimorum,  sub  lente  composita  vix  articulatorum.  Tubus  stamineus  tandem 
exsertus,  flavidus,  cylindricus,  ore  quinquefidus  ,  laciniis  longitudine  antherarum,  apice  trifidis,  la- 
cinulis  subaequalibus  triangularibus ,  e  cellulis  longitudinalibus  conflatus  atque  lineis  quinque  obscu¬ 
rioribus  a  lacinulis  intermediis  decurrentibus  notatus.  Antherae  cylindricae ,  flavae  ,  farctae  polline 
minutissimo.  Ovarium  turbinatum.  Stylus  brevis,  cylindricus.  Stigmata  gracilia,  reliquam  pistilli 
partem  longitudine  aequantia.  Semen  lenticulare ,  magnitudine  seminis  Sinapeos ,  fuscum. 

Ct'escit  in  campis  editis  sicciusculis  territorii  adamantum  et  alibi  in  deserto  Provinciae 
Minas  G  er  aes ,  altitudine  supra  Oceanum  3000  pedum  et  ultra. 

Florebat  Majo.  2J, 

Explic.  Tab.  CXII.  i.  Bractea.  2.  Flos.  3.  Corolla.  Omnia  aucta.  4-  Pili  corollae  magis  aucti.  5.  Peta¬ 
lum  intus  visum.  6.  Tubus  stamineus  cum  inhaerente  pistillo  clausus.  O.  m.  aucta.  7.  Pistillum  et  8.  Apex 
partis  tubi  staminei  cum  anthera  magis  aucta. 

/ 

12.  GOMPHRENA  NIGRICANS,  f  Tab.  CXIII.  CXV. 

G.  caulibus  adscendentibus  subsimplicibus  foliisque  lanceolatis,  praesertim  junio¬ 
ribus  subtus  villoso -lanatis,  pedunculis  elongatis  strigoso  -  villosis ,  capitulis  globosis  ter¬ 
minalibus  diphyllis,  foliolis  calycinis  ustulatis  carina  simplici,  corollam  lanatam  subae- 
quantibus. 

% 

Radix  perennis,  teres,  flexuosa,  crassitie  pennae  anserinae,  subobliqua,  ramosa,  passim  fibril- 
losa.  Caules  ex  eadem  radice  plures,  adscendentes ,  una  cum  pedunculis  sesquipedales  et  longiores, 
teretes  ,  dense  villosi ,  pilis  sub  microscopio  composito  e  basi  incrassata  subulatis ,  grosse  articulatis, 
flexuosis  ,  viridi  -  fuscescentes  aut  subrubentes.  Folia  in  parte  caulis  inferiore  duorum,  trium, 
quatuorve  parium,  nodis  unguem  vel  pollicem  distantibus,  in  superiore  passim  unius  paris  duorum 
ad  quatuor  pollicum  distantia  a  reliquis  positis ,  lanceolata ,  acuta  ,  duos  pollices  longa ,  sex  ad  octo 
lineas  lata ,  basi  in  petiolos  vix  distinctos  attenuata ,  qui  quasi  in  vaginam  brevissimam  amplexi- 
caulem  confluunt ,  crassiuscula ,  in  superiore  pagina  pilis  decumbentibus  villosa ,  tandem  glabres¬ 
centia  ,  in  inferiore  pilis  longis  iis ,  qui  in  caule  occurrunt  similibus  dense  albo  -  lanata ,  nervo 
superne  plano  subtus  conv  exo  percursa.  Pedunculus  terminalis ,  i.  e.  caulis  apex  productus , 
pedalis  et  longior ,  teres ,  strigoso  -  villosus  pilis  sub  lente  composita  e  basi  intumida  subulatis 


XLVII.  GOMPHRENA. 


13 


rectis  strictiusculis  ,  aliis  albis ,  aliis  fuscidulis.  Capitulum  multiflorum ,  terminale ,  subglobosum  , 
diametro  pollicari,  floribus  quoquoversus  patentibus  ,  basi  suffultum  foliis  duobus  floralibus  ova¬ 
tis  acutis  semunciam  longis  dense  villosis.  Bractea  lanceolata,  acuminata,  duas  lineas  longa, 
concava,  nervo  dorsali  percursa,  sicca,  ustulata,  colore  nigro  -  subviolaceo ,  versus  medium 
intensiore.  Calyx  quam  bractea  duplo  et  quod  excedit  aut  fere  triplo  longior,  compage  et  co¬ 
lore  illi  similis,  basi  pallidus.  Foliola  ovata,  longe  acuminata,  complicato  -  carinata ,  carina  sim¬ 
plici  omni  dorso  decurrente.  Corolla  quinque  lineas  alta ,  petalis  e  basi  lanceolata  et  conca¬ 
va  subulatis  magisque  planis ,  nervo  unico  per  medium  dorsum  excurrente ,  duobus  lateralibus 
ultra  medium  productis  ibique  convenientibus  eodem  loco  ubi  desinit  lana  inferiorem  partem  co¬ 
rollae  extus  vestiens ,  in  parte  lanata  virescenti  -  subflava ,  in  nuda  colore  violaceo  -  nigricante 
calycis.  Tubus  stamineus  exsertus,  albus,  apice  flavescens,  uti  specierum  praecedentium  e  mem¬ 
brana  tenui  alba  factus  lineisque  quinque  e  punctis  ,  ubi  antherae  adnatae  sunt  decurrentibus 
notatus,  apice  divisus  in  lacinias  quinque  breves  subquadratas ,  versus  basin  nonnihil  angustatas, 
ad  medium  usque  sinubus  rotundatis  antheriferis  excisas.  Antherae  cylindricae,  fere  dimidiae  e  tubo 
prominentes,  flavae.  Pistillum  junius  tertiam  longitudinis  tubi  partem  aequans,  adultius  et  fructi¬ 
ferum  dimidiam.  Ovarium  obovato  -  globosum ,  viride.  Stylus  cylindricus,  brevis,  flavescens, 
stigmatis  cruribus  gracilibus  reliquas  pistilli  partes  aequantibus  terminatus.  Utriculus  membra¬ 
naceus,  albus,  versus  verticem  horizontaliter  dissiliens.  Semen  congenerum  ,  magnitudine  grani 
Sinapeos ,  fuscum. 

Crescit  in  montosis  petrosis  ad  Jluvium  Brumadinho ,  prope  fodiam  do  Iiio  de  Contas, 
altitudine  2500  pedum  supra  Oceanum ,  in  Provincia  Bahiensi. 

Florebat  Octobri. 

Explic.  Tab.  CX1II.  Gomphrena  nigricans  florens.  Tab.  CXV.  I.  i.  Bractea.  2.  Foliolum  calycis.  3.  Flos 
cum  bractea.  4-  Corolla  aperta.  O.  m.  a.  5.  Tubus  stamineus  apertus  cum  pistillo,  magis  auctus. 


13.  GOMPHRENA  AGRESTIS,  f  Tab.  CXIV.  CXV.  2. 

G.  caulibus  erectis  ramosis  foliisque  lanceolatis  strigoso  -  villosis ,  capitulis  globo¬ 
sis  subdiphyllis  terminalibus  lateralibusque ,  foliolis  calycinis  carina  simplici ,  quam 
corolla  basi  lanata  parum  brevioribus. 

Radix  perennis  ,  crassitie  digiti ,  plures  pollices  longa,  cylindrica  ,  ramosa ,  epidermide  testa¬ 
ceo -fusca,  intus  alba,  ubi  e  terra  prodit  passim  nodulis  villosis  exasperata.  Caules  ex  eadem  ra¬ 
dice  plures,  erecti,  rigiduli ,  pedunculis  simul  sumtis  sesqui-  et  bipedales,  teretes,  inferne  crassi¬ 
tie  pennae  anserinae ,  superne  in  ramum  unum  alterumve  divisi  erectum  strictiusculum  subsim- 
plicem  ,  pilis  e  basi  incrassata  subulatis  duas  vel  tres  lineas  longis  erectis ,  sub  microscopio  compo¬ 
sito  septatis  albo  -  villosi  atque  demum  strigosi.  F olia  in  basi  caulis  nonnulla  conferta ,  rosu- 
lata,  superne  distantia  duorum  triumve  pollicum  opposita,  lato -lanceolata,  acuta,  basi  in  petiolos 
breves  subamplexicaules  attenuata,  infima  duos  et  quod  excedit  pollices  longa,  superiora  brevio¬ 
ra  atque  ad  basin  quam  illa  ratione  longitudinis  latiora ,  crassiuscula ,  in  nervo  excurrente  et  in 
venis  primariis  subtus  prominentibus  pilis  sursum  decumbentibus  densius  quam  in  reliqua  facie  ob¬ 
sita.  F lores  in  capitulis  multifloris ,  globosis ,  diametri  pollicaris ,  terminalibus ,  lateralibus  vel  in 

divisionibus  caulis  ramorumve  axillaribus,  suffulti  foliis  ovato  -  suborbicularibus  acuminatis  duobus, 
aut ,  dum  quasi  duo  capitula  in  unum  confluant ,  quatuor ,  flores  dimidio  aequantibus.  Bractea  lan- 
ceolata,  acuta,  membranaceo- sicca ,  parum  concava,  nervo  dorsali  nonnihil  carinata,  ochroleuca 
aut  alba,  basi  pilis  albis,  sub  lente  septatis  nodulosisque  lanata,  duas  cum  dimidia  lineas  longa. 
Calyx  compage  quam  bractea  teneriore,  albus,  tres  lineas  altus,  foliolis  lanceolatis  acuminatis  val¬ 
de  complicatis  et  basi  sese  vaginantibus ,  margine  integerrimis.  Corolla  calycem  parum  superans, 
alba,  subpergamena,  petalis  lineari -lanceolatis  angustis  aculis,  nervo  dorsali  evanido  viridi  munitis , 
glabris ,  ast  basi  satis  arcte  cinctis  fasciculo  pilorum  tenuissimorum  stricte  erectorum  ,'  basi  nonnihil 
undulatorum,  testacei  coloris.  Tubus  stamineus  gracilis,  in  evolutis  floribus  corollam  superans,  e 
membrana  tenera,  basi  pellucida  versus  orificium  flavescente  conflatus  ,  in  ipso  apice  breviter  quin- 
quefidus  ,  laciniis  subquadratis ,  sinu  profundo  acutiusculo  excisis  ibidemque  antheras  sustentantibus 
cylindricas,  e  tubo  majore  parte  emergentes,  flavas,  polline  flavo  farctas.  Pistillum  fere  ter¬ 
tiam  tubi  staminei ,  antheris  computatis ,  partem  aequans ,  ovario  turbinato  ,  stylo  brevi  tereti , 
stigmatibus  subulatis  longiusculis.  Semen  maturum  non  visum. 

Crescit  in  campis  montanis  ,  altitudine  1600  pedum  supra  Oceanum ,  in  deserto  Pro¬ 
vinciae  Minas  G  er  aes ,  prope  Serra  de  S.  Antonio ,  inc/ue  mediterraneis  Provinciae  Bahien- 
sis  ad  Caetele  Filiam.  In  Provincia  Cisplatina  legit  clar.  Sellow . 

Florebat  Julio  et  Octobri.  l{. 

Explic.  Tah .  EXIV.  Gomphrenae  agrestis  exemplar  e  robustioribus  et  brevioribus.  Tab.  CXV.  II.  i. 
Bractea.  2.  Foliolum  calycis.  3.  Flos.  4.  Flos,  detracto  foliolo  calycino.  5.  Flos,  expanso  calyce.  6.  7.  Petalum 
a  latere  exteriori  et  interiori.  8.  Lana  corollae,  m.  a.  9.  Tubus  stamineus  cum  pistillo  incluso.  10.  Apex  tubi 
aperti.  11.  Pistillum  grossificatum.  O.  magis  aucta. 


14.  GOMPHRENA  SCAPIGERA.  f  Tab.  CXVI.  CXVIT.  1. 

G.  hirsutissima,  caulibus  adscendentibus  subsimplicibus ,  foliis  radicalibus  lanceo¬ 
latis,  pedunculis  elongatis  subsimplicibus,  capitulis  globosis  terminalibus  tri -penta¬ 
phyllis,  foliolis  calycinis  carina  leviter  cristata,  corollam  lanatam  aequantibus. 

Radix  perennis ,  teretiuscula  ,  divisa  in  ramos  plures  crassitie  digitum  minimum  aut  pennam 
cygneam  aequantes,  fibris  sparsis  obsita.  Caules  ex  eadem  radice  plures,  adscendentes,  basi  pe¬ 
tiolorum  residuis  irregulariter  squamati  atque  passim  villo  sat  longo  cinereo -fusco  obsessi,  sursum 
immediate  producti  in  pedunculos  elongatos  subsimplices  ideoque  quasi  scapos  referentes.  Folia 
aut  radicalia  aut  in  infima  parte  caulis  congesta  et  rosulata ,  quaterna ,  sena  aut  plura ,  erecto  -  pa¬ 
tentia  ,  lanceolata ,  obtusa ,  tripollicaria ,  petiolis  brevissimis  ima  basi  triangulari  dilatatis  subsessilia , 
nervo  crasso  subtus  prominente  percursa,  adspersa  glandulis  hemisphaericis  versus  marginem  frequen- 
tioribus,  quibus  pili  insident  strictiusculi  tres  lineas  et  quod  excedit  longi,  sub  microscopio  composi¬ 
to  annulati ,  fulvi,  siccitate  fuscescentes  et  nitidi.  Pedunculi  ex  apicibus  caulium  solitarii  elongati, 
pedales  et  sesquipedales ,  simplices  aut  raro  antice  bifidi ,  teretes ,  pilis  longis  surrectis  strigosi , 
nunc  infra  nunc  supra  medium  foliolis  duobus  oppositis  lineari- lanceolotis  erectis  fere  pollicem 
longis  instructi.  Flores  conferti  in  capitulum  subglobosum  ,  diametro  pollicem  aequans,  terminale, 
cui  interdum  alterum  minus  a  latere  adnascitur.  Folia  floralia  tria  vel  plura,  lanceolata,  acuta, 

semuncialia,  in  involucrum  disposita,  uti  reliqua  valde  hirsuta.  Bractea  triangularis,  acuta,  pla- 
muscula ,  nervo  dorsali  excurrente  notata,  fulvo -aurea,  ad  marginem  tenuiorem  pallidior,  tres 
ad  quatuor  lineas  longa.  Calycis  foliola  lanceolata,  acuminata,  compressa  basique  vaginantia ,  ner¬ 
vo  dorsali  firmata  inferne  integro  superne  in  cristam  tenuem  angustam  serrulatam  abeunte  , 
compage  sicca  membranacea ,  rosea ,  ad  nervum  intensius  colorata ,  unguem  longa.  Corolla  lon¬ 
gitudine  calycis.  Petala  vix  nisi  ima  basi  callosa  connata,  linearia,  acuta,  albida  cum  tinctura 
tenui  rosea,  nervo  viridi  lato  supra  medium  evanido  percursa,  dorso  et  omni  margine  pilis  lon¬ 
gis  erectis  tenuissimis,  sub  microscopio  composito  leviter  septatis,  inferne  undulato -crispatis  superne 
strictis  obsita.  Tubus  stamineus  gracilis,  e  membrana  tenera  alba  factus,  longitudine  fere  corollae, 
apice  breviter  quinquefidus ,  laciniis  sinu  profundo  excisis  ,  lacinulis  lanceolatis  obtusis  lateralibus 
incurvis ,  cellularum  densiorum  lineis  quinque ,  e  punctis  ubi  antherae  affixae  sunt  decurrentibus 
munitus,  antheris  longis,  fere  dimidium  tubum  aequantibus  ultraque  dimidium  ex  illo  promi¬ 
nentibus  ,  dorso  medio  affixis ,  polline  creberrimo  flavo  farctis.  Pistillum  tubo  vix  triplo  brevius  , 
ovario  ovato ,  stylo  brevi ,  stigmatis  cruribus  elongatis  hirtulis.  Semen  maturum  non  visum. 

Crescit  in  campis  editis  inter  Chapada ,  Agoa  Suja  et  S.  Domingos ,  vicos  Minarum 
Novarum. 

Florebat  Junio.  '1). 

Explic.  Tab.  CXFI.  Gomphrena  scapigera,  cujus  unum  ramulum  florigerum  ictu  insecti  cujusdam  tumidum 
vides.  Tab.  CXFII.  I.  i.  Bractea.  2.  Flos.  3.  Foliolum  calycis.  4*  Petalum,  a  dorso.  O.  a.  5.  Pilus  petali. 
6.  Pars  tubi  staminei  cum  pistillo  magis  aucta. 


15.  GOMPHRENA  SELLOWIANA.  f  Tab.  CXVII. 

G.  hirsuta,  caule  erecto  simplici,  foliis  oblongis,  floralibus  ovatis  acutis  binis 
quaternisve;  capitulo  maximo  terminali  globoso  in  pedunculo  elongato,  foliolis  calycis 
in  carina  superne  marginibusque  serratis  petala  serrata  inferne  lanata  aequantibus. 

Radix  perennis.  Caulis  erectus,  simplex,  teres,  hirsutus  pilis  flavescenti  -  pallidis  ,  in  inferiore 
parte  frequentioribus ,  sub  lente  composita  simplicibus  articulatis  versus  summitates  hispidis ,  nonnul¬ 
las  lineas  longis.  Folia  opposita  in  infima  parte  caulis ,  circiter  quatuor  parium  ,  oblonga ,  aut, 
si  mavis,  interdum  oblongo -lato -lanceolata,  acutius  cula ,  versus  basin  nonnihil  attenuata  ,  nervo  me¬ 
dio  in  mucronulum  brevem  excurrente ,  superiora  duos  pollices  longa ,  pollicem  lata ,  inferiora 
duplo  minora ,  in  utraque  facie  hirsuta ,  pilis  in  nervo  ,  venis  et  in  margine  frequentioribus ,  e 
glandula  parva  ortis  ,  summa  infra  capitulum  plerumque  quaterna  per  paria  opposita  minora  ,  ova¬ 
ta,  acuta  vel  acuminata.  Caulis  sursum  elongatus  in  pedunculum  simplicem,  pedalem  et  sesquipeda¬ 
lem,  teretem,  pilis  simplicibus,  magis  tamen  adpressis  vestitum  ,  inque  apice  gerens  capitulum  spec¬ 
tabile  ,  globosum ,  diametro  sesquipollicari ,  colore  igneo ,  nitidum.  Bractea  circiter  quinque  lineas 
longa,  lanceolata,  acuta,  margine  irregulariter  serrulata,  alba,  nervo  medio  flavescente  percursa, 
pilis  nonnullis  articulatis  adspersa.  Foliola  calycis  fere  decem  lineas  longa,  lanceolata,  carinato- 
concava,  carina  angusta  postice  integerrima,  antice  in  cristam  dilatata,  uti  margines  inaequaliter  ser¬ 
ratam  ,  margine  subpellucida ,  dorso  miniata.  Corolla  longitudine  calycis.  Petala  linearia ,  apice 
plerumque  truncata,  nervo  tamen  excurrente  apiculata ,  miniata,  in  marginibus  subpellucido  -  albi¬ 
da  ibique  irregulariter  denticulata ,  extus  in  parte  inferiore  lanata  pilis  simplicibus ,  sub  lente 

composita  annulatis ,  ad  ipsorum  duas  tertias  partes  plerumque  pertingentibus.  Tubus  stamineus  lon¬ 
gitudine  petalorum,  quinqu enervius ,  pallide  flavus,  colore  versus  orificium  intensiore,  laciniis  bre¬ 
vibus  transverse  sublunato  -  excisis  ANTHERAsque  in  sinu  ferentibus  majori  parte  emergentes  ,  linea¬ 
res  ,  flavas.  Pistillum  tubo  stamineo  triplo  brevius.  Ovarium  turbinatum  vel  ovatum.  Stylus  bre¬ 
vis  ,  teres.  Stigmata  subulata ,  ovario  ferme  longiora. 

Habitat  in  campis  Montevidensibus :  clar.  Sellow. 

Explic.  Tab.  CXVII.  II.  i.  Bractea.  2.  Flos  apertus.  3.  Foliolum  calycis.  4.  Petalum.  O.  a.  5.  Pili  interio¬ 
res  petali  magis  aucti.  6.  Tubus  stamineus  cum  pistillo,  delapsis  antheris.  7.  Apicis  tubi  staminei  pars,  adjecta 
anthera.  8.  Pistillum.  9.  Pilus  caulis.  O.  magis  aucta. 

16.  GOMPHRENA  VIRGATA,  f  Tab.  CXVIII. 

G.  caule  sursum  virgato  -  ramoso  et  pubescente,  foliis  linearibus  acutis  glabris, 
spicis  alternis  axillaribus  tetrastichis  sessilibus  vel  pedunculatis ,  foliolis  calycinis  cari¬ 
na  simplici,  quam  corolla  lanata  parum  brevioribus. 

Radix  perennis.  Caulis  basi  plerumque  simplex,  quatuor  ad  quinque  pedes  altus,  teres,  cras- 
sitie  pennae  cygneae  ,  viridis  vel  rubens ,  pilis  albis  adpressis  ,  praesertim  in  superiore  parte  pubes¬ 
cens  ,  ad  genicula  parum  incrassatus ,  superne  in  ramos  laxos  virgato  -  subfastigiatos  ramulosos  aut 
simplices  divisus.  Folia  opposita  distantia  quatuor  ad  sex  pollicum,  sessilia  et  basibus  subconfluen- 
tibus  quasi  vaginantia  ,  linearia ,  duos  ad  tres  pollices  longa ,  tres  vel  quatuor  lineas  lata  ,  acuta , 
extus  parum  convexa,  in  nervo  dorsali  prominulo  subrubentia,  caeterum  viridia ,  in  superiore  facie, 
praesertim  ad  marginem,  pubescentia.  Flores  tetrastichi  in  spicis  alternis  nunc  sessilibus  nunc  pe¬ 
dunculatis.  Pedunculi  plerumque  in  basi  altitudine  pollicari  nudi  ,  superne  spicas  duas  tresve  ap- 
proximatas  ferentes,  uti  rami  teretes  atque  substriguloso  -  pubescentes.  Folia  floralia  infra  spicas 
abbreviata ,  squamaeformia  ,  ex  ovato  mucronata,  basi,  uti  reliqua,  confluentia.  Bracteae  subcoria- 
ceae  ,  duriusculae ,  ex  ovato  acuminatae ,  acumine  subpungente ,  basi  roseae  et  tenuiter  barbatae , 
superne  flavescentes  et  glabriusculae  ,  concavae,  tetrastichae ,  in  inferiore  spicae  parte  plerumque  oc¬ 
to  ad  duodecim  floribus  vacuae  sibique  arctius  imbricatae  ,  in  superiore  parte  singulae  florigerae. 
Calycis  foliola  lanceolata ,  acuta ,  valde  concava ,  carina  simplici ,  basin  versus  tenuiora  pellucida, 
antice  flavescentia  vel  fulva  ,  quam  bractea  vix  dimidiam  lineam  longiora  ,  petalis  lineam  breviora. 
Corolla  tres  ad  quatuor  lineas  alta.  Petala  lanceolata ,  duo  angustiora  sublinearia ,  acuta ,  strami¬ 
nea,  nervo  dorsali  virescente,  dorso  praecipue  ad  basin  lanata,  lana  alba  erecta,  ima  basi  undu¬ 
lata.  Tubus  stamineus  corollam  superans,  cylindricus,  sursum  nonnihil  angustatus,  e  membrana 
tenera  factus  inferne  alba  superne  subflavescente ,  in  ore  quinquefidus,  laciniis  emarginato  -  bifidis. 
Antherae  cylindricae ,  maxima  parte  emergentes  ,  primum  coccineae  ,  dein  flavae.  Pollen  flavum. 
Ovarium  parvum,  globosum.  Stylus  brevis.  Stigmata  filiformia,  basi  coccinea,  sursum  flava. 

Crescit  in  campis  prope  Tamandua  et  Tapera ,  praedia  inter  Contendas  et  Salgado ,  in 
deserto  Minarum  Generalium. 

Florebat  U4u gusto. 

Explic.  Tab.  CXVIII.  1.  Bractea.  2.  Foliolum  calycis.  3.  Flos  cum  bractea.  4.  Corolla  aperta  intus  visa.  5. 
Petalum  a  dorso.  Omnia  aucta.  6.  Pilus.  7.  Apicis  tubi  staminei  pars  cum  antheris  tribus.  8.  Pistillum.  Omnia 
magis  auctar 

17.  GOMPHRENA  ELEGANS,  f  Tab.  CXIX. 

.  G.  caule  erecto  dichotomo  ferrugineo -pulverulento  - hirtulo  ,  foliis  longius  petio- 
latis  ovatis  acutis  subtus  venosis  villosis,  capitulis  pedunculatis  terminalibus  globosis 
aphyllis,  foliolis  calycinis  carina  simplici,  quam  corolla  basi  villosa  antice  pubescens 
triplo  brevioribus. 

Radix,  uti  videtur,  perennis»  Caulis  erectus,  duos  tresve  pedes  altus,  superne  dichotomo- 
divisus  ,  nodis  parum  intumidis  ,  uti  rami  teres  atque  dense  pulverulento- hirtuius  pilis  sub  lente 
composita  e  basi  squamoso  -  dilatata  in  ambitu  radiata  erectis  subulatis  annulatis  ,  junioribus  ferru¬ 
gineis,  adultioribus  canescentibus»  Folia  opposita  in  nodis  inferne  trium  ad  quinque  pollicum  di¬ 
stantia  positis  ,  petiolis  quam  in  plerisque  speciebus  longioribus ,  nimirum  tres  ad  quatuor  lineas 
metientibus ,  semiteretibus  supra  canaliculatis  ferrugineo  -  villosis  affixa ,  ovata ,  acuta  ,  basi  subro- 
tundata ,  pollicem  unum  ad  duos  longa ,  fere  pollicem  lata ,  superne  viridia  atque  pubescentia  pilis 
tenuibus  decumbentibus,  inferne  incana  aut  incano  -  subflavescentia,  colore  flavido  in  nervo  atque 
in  venis  subparallelis  excurrentibus  evidentiore.  Florum  capitula  in  pedunculis  teretibus  ferrugi¬ 
neo  -hirtulis  pollicem  et  quod  excedit  longis  terminalibus,  aut,  dum  ramuli  axillares  nondum  evo¬ 
luti  sunt ,  axillaribus ,  globosa ,  floribus  viginti  vel  pluribus  quoquoversus  spectantibus ,  aphylla. 
Bractea  tertiam  circiter  corollae  partem  altitudine  aequans  ,  membranacea ,  sicca ,  alba ,  concava , 
ovata,  nervo  dorsali  in  cuspidem  acutissimum  producto,  margine  aut  integerrima  aut  passim  non 
nihil  inciso -fissa  atque  hinc  inde  pilis  sub  lente  composita  septatis  rigidiusculis  armata.  Foliola 
calycis  bracteae  omnino  similia,  decidua  tamen.  Corolla  circiter  tres  lineas  longa.  Petala  longitu¬ 
dine  subaequalia ,  acuta,  pyramidato  -  conniventia,  exteriora  tria  latiora,  trinervia,  nervo  dorsali  ro¬ 
bustiore  in  apiculum  brevem  excurrente,  lateralibus  evanidis  et  saepe  medio  bifidis,  pallide  flaves¬ 
centi  -  viridia ,  margine  alba,  a  basi  ad  medium  usque  cinereo  -  villosa ,  antice  pilis  tenuissimis  de¬ 
cumbentibus  pubescentia.  Pili  in  basi  corollae  sub  microscopio  composito  septati ,  ad  septa  saepe 
nonnihil  incrassati  et  quasi  spinulosi.  Tubus  stamineus  quam  corolla  circiter  tertia  parte  brevior , 
ultra  dimidium  quinquefidus  in  lacinias  bifidas  ,  lacinulis  lanceolato  -  triangularibus  acutis ,  quas  in¬ 
ter  tertia  ligulata  exseritur ,  cui  anthera  dorso  adhaeret  $  sinu  intermedio  rotundato  ,  licet  angusto. 
Antherae  cylindraceae ,  apice  subcristatae ,  apertae  plerumque  antice  latiores  atque  tunc  margi¬ 
nem  tenuiorem  subflavicantem  monstrantes.  Pollen  globosum,  flavum.  Ovarium  turbinatum  et 
stylus  brevis  viridia.  Stigmatis  crura  cylindracea,  divaricata.  Semen  maturum  non  visum. 

Crescit  in  pratis  prope  S.  Pauli  civitatem  in  Provincia  S.  Pauli.  E  regionibus  austra¬ 
lioribus  misit  clar.  Sellow. 

Florebat  Januario.  1J,  ? 

Explic.  Tab.  CXIX.  1.  Bractea.  2.  Calycis  foliolum.  3.  4 •  Petala  duo.  5-  Tubus  stamineus  apertus  cum 
pistillo.  Omnia  aucta. 

18.  GOMPHRENA  vaga,  f  Tab.  cxx. 

G.  caule  erecto  dichotomo  ramisque  foliisque  lanceolatis  vel  ovato  -  acuminatis 
longius  petiolatis  subtus  arachnoideo -villosis,  capitulis  pedunculatis  solitariis  vel  pani- 

culatis  aphyllis,  foliolis  calycinis  carina  simplici,  quam  corolla  stricte  lanata  triplo 
brevioribus. 

Species  per  vastam  plagam  sparsa  valde  variat : 

a')  pyramidata,  pedunculis  pyramidato  -  trichotomis  villosis. 

/3)  effusa,  pedunculis  elongatis  effuso  -  paniculatis  sericeis,  foliis  floralibus  abbreviatis  vel 
nullis. 

y)  parciflora,  pedunculis  subsimplicibus  sericeis. 

Radix  perennis.  Caulis  erectus,  tres  ad  quatuor  pedes  altus,  superne  dicliotomus,  ramis 
patentibus  saepeque  retrofractis  atque  super  vicina  vegetabilia  incumbentibus ,  teres ,  inferne  cras- 
sitie  pennae  cygneae,  ad  nodos,  qui  quatuor  ad  decem  pollices  distant,  tumidus  ibique  rubens, 
caeterum  viridis  ,  pilis  albis  sericeo  -  splendentibus  longis  adpressis  arachnoideo  villosus  atque  in 
superiore  parte  ramisque  saepe  albo  -  sericeus.  Folia  opposita,  petiolis  semiteretibus  superne  ca¬ 
naliculo  tenui  exaratis  villosis,  duas  ad  quatuor  lineas  longis  suffulta,  lanceolata  vel  ex  ovato  acu¬ 
minata,  duos  pollices  et  quod  excedit  longa,  unum  lata,  basi  contracta  acutiuscula,  superne  ob¬ 
scure  viridia  atque  pilis  tenerrimis  decumbentibus  pubescentia,  subtus  arachnoideo  -  villosa  pilis 
subtilissimis  in  fasciculos  plerumque  tenues  decumbentes  complicatis.  Pedunculi  terminales  et  axil¬ 
lares  ,  nunc  pyramidato  -  trichotomi  ramis  lateralibus  simplicibus  medio  brevioribus ,  nunc  effusi, 
nunc  subsimpliciter  paniculati ,  uti  rami  novelli  pilis  nitidis  sursum  spectantibus  subfulvo- villosi. 
Folia  floralia  opposita  ad  paniculae  divisiones,  nunc  lanceolata  pollicaria  et  reliquis  similia,  nunc 
abbreviata  subulata  atque  utrinque  dense  villosa.  Capitula  in  pedunculi  communis  et  ejus  ramo¬ 
rum  apicibus  solitaria,  globosa,  insidentia  pedunculi  apicibus  incrassatis  villosis,  multiflora,  flori¬ 
bus  surrectis  vel  horizontaliter  patentibus.  Bractea  membranacea,  tenera,  sicca,  diaphana,  alba, 
e  cellulis  minutis  angustis  conflata,  deltoideo  - subovata,  carinata  nervo  medio  crasso  virescente, 
in  acumen  excurrente.  Foliola  calycis  e  simili  membrana  constructa,  ovata,  nervo  medio  apicu- 
lata,  valde  concava,  in  superiore  parte  pilis,  sub  lente  composita  articulatis  rigidis  erectis  armata. 
Corolla  tres  vel  quatuor  lineas  alta.  Petala  lanceolata,  acutiuscula,  parum  concava,  pallida,  nervis 
tribus  viridibus  crassiusculis  notata ,  margine  membranaceo  tenuiora  ,  lanata  pilis  ipsa  longitudine 
aequantibus  vel  immo  longioribus,  ima  basi  extus  adnatis  ,  strictis  atque  praecipue  post  grossifica- 
tionem  patentibus.  Tubus  stamineus  quam  petala  brevior,  e  membrana  tenui  subflavescente  factus 
atque  plicatus,  nervis  parum  conspicuis  e  puncto  insertionis  antherae  decurrentibus,  ad  medium 
usque  quinquefidus  ,  sinu  inter  lacinias  angusto  obtusiusculo.  Laciniae  oblongo- quadratae  ,  antice 
trifidae,  lacinulis  lateralibus  subtriangularibus  vario  modo  in  dentes  nonnullos  sectis,  intermedia 
duplo  breviore  triangulari ,  subcrassiore  atque  apice  anlheram  affingente.  Antherae  flavae,  clau¬ 
sae  cylindricae  cum  cristula  subdiaphana  in  apice,  apertae  lato- ovato -cordatae,  margine  tunc 
conspicuo  tenuiore  subpellucido.  Pollen  flavum ,  globosum.  Ovarium  turbinato  -  depressum.  Sty¬ 
lus  brevis,  teres.  Stigma  pap ilioso  -  velutinum,  cruribus  filiformibus  erectis.  Utriculus  globosus 
vel  obcordatus ,  evalvis ,  irregulariter  transversim  apertus.  Semen  lenticulare  ,  ad  hilum  emargina- 
tum ,  testa  ferruginea. 

Varietas  a  lecta  in  sepibus  et  s  vivis  caeduis  montanis  ad  Sebastianopolin ,  oppidum 
S.  Crucis  et  alibi  in  Provincia  Rio  de  Janeiro. 

Florebat  Julio  et  Augusto  iterumque  Octobri.  If. 

Varietas  /3  crescit  in  sylvis  caeduis  Provinciae  Piauhiensis  ct  Maragnaniensis ,  diver¬ 
sis  locis. 

Florebat  Majo  et  Junio.  1J. 

Varietas  y  crescit  in  sylvis  siccis  C  at  in  g  as  dictis  prope  Angico  et  Alegrc ,  praedia 
Provinciae  Piauhiensis. 

Florebat  Majo.  2J. 

Explic.  Tab.  CXX.  1.  Bi-actea.  2.  Foliolum  calycis.  3»  Petalum.  4*  Pars  tubi  staminei  cum  antheris  duabus 
et  pistillo.  Omnia  aucta. 

19.  GOMPHRENA  ANGUSTIFLORA.  f  Tab.  CXXI. 

G.  glabra ,  caule  erecto  gracili  ramoso  acute  angulato ,  foliis  linearibus  acutis 
glaucis ,  spicis  subtetrastichis  aphyllis  laxis  terminalibus  lateralibusque ,  foliolis  calyci- 
nis  carina  simplici ,  quam  corolla  nuda  basi  pentagona  quadruplo  brevioribus. 

Radix  perennis,  teres,  circiter  pennam  anserinam  crassa,  parum  tortuosa,  obliqua,  epider¬ 
mide  fusca ,  duos  ad  tres  pollices  longa ,  passim  fibrillas  tenues  emittens.  Caulis  subsolitarius  e 
quavis  radice,  jam  a  basi  divisus  in  ramos  sparsos,  circiter  sesquipedalis,  acute  angulatus,  tetra- 
gonus  vel  hexagonus,  rectus  vel  superne  nonnihil  flexuosus,  glaber,  uti  folia  glaucescens.  Folia 
in  nodis  valde  dissitis  opposita ,  trium  quatuorve  parium ,  linearia ,  angusta  ,  vix  ultra  lineam  lata , 
acuta,  pollicem  et  sesquipollicem  longa.  Flores  terminales  in  spicis  laxiusculis  subtetrastichis, 
inferiores  prius  decidentes.  Bractea  ovato  -  lanceolata ,  acuta,  naviculari- concava  ,  medio  dorso 
nervo  latiusculo  percursa  ,  margine  subintegerrima ,  membranacea  ,  sicca ,  nitens ,  alba ,  vix  lineam 
longa.  Calycis  foliola  ovato  -  lanceolata,  carinato  -  concava  seseque  basi  vaginantia,  carina  sim¬ 
pliciter  e  nervo  excurrente  formata,  textura  et  colore  bracteae,  quam  altitudine  parum  superant. 
Corolla  circiter  sex  lineas  longa ,  gracillima  ,  constans  petalis  linearibus  angustissimis  antice  roseo- 
purpurascentibus  atque  ad  dimidium  circiter  usque  a  se  invicem  patentibus ,  deorsum  vero  vires¬ 
centibus  atque  altius,  quam  in  reliquis  speciebus  solemne  est,  connatis,  imum  fundum  corollae  pen- 
tagonum  constituentibus.  Pili  tenuissimi,  albi,  crispati,  ad  basin  corollae.  Tubus  stamineus  quam 
corolla  nonnihil  brevior,  membranaceus,  tener,  subflavidus,  e  cellulis  subquadratis  elongatis 
conflatus ,  apice  fissus  in  lacinias  lanceolatas  decem  per  paria  approximatas  ,  inter  quas  locantur 
antherae  quinque  cylindricae,  ipsis  nonnihil  breviores  atque  totius  tubi  tertiam  ferme  partem  lon¬ 
gae  ,  e  cellulis  minutissimis  densissimis  factae.  Pollen  minutissimum ,  globosum ,  flavum.  Ova¬ 
rium  in  imo  corollae  fundo  absconditum,  oblongum.  Stylus  brevis,  teres.  Stigma  cruribus  subula- 
tis  et  pilis  tenuissimis  hispidulis,  saepe  cruribus  ope  pollinis  conglutinatis  quasi  simplex  et  conicum. 
Semen  in  utriculo  oblongo  membranaceo  transversim  irregulariter  dehiscente ,  oblongo  -  lenticulare, 
ad  hilum  emarginatum ,  magnitudine  seminis  Sinapeos ,  testa  dilute  castanea. 

Crescit  in  pratis  sub  udis  tenero  gramine  tectis  ideoc/ue  Campos  mimos  os  dictis , 
prope  praedia  Terra  Nova ,  Campo  Grande  et  aliis  locis  in  Provincia  Piauhiensi. 

Florebat  Majo.  If, 

Explic.  Tab.  CXXI.  1.  Bractea  ab  utroque  latere.  2.  Foliolum  calycis  ab  utroque  latere.  3.  Flos.  4-  Corol¬ 
la  apice  aperta.  Omnia  aucta.  5.  Radici  ad  latus  depicta  est  pars  caulis  tetragoni ,  magn.  aucta.  6.  Pars  tubi 
staminei  cum  duabus  antheris.  7.  Pistillum,  stigmate  clauso.  8.  Stigma.  0.  magis  aucta. 

Praeter  species  hic  enumeratas  in  Brasilia  observavi  unicam.  Est: 

20.  G.  globosa ,  Lin. ,  Rom.  Schult.  Syst.  Veg.  V.  p,  537. 

Crescit ,  uti  videtur,  spontanea  in  herbosis  remotissimis  mediterraneis  sylvae  ad  Indo¬ 
rum  Juri  pagos ,  in  ripa  fluvii  Japurd ,  Provinciae  Rio  Negro. 

Florebat  Januario.  © 

Obs.  Utriculum  hujus  generis  quum  in  charactere  circumscissum  diceremus  hoc  termino 
sensu  latiore  usi  sumus,  eo  solummodo  _  significantes ,  pericarpium  transversi  m  dehiscere;  rectius 
tamen  evalvem  nuncupamus,  irregulariter  transversim  aperiundum. 

XLVIII.  PFAFFIA.  t 

PENTANDRIA  Monogynia  Linn.  Syst.  Sex.  Familia:  AMARANTHACEAE.  Juss. 

CHARACTER  DIFFERENTIAL  IS. 

Calyx  coloratus,  diphyllus,  foliolis  carinatis.  Corolla  pentapetala.  Tubus  sta¬ 
mineus  quinquefidus ,  laciniis  trifidis,  lacinulis  lateralibus  fimbriatis,  mediis  antheras 
uniloculares  cylindricas  gerentibus.  Stylus  nullus.  Stigma  orbiculare,  sessile.  Utri¬ 
culus  evalvis,  irregulariter  aperiundus,  monospermus. 

CHARACTER  NATURALIS. 

Calyx  inferus,  coloratus,  scariosus,  diphyllus,  foliolis  oppositis,  ovatis,  nervo 
dorsali  carinatis,  basi  vaginantibus ,  corolla  brevior.  Corolla  infera,  compage  sicca, 
duriuscula,  pentapetala.  Petala  erecta,  lanceolata,  basi  plerumque  libera,  nervis  non¬ 
nullis  longitudinalibus  excurrentibus  firmata,  extus  plerumque  lanata,  lana  basin  ver¬ 
sus  adnata  subaequali  erecta  stricta;  rarissime  glabra;  aestivatione  quincunciaii,  pe¬ 
talis  nimirum  duobus  exterioribus  interiorum  sibi  hinc  lateraliter  imbricatorum  par¬ 
tem  tegentibus.  Stamina  quinque,  connata  in  tubum  membranaceum  tenerum,  quin- 
quefidum  in  lacinias  superne  trifidas,  lacinulis  lateralibus  longe  fimbriatis,  intermedia 
breviore  antherifera.  Antherae  cylindricae,  apice  interdum  subtilissime  biauricula- 
tae ,  dorso  ferme  medio  adnatae ,  intra  tubi  orificium  erectae ,  uniloculares ,  antice 
omni  longitudine  aperiundae.  Pollen  creberrimum,  flavum,  globosum.  Ovarium 
turbinatum  aut  cylindricum,  uniovulatum,  ovulo  in  funiculo  umbilicali  e  fundo  adscen- 
dente  appenso.  Stylus  nullus.  Stigma  unicum,  orbiculare,  sessile,  glanduloso  -  pa- 
pillosum ,  gynizo  ut  plurimum  crebro  madidum.  Utriculus  membranaceus ,  ovatus , 
evalvis,  irregulariter  plerumque  transversim  rumpendus ,  inclusus  corolla  persistente 
atque  ut  plurimum  ope  lanae  stricte  patentis  una  cum  calyce  excutienda,  monosper¬ 
mus.  Semen  in  funiculo  umbilicali  pendulum,  turgide  lenticulare,  ad  hilum  emar- 
ginatum  et  ob  radiculae  formam  utrinque  canaliculo  brevi  ex  hilo  surgente  exsculp¬ 
tum.  Interiores  seminis  partes  uti  in  gomphrena. 

Habitus:  Herbae  ramosae,  erectae,  villosae,  hirsutae  aut  rarius  subglabrae. 
Folia  opposita,  petiolis  vix  distinctis.  .Flores  singuli  suffulti  bractea  persistente  cae- 
terum  foliolis  calycis  simillima,  congesti  in  capitula  (spicasve)  solitaria  terminalia 
aphylla,  post  maturationem  toti  defluentes,  vel  aperta  lana  circumdante  volitantes. 
Pubes  simplex ,  articulata  articulis  intumidis. 

Statio  et  Habitatio:  Genus,  quantum  hucusque  constat,  Americae  meridionali 
peculiare,  a  gradu  trigesimo  quarto  ad  decimum  octavum  usque  observatum  est. 
Regiones  editiores  apricas,  solum  siccum  praediligere  videtur. 

Etymologia:  Hoc  genus  C.  H.  Pfaffio  apud  Kilonienses  Medicinae  Professori 
clarissimo,  viro  et  experientia  et  doctrina  et  in  augendis  scientiis  solertia  quam 
maxime  conspicuo ,  qui  de  Botanica  plurimorum  e  regno  vegetabili  medicaminum 
analysi  chemica  accuratissima  optime  meruit,  appellavimus. 


1.  PFAFFIA  GLABPiATA.  f  Tab.  CXXII. 

P.  subglabra,  caule  inferne  inque  nodis  parce  villoso,  foliis  elongato  -  lanceola- 
tis,  pedunculis  simplicibus  terminalibus  axillaribusque ,  spicis  ovato  -  cylindricis. 

Planta  facie  ferme  Polygoni  minoris.  Radix,  uti  videtur,  perennis.  Caules  ex  una  radice 
plures ,  adscendentes  vel  erecti,  tripedales  et  altiores,  ramosi,  ramis  subvirgatis,  teretes,  nodis  di¬ 
stincti  incrassatis,  tres,  quatuor  ad  sex  pollices  distantibus,  obscure  virides,  ad  nodos  passim  ruben¬ 
tes  ibique  pilis  erectis  plus  minus  villosi.  Folia  opposita,  lineari  -  lanceolata,  acuminata,  in  petio¬ 
los  breves  decurrentia  atque  eorum  ope  interdum  quasi  in  vaginulae  interpetiolaris  rudimentum 
dilatata ,  crassiuscula ,  nervo  medio  in  apiculum  acutissimum  excurrente  rubente ,  pilis  tenuissimis 
in  nervo  subtus  et  ad  basin  frequentioribus  passim  adspersa.  Pedunculi  in  ramis  dichotomis  ter¬ 
minales  aut  ex  alis  dichotomiarum ,  tres  quatuorve  pollices  longi  ,  teretes  ,  subvillosi  uti  caulis. 
Flores  in  apicibus  pedunculorum  plurimi,  in  capitula  ovata  aut  in  spicas  subcylindricas  congesti 
supra  rachin  villosam,  albi.  Bractea  alba,  membranacea,  sicca,  concava,  lato-  et  subtriangulari- 
cordata ,  nervo  crasso  percursa ,  e  cellulis  angustissimis  conflata ,  sub  lente  composita  in  margine 
tenuissime  denticulata.  F oliola  calycis  bracteae  similia ,  parum  tamen  latiora ,  triplo  et  quod  ex¬ 
cedit  corolla  breviora.  Petala  oblongo  -  lanceolata ,  obtusiuscula ;  duo  exteriora ,  quae  reliqua  plus 
minus  amplectuntur,  nervis  tribus  primariis  firmata  atque  praeterea  interdum  nunc  versus  ipsum 
marginem  membranaceo  -  tenuiorem  nunc  inter  illos  nervos  aliis  tenuioribus  percursa ;  interiora 
nervis  quinque ,  septem  vel  pluribus  instructa  atque  versus  basin  et  in  nervis  pilis  tenuis¬ 
simis  strictis  erectis ,  sub  lente  composita  septatis  parce  pilosa.  Nervi  valde  convexi  in  basi  saepe 
omnes  confluunt,  antice  nunc  integri  nunc  divisi  excurrunt.  Tubus  stamineus  subflavescens,  corol¬ 
lam  fere  longitudine  aequans,  cylindraceus ,  ultra  dimidium  quinquepartitus  in  lacinias  lineari- ob¬ 
longas  ,  quarum  quaeque  superne  iterum  trifida  apparet ,  sinubus  inter  lacinulas  rotundatis ,  laci- 
"nulis  lateralibus  lineari -lanceolatis  ciliato  -  fimbriatis ,  intermedia  breviore  integra  subulata  et  antheri- 
fera.  Antherae  cylindricae,  parum  e  tubo  prominentes,  flavae,  polline  minuto  turgidae.  Pistil- 

lum  triplo  staminibus  brevius,  subcylindricum  ,  glabrum,  virens.  Stigma  junius  convexum,  adul¬ 
tum  orbiculare  ,  glandulosum ,  interdum  obiter  subbilobum.  Semen  magnitudine  seminis  Sinapeos , 
ovato  -  lenticulare. 

Crescit  in  aquaticis  umbrosis  prope  Salard ,  oppidum  Provinciae  Minas  Geraes. 

Florebat  Majo .  1(.  ? 

Exjilic.  Tai.  CXXII.  i.  Flos  cum  bractea.  2.  Bractea.  3.  Foliolum  calycis.  4-  5.  Petala  duo  a  dorso.  6.  Pe¬ 
talum  a  latere.  7.  Pilus  petali.  8.  Pars  tubi  staminei  aperti.  9.  Pistillum.  10.  Semen.  11.  Idem  medio  dissectum. 
Omnia  rnagn.  aucta. 


2.  PFAFFIA  SERICEA,  f  Tab.  CXX1II. 

P.  sericeo  -  incana  vel  glabrescens,  foliis  oblongo- lanceolatis  lanceolalisve ,  pe¬ 
dunculis  subtrifidis  subcorymbosis ,  capitulis  globosis ,  radice  tuberosa. 

Species  valde  polymorpha,  cujus  duas  varietates  distinguere  licet: 
a)  vestita,  tota  plus  minus  sericeo  -  incana : 

Gomphrena  sericea ,  Spreng.  Sysl.  Veg.  /.  p.  823.  (  v.  specimen  auctoris. ) 

/3)  glabrescens  ,  tota  plus  minus  glabrata ,  foliis  majoribus : 

Gomphrena  tuberosa ,  Spreng.  I.  c.  (  v.  specimen  auctoris. ) 

Radix  perennis,  perpendicularis,  subsimplex  ,  teres,  crassitie  pennae  columbinae  aut  crassior, 
medio  vero  tuberoso- intumida  atque  diametro  digitum  minimum  ferme  aequans,  flexuosa,  epider¬ 
mide  testaceo -pallida ,  intus  albida.  Caulis  subsolitarius ,  interdum  jam  in  ipsa  basi  divisus,  erectus, 
bipedalis  et  altior ,  teres ,  crassitie  pennae  columbinae  aut  parum  crassior ,  pilis  albis  adpressis  sur¬ 
sum  spectantibus  sericeus,  interdum  vero  glabrescens.  Folia  opposita,  paribus  tribus  quatuorve 
distantia  bipollicari  in  inferiore  parte  caulis  dispositis ,  lato  -  lanceolata  aut  lanceolato  -  oblonga ,  ses- 
quipollicem  vel  duos  pollices  longa  ,  dimidium  et  quod  excedit  lata ,  versus  basin  nonnihil  attenua¬ 
ta  in  tetiolum  brevem  circiter  lineam  longum  semiteretem ,  firmata  nervo  medio  in  apiculum  te¬ 
nuem  excurrente  et  venis  nonnullis  subtus  prominentibus,  pilis  tenuibus  adpressis  sericea  vel  inter¬ 
dum  glabrescentia.  Pedunculi  in  caulis  elongati  apice  nunc  bini ,  terni  aut  plures  simplices  ,  nunc 
terni ,  medio  breviori  simplici ,  lateralibus  trifidis  ,  longitudine  varia  sesqui  -  ad  tripollicari ,  teretes , 
uti  caulis  sericeo  -  pubescentes  aut  tandem  glabrescentes  ,  basi ,  ubi  e  caule  communiter  prodeunt , 
nonnunquam  foliis  duobus  floralibus,  quam  caulina  duplo  minoribus  angusto  -  lanceolalis  suffulti, 
in  superiore  autem  divisione  nudi,  apice,  ubi  flores  promunt,  parum  incrassati  atque  dense  sericeo- 
tomentosi.  Flores  numerosi  in  capitula  globosa  dispositi.  Bractea  pro  quovis  flore  lato -ovata, 
cordata ,  nervo  dorsali  latiusculo  in  acumen  producto  instructa ,  membranacea ,  e  cellulis  tenuibus 
angustis  composita,  scariosa ,  alba,  margine  irregulariter  et  quasi  eroso  -  denticulata.  Foliola  calv- 
cis  parum  quam  bractea  latiora  et  longiora  magisque  concava,  caeterum  illi  similia.  Corolla  duas 
circiter  lineas  alta.  Petala  lanceolata,  acutiuscula ,  parum  concava,  alba,  percursa  nervis  tribus 
viridiuscidis ,  extus  densissime  albo  -  barbata ,  pilis  e  petalorum  basi  oriundis,  tertia  vel  quarta  par¬ 
te  ipsis  brevioribus  simplicibus  fasciculato- erectis  strictis,  sub  microscopio  composito  nodulis  sub- 

globosis  passim  notatis,  praeterea  tenuissime  pubescentia  pilis  minutis  erectis.  Tubus  stamineus 
quam  corolla  duplo  brevior,  cylindricus,  e  membrana  tenui  pallide  flavescente  factus,  divisus  ad 
dimidium  usque  in  lacinias  quinque  subquadratas ,  quae  inferne  ciliis  marginalibus  subulatis  angu¬ 
stissimis  vario  modo  inflexis  atque  sub  microscopio  composito  seplatis  diaphanis  arcte  implexae 
sunt,  antice  autem,  sinubus  rotundatis  excisae,  abeunt  in  lacinulas  tres;  harum  media,  quasi  e  ner¬ 
vo  solidiore  per  totum  tubum  decurrente  facta ,  antherifera  est  sublinearis  et  integerrima ,  latera¬ 
les  oblongo  -  lineares  antice  et  in  margine  exteriore  obsitae  sunt  fimbriis  subulatis  septatis  ,  quales 
jam  descripsimus.  Antherae  e  cellulis  tenuissimis  conflatae ,  subcylindricae ,  obtusae ,  apice  inter¬ 
dum  crista  minima  instructae ,  flavae  ,  apertae  utrinque  sat  profunde  bilobae.  Pollen  creberrimum, 
flavum.  Ovarium  turbinatum ,  viride,  ovulo  unico  compresso -ovato.  Stigma  orbiculare,  crasso- 
glandulosum. 

Crescit  in  campis  apricis  prope  Ypanema ,  Provinciae  S.  Pauli.  E  Provincia  Cispla- 
tina  misit  clar.  Selloiv. 

Florebat  Decembri ,  Januario. 

Explic.  Tab.  CXXIII.  i.  2.  Bractea.  3.  Foliolum  calycis.  4.  Flos  cum  bractea.  5.  Corolla  aperta.  O.  m. 
aucta.  6.  Pilus  e  dorso  petali,  magis  auctus.  7.  Pars  tubi  staminei  aperti,  cum  antheris  tribus  et  pistillo,  magn. 
aucta. 


3.  PFAFFIA  VELUTINA.  f  Tab.  CXXIV. 

P.  velutino-  villosa,  foliis  lato -ovatis  obtusis,  pedunculis  simplicibus  terminalibus 
axillaribusque,  spicis  ovato -cylindricis. 

Radix  perennis ,  teres  ,  crassitie  digiti  minoris  ,  ramosa  ,  epidermide  testaceo  -  pallida ,  lignosa. 
Caules  ex  eadem  radice  plures  ,  erecti ,  pedales  et  altiores ,  simplices ,  teretes  ,  crassitie  pennae  an¬ 
serinae,  ubique  dense  velutino -villosi  pilis  patentibus  subfulvis  ,  sub  microscopio  composito  subula¬ 
tis  septatis  ,  ad  septa  nonnihil  intumidis.  Folia  opposita,  trium  vel  quatuor  parium  in  quovis 
caule  ,  brevissime  petiolata ,  lato  -  ovata  vel  suborbicularia  ,  obtusa,  pollicem  vel  sesquipollicem  lon¬ 
ga  ,  uti  caulis  pilis  decumbentibus  dense  villosa  et  fulvo  -  velutina ,  subtus  lineata  ob  nervum  in 
apiculum  brevissimum  excurrentem  et  venas ,  quarum  in  quovis  latere  subternae  numerantur ,  pilis 
minus  frequenter  obsessa,  ima  multo  minora  et  quasi  squamaeformia.  Flores  in  pedunculo  termi¬ 
nali  inque  summorum  foliorum  axillaribus ,  teretibus  bipollicaribus  vel  longioribus ,  uti  caules  villo¬ 
sis  ,  spicas  seu,  si  mavis,  capitula  formantes  multifloras  ovato- cylindricas ,  interdum  pollicem  lon¬ 
gas.  Rachis  flores  fulciens  parum  incrassata  et  dense  barbata.  Bractea  lato  -  ovata ,  acuta ,  sca- 
riosa ,  e  cellulis  linearibus  angustis  formata,  albida,  subdiaphana,  concaviuscula ,  dorso  medio  nervo 
crasso  virescente  in  apiculum  minutum  abeunte  munita  atque  ibidem  versus  apicem  pilis  rigidius- 
culis  geniculatis  simplicibus  instructa,  duas  lineas  et  quod  excedit  longa.  Foliola  calvcis  lato-lan- 
ceolata,  carinata,  bracteae  quoad  consistendam  et  colorem  similia,  item  uninervia  atque  ad  apicem 
pilis  nonnullis  adspersa.  Corollae  petala  lanceolata ,  acutiuscula ,  nervis  quinque  viridibus  percur¬ 
sa  ,  alba,  intus  glabra,  extus  munita  barba  sericeo  -  nitida  albo  -  subflavida  ,  quae  ipsa  longitudine 
fere  aequat.  Pili  majusculi,  simplices,  annulati ,  e  basi  petalorum  oriundi,  alii  praeterea  superne 
dispositi  sursum  longitudine  decrescentes.  Tubus  stamineus  cylindricus,  inclusus,  factus  e  mem- 


24 


XLVIII.  PF  AF  PIA. 


brana  tenui  flavescente  ,  ultra  dimidium  quinquefidus  ,  laciniis  oblongo  -  lanceolatis  ,  superne  trifidis , 
lacinula  media  antherifera  breviore  sublineari,  lateralibus  duplo  longioribus  lineari  -  oblongis  omni 
margine  extei’iore  in  fimbrias  lineares  subannulatas  solutis ;  similes  quoque  fimbriae  omnem  lacinia¬ 
rum  marginem  ad  divisionem  usque  occupant.  Nervi  per  tubum  stamineum  ab  insertione  anthe- 
rarum  deorsum  procurrunt  parum  distincti.  Antherae  circiter  dimidiam  lineam  et  quod  excedit 
longae  ,  quam  tubus  stamineus  triplo  breviores ,  juniores  cylindricae  et  apice  tenuissime  bicristatae , 
effoetae  ovato  -  oblongae  et  basi  emarginato  -  bilobae  ,  apice  vero  ob  appendiculos  binos  lanceolatos 
quasi  bifidae,  e  membrana  tenerrima  factae,  in  medio  dorso  linea  longitudinali,  cui  lacinula  anthe¬ 
rifera  infigitur  ,  notatae.  Ovarium  cylindricum ,  viride.  Stigma  depresso  -  orbiculare  ,  papillosum. 
Semen  unicum. 

Crescit  in  campis  subalpestribus ,  altitudine  supra  Oceanum  2600  pedum ,  prope  Villam 

S.  Jodo  d  EI  Rey  ,  Provinciae  Minas  Geraes. 

Explic.  Tab.  CXXIV.  i.  Bractea  a  dorso.  2.  Foliolum  calycis  a  latere.  3.  Petalum  a  dorso.  4.  Antliera 
clausa.  5.  iiadem  aperta  in  filamento  a  dorso.  Omnia  aucta.  6.  Pilus  e  petali  dorso,  magis  auctus.  7.  Pistillum 
auctum. 

Praeter  has  descriptas  species  e  Brasilia  novimus  sequentes  : 

4.  P.  tomentosa  -f- ,  caule  foliisque  ovatis  acutis  subrepando  -  dentatis  subtus  tomentoso  -  albis , 
pedunculis  simplicibus  terminalibus  elongatis  ,  capitulis  subglobosis. 

Crescit  in  Provincia  Cisplatina :  S  e  Ilo  m.  1J. 

5.  P.  htrtula  -f ,  pubescenti  -  hirtula  ,  foliis  linearibus,  pedunculis  terminalibus  subternis,  ca¬ 
pitulis  globosis. 

Crescit  in  campis  territorii  adamantum ,  altitudine  s.  O.  3000  pedum  et  ultra. 

Florebat  Majo. 

6.  P.  jubata  -j- ,  villosissima,  foliis  lineari  -  lanceolatis ,  pedunculis  simplicibus  terminalibus,  ca¬ 
pitulis  ovato  -  globosis. 

Crescit  in  campis  editis  deserti  in  Provincia  Minas  Geraes ,  prope  montem  Sei'ra  de 
S.  Antonio. 

Florebat  Junio. 

7.  P.  gnaphaloides  -j* ,  tomentosa  ,  foliis  oblongo  -  lanceolatis  acutis ,  pedunculo  terminali  elon¬ 
gato  simplici,  capitulo  globoso. 

Gomphrena  gnaphaloides ,  Vahl  in  Rom.  Schult.  Syst.  Veg.  V.  p.  542.  iv.  s.) 

In  Montevideo:  Vahl. 

PENTANDRIA  Monogynia Linn.  Syst.  Sex.  Familia:  AB1ARANTACEAE  Juss. 

CHARACTER  DIFFERENTIAM  S. 

Calyx  coloratus,  diphyllus,  foliolis  carinatis.  Corolla  pentapetala,  petalis  sub- 
aequalibus.  Tubus  stamineus  decemfidus,  laciniis  alternis  sterilibus  antice  dentatis, 
alternis  antheras  uniloculares  cylindricas  ferentibus.  Stylus  unicus.  Stigma  capita¬ 
tum.  Utriculus  evalvis,  monospermus,  semine  subelliptico. 

CHARACTER  NATURALIS. 

Calyx  hypogynus ,  coloratus,  membranaceo  -  siccus ,  diphyllus,  foliolis  oppositis, 
ovatis  vel  oblongis,  carinatis;  una  cum  bractea  persistens.  Corolla  hypogyna,  com¬ 
page  sicca  subchartacea ,  pentapetala;  petalis  subaequalibus ,  erectis,  lanceolatis 
vel  lineari  -  lanceolatis ,  basi  parum  connatis,  planis  vel  parum  concavis,  uni  -  aut 
trinerviis,  extus  glabris  vel  plus  minus  pubescentibus;  aestivatione  quincunciaii  im¬ 
bricata,  petalis  nimirum  duobus  extimis  liberis,  duobus  mediis  hinc  longitudinaliter 
tectis ,  quinto  in  utroque  latere  tecto.  Stamina  decem ,  connata  in  tubum  stami¬ 
neum  tenuiter  membranaceum,  inclusum;  laciniis  s.  filamentis  alternis  sterilibus  li¬ 
nearibus  apice  dentatis,  alternis  brevioribus  antheriferis.  Antherae  uniloculares,  cy¬ 
lindricae,  dorso  affixae,  intra  tubi  orificium  erectae,  apice  interdum  tenuissime  biau- 
riculatae,  antice  in  medio  tota  longitudine  rima  apertae.  Pollen  creberrimum,  flavum, 
globosum.  Ovarium  ovatum,  uniovulatum,  ovulo  in  funiculo  basilari  adscendente 
appenso.  Stylus  teres ,  breviusculus.  Stigma  capitatum.  Utriculus  membranaceus, 
ellipticus,  corolla  persistente  inclusus,  evalvis,  irregulariter  rumpens,  monospermus. 
Semen  uti  in  omnibus  Amarantacearum  generibus  appensum ,  turgide  oblongum ,  ra¬ 
diculae  ob  fabricam  hinc  convexitate  rostellaeformi  notatum.  Testa  coriacea,  nitida. 
Membrana  interna  tenuissima,  alba.  Embryo  periphericus,  plus  minus  complete  circu¬ 
laris,  gracilis,  sublutescens ,  cotyledonibus  linearibus  obtusiusculis  incumbentibus,  ra¬ 
dicula  conica,  ad  hilum  versa.  Albumen  intrarium,  farinaceum. 

Habitus:  Herbae  ramosae,  diffusae  aut  patulae,  saepe  ramis  elongatis  super 

alia  vegetabilia  incumbentes,  pubescentes  aut  villosae.  Folia  opposita,  subsessilia  aut 
breviuscule  petiolata.  Flores  in  rachi  plerumque  tomentosa,  singuli  suffulti  bractea 
persistente,  in  capitulis  spicisve  plerumque  longe  pedunculatis  aphyllis  aut  rarius  ses¬ 
silibus  foliosis,  vix  toti  post  maturationem  decidui,  sed  calyces  in  rachi  villosa  per¬ 
sistentes.  Pubes  simplex,  pilis  articulatis  saepe  hirtulis. 

Statio  et  Habitatio.  Genus  sylvestre  et  campestre ,  in  vasta  Americae  tro¬ 
picae  plaga  distributum  hucusque  est  observatum. 

Etymologia.  Nomen  datum  a  Rudolpho  Brandesio ,  Doctore,  Chemico  Salzuf- 
lensi  accuratissimo,  variis  iisque  subtilibus  in  corpora  vegetabilia  observationibus  ana- 
lylicis  inclyto. 


1.  BRANDESIA  RUFA,  f  Tab.  CXXV.  CXXVII.  1. 

B.  erecta,  caule  diviso  patenti  -rufo  -hirsuto ,  foliis  petiolalis  oblongo  -  lanceolatis 
acutis  pilosis,  pedunculis  axillaribus  terminalibusque  refracto -paniculatis,  spicis  solita¬ 
riis  cylindricis  glabris  aphyllis. 

Radix  perennis.  Caulis  erectus,  tri  -  ad  quadripedalis  vel  altior,  passim  divisus  in  ramos  diva¬ 
ricato  -  patentes ,  teres,  inferne  crassitie  pennae  anserinae,  in  nodis,  qui  inferne  sibi  magis  sunt 
approximati  ,  superne  vero  tres  ad  quinque  pollices  distant,  nonnihil  incrassatus,  pilis  rufis  niten¬ 
tibus  duas  circiter  lineas  longis  ubique  dense  hirsutus.  Interdum  caulis  variat  hirsutie  multo  mi¬ 
nus  insigni.  Folia  in  petiolis  duas  ad  quatuor  lineas  longis,  semiteretibus  aeque  ac  rami  hirsutis, 
oblongo -lanceolata  ,  acuta,  basi  rotundata,  pilosa,  pilis  iis,  qui  in  caule  ramisque  adsunt,  simili¬ 
bus,  tenuioribus  tamen  brevioribusque  atque  sursum  decumbentibus,  innervi  medii  utroque  latere 
crebrioribus.  Pedunculi  axillares  et  terminales,  spithamaei  vel  breviores,  aut  trichotomi ,  ramis 
lateralibus  bifidis,  medio  nunc  simplici  nunc  iterum  pari  lege  trichotomo,  aut  simpliciter  apice 
trifidi.  Rami  et  ramuli  s.  pedunculi  propkii  angulo  lato  distantes  et  saepe  refracti ,  inferne  uti 
caules  rufo  -  hirsuti ,  superne  pilis  erectis  rufo -strigosi,  ad  divisiones  quidem  aphylli  ,  sed  squamulis 
oppositis  lanceolatis  minutis  instructi  ibique  densius  pilosi.  Spicae  cylindricae,  unguiculares  et  polli¬ 
cares  in  pedunculis  propriis  unguicularibus  vel  pollicaribus.  Bractea  membranacea,  scariosa,  lato- 
ovato  -  orbicularis  cum  brevi  acumine,  in  quod  nervus  dorsalis  abit  sat  latus,  pilis  tenuissimis 
subnodulosis  erectis  armatus,  concava,  margine  subdenticulata  et  interdum  lacera,  viridis,  me¬ 
tallico  nitore  praedita,  tandem  violascens  et  exsiccata  fulva.  Calycis  foliola  lato- ovata,  breviter 
acuminata,  in  nervo  dorsali,  uti  bractea,  pilis  brevibus  articulatis  rigidis  quasi  cristata,  margine 
subdenticulata  ,  colore  et  consistentia  bracteae  intraque  eam,  delapsa  corolla,  persistentia.  Corollae 
petala  lanceolata,  acuta,  membranacea,  sicca,  in  margine  albido  tenuiora,  viridia  vel  e  viridi 
violascentia ,  nervis  tribus  percursa,  basi  pilis  nonnullis  brevissimis  pubescentia;  duo  reliquis  la¬ 
tiora,  duo  interiora  magis  concava.  Tubus  stamineus  e  membrana  subpellucida  factus,  quarta  cir¬ 
citer  parte  quam  corolla  brevior ,  ultra  medium  decempartitus ,  laciniis  alternis  brevioribus  linea¬ 
ribus  angustis  integerrimis  antheriferis ,  medio  linea  cellularum  compacliorum  firmatis ,  alternis 
sterilibus  triplo  longioribus  latioribusque  lineari  lanceolatis  apice  irregulariter  inciso  -  dentatis  anthe- 
ras  superantibus.  Antherae  cylindricae  ,  obtusae,  apice  interdum  appendiculis  duobus  minutissimis 
biauriculatae ,  flavae,  dimidium  tubum  longae,  infra  medium  affixae.  Pistillum  bases  antherarum 
fere  attingens.  Ovarium  ovato  -  globosum  ,  viride.  Stylus  breviusculus.  Stigma  capitatum,  papil- 
losum.  Semen  oblongo  -  ovatum  ,  turgidum ,  in  utriculo  irregulariter  rumpendo. 

Crescit  in  umbrosis  udius  culis  sylvis  inter  Lorena  et  Taubate ,  oppida  Provinciae  S. 
Pauli ,  et  prope  amnem  Rio  da  Onga ,  haud  procul  a  Cocaes  villa  et  Cabo  d ylgosto  prae¬ 
dio ,  Provinciae  Minas  G er aes.  Florebat  Decembri  et  Majo.  1|. 

Explic.  Tab.  CXXV.  Brandesia  rufa.  Tab.  CXXVII.  I.  i.  Bractea.  2.  Foliolum  calycis  a  dorso.  3.  Idem 
a  ventre.  4-  Petalum.  Omnia  aucta.  5.  Tubus  stamineus  apertus  et  6.  Ovarium,  magis  aucta. 

2.  BRANDESIA  PUBERULA.  f  Tab.  CXXV1.  CXXVII.  2- 

B.  erecta,  tenuiter  pubescens,  caule  diviso,  foliis  petiolatis  oblongis  acuminatis, 
pedunculis  solitariis  axillaribus  terminalibuscpie ,  spicis  subglobosis  demum  cylindricis 
aphyllis ,  corollis  pubescentibus. 

Radix,  uti  videtur,  perennis.  Caulis  erectus,  tres  vel  quatuor  pedes  altus,  superne  ramosus, 
ramis  erecto -patentibus  atque  super  vicina  vegetabilia  decumbentibus,  teres,  basi  crassitie  pen¬ 
nae  anserinae  ,  distantia  quatuor  ad  octo  pollicum  in  nodos  incrassatus  ,  viridis ,  ad  nodos  fla¬ 
vescenti  -  viridis ,  uti  tota  planta  pilis  tenuibus  albis  erectis  pubescens  ,  in  nodis  plus  minus  villo¬ 
sus.  Rami  cauli  similes,  summi  bifidi.  Folia  opposita,  insidentia  petiolis  circiter  unguem  lon¬ 
gis  semiteretibus  superne  leviter  canaliculatis  densius  pubescentibus ,  oblonga ,  acuta  vel  acumi¬ 
nata  ,  basi  acuta ,  quatuor  vel  quinque  pollices  longa ,  medio  fere  duos  lata ,  dilute  viridia ,  utrin- 
que  ,  sed  crebrius  in  pagina  inferiore  tenuiter  pubescentia  pilis  decumbentibus  albis,  in  nervo  ve¬ 
nisque  subparallelis  subtus  prominentibus  densius  pubescentia,  summa  minora.  Pedunculi  solitarii, 
tenues ,  erecti ,  nunc  ex  alis  foliorum  breves  pollicares  unguicularesve  et  medio  foliis  floralibus 
duobus  minutis  oppositis  instructi,  nunc  ex  summorum  ramorum  bifidorum  angulo  tri-  vel  qua- 
dripollicares,  uti  superiores  rami  quam  partes  inferiores  densius  pubescentes,  aphylli.  Flores  conge¬ 
sti  in  capitula  primum  subglobosa  magnitudine  nuclei  nucis  Avellanae  ,  dein  elongata  et  cylindri¬ 
ca  magnitudineque  fabam  albam  aequantia.  R.achis  pulvinato -albo -tomentosa.  Bractea  ovato- 
lanceolata ,  acuta ,  concava ,  nervo  dorsali  carinata  ,  versus  apicem  pilis  albis  erectis  ,  sub  microsco- 
pio  composito  noduloso  -  hirtulis  munita ,  alba ,  sicca.  Calycis  bracteam  parum  superantis  ,  colore 
et  consistentia  ei  similis  foliola  lato  -  ovata ,  compresso  -  concava ,  nervo  dorsali  carinata ,  in  nervis 
pilis  iis,  quos  in  bractea  descripsimus,  similibus  quasi  cristata,  caeterum  ad  latera  pilis  brevioribus 
pubescentia ,  sibi  opposita  ,  basi  nonnihil  amplectentia  atque  rachi  communi  tam  firmiter  adnata  , 
ut  una  cum  bractea  persistentia  quasi  cupulam  campanulato  -  trigonam  forment.  Corolla  calycem 
triplo  superans.  Petala  lanceolata,  acutiuscula,  pilis  erectis  albidis,  sub  microscopio  composito  hir¬ 
tulis  pubescentia;  duo  exteriora  latiora  margine  membranaceo  albo  latiusculo  cincta,  trinervia,  inter 
nervos  viridia;  tria  parum  interius  posita,  parum  tamen  ab  exterioribus  tecta,  margine  angustiore 
praedita  et  uninervia;  omnia  longitudine  aequalia.  Tubus  stamineus  inclusus,  e  membrana  tenera 
cellulosa  factus,  ad  medium  usque  decemfidus ,  laciniis  fertilibus  brevioribus  linearibus  truncatis 
antheras  ferentibus  cylindricas  parum  e  tubo  emergentes  flavas,  polline  minutissimo  farctas,  effoe- 
tas  vario  modo  tortas ;  laciniis  sterilibus  duplo  latioribus  ,  antice  in  dentes  lanceolatos  varios  inci¬ 
sis.  Pistillum  tubo  quadruplo  brevius.  Ovarium  globosum,  viride.  Stylus  brevis,  teres.  Stigma 
glandulosum,  capitatum,  interdum  apice  inciso -subbilobum.  Semen  in  utriculo  membranaceo  ob¬ 
longo  irregulariter  rumpendo  ovato  -  oblongum ,  hinc  vestigio  radiculae  subrostellatum  ,  lineae  duas 
tertias  longum.  Testa  fusca.  Membrana  interna  vix  distincta.  Embryo  circa  albumen  album  fa¬ 
rinaceum  positus,  omnino  periphericus,  gracilis,  lutescens,  radicula  cylindrica  ratione  funiculi  um¬ 
bilicalis  nutantis  supera,  cotyledonibus  linearibus  obtusis  incumbentibus. 

Crescit  in  sylvis  montanis  et  in  sepibus  supra  montium  tractum  Serra  dos  Orgdos  dic¬ 
tum  ,  e.  g.  prope  Mandiocca  praedium ,  Provinciae  Rio  de  Janeiro ,  altitudine  supra  mare 
800  —  1600  pedum. 

Florebat  Octobri ,  Novembri.  2J.  ? 

Explic.  Tai.  CXXVI.  Brandesia  puberula.  Tai.  CXXVII.  II.  i.  Apex  pedunculi  cum  bracteis  et  floribus, 
m.  n.  2.  Bractea  cum  calyce  persistente,  a  latere  interiore  visa.  rn.  a.  3.  Bractea  a  latere  interiore.  4.  Foliolum 
calycis  a  latere.  5.  Idem  a  dorso.  O.  magis  aucta.  6.  Pilus  calycis  magis  auctus.  7.  Corolla.  8.  Petalum  exte¬ 
rius  a  latere  interiore  visum.  9.  10.  Petalum  interius  ab  utroque  latere.  O.  a.  11.  Pilus  petali.  12.  Tubus  sta¬ 
mineus  apertus  cum  pistillo.  i3.  Semen  in  podospermio.  14.  Idem  a  latere  hili.  i5.  Idem  horizontaliter  dissec¬ 
tum.  Omnia  valde  aucta. 


3.  BRANDESIA  VILLOSA,  f  Tab.  CXXVIII. 

B.  adseendens,  caulibus  subdichotomis  antice  foliisque  subsessilibus  ovatis  lanceo- 
latisve  acutis  subtus  albo  -  villosis,  spicis  cylindricis  sessilibus  geminis  vel  pluribus 
axillaribus  terminalibusque ,  corollis  glabris. 

Radix,  uti  videtur,  annua,  perpendicularis,  subsimplex,  crassitie  pennae  cygneae,  passim 

fibris  teneris  adspersa ,  epidermide  pallide  testacea ,  intus  alba.  Caules  ex  eadem  radice  plures  , 

spithamaei  vel  pedales,  adseendentes,  teretes,  crassitie  pennae  columbinae  aut  crassiores,  ad  nodos, 
qui  pollicem  cum  dimidio ,  duios  tresve  inter  se  distant ,  nonnihil  incrassati ,  inferne  plerumque 
simplices,  superne  dichotomi,  ramis  patentibus  adscenclentibus ,  inferne  virides,  pilis  albis  sursum 
spectantibus  rarius  adspersi ,  superne  iisdem  frequentioribus  villosi  et  interdum  omnino  albi.  Folia 
subsessilia ,  ovata  aut  lanceolata,  apice  et  basi  plus  minus  acula,  inferiora  plerumque  minora, 
superiora  pollicem  longa  vel  parum  longiora ,  medio  quinque ,  sex  ad  octo  lineas  lata ,  superne 
saturate  viridia  et  pilis  sparsis  decumbentibus  pubescentia ,  subtus ,  praesertim  juniora,  pilis  in  ner¬ 
vo  medio  venisque  e  basi  versus  apicem  decurrentibus  frequentioribus  albo  -  villosa  aut  subtomen 
tosa.  Flores  numerosi,  densissime  congesti  in  siucas  subcjlindricas  aut,  dum  juniores  adhuc, 
subglobosas ,  in  axillis  superioribus  et  summis  sessilibus  ideoque  plerumque  binis ,  interdum  ternis 
quaternisve.  Ramorum  internodia  ultima  quam  inferiora  longiora,  ita,  ut  spicas  terminales  pedun- 

culatas  dicere  possis.  Folia  infra  hasce  ultimas  spicas  omnino  reliquis  similia,  interdum  parum 

breviora.  R.achis,  cui  flores  insident  dense  albo  -  villosa.  Bractea  ovata,  acuminata,  e  membrana 
tenera  sicca  nitida  stramineo  -  alba  facta,  basi  nervo  latiusculo  instructa,  margine  tenuissime  irregu- 
lariter  serrulata ,  superne  barba  sat  conspicua  pilorum  alborum  implexorum  munita.  Pili ,  uti  re¬ 
liquarum  floris  partium,  sub  microscopio  composito  articulati,  ad  genicula  hirtuli.  Foliola  calycis 
parum  quam  bractea  longiora,  lato  -  lanceolata  ,  acuta,  margine  uti  bractea  serrulata,  item  barba¬ 
ta  ,  consistentia  et  colore  similia.  Corolla  tertia  parte  quam  calyx  longior ,  lineam  et  quod  exce¬ 
dit  longa ,  colore  similiter  stramineo  -  albo.  Petala  aequalia ,  lanceolata ,  acuta ,  concaviuscula ,  ner¬ 
vo  dorsali  basi  incrassato  versus  apicem  subevanescente ,  extus  pilis  tenuissimis  non  nisi  ope  micros- 
copii  compositi  conspiciendis  obsita.  Tubus  stamineus  inclusuis,  e  membrana  alba  tenerrima  con¬ 
structus  ,  ad  medium  usque  decemfidus ,  laciniis  antheriferis  integerrimis  filiformibus  duplo  breviori¬ 
bus  et  quintuplo  angustioribus  quam  laciniae  steriles,  quae  apice  irregulariter  dentatae  atque  margine 
villosi  pilis  tenuissimis  ciliatae  sunt.  Nervi  e  punctis ,  ubi  antherae  adhaerent  per  tubum  decurren¬ 
tes  ,  tenues.  Antherae  cylindricae ,  flavae ,  quam  laciniae  steriles  parum  breviores.  Pistillum  lon¬ 
gitudine  dimidii  tubi,  viride.  Ovarium  ovatum.  Stylus  filiformis,  ovario  triplo  brevior.  Stigma  hemi¬ 
sphaericum,  glandulosum.  Semen  turgide  et  subovato  -  oblongum ,  utriculo  membranaceo  tenui  irre¬ 
gulariter  dehiscente  inclusum.  Testa  nigra,  nitida.  Albumen  magnum,  farinaceum,  album,  cui 
embryo  circumpositus  est  sublutescens,  gracilis,  circularis,  cotyledonibus  semicylindricis  incumbentibus. 

Crescit  in  arenosis  petrosis  interioris  Provinciae  Bahicnsis ,  ad  montem  Serra  de  Tiuba. 

Floret  Aprili ,  Majo.  Q 

Explic.  Tai.  CXXVIII.  i.  Flos.  2.  Bractea.  3.  Foliolum  calycis.  4.  Pilus  e  calyce.  5.  Corolla.  6.  Tubus 
stamineus  apertus.  7.  Pistillum.  3.  Semen.  9.  Idem  transverse  dissectum.  Omnia  magn.  aucta. 

Obs.  Huic  Brandesiae  generi  praeter  descriptas  species  adnumeramus  a  nobis  visas:  Achy- 
ranthem  porrigentem  Jacq.  hort.  Schonbr.  t.  350.,  A.  serpyllifoliam  Poir.  Enc.  meth. 
Suppi.  II.  p.  ll.  et  Gomphrenam  elongatam  IVilld.  in  Rom.  Schult.  Syst.  Veg.  V.  p.  542 

L.  MOGIPHANES.  t 

PENTANDRIA  Monogynia  Linn.  Syst.  Sex.  Familia:  AMARANTACEAE.  Juss. 

CHAPiACTER  DIFFERENTIA  LIS. 

Calyx  coloratus,  diphyllus,  foliolis  carinatis.  Corolla  pentapetala.  Tubus  sta¬ 
mineus  decemfidus,  laciniis  alternis  sterilibus  antice  dentatis,  alternis  antheras  uni- 
loculares  cylindricas  ferentibus.  Torus  corollam  et  genitalia  fulciens  columnaris, 
quinqueglandulosus ,  tandem  infra  corollam  articulatus.  Stylus  unicus.  Stigma  capi¬ 
tatum.  Utriculus  evalvis,  irregulariter  aperiundus,  monospermus. 

CHARACTER  NATURALIS. 

Calyx  hypogynus,  coloratus,  membranaceo -siccus,  diphyllus,  foliolis  oppositis 
basique  vaginantibus  concavis  carinatis;  quam  corolla  brevior,  plerumque  cum  brac¬ 
tea  persistens.  Corolla  hypogyna,  membranacea,  pentapetala.  Petala  subaequalia, 
lanceolata,  erecta,  basi  fere  libera,  parum  concava,  nervis  plerumque  tribus  basi 
callosa  confluentibus  firmata ,  extus  tenuiter  pubescentia :  aestivatione  quincunciaii , 
uti  in  praecedente  genere  imbricata.  Stamina  decem,  connata  in  tubum  stamineum 
tenuiter  membranaceum  inclusum ;  laciniis  s.  filamentis  alternis  sterilibus ,  alternis 
antheriferis  ANTHERisque  uti  in  praecedente  genere.  Torus  (s.  anthophorum)  intra 
calycem  et  corollam,  quam  una  cum  genitalibus  fulcit,  columnaris,  pentagonus,  an¬ 
gulis  glandulosis ,  tandem  exsiccatis  in  denticulos  quinque  subtriangulares  callosos 
cum  petalis  alternantes  columnae  basin  coronantes,  sub  grossificatione  infra  corollam 
articulatim  secedens.  Pistillum  uti  in  brandesia.  Utriculus  membranaceus,  ovatus 
aut  oblongus,  evalvis,  nunc  basi  nunc  apice  irregulariter  transversim  aperiundus. 
Semen  turgide  oblongum,  fabricae  internae  omnino  uti  in  brandesia. 

Habitus.  Herbae  aut  suffrutices  erectae  vel  rarius  diffusae,  ramosae,  ramis 
saepe  elongatis,  pubescentes  aut  villosae.  Folia  opposita,  breviter  petiolata.  Flores 
in  pedunculis  elongatis  plerumque  aphyllis,  in  capitulis  depresso -globosis  aut  in  spicis 

subcylindricis  subseriati,  erecto -patentes,  singuli  bractea  membranacea  sicca  conca¬ 
va  persistente  muniti.  Pubes  simplex.  Pili  corollae  plerumque  articulati ,  ad  genicula 
dentati  et  praeterea  hirtuli. 

Statio  et  Habitatio.  Species  hucusque  cognitae  in  America  tropica  crescunt ; 
1\I.  flavescens  prope  Cumana,  1\1.  hirtula  in  Provinciis  Cisplatina  et  S.  Pauli,  reli¬ 
quae  inter  hos  limites  in  Brasilia  lectae  sunt.  Sylvarum  et  sepium  umbras  praedili- 
gere  videntur,  sparsae  provenientes. 

Etymologia.  Nomen  e  graeco,  significans:  id  quod  aegrius  in  conspectum  ve¬ 
nit  ,  ob  singularem  et  inexpectatam  tori  fabricam. 


1.  MOGIPHNAES  HIRTULA.  f  Tab.  CXXIX. 

M.  caule  diviso  adscendente  foliisque  ovatis  acutis  pubescenti  -  strigulosis ,  pedun¬ 
culis  terminalibus  solitariis  simplicibus  elongatis,  spicis  ovato  -  cylindricis  aphyllis. 

Radix  perennis  videtur.  Caules  ex  eadem  radice  plures ,  erecti  aut  adscendentes,  sesquipeda¬ 
les  et  longiores,  teretes,  crassitie  pennae  corvinae,  aut  parum  crassiores,  toti  pilis  decumbentibus 
sursum  spectantibus  pubescenti- strigulosi ,  virides,  longitudinaliter  striati ,  striis  elevatis  dilutioribus 
vel  subflavescentibus  ,  nodis  paucis  distincti,  internodiis  sursum  longioribus,  parce  ramosi,  ramis 
erectis.  Folia  opposita ,  petiolis  unam  ad  duas  lineas  longis ,  interdum  vix  conspicuis  suffulta , 
ovata  aut  ovato- sublanceolata,  utrinque  acutiuscula,  apice  nervo  excurrente  breviter  apiculata,  polli¬ 
cem  et  sesquipollicem  longa,  dimidium  et  quod  excedit  lata,  uti  caulis  strigulosa,  nervo  crassiusculo 
subrubente  venisque  suboppositis  subparallelis  inferne  parum  prominulis.  Pedunculi  terminales ,  so¬ 
litarii  i.  e.  caules  ramique  ulterius  producti  in  quatuor  vel  sex  pollicum  longitudinem ,  uti  caulis 
striguloso  -  pubescentes.  Flores  in  seriebus  pluribus  dense  congesti,  inferiores  horizontaliter  paten¬ 
tes ,  summi  erecti.  Spicae  terminales,  solitariae,  ovato  -  cylindricae,  magnitudine  nucis  Avellanae. 
Bractea  lato  -  ovato  -  subtriangularis ,  acuminata,  valde  concava,  nervo  dorsali  crassiusculo  firmata, 
sicca,  scariosa  ,  membranacea,  margine  tandem  irregulariter  incisa  fissaque,  calycis  partem  antice 
involvens  ,  alba.  Calycis  foliola  bracteae  quam  maxime  similia ,  attamen  textura  tenuiora ,  vix  li¬ 
neam  longa  ,  alba ,  una  cum  bractea  in  rachi  persistentia.  Corolla  tres  circiter  lineas  longa ,  cras- 
siuscula ,  pergamena ,  alba  cum  tinctura  rosea.  Petala  lanceolata ,  acutiuscula ,  versus  marginem 
tenuiora  ibique  interdum  irregulariter  denticulata,  firmata  nervis  tribus  albis  robustis  basi  in  cal¬ 
lum  confluentibus ,  quorum  medius  excurrit ,  laterales  saepe  evanescunt ,  dorso  ,  praesertim  versus 
basin ,  pilis  tenuissimis  erectis  pubescentia ,  interiora  tria ,  quae  ab  exterioribus  secus  latera  tegun¬ 
tur  seseque  pariter  plus  minus  tegunt,  parum  latiora.  Torus  petala  genitaliaque  fulciens  carnosus, 
primum  subpentagonus  ,  postea  mutatus  in  columnulam  per  exsiccationem  angulorum  quinquecallo- 
sam,  basi  barbatus  pilis  tenuibus  albis,  sub  lente  composita  articulatis  et  ad  septa  hirtulis.  Tubus  sta¬ 
mineus  duas  tertias  corollae  longitudine  aequans,  albus,  membranaceus,  e  cellulis  angustissimis  con¬ 
flatus  ,  ad  medium  usque  decemfidus ,  laciniis  alternis  tertia  parte  brevioribus  linearibus  ferentibus 
antheras  cylindricas  flavas  ipsas  longitudine  aequantes  ,  alternis  sterilibus  triplo  latioribus  apice  ir- 

regulanter  inciso  -  dentatis.  Pisnllum  tori  vertici  concavo  innatum,  ad  divisiones  tubi  staminei  per- 
tingens  aut  parum  altius,  glabrum,  viride.  Ovarium  ovato-  vel  globoso  -  turbinatum.  Stylus  cylin¬ 
dricus.  Stigma  capitatum,  subglobosum  ,  interdum  subbilobum,  glandulosum.  Semen  in  utriculo 
membranaceo  compresso  obovato  nonnunquam  bicorni  versus  basin  irregulariter  rumpendo,  turgide 
ovatum,  diametro  duas  tertias  lineae  partes  metiens.  Testa  fusca,  nitida.  Membrana  interna  vix  conspi¬ 
cua.  Albumen  magnum,  farinaceum.  Embryo  valde  gracilis,  cotyledonibus  semicylindricis ,  lutescens. 

Crescit  in  campis  ad  Porto  Feliz  et  alibi  in  Provincia  S.  Pauli.  E  Cisplatina  Pro¬ 
vincia  misit  clar.  Selloiv. 

Floret  Decembri ,  Januario.  ? 

Explic.  Tab.  CXXIX.  i.  Bractea  cum  calyce  persistente.  2.  Corolla  in  toro.  3.  Petalum  interius.  Omnia 
magn.  aucta.  4-  Pilus  e  fundo  tori,  magis  auctus.  5.  Torus  genitalia  fulciens,  cum  cicatrice,  ubi  petalum  inside¬ 
bat.  6.  Torus  a  latere,  e  flore  jam  fructifero,  ideo<jue,  retractis  dentibus,  brevior.  7.  Utriculus  bicornis.  8.  Se¬ 
men.  9.  Idem  medio  dissectum.  O.  m.  a. 


2.  MOGIPHANES  RAMOSISSIMA,  f  Tab.  CXXX. 

M.  caule  erecto  ramosissimo,  ramis  brachiato  -  patulis  foliisque  lanceolatis  acumi¬ 
natis  pubescentibus,  pedunculis  terminalibus  axillaribusque  simplicibus,  spicis  cylin¬ 
dricis  aphyllis. 

Radix  perennis.  Caulis  ex  una  radice  solitarius  aut  plures  ,  erectus,  quatuor  ad  sex  pedes 
altus,  crassitie  inferne  ferme  digiti  minimi  superne  pennae  anserinae,  obsolete  tetragonus,  ad  nodos 
quatuor  ad  octo  pollices  distantes  incrassatus,  obscure  viridis,  in  angulis  nonnihil  prominentibus 
flavescens,  ad  nodos  hinc  inde  rubens,  in  superiore  parte  passim  pilis  tenuibus  pubescens,  su¬ 
perne  ramosus,  ramis  e  nodis  sub  angulo  magno  interdum  recto  exeuntibus  patentibus  cauli  simili¬ 
bus,  evidentius  tamen  pubescentibus  aut  infra  folia  omnino  villosis,  Folia  opposita,  affixa  petiolis 
brevibus  duas  ad  tres  lineas  longis  inferne  convexis  superne  planiusculis  densius  pubescentibus  aut 
villosis,  lance  olata ,  basi  acuta,  apice  acuminata,  sesquipollicem  et  quod  excedit  longa,  unguem 
lata,  in  ramis  ramulisque  minora,  pilis  minutis  decumbentibus  in  pagina  inferiore,  et  praecipue 
quidem  in  nervo  venisque ,  frequentioribus  pubescentia.  Pedunculi  vel  terminales  inter  summa 
folia  cnascentes,  solitarii  aut  gemini,  tres  aut  quatuor  pollices  longi,  vel  axillares  simplices,  bre¬ 
viores,  teretes,  densius  pubescentes,  aphylli.  Flores  congesti  in  spicam  terminalem  erectam,  pri¬ 
mum  conicam  dein  ,  dum  adoleverit ,  cylindricam  et  unguicularem  vel  pollicarem ,  quasi  irregula¬ 
riter  seriati.  Bractea  ovata,  acuta,  concava,  antice  irregulariter  dentata  vel  incisa,  glabriuscula , 
scariosa  ,  stramineo  -  alba ,  nervo  dorsali  in  acumen  breve  excurrente  subflavicante.  Foliola  calycis 
oblongo  -  lanceolata ,  acuminata,  in  dorso  crista  elevata  antice  serrata  munita,  in  margine  quoque 
irregulariter  incisa,  consistentia  et  colore  bracteae,  juxta  carinam  in  utroque  latere  hirta  pilis  sub 
microscopio  composito  annulatis  atque  denticulorum  variorum  ope  hirtulis.  Corolla  quam  bractea 
duplo  et  quod  excedit  altior  ,  quatuor  lineas  longa,  alba,  e  membrana  duriuscula  conflata.  Petala 
subaequalia,  lanceolata  ,  acuta ,  firmata  nervis  tribus  flavidis  valde  prominulis ,  quorum  medius  ex¬ 
currit  ,  laterales  autem  infra  apicem  in  medium  connivent,  inter  nervos  pilis  tenerrimis  sursum 

spectantibus  pubescentia.  Torus  viridis,  in  grossificato  flore  pallidus,  dentibus  callosis  albis  subcor- 
neis.  Tubus  stamineus  inclusus,  tener,  albus,  profunde  quinquepartitus,  e  cellulis  longitudinalibus 
factus,  laciniis  sterilibus  elongatis  sursum  nonnihil  dilatatis  atque  in  apice  truncato  irregulariter  inci¬ 
so  -  dentatis ;  fertilibus  brevibus  triangularibus  truncatis  antheras  angustas  quam  filamenta  sterilia 
triplo  breviores  flavas  ferentibus.  Ovarium  obovatum ,  compressiusculum.  Stylus  conico  -  cylindri¬ 
cus.  Stigma  capitatum.  Utriculus  membranaceus,  oblongus,  compressiusculus,  apice  saepe  bidenta- 
tus,  irregulariter  rumpens.  Semen  ovato  -  oblongum.  Testa  obscure  fusca.  Fabrica  interna  uti  in 
praecedente.  Notatu  tamen  dignum  videtur,  me  vidisse  embryonem  cotyledonibus  brevissimis  in¬ 
structum,  quasi  ob  albuminis  farinacei  nimiam  evolutionem. 

Vrescit  in  sylvis  umbrosis  ad  Chapada,  vicum  Minarum  Novarum,  in  Provincia  Minas 
Geraes. 

Florebat  Julio.  et  %  ? 

Explic.  Tab.  CXXX.  j.  Flos  cum  bractea,  a  parte  antica.  2.  Bractea.  3.  Calyx  cum  bractea  a  parte  posti¬ 
ca.  O.  a.  4.  Pilus  calycis  magis  auctus.  5.  Corolla  in  toro,  aucta.  6.  Pars  tubi  staminei  multo  magis  aucta.  7. 
Pistillum  fructiferum.  8-  Semen  in  funiculo.  9.  Idem  verticaliter  dissectum ,  cum  cotyledonibus  abbreviatis.  O. 
valde  aucta. 


3.  MOGIPHANES  MULTICAULIS,  f  Tab.  CXXXI. 

M.  caule  ramosissimo,  ramis  adscendentibus  foliisque  lanceolatis  acutis  subtus 
tenuiter  striguloso -pubescentibus,  pedunculis  terminalibus  axillaribusque  divisis,  spicis 
cylindricis  subfoliosis. 

Radix  perennis.  Caulis  ex  una  radice  Solitarius  aut  plures,  decumbens,  teres,  crassitie  digi¬ 
ti  minimi  vel  pennae  cygneae  ,  ramosus ,  ad  ramificationes  nodosus ,  epidermide  cinereo  -  olivacea. 
Rami  crebri,  adscendentes ,  subangulati,  ad  divisiones  subnodosi  ,  virides  cum  tinctura  purpuras¬ 
cente,  sursum  pilis  tenuissimis  pubescentes.  Folia  opposita,  petiolis  circiter  duas  lineas  longis  semi- 
teretibus  pubescentibus  instructa ,  lanceolata ,  acuta,  pollicem  et  quod  excedit  longa,  tres  ad  quin¬ 
que  lineas  lata,  nervo  medio  subtus  valde  prominulo  in  apiculum  brevem  excurrente,  inferne  pi¬ 
lis  decumbentibus  pubescentia ,  superne  passim  et  rarius  pubescentia  j  summa  minora.  Rami  sur¬ 
sum  trifidi  aut  tricliotomi ,  ramulis  trichotomiae  mediis  subsimplicibus,  lateralibus  irregulariter  nunc 
trifidis  nunc  solitariis  longitudine  varia  inter  unius  triumque  pollicum.  Flores  seriati  in  spicas  ova¬ 
tas  aut  cylindricas  ,  unguem  et  quod  excedit  longas  ,  basi  plerumque  foliis  duobus  floralibus  quam 
reliqua  minoribus  munitas.  Bractea  scariosa,  straminea,  nervo  dorsali  obscuriore  notata,  ovata,  acu¬ 
ta ,  margine  irregulariter  denticulata  aut  incisa,  basi  pilis  nonnullis  tenuissimis  adspersa ,  concava, 
lineam  cum  dimidia  longa.  Calycis  foliola  substantia  et  colore  bracteae  similia,  ovato  -  oblonga , 
acuta,  margine  irregulariter  dentata  vel  lacera,  quam  bractea  triplo  longiora,  concava,  persisten¬ 
tia,  dorso  medio  nervosa  ibique  pubescentia.  Petala  lato  -  lanceolata ,  acuta,  parum  concava,  cras- 
siuscula ,  margine  ubique  nervisque  tribus  valde  prominulis  alba ,  caeterum  virescentia  interque 
nervos,  quorum  laterales  evanidi  versus  apicem  connivent,  pubescentia.  Torus  parvus,  dentibus 
baseos  triangularibus,  pubescens.  Tubus  stamineus  cylindraceo  -  conicus ,  vix  duas  lineas  longus,  ad 
medium  usque  decemfidus.  Filamenta  fertilia  sterilibus  duplo  breviora  et  quadruplo  angustiora, 

linearia ,  obtusa ,  compagis  crassioris  atque  in  nervos  quinque  per  tubum  decurrentes  continuata. 
Antherae  cylindricae,  obtusae,  utrinque  tandem  profunde  emarginatae,  in  dorso  cicatrice  insertionis 
subrhombea  notatae  ,  flavae.  Filamenta  sterilia  linearia  ,  apice  truncato  dentibus  nonnullis  irregu¬ 
laribus.  Pili  tenerrimi  patentes  in  laciniis  antheriferis ,  antheris  nervisque  tubi  passim  sparsi  obser¬ 
vantur.  Pistillum  viride.  Ovarium  turbinatum  aut  ovatum.  Stylus  teres.  Stigma  capitatum,  sub- 
globosum. 

Crescit  in  interioribus  Provinciae  Maragnaniensis  ad  Jluvium  Itapicuru. 

Florebat  Majo.  !{. 

Explic.  Tab.  CXXXI.  Mogiphanes  multicaulis.  Tab.  CXXXJV.  I.  i.  Flos.  2.  Bractea.  O.  a.  3.  Bractea 
magis  aucta.  4.  5.  Calycis  foliola  explanata.  6.  Corolla  in  toro.  7.  Pistillum  in  toro  cum  petalorum  cicatricibus 
duorum.  O.  a.  8.  Tubus  stamineus  magis  auctus. 

4.  MOGIPHANES  VILLOSA,  f  Tab.  CXXXII.  CXXXIV.  2. 

M.  caule  erecto  diviso  ramisque  strictis  subtrichotomis  rufo  -  villosis ,  foliis  ova¬ 
tis  acutis  acuminatisve  pubescentibus  ,  spicis  terminalibus  ovatis  aphyllis. 

Radix  perennis,  fibrosa.  Caulis  erectus,  tres  vel  quatuor  pedes  altus,  inferne  obsolete  tetra- 
gonus  et  simplex,  superne  teres  atque  ramos  sub  angulo  acuto  emittens  oppositos  erectos  strictius- 
culos  iterum  ramulosos ,  interstinctus  nodis  parum  incrassatis  distantia  quatuor  ad  decem  pollicum 
dispositis ,  totus  obsitus  pilis  lineam  et  quod  excedit  longis  rufo  -  fulvis  subhorizontaliter  patentibus, 
in  nodis  longius  barbatus.  Folia  opposita,  instructa  petiolis  angustis  tri  -  vel  quadrilinearibus 
semiteretibus  villosis ,  ovata ,  acuta  aut  acuminata ,  in  petiolos  acute  attenuata ,  mollia ,  obscure  viri¬ 
dia,  nervo  venisque  suboppositis  parallelis  percursa,  utrinque,  frequentius  tamen  in  inferiore  pagina 
pilis  decumbentibus  rufulis  pubescentia.  Pedunculi  ramis  similes ,  continuata  trichotomiae  lege  in 
eorum  apicibus  plerumque  terni,  foliis  quam  reliqua  parum  minoribus  suffulti  eque  ramorum  an¬ 
gulis  solitarii  breviores ,  sesqui  -  vel  bipollicares  ,  teretes  ,  uti  reliquae  caulis  partes  patenti  -  villosi 
pilis  rufescentibus.  Flores  conferti  in  spicas  conicas  aut,  dum  bene  sunt  evolutae,  subcylindricas, 
suberecti.  Bractea  scariosa,  straminea,  nervo  dorsali  in  apiculum  brevem  excurrente  flavido,  lato- 
ovata ,  acuta ,  concava ,  tenuiter  pubescens.  F oliola  calycis  ejusdem  coloris  et  texturae ,  ovato- 
lanceolata,  complicato -carinata,  margine  tenuiore  subalbido  in  basi  sese  vaginantia  ,  dorso  barbata 
pilis  erectis,  qui  sub  microscopio  composito  hirtuli  et  strictiusculi  apparent,  sesquilineam  longa, 
quarta  parte  quam  bractea  breviora.  Corolla  in  toro  angusto  denticulis  triangularibus  firmato  duas 
aut  tres  fere  lineas  longa ,  pubescens.  Petala  lanceolata ,  acuta ,  trinervia ,  in  margine  alba  ,  tri- 
nervia ,  in  dorso  inter  nervos  virescentia  et  tandem  flavescentia.  Tubus  stamineus  tertia  parte  quam 
corolla  brevior  ,  constructus  ut  speciei  praecedentis.  Antherae  effoetae  margo  subdiaphanus.  Ova¬ 
rium  turbinatum.  Stylus  perbrevis.  Stigma  capitatum,  ovatum.  Utriculus  in  superiore  parte  irre- 
gulariter  rumpens.  Semen  nigro  -  fuscum. 

Crescit  in  sepibus  prope  Guaratinguetd ,  oppidulum  Provinciae  S.  Pauli ,  et  in  virgulte- 
tis  ad  vias  super  montium  tractum ,  Serra  do  Mar  dictum ,  ad  Filiam  das  Areas ,  Provinciae 
Rio  de  Janeiro. 

Florebat  Decembri ,  Januario.  2J. 

Explic.  Tai.  CXXX1I.  Mogiphanes  villosa.  Tab.  CXXX1V.  II.  i.  Flos.  2.  Bractea  explanata.  3.  4.  Folio¬ 
la  calycis.  5.  Corolla  in  toro.  O.  m.  a.  6.  Pilus  calycis  magis  auctus.  7.  Tubus  stamineus  apertus.  8.  Anthera 
semiaperta.  9.  Pistillum  in  toro.  O.  magis  aucta. 


5.  MOGIPHANES  BRASILIENSIS.  Tab.  CXXXIII.  CXXXIV.  3. 

Mi  caule  erecto  ramoso  inferne  piloso -hirtulo,  ramis  erecto -patentibus,  foliis  ob¬ 
longo  -lanceolatis  acuminatis  vel  lato-lanceolatis  pubescentibus,  pedunculis  terminalibus 
lateralibusque  elongatis  simplicibus  trifidisve,  spicis  globosis  demum  cylindricis. 

Philoxerus  brasiliensis ,  Rom.  et  Schult.  Syst.  J^eg.  V*.  p.  542. 

Gomphrena  brasiliensis ,  Jacq.  ColL  II.  p.  278.  Jc.  rar.  II.  t.  346. 

Radix  perennis,  fibrosa,  epidermide  fusca.  Caulis  erectus,  tres  vel  qviatuor  pedes  altus,  in¬ 
ferne  obsolete  tetragonus ,  crassitie  digiti  minimi  aut  pennae  cygneae  ,  ibidem  lignosus  atque  per¬ 
sistens  ,  e  viridi  -  rubens  vel  fuscescens ,  pilis  albis  sparsis  patentibus  subhirtulus ,  superne  divisus 
in  ramos  erecto  -  patentes  oppositos  teretes  pilis  erecto  -  patentibus  hirtulos.  F olia  opposita  ;  caulina 
in  petiolis  semiteretibus  superne  canaliculatis  unguicularibus  et  sursum  brevioribus,  oblongo -lan- 
ceolata,  acuminata,  quatuor  pollices  vel  quinque  longa,  medio  fere  duos  lata,  in  petiolos  attenuata, 
nervo  et  venis  subparallelis  subtus  prominentibus  ,  laete  viridia  et  interdum  rubentia,  pilis  tenui¬ 
bus  utrinque  subhirtula  ;  folia  superiora  et  ramea  duplo  minora  atque  lanceolato  -  acuminata , 
summa  infra  pedunculos  angusto  -  lanceolata.  Pedunculi  ex  apice  caulis  et  ramorum  lateralium , 
illi  elongati  saepe  spithamaei  vel  longiores  atque  plerumque  terni ,  mediis  solum  omnibus  iterum 
trifidis;  hi  breviores  atque  simplices  avit  simpliciter  trifidi;  teretes,  pilis  adpressis  strigulosi.  Flores 
complures  congesti  in  capitula  primum  depresso  -  globosa ,  demum  in  spicas  cylindricas  unguicu- 
lares  et  longiores  excrescentia.  Bractea  scariosa ,  ovata,  concaviuscula,  nitens,  alba  et  in  acumine 
rosea.  Calycis  foliola  lanceolata,  compresso- carinata,  membranacea,  alba,  in  dorso,  quod  nervo 
firmatur  in  cristam  irregulariter  incisam  extenuato,  virescentia,  duas  lineas  longa  atque  bractea 
parum  longiora ,  una  cum  ea  in  rachi  albo  *  barbata  persistentia.  Corolla  tertia  parte  quam  calyx 
longior.  Petala  ima  basi  connexa,  lanceolata,  acuta,  trinervia,  intra  nervos  viridia,  in  margine 
albida ,  tenuiter  pubescentia.  Pili  calycis  sub  microscopio  composito  stricti ,  hirtuli.  Torus  viridis, 
glanduloso  -  mollis ,  dentibus  ovatis  tandem  exsiccatione  contractis  triangularibus  et  corneis,  ima  basi 
pubescens.  Tubus  stamineus  petalis  triplo  brevior,  compage  et  forma  uti  in  praecedente  specie; 
laciniis  sterilibus  tamen  profundius  inciso  -  dentatis.  Ovarium  obovatum.  Stylus  perbrevis.  Stigma 
glandulosum,  capitatum.  Utriculus  membranaceus,  ovatus,  in  superiore  parte  irregulariter  trans- 
versim  aperiundus.  Semen  oblongum,  magnitudine  seminis  Sinapeos,  testa  castanea,  partibus  in¬ 
ternis  uti  praecedentium  specierum. 

Crescit  per  magnam  partem  Brasiliae.  Lecta  in  sydvis  ad  Soteropolin ,  Maragnanum , 
Para  et  in  mediterraneis  Provinciae  Piauhiensis. 

Floret  Januario ,  Majo ,  Julio,  ij.  % 

Explic.  Tai.  CXXXIII.  Mogiphanis  brasiliensis  exemplar  pingendum  curavimus  e  gracilioribus ,  peduncu¬ 
lis  brevioribus  minusque  divisis ,  quum  pinguiorem  stirpem  icon  Jacquiniana  exhiberet.  Tai.  CXXXIV ’.  III.  1 . 
Flos ,  cum  bractea.  2.  Idem ,  absque  bractea.  3.  Corolla  aperta ,  petalis  cohaerentibus.  4-  Corolla  in  toro.  O.  a. 

5.  Pilus  calycis,  magis  auctus.  6.  Tubus  stamineus  apertus.  7.  Utriculus  in  toro  se  aperiens.  8-  Semen.  9.  Idem 
verticaliter  dissectum.  0.  valde  aucta ,  sed  minus  quam  superiores  in  hac  tabula  figurae. 

6.  MOGIPHANES  STRAMINEA.  Tab.  CXXXV.- 

M.  caule  erecto  ramoso  ramisque  erecto -patentibus  foliisque  ovatis  acuminatis 
pubescentibus ,  pedunculis  axillaribus  terminalibusque  subsimplicibus ,  capitulis  globosis. 

Gomphrena  brasiliensis ,  Lin.  Amoen.  ac  ad.  IF".  p.  3 10.  Spec.  pl.  ed. 
fVilld.  L  p.  1 32 2» 

Gomphrena  patula ,  h Vendi,  botan.  Beobacht.  p.  Z|3. 

Amarantho  affinis  brasiliana ,  glomeratis  parvisque  floribus ,  Breyn.  Cent. 
I.  t.  52. 

Radix  fibrosa  ,  subsimplex,  passim  fibrillosa,  in  nostris  annua,  forsan  tamen  quoque  perennis. 
Caulis  subsolitarius ,  unum  ad  tres  pedes  altus,  erectus,  crassitie  pennae  anserinae,  obsolete  tetrago- 
nus  ,  obscure  viridis,  lineis  dilutioribus  decurrentibus  subangulatus ,  inferne  glabrescens,  superne 
pilis  lineam  longis ,  sursum  adpressis  pubescens  vel  subvillosus.  F olia  opposita ,  petiolis  instructa 
tres  ad  sex  lineas  longis  semiteretibus  superne  canaliculatis  dense  pubescenti  -  subvillosis,  ovata  ,  acu¬ 
minata  aut  acuta ,  basi  subrotundata ,  plus  minus  tamen  in  petiolos  decurrentia ,  duos  ad  tres  polli¬ 
ces  longa,  sesquipollicem  lata,  tenera,  mollia,  item,  praesertim  in  nervo  inque  venis  oppositis  aut 
subalternis,  inferne  prominulis  pubescenti  -  pilosa ,  dilute  viridia.  Pedunculi  axillares  ex  alis  foliorum 
superiorum,  vel  terminales,  simplices,  teretes,  pubescenti  -  pilosi ,  illi  breviusculi,  pollicares  et  quod 
excedit,  hi  triplo  aut  quadruplo  longiores.  Flores  in  capitulis  subglobosis,  magnitudine  nuclei 
nucis  Avellanae  ,  erectiusculi.  Bractea  scariosa ,  alba  aut  praesertim  in  dorso  substraminea ,  ovata, 
acuminata,  margine  integerrima  aut  irregulariter  denticulata  incisave,  concava  atque  calycis  partem 
amplectens.  F oliola  calycis  bracteam  superantia ,  lanceolato  -  acuminata ,  compresso  -  carinata ,  tex¬ 
tura  atque  colore  bracteae.  Corolla  trilinearis ,  alba  aut  tandem,  praesertim  in  dorso,  straminea. 
Petala  lato  -  lanceolata  ,  acutiuscula ,  margine  irregulariter  subdenticulata ,  substantia  sicca  subperga- 
mena,  percursa  nervis  tribus  robustis  basi  gibba  subconfluentibus ,  quorum  medius  excurrit,  latera¬ 
les  ante  apicem  convergunt,  in  medio  interdum  virescente  densius  quam  in  margine  pubescentia 
pilis  hirtulis.  Tubus  stamineus  inclusus ,  uti  in  reliquis  speciebus  divisus ,  laciniis  sterilibus  quam 
fertiles  ferme  duplo  longioribus  et  quadruplo  latioribus,  dentibus  laciniarum  sterilium  irregularibus 
subradiatis.  Pistillum  ovatum,  stylo  brevissimo,  stigmate  globoso.  Utriculus  membranaceus ,  ova¬ 
tus,  saepe  apice  bicornis,  continens  semen  ellipticum,  magnitudine  fere  seminis  Sinapeos,  testa 
castanea,  partibus  interioribus  congenerum. 

Crescit  in  sylvis  et  sepibus  Provinciae  Bahiensis ,  e.  g.  ad  1 Iheos ,  oppidum. 

Floret  Decembri ,  Januario.  0  et  'if.  ? 

Explic.  Tab.  CXXXV.  1.  Bractea  et  calyx.  2.  Corolla  in  toro.  3.  Petala  duo  a  dorso.  4 •  Petalum  a  latere 
interiore.  0.  a.  5.  Pilus  e  petalo.  6.  Laciniae  duae  tubi  staminei.  7.  Anthera.  0.  magis  aucta.  8.  Pistillum  foe- 
cundatum.  9.  Aliud  bicorne.  10.  Semen  in  funiculo.  11.  Semen  medio  dissectum. 

Huic  generi  praeter  descriptas  species  adnumeramus  sequentes: 

7.  M.  diffusa  ,  caule  erecto  ramosissimo ,  ramis  diffusis  foliisque  ovato  -  lanceolatis  glabriuscu- 
lis  ,  pedunculis  lateralibus  simplicibus  terminalibusque  subtrifidis  elongatis ,  spicis  cylindricis ,  brac¬ 
teis  floribusque  subaristatis. 

Celosia  diffusa,  Comes  de  Iloffmannsegg,  Tentamen  floridae  Paraensis.  ( incd. ) 

Crescit  in  Provincia  Paraensi:  Siber.  (u.  s. ) 

Differt  a  praecedentibus  praesertim  caule  ramisque  diffuso  et  bracteis  quam  flores  parum 
brevioribus  uti  hi  ipsi  subaristatis. 

8.  M.  flavescens,  quae  est  Alternanthera  flavescens ,  Ilumb.  Runth  Nov.  Gen.  Spec.  II. 
p.  166.  (  v .  s.  spec.  Ilumb.) 

LI.  SERTtiRNERA.  t 

POLYGAMIA  Monoecia  Linn.  Syst.  Sex4  Familia:  AMARANTACEAE  Juss. 

CHARACTER  DIFFERENTIALIS. 

Calyx  coloratus,  diphyllus,  foliolis  concavis.  Corolla  pentapetala.  Herma- 
phrod. :  Tubus  stamineus  quinquepartitus,  laciniis  ciliatis  antheras  uniloculares  sub- 
cylindricas  ferentibus.  Stylus  nullus.  Stigma  sessile ,  capitatum  aut  subbilobum. 
Utriculus  evalvis,  monospermus.  Foemin. :  Tubus  stamineus  laciniis  loco  anthera- 
rum  ligulas  ferentibus.  Pistillum  hermaphroditi,  saepius  foecundatum. 

CHARACTER  NATURALIS. 

Calyx  hypogynus,  coloratus,  subdiaphanus,  membranaceus,  diphyllus,  foliolis  oppo¬ 
sitis  ovatis  concavis  uninerviis  corolla  brevioribus;  cum  hac  tandem  decidens.  Corolla 
hypogyna,  membranacea,  compage  subtenera,  pentapetala,  circa  fructum  persistens. 
Petala  subaequalia,  lineari  -  lanceolata,  subtrinervia,  erecta,  basi  libera,  extus  basi  lanata, 
pilis  nunc  brevissimis  nunc  ipsa  aequantibus;  aestivatione  quincunciaii  sibi  in  latere 
longitudinaliter  imbricata.  Sexus  ob  mancam  in  certis  floribus  staminum  evolutionem 
monoico-polygamus.  Hermaphroditis:  Stamina  quinque  connata  in  tubum  sta¬ 
mineum  membranaceum  inclusum  quinquepartitum;  laciniis  subquadratis  ciliatis 
ferentibus  antheras  cylindricas  aut  utrinque  attenuatas  saepe  apice  cristatas  aut  bi¬ 
cornes,  uniloculares,  in  medio  antice  longitudinali  rima  aperiundas,  dorso  subverti- 
caliter  in  nervis  tubi  verticalibus  adnatas,  polline  farctas  creberrimo  globoso  mini¬ 
mo.  Ovarium  ovatum  aut  oblongum,  uniovulatum,  ovulo  uti  in  reliquis  Amaranta- 
ceis  appenso.  Stylus  nullus.  Stigma  conicum  aut  subglobosum ,  glandulosum.  Foe¬ 
min  e  is:  Flores  plerumque  parum  majores.  Tubus  stamineus  hermaphroditi,  ast 
sterilis,  filamentis  antherarum  loco  in  ligulas  minutas  extensis.  Pistillum  frequentius 

foecundatum,  ovario  ovato  aut  subgloboso,  stylo  nullo,  stigmate  capitato  aut  subbi- 
Iobo.  Utriculus  in  cujusvis  sexus  floribus  ovatus,  membranaceus,  evalvis,  irregu- 
lariter  rumpendus.  Semen  compresso  -  lenticulare ,  uti  in  affinibus  constructum. 

Habitus  :  Herbae  perennes ,  multicaules ,  erectae ,  tenerae ,  foliis  oppositis  bre¬ 
viter  petiolatis,  floribus  minutis  in  capitula  subglobosa  terminalia  aphylla  congestis, 
bractea  persistente  suffultis,  demum  una  cum  calyce  decidentibus  aut  ope  lanae  cir¬ 
cumdantis  avolitantibus.  Pubes  simplex,  septata. 

Statio  et  Habitatio  :  Species  hucusque  cognitae  Americam  meridionalem  inter 
gradum  nonum  lat.  bor.  et  trigesimum  secundum  lat.  austr.  inhabitantes,  loca  hu- 
mida  umbrosa  praediligunt. 

i 

Etymologia  :  Genus  dictum  in  memoriam  F.  Serturner ,  Doctoris ,  qui  detecta 
in  Opio  Morphina ,  doctrinam  de  vegetabilium  materiebus  alcaloideis  egregie  stabili¬ 
vit  aliisque  observationibus  chemicis  de  Botanica  optime  meruit. 

•  • 

1.  SERTURNERA  GLAUCA.  Tab.  CXXXVI.  CXXXVII. 

S.  subglabra,  caule  dichotomo-  ramoso  fistuloso  foliisque  elongato  -lanceolatis  glau- 
cescentibus,  pedunculis  trichotomis  intermedio  breviore,  corollis  basi  tenuiter  barbatis. 

Gomphrena  stenophylla ,  Spreng.  Syst.  T^eg.  I.  p.  822.  ( v.  spec.  auct . ) 

Iresine  glomerata ,  Spreng.  Neue  Entdeck.  II.  p.  110.  ( v.  spec.  auct. ) 

Radix  perennis.  Caulis  erectus,  tres  vel  quatuor  pedes  altus,  teres ,  inferne  crassitie  digiti  mi¬ 
nimi,  fistulosus,  longitudinaliter  striatus  angulatusque,  glaber,  rore  glaucescenti  adspersus,  ad  divisio¬ 
nes  incrassatus  atque  subrubens.  Rami  oppositi,  erecto -patentes ,  subdichotomo- divisi ,  saepe  cum 
ramulo  intermedio  breviore.  Folia  opposita,  petiolata ,  petiolis  angustis  semiteretibus  superne  ca¬ 
naliculatis  unguicularibus  vel  brevioribus,  lanceolata,  utrinque  acuminata  atque  in  petiolos  attenuata, 
caulina  tripollicaria  et  longiora  unguem  lata,  ramea  sesquipollicaria  et  tres  vel  quatuor  lineas  lata, 
praesertim  in  pagina  inferiore,  ubi  nervus  prominet,  tenuissime  et  adpresso- pubescentia,  glaucescen¬ 
ti -viridia,  mollia.  Annulus  pilorum  erectorum,  tamquam  stipularum  vestigium,  in  nodis.  Pedunculi 
ex  apice  ramorum ,  dichotomi  cum  ramo  breviori  simplici  intermedio,  aut  ex  summorum  foliorum 
axillis  simplices  ,  subcorymbosi ,  ad  divisiones  foliis  quam  reliqua  multo  minoribus  instructi ,  tere¬ 
tes,  ultimi  subfiliformes ,  puberuli.  Capitula  subglobosa  ,  composita  floribus  quindecim  ad  viginti, 
arcte  confertis  erecto  -  patentibus ,  tandem  subelongata  atque ,  floribus  inferioribus  decidentibus,  ra- 
chin  pubescentem  monstrantia.  Bractea  minutissima,  alba,  ovato  -  oblonga  aut  subrhombea,  e  mem¬ 
brana  diaphana  tenerrima  facta ,  concaviuscula ,  nervo  dorsali  percursa ,  tertiam  lineae  partem  lon¬ 
ga.  Calycis  foliola  bractea  nonnihil  breviora,  e  membrana  simili  constructa,  uninervia ,  ovato- 
subrotunda ,  acuta  ,  margine  interdum  irregulariter  incisa.  Corolla  sesquilineam  longa  ,  subcylin- 
drica  ,  constans  petalis  subaequalibus ,  ima  basi  parum  cohaerentibus,  lineari -lanceolatis  acutiusculis, 
parum  concavis  membranaceis  albis ,  tribus  nervis  viridibus ,  quorum  laterales  infra  apicem  conver» 

gunt,  firmatis.  Barba  alba,  tenuis,  pilorum  septatorum  in  basi  corollae.  Utriusque  sexus  flores  aequa¬ 
les,  foeminei  tamen  parum  majores.  Hermaphroditorum  tubus  stamineus  corolla  tertia  parte  bre¬ 
vior  ,  cylindricus ,  e  cellulis  longitudinalibus  conflatus ,  ad  medium  usque  divisus  in  lacinias  subqua- 
dratas  omni  ambitu  fimbriatas  atque  fimbriarum  subulatarum  vario  modo  flexarum  ope  saepe  ita 
sibi  implexas,  ut  tubum  integrum  simulent,  nervis  quinque  e  punctis  ubi  antherae  inseruntur  decur¬ 
rentibus  firmatus.  Antherae  cylindricae  ,  saepe  apice  biauriculatae  vel  crista  tenuissima  hyalina 
decurrente  munitae ,  polline  creberrimo  flavo  farctae.  Pistillum  haud  ita  frequens  foecundatum 
quam  florum  foemineorum  ,  ovario  ovato- globoso,  sursum  attenuato  atque  coronato  stigmate  glan¬ 
duloso  utrinque  deflexo  ,  ideoque  capitato  -  bilobo  ,  flavo.  F oemineorum  tubus  stamineus  uti  herma¬ 
phroditorum,  ast  saepe  parum  magis  dilatatus,  castratus,  laciniis  in  medio  loco  antherarum  ferenti¬ 
bus  ligulam  tenuem  apice  rotundatam  cuneatam  in  nervum  per  tubum  decurrentem  continuatam 
ideoque  colore  obscuriore  distinctam.  Pistilli  tubum  altitudine  fere  aequantis  ovarium  ovatum, 
vertice  acutiusculum  atque  stigmate  capitato  acute- glanduloso  coronatum,  abiens  in  utriculum  te¬ 
nuem  membranaceum  irregulariter  rumpendum.  Semen  lenticulari  -  compressum ,  fuscum,  embryone 
peripherico  et  aleumine  viti  in  praecedentibus  generibus  descripsimus. 

Crescit  in  graminosis  udiusculis  ad  fluviam  S.  Francisci  prope  Joazeiro ,  in  Provincia 
Bahiensi.  E  Provinciis  australibus  misit  clar.  Selloiv. 

Florebat  mensibus  Martio  et  Aprili,  if. 

Explic.  Tah.  CXXXVI.  Sertiirnera  glauca.  Tab.  CXXXVII.  i.  Bractea  ex  angustioribus  et  2.  calycis  folio¬ 
lum,  utrumque  valde  auctum.  3.  Corolla  aperta  aucta.  4.  Petalum  a  dorso.  5.  Tubus  stamineus  hermaphroditi. 
O.  valde  a.  6.  Pistillum  grossificatum  foeminei.  7.  Semen.  8.  Pistillum  hermaphroditi.  9.  Tubus  stamineus  foe¬ 
minei  apertus.  O.  valde  a. 


2.  SERTURNERA  IRESINOIDES.  Tab.  CXXXVIII. 

S.  caule  erecto  suffruticoso  solido ,  foliis  lato  -  lanceolatis  acutis  pubescentibus , 
ramis  pedunculisque  subternis  fulvo -pubescentibus,  corollis  extus  lana  ipsas  aequante. 

Alternanthera  ircsinoides ,  Humb,  Kunth.  Nov>.  Gen.  et  Spec .  II.  p.  168. 

Synops.  II.  p.  1 1 «  Edm.  Schult.  Syst.  JA eg.  IA,  p.  563.  (o.  spec.  auct. ) 

Radix  perennis.  Caules  ex  una  radice  plures,  tri-  vel  quadripedales  ,  inferne  suffruticosi  et 
lignosi,  crassitie  pennae  cygneae,  subrecti,  teretiusculi  atque  epidermide  cinereo  -fuscescente  obtecti, 
superne  annui ,  divisi  in  ramos  plures  erectos  subfastigiatos  sordide  virides  ramulosos ,  ramulis  su¬ 
perne  subduplicato  -  trifidis ,  pube  fulva  nitida  erecta  pubescentibus  aut  passim  subvillosis.  F olia 
opposita  ,  petiolis  affixa  duas  vel  tres  lineas  longis,  superne  canaliculatis  villosiusculis,  lato  -  lanceo- 
lata ,  utrinque  acuta ,  pollicem  et  quod  excedit  longa ,  vix  unguem  in  medio  lata ,  tenera ,  viridia 
saepe  tum  tinctura  subrubente ,  praesertim  inferne  in  nervo  venisque  tenuiter  pubescentia  et  sub- 
ciliata.  Annulus  pilorum  tenuissimorum  fulvorum  bases  petiolorum  conjungens.  Pedunculi  ex  sum¬ 
mis  ramis  ramulisque  subterni,  tenues,  nunc  aequales  nunc  mediis  longioribus,  unguem  vel  polli¬ 
cem  longi,  uti  reliquae  supremae  partes  pilis  tenuissimis  fulvo  -  pubescentes ,  simplices  aut  iterum 
bi-  vel  trifidi,  pedicellis  triplo  brevioribus  parum  incrassatis  in  rachin  densius  barbatam,  basi  in- 


LI.  SERTURNERA. 

structis  foliis  aut  squamulis  mimitis  ovatis  nervo  dorsali  percursis  concavis.  Capitula  primum  glo¬ 
bosa  ,  dein  parum  elongata  ,  floribus  inferioribus  prius  delabenlibus.  Bractea  ovata ,  acuta  ,  tan¬ 
dem  in  margine  fissa,  tenera,  diaphana,  alba,  concaviuscula ,  nervo  dorsali  percursa,  in  facie  ex¬ 
teriore  tenuissime  pubescens,  quam  flores  diutius  persistens,  tandem  vero  etiam  delabens.  Caly¬ 
cis  foliola  bracteae  quam  maxime  similia ,  minus  pubescentia  ,  parum  minora ,  vix  lineae  tertiam 
partem  aequantia.  Corolla  lineam  et  quod  excedit  longa*  Petala  linearia,  acuta,  alba,  diaphana, 
nervis  tribus  versus  apicem  conniventibus  percursa ,  latitudine  subaequalia ,  extus  cincta  pilis  ipsa 
longitudine  aequantibus,  sub  microscopio  composito  articulatis,  barbam  densam  primo  albam  dein 
subfuscidulam  constituentibus,  quibus,  dum  semen  maturuit,  patentibus  una  cum  calyce  et  genitali¬ 
bus  e  rachi  soluta  avolitant.  Hermaphroditorum  tubus  stamineus  inclusus ,  diaphano  -  membranaceus, 
quinquenervius,  ultra  dimidium  quinquefidus  in  lacinias  subquadratas  apice  breviter  et  irregulariter 
tridentatas ,  omni  ambitu  praeterea  ciliis  minutissimis  subulatis  instructas.  Antherae  cylindricae , 
utrinque  nonnihil  attenuatae,  superne  plerumque  irregulariter  bicornes ,  flavae,  polline  flavo ,  dum 
apertae  marginem  pellucidum  monstrantes*  Ovarium  dimidium  tubum  aequans  ,  ovato  -  conicum 
aut  ovatum,  glabrum,  viride,  stigmate  glanduloso  conico  aut  hemisphaerico  coronatum.  Foemineo- 
rum  tubus  stamineus  uti  in  hermaphroditis ,  ast  ligulis  hemisphaericis  loco  antherarum  praeditus. 
Ovarium  ovatum,  glabrum,  viride,  stigmate  glanduloso  subcapitato  bilobo.  Utriculus  membrana¬ 
ceus,  evalvis.  Semen  minutum,  grano  Papaveris  vix  duplo  majus,  obscure  fuscum,  structura  semi¬ 
nis  Amaranti. 

Crescit  inter  scopulos  Cataractae  Cupatensis  ad  flumen  Japurd ,  Provinciae  Rio  Negro. 
Florebat  mensibus  Januario ,  Februario .  'ty 

Explic.  Tab.  CXXXV1IL  i.  Flos  maturescens  cum  bractea.  2.  Bractea  seorsim.  3.  4*  Petala  duo.  5.  Tu¬ 
bus  stamineus  floris  hermaphroditi,  cum  antheris  tribus  et  pistillo.  6.  Anthera  aperta.  7.  Pistillum  aliud.  8.  Flo¬ 
ris  foeminei  stamina  castrata  duo.  9.  Semen  in  podosperrnio  verticaliter  dissectum.  10.  Utriculus  ferme  maturus. 
11.  Fasciculus  pilorum  corollae.  Omnia  valde  aucta. 

Huic  est  forte  congener  Gomphrena  eriantha  V ahl  in  herbario  Jussieui ,  nobis  non  visa ; 
novimus  aliam  speciem;  est: 

3.  S.  luzulaeflora  -f* ,  subtilissime  pubescens,  caule  erecto  fistuloso,  foliis  lato- lanceolatis  acu¬ 
minatis,  pedunculis  elongatis  trifidis  intermedio  breviore,  corollis  eburneis  basi  villosis. 

E  Provincia  Cisplatina  misit  clar.  Sellow. 

Radix  perennis,  obliqua.  Caulis  erectus,  tripedalis  et  altior,  obsolete  tetragonus ,  fistulosus, 
pilis  tenuissimis  e  glandula  ortis  adspersus ,  ad  nodos  sex  vel  octo  evidentius  pubescens.  F olia 
bipollicaria  et  longiora,  lato  -  lanceolata  ,  acuminata,  in  petiolos  duas  circiter  lineas  longos  attenua¬ 
ta,  nervo  medio  subtus  prominente  et  in  mucronulum  brevem  abeunte ,  tenuiter  pubescentia.  Pe¬ 
dunculi  elongati,  terminales  vel  ex  alis  foliorum  superiorum,  filiformes,  pube  erecta  vestiti.  Ca¬ 
pitula  subglobosa.  Corollae  eburneo  -  candidae  petala  lanceolata,  obtusiuscula ,  nervis  tribus  ple¬ 
rumque  ante  apicem  evanidis  aut  subbifidis.  Genitalia  ferme  uti  in  praecedentibus. 

LII.  TROMMSDORFFIA.  t 

PENT ANDRIA  Monogynia  Linn.  Syst.  Sex.  Familia:  AMARANTACEAE.  Juss. 

CHARACTER  DIFFERENTIALIS. 

Calvx  coloratus,  dlphylluS,  foliolis  concavis.  Corolla  pentapetala,  lana  cincta. 
Cupula  staminea  filamentis  quinque  antheras  uniloculares  ellipticas  ferentibus,  in¬ 
terjectis  totidem  lobulis  brevissimis.  Stylus  vix  ullus.  Stigma  sessile,  capitatum  aut 
subbilobum.  Utriculus  evalvis,  monospermus. 

CHARACTER  NATURALIS. 

Calyx  hypogynus,  coloratus,  subdiaphanus,  diphyllus,  foliolis  oppositis  ovatis  con¬ 
cavis  uninerviis  quam  corolla  multo  minoribus  et  cum  ea  delabentibus.  Corolla  hy- 
pogyna,  n  embranacea,  compage  tenera,  pentapetala,  una  cum  fructu  decidens.  Petala 
subaequalia,  ovato  - lanceolata,  concaviliscula ,  erecta,  tri-  vel  quinquenervia ,  basi  li¬ 
bera,  extus  a  tergo  cincta  lana  ipsorum  longitudine  subfasciculatim  digesta:  aesliva- 
tione  uti  in  praecedentibus  generibus  lateraliter  imbricata.  Stamina  quinque  fertilia 
connata  in  cupulam  brevem  ovario  arcte  circumpositam,  alternantia  cum  lobulis  toti¬ 
dem  brevissimis  subhemisphaericis.  Antherae  ellipticae,  uniloculares,  intus  rima  longi¬ 
tudinali  apertae,  farctae  polline  minutissimo  globoso,  dorso  subverticaliter  filamentis 
adnatae.  Ovarium  ovatum,  vertice  in  stylum  vix  distinctum  abiens  coronatumque 
stigmate  glanduloso  subcapitato  aut  bilobo.  Ovulum  unicum,  uti  in  reliquis  Ama- 
rantaceis  appensum.  Utriculus  membranaceus,  evalvis.  Semen  compresso  -  lenticu¬ 
lare,  ad  hilum  emarginatum,  testa  crustacea,  membrana  interna  vix  distincta, 
embryone  peripherico  gracili  et  albumine  farinaceo  affinium* 

Habitus:  Herbae  aut  suffrutices  erectae,  ramis  patulis,  villosae,  sericeae  aut 
tomentosae.  Folia  opposita.  Flores  minuti,  terminales  et  laterales,  in  capitula  congesti, 
unibracteati ,  bracteis  subpersistentibus ,  post  maturationem  seminum  aperta  cingente 
lana  avolantes.  Pubes  simplex,  septata. 

Statio  et  Habitatio:  Genus  variis  locis  in  America  tropica  proveniens,  uti  vi¬ 
detur,  sylvarum  amans. 

Etymologia:  Genus  dicatum  /.  B.  Trommsdorjfio ,  apud  Erfortenses  Chemiae  Pro¬ 
fessori  celeberrimo,  viro  optimo,  qui  non  solum  Chemiae  studium  per  Germaniam 
multis  scriptis  egregie  promovit,  sed  pluribus  etiam  in  corpora  vegetabilia  disquisi¬ 
tionibus  analyticis  amabilem  nostram  scientiam  auxit  atque  exornavit. 

1.  TROMMSDORFFIA  AURATA,  f  Tab.  CXXXIX. 

T.  caule  superne  ramisque  paniculisque  diffusis  tenuiter  fulvo  -  villosis ,  foliis  ob¬ 
longis  utrinque  acuminatis  subtus  pubescentibus,  corollae  lana  subfulva. 

Radix  perennis.  Caulis  ex  una  radice  solitarius  aut  plures,  duos  ad  tres  pedes  altus,  inferne 
simplex  obsolete  tetragonus,  superne  in  ramos  erectiusculos  divisus  atque  teretiusculus ,  nodis  duo¬ 
rum  aut  trium  pollicum  distantia  interstinctus  parum  incrassatis,  inferne  viridi  -  fuscescens  glabrius- 
culus,  superne  viridis  atque,  uti  rami,  tenuissime  pubescens  pilis  subfulvis  erectis.  Folia  opposita, 
petiolis  tres  ad  quinque  lineas  longis  semiteretibus  inferne  pubescentibus  inserta,  oblonga,  apice 
et  basi  acuminata,  tres  ad  quatuor  pollices  longa,  medio  sesquipollicem  lata,  dilute  viridia  et  saepe 
subrubentia,  inferne,  praecipue  in  nervo  venisque  ibidem  prominentibus,  tenuissime  pubescentia. 
Annulus  pilorum  inter  petiolorum  bases.  Pedunculi  terminales  et  ex  axillis  superiorum  foliorum, 
teretes  ,  duos  ad  quatuor  pollices  longi ,  pube  fulva  sursum  spectante  eleganter  subvillosi ,  sursum 
trichotomo  -  soluti  in  paniculam  amplam,  cujus  rami  ramuli  que  item  villosi  quorumque  nodi  folio¬ 
rum  loco  squamulis  duabus  oppositis  lanceolatis  fulvo  villosis  instructi  sunt.  Capitula  minuta,  sex 
ad  decem  floribus  constantia,  in  ramulis  ultimis  opposita,  ita  ut  infima  sint  pedicellis  brevibus  suf¬ 
fulta  ,  superiora  duarum  ad  quatuor  linearum  a  se  invicem  distantia  sessilia,  basi  squamulis  ,  qua¬ 
les  in  divisionibus  paniculae  descripsimus ,  ast  minoribus  munita.  Bractea  minuta ,  vix  tertiam  li¬ 
neae  partem  aequans,  triangulari  -  ovata ,  tenera,  pallide  fulva  et  nitens,  in  nervo  tenui  dorsali  pu¬ 
bescens,  persistens.  Calycis  foliola  bracteam  vix  aequantia,  suborbicularia ,  valde  concava,  colore 
et  nitore  bracteae  ,  minus  pubescentia.  Corolla  lineam  et  quod  excedit  alta ,  extus  cincta  annulo 
pilorum  nitentium  ipsam  longitudine  aequantium ,  basi  illi  adnatorum ,  sub  microscopio  composito 
simplicium  et  annulatorum,  colore  pallide  leonino.  Petala  ovata  aut  ovato  -  lanceolata ,  acutiuscula, 
albida,  nitentia,  nervis  tribus  versus  apicem  convergentibus  tenuibus  percursa,  infra  apicem  tenerri¬ 
me  pubescentia.  Stamina  inclusa ,  connata  in  cupulam  duas  tertias  ovarii  tegentem ,  filamentis 
quinque  subulatis  erectis  antheras  minutas  ellipticas  flavas  medio  dorso  affixas  gerentibus;  lobulis 
inter  filamentorum  basin  minimis  vix  hemisphaericis.  Ovarium  subglobosum,  compressiusculum. 
Stylus  nullus  aut  vertex  ovarii  parum  elevatus.  Stigma  glandulosum,  capitatum,  plus  minus  pro¬ 
funde  bilobum.  Ovulum  compresso  -  lenticulare.  Utriculus  et  semen  non  visa. 

Crescit  in  praeruptis  ripae  fluminis  Japura  inter  pagum  Miranharum  Porto  dos  Mi- 
ranhas  dictum  et  Cataractam  Arar  a  -  Coara ,  in  flnibus  occidentalibus  imperii  Brasiliensis. 

Floret  Februario ,  Martio.  If.  vel  fi 

Explic.  Tab.  CXXXIX.  i.  Flos  cum  bractea.  2.  Foliolum  calycis.  3.  4-  5.  Petala.  6.  Fasciculus  pilorum. 
7.  Genitalia.  3.  9.  Pistilla  duo.  io.  Ovulum  in  funiculo  umbilicali.  Omnia  valde  aucta. 

Ad  hoc  genus  pertinent: 

2.  T.  argentata,  caule  suffruticoso  ramisque  foliisque  lato  -  ovatis  acutis  glabris,  paniculis  bra¬ 
chiatis  patentibus  subtestaceo- pulverulentis,  corollae  lana  creberrima  argenteo  -  nitida. 

Achyranthes  nodosa ,  B er  tero  in  Herb.  clar.  Schultesu. 

Crescit  in  Puerto  Rico.  fi 

Hujus  analysin  addidi  Tai.  CXLV.  III.  i.  Flos  cum  bractea.  2.  Bractea  explanata.  3.  Foliolum  calycis.  4. 

5.  Petala  duo.  6.  Fasciculus  pilorum.  7.  Cupula  staminea  aperta  cum  pistillo.  O.  valde  aucta.  8-  Pili  duo  e  ca¬ 
lyce  ,  multo  magis  aucti. 

3.  T>  pulverulenta  -j-  ,  caule  suffruticoso ,  ramisque  paniculisque  pyramidalibus  dense  albido- 
tomentosis,  foliis  ovato  -  oblongis  obtusis  subtus  albo  -  tomentosis  supra  pulverulentis,  corollae  lana 
alba* 

In  Peruvia :  Ha  enke. 

4.  T.  canescens,  quae  est  Iresine  canescens  TVilld .  Spec.  piant.  IV.  p.  765.  vel  Altem 
anlliera  dubia  Ilu/nb.  Hanth.  Gen.  et  Spec.  II.  p.  1 68*  (  v.  spec.  Ilumboldt . ) 

LIII.  HEBANTHE.  t 

PENTANDRIA  Monogynia  Linn.  Syst.  Sex.  Familia,  AMARANTACEAE  Juss. 

CHARACTER  DIFFERENTIALIS. 

Calyx  subcoloratus,  diphyllus,  foliolis  concavis.  Corolla  pentapetala,  petalis  in¬ 
terioribus  lana  stricta  cinctis.  Tubus  stamineus  quinquepartitus,  laciniis  trifidis,  laci- 
nulis  mediis  antheras  uniloculares  ellipticas  ferentibus,  lateralibus  simplicibus.  Sty¬ 
lus  vix  ullus.  Stigma  capitatum  aut  bilobum.  Utriculus  evalvis,  monospermus. 

CHARACTER  NATURALIS. 

Calyx  hypogynus,  tenero -membranaceus,  scariosus,  subcoloratus,  diphyllus,  fo¬ 
liolis  ovatis  concavis  uninerviis  corolla  brevioribus  atque  cum  ea  decidentibus.  Co¬ 
rolla  hypogyna,  compage  membranaceo -sicca  firmula,  pentapetala,  circa  fructum 
persistens.  Petala  inaequalia,  elliptica  aut  oblonga,  concava;  tria  exteriora  tri  -  vel 
quinquenervia  extus  nudiuscula,  duo  interiora  lana  densa  erecta  cincta;  aestivatione 
quincunciaii  ita  imbricata  ut  duo  extima  maxima  tertium  interius  parum  angustius 
a  latere  tegant  atque  duo  intima,  quae  aestivatione  subvalvulari  supra  genitalia  con- 
nivent,  includant.  Tubus  stamineus  profunde  quinquepartitus  in  lacinias  iterum  trifidas, 
quarum  lacinulae  integerrimae  sunt,  media  antherifera,  lateralibus  plerumque  subfal- 
catis.  Antherae  ellipticae,  uniloculares,  dorso  subverticaliter  affixa,  rima  longitu¬ 
dinali  dehiscentes.  Pollen  creberrimum,  minimum,  globosum.  Pistillum  partem 
integram  tubi  staminei  superans,  globosum  aut  subovatum,  sursum  in  stylum  bre¬ 
vissimum  abiens  aut  immediate  stigmate  glanduloso  capitato  vel  plus  minus  bilobo 
coronatum,  uniovulatum,  ovulo  more  Amarantacearum  affixo.  Utriculus  membra¬ 
naceus,  evalvis,  irregulariter  dehiscens,  monospermus.  Semen  lenticulare,  ad  hilum 
parum  emarginatum,  minutum,  fabrica  uti  in  praecedentibus  generibus. 

Habitus.  Suffrutices  aut  herbae,  glabrae  aut  pulverulentae  villosaeve,  caulibus 
erectis  patenti -ramosis,  foliis  oppositis  petiolatis,  floribus  digestis  in  spicas  laxas  pa- 
niculatas,  unibracteatis ,  lana  corollae  denique  stricto  -  patente  avolantibus,  bractea 
persistente.  Pubes  simplex,  septata,  hirtula. 

Statio  et  Habitatio.  Genus  in  vasta  Brasiliae  plaga  observatum ,  svlvarum 
umbras  praediligere  videtur. 

Etymologia.  Nomen  e  graeco,  a  rjfirj ,  pubes,  et  dVSof,  flos,  ob  flores  lanatos. 


1.  I-IEBANTIIE  PANICULATA.  Tab.  CXL.  CXLII.  l. 

H.  caule  foliisque  oblongis  utrinque  acutis  glabris,  axillis  barbatis,  panicularum 
rachibus  rufo -pubescentibus. 

Radix  perennis.  Caulis  herbaceus  aut  basi  suffruticosus  ,  erectus ,  tripedalis  et  altior  ,  basi 
crassitie  pennae  cygneae ,  ad  nodos ,  qui  inferfte  distant  pollices  tres  aut  quatuor  superne  circi¬ 
ter  duos,  incrassatus  indeque  emittens  ramos  erecto  -  patulos  ipsi  similes.  Barba  fusco  -fulva  pi¬ 
lorum  tenuissimorum,  sub  microscopio  composito  parum  flexuosorum  annulatorum  et  hirtulorum  in 
axillis  caulis  ramorumve.  Folia  opposita,  in  inferiore  parte  caulis  et  ramorum  oblonga,  utrinque 
acuta,  in  superiore  parte  et  infra  paniculas  lanceolata  et  lineari -lanceolata,  glabra,  nervo  et  venis 
paucis  subalternis  subtus  prominentibus ,  obscure  viridia.  Petioli  angusti ,  semiteretes  ,  duas  ad 
decem  lineas  longi.  Paniculae  terminales  et  e  superiorum  foliorum  alis  axillares,  subpyramidales , 
ramis  inferioribus  sub  quinis  ,  quorum  laterales  divaricato-  aut  erecto -patent,  mediis  sursum  iterum 
proferentibus  ramulos  nunc  quinos  nunc  ternos  et  repetitis  vicibus  ternos  binosve  atque  breviores. 
Rami  et  ramuli  teretiusculo  -  subtetragoni  ubi  floribus  non  instruuntur  glabri,  in  parte  vero,  quae 
rachis  dici  potest,  uti  in  divisionum  axillis,  pube  tenuissima  ferruginea  adspersi.  Flores  in  rachi¬ 
bus  pollicaribus  et  sursum  unguicularibus  subalternatim  et  a  se  invicem  distincti  dispositi ,  suffulti 
bractea  nunc  lato  -  ovato  -  triangulari  nunc  breviter  transverse  elliptica,  concava,  sicciuscula  ,  fus- 
cescente,  uninervia,  margine  integerrima  aut  subdenticulata,  versus  basin  pilis  sub  microscopio  com¬ 
posito  nodulosis  subhirtulis  barbata.  Foliola  calycis  colore,  compage  et  pubescentia  bracteae,  ova¬ 
to -subrotunda,  uninervia,  margine  tenuiore  albido  subdenticulata,  concava  atque  fundum  corollae 
amplectenda.  Corolla  lineam  alta.  Petala  olivaceo -virescentia,  margine  tenuiore  albida,  dorso 
pilis  minutis  subfulvis  adspersa ,  ovato  -  oblonga ,  obtusa ;  exteriora  tria  firmiora  nervis  tribus,  quo¬ 
rum  laterales  versus  apicem  convergunt ,  percursa  ,  duo  a  se  invicem  omnino  libera,  tertium  late- 
raliter  tectum;  duo  interiora  teneriora,  margine  lato  albida,  nervo  dorsali  lato  virescente,  sibi 
subopposita  atque  genitalia  involventia,  dorso  lanata,  pilis  ipsa  longitudine  excedentibus  albis  te¬ 
nuissimis,  primum  inter  petala  exteriora  propullulanlibus ,  dein,  sub  seminis  maturatione,  stricte 
patentibus  et  flores  e  rachibus,  quae  tenuissime  ferrugineo  -  pubescunt,  evellentibus,  bracteis  solum 
superstitibus.  Staminum  tubulus  corolla  ferme  duplo  brevior,  e  cellulis  angustissimis  conflatus, 
ultra  dimidium  quinquepartitus,  laciniis  medio  nervo  obscure  firmatis  superne  in  lacinulas  latera¬ 
les  subtriangulares  acutas  quam  media  antherifera  duplo  breviores  excisis.  Antherae  ovato  -  ellipti¬ 
cae  ,  flavae ,  effoetae  marginem  diaphanum  et  cicatricem  insertionis  filamenti  subcordatam  mon- 

strantes.  Pollen  flavum.  Ovarium  ovatum ,  glabrum ,  in  collum  brevissimum  attenuatum ,  cui 
stigma  glandulosum  transverse  oblongum  subbilobum  aut  capitatum  innascitur.  Semen  fuscum , 
compresso-  lenticulare ,  ad  hilum  emarginatum  ,  castaneum. 

Crescit  in  sylvis  montanis  super  Serra  clos  Orgdos  ad  praedium  Mandiocca ,  in  Pro¬ 
vincia  Rio  de  Janeiro ,  altitudine  super  Oceanum  1200  pedum  et  altius. 

Floret  Octobri ,  Novembri.  If.  % 

#  \ 

Explic.  Tab.  CXL.  Hebanthe  paniculata.  Tai.  CXLII.  I.  i.  Bractea.  2.  Foliolum  calycis.  3.  Pilus  e  calyce. 
O.  valde  a.  4.  Petalum  exterius  a  dorso.  5.  Petalum  interius  a  ventre  j  utrumtjue  minus  auctum.  6.  Tubi  sta¬ 
minei  aperti  pars.  7.  Pistillum.  8.  Semen.  Omnia  aucta. 

2.  HEBANTHE  SPICATA,  f  Tab.  CXLI.  CXLII.  2- 

H.  caule  superne  ramisque  spicisque  subsimplicibus  ferrugineo  -  pubescenti  -  liirlu- 
lis ,  foliis  ovatis  acutis  subtus  dense  villosis. 

Radix  perennis.  Caulis  erectus,  tri-  vel  quadripedalis ,  inferne  subsimplex  obsolete  tetrago- 
nus  et  glaber ,  superne  in  ramos  nonnullos  oppositos  divisus ,  ad  nodos  tres  vel  cpiatuor  pollices 
distantes  incrassatus,  adspersus  pube  ferruginea  erecta,  quae  constat  pilis  sub  microscopio  compo¬ 
sito  subedatis  subrectis  articulatis ,  articulis  intumidis  atque  insuper  hirtulis.  Rami  cauli  similes. 
Folia  opposita,  petiolis  duas  tresve  lineas  longis  superne  canaliculatis  subtus  convexis  ferrugineo- 
villosiusculis  insidentia,  ovata ,  basi  subrotundata  aut  breviter  acuta  ,  apice  acuta ,  inferne  villo 
denso  adpresso  induta,  in  nervo  venisque  subparallelis  parum  prominentibus  ferme  ferrugineo. 
Flores  subalternatim  congesti  in  spicas  laxiusculas  pollicem  et  quod  excedit  longas,  in  pedunculis 
nunc  terminalibus  nunc  e  summorum  foliorum  alis  axiljaribus  simplicibus  aut  paniculato  -  trifidis  te- 
retiusculis  atque  uti  spicarum  raches  ferrugineo  -  pubescenti  -  hirtulis.  Bractea  ovato  -  subrotunda, 
basi  subcordata,  acuta,  concava,  membranacea,  in  dorso,  quod  nervo  excurrente  firmatur  suboli- 
vaceo -viridis,  in  margine  tenuiore  subdiaphana ,  extus  passim  adspersa  pilis  nonnullis  subulatis, 
sub  lente  composita  hinc  inde  articulatis  plus  minus  flexuosis  rigidiusculis.  Foliola  calycis  trans¬ 
verse  oblonga  cum  sinu  baseos  rotundato ,  apice  breviter  acuta ,  marginibus  sese  attingentia ,  co¬ 
lore  ,  substantia  et  pubescentia  bracteae  similia.  Petala  ovata ,  obtusa ;  exteriora  tria  majora  sibi 
lateraliter  imbricata,  firmiora,  valde  concava,  olivaceo- virescentia  atque  pube  tenuissima  ferruginea 
tandem  detergibili  adspersa,  quinquenervia ,  nervis  lateralibus  vix  ad  medium  usque  pertingenti¬ 
bus  sed  in  fibras  solutis ,  mediis  versus  intimum  convergentibus  5  duo  interiora  planiora  sibi  oppo¬ 
sita  et  genitalia  amplectentia ,  teneriora  et  nervis  aut  tribus ,  quorum  duo  laterales  parum  sunt 
distincti,  aut  binis  solummodo  percursa,  extus  uti  tria  exteriora  tenuiter  pubescentia  et  praeterea 
stipata  lana  e  filis  articulatis  constante  corollam  duplo  longitudine  superante  primum  corrugata, 
dein  sub  evolutione  erecta  strictaque.  Tubus  stamineus  corolla,  quae  lineam  et  quod  excedit  meti¬ 
tur,  duplo  brevior,  profunde  divisus  in  lacinias  ad  medium  usque  trifidas,  lacinulis  lateralibus  sub- 
falcatis  fere  duplo  superantibus  mediam  antheriferam  truncatam  firmiorem  atque  deorsum  in  ner¬ 
vum  per  tubum  decurrentem  continuatam.  Antherae  ovatae ,  basi  rotundatae ,  apice  acutae  atque 
ibi  tenuissime  barbatae,  polline  flavo  farctae.  Ovarium  depresso  -  globosum ,  sursum  in  stylum 
vix  distinctum  abiens  atque  stigmate  magno  glanduloso  coronatum,  uniovulatum.  Fructus  haud 
visus. 

Crescit  in  mediterraneis  deserti  versus  fluvium  S,  Francisci  in  Provincia  Minarum  et  si - 
milibus  locis  in  Provincia  Bahiensi. 

Floret  Augusto ,  Octobri.  !{. 

Explic.  Tab.  CXLI.  Hebanthe  spicata.  Tab.  CXLII.  II.  1.  Bractea,  et  2.  Foliolum  calycis,  valde  aucta.  3. 
Pili  e  calyce  magis  aucti.  4.  Petalum  exterius  a  dorso  auctum.  5.  Ejusdem  pili  magis  aucti.  6.  Idem  petalum 
a  ventre  et  7.  Petalum  interius,  derasa  lana,  ut  nervi  appareant,  aucta.  8.  Pili  lanae  petalorum  interiorum  ma¬ 
gis  aucti.  9.  Tubi  staminei  aperti  pars,  cum  anthera  et  polline.  10.  Pistillum,  utrunnjue  valde  auctum. 


3.  HEBANTHE  VIRGATA,  f  Tab.  CXLIII.  CXLV.  1. 

H.  caule  superne  ramisque  pedunculisque  ferrugineo  -  striguloso  -  pubescentibus, 
foliis  ovatis  acuminatis  supra  glabriusculis ,  paniculae  ramis  subcorymboso- erectis. 

Caulis  basi  suffruticosus,  erectus,  superne  ramosus,  teretiusculus ,  inferne  crassitie  pennae  cyg- 
neae ,  distantia  trium  qviatuorve  pollicum  nodis  intumidis  notatus.  R.ami  cauli  similes  ,  uti  ipsius 
pars  superior  tenuiter  strigulosi  pilis  ferrugineis  sub  lente  composita  e  basi  incrassata  subulatis  ar¬ 
ticulatis  hispidulis.  Folia  opposita,  in  petiolis  tres  vel  quatuor  lineas  longis  semiteretibus  superne 
canaliculatis ,  ovata ,  acuminata ,  basi  in  petiolos  breviter  cuneata ,  longitudine  tripollicari ,  latitudine 
sesquipollicari ,  juniora  utrinque  pube  tenui  subferruginea  decumbente  adspersa ,  adultiora  glabra , 
obscure  viridia,  nervo  subtus  prominente  instructa,  qui  in  junioribus  dense  est  hirtulus.  Paniculae 
axillares  et  terminales,  spithamaeae  vel  pedales,  angusto  -  pyramidatae ,  multiflorae,  pedunculo  com¬ 
muni  e  nodis  emittente  ramos  oppositos  simili  modo  abeuntes  in  ramulos  oppositos ,  ita  ut  paniculae 
subvirgatae  evadant.  Pubes  in  paniculis  ubique,  densior  vero  in  nodis,  tenuis,  strigulosa,  ferrugi¬ 
nea.  Folia  floralia  ad  nodos  inferiores ,  ad  superiores  eorum  loco  squamae  parvae  oppositae  lan- 
ceolatae.  Flores  in  rachibus  laxiusculi,  plerumque  oppositi.  Bractea  minuta,  orbicularis  aut  lato- 
ovata,  parum  concava,  nervo  dorsali  apiculata,  e  membrana  tenui  pallida  facta,  extus  armata  pilis 
sparsis  strictis ,  sub  lente  composita  annulatis.  Calycis  foliola  bracteae  simillima ,  densius  tamen 
hirtula.  Corolla  lineam  circiter  alta.  Petala  fuscidulo  -  testacea ;  exteriora  tria  ovato  -  oblonga,  quin- 
quenervia  ,  vel  trinervia:  nervo  medio  sursum  trifido,  dorso  pilis  tenuibus  adspersa;  duo  interiora 
potius  ovata,  tenuiora,  nervo  unico  binisve  percursa,  extus  lanata  pilis  albis  corollam  longitudine 
superantibus  sub  microscopio  composito  annulatis  et  ad  annulos  intumidis ,  maturescente  fructu  ex¬ 
pansis.  Tubus  stamineus  profunde  quinquepartitus  in  lacinias  subquadratas  apice  sinubus  acutis  tri¬ 
fidas  ,  lacinulis  lateralibus  subfalcatis  et  media  subulata  longitudine  subaequalibus ;  constructus  e 
cellulis  longitudinalibus,  secus  medias  lacinias  in  nervos  incrassatis.  Antherae  subellipticae ,  flavae. 
Ovarium  ovatum.  Stigma  transverse  oblongum,  bilobum,  lobis  distantibus  rotundatis. 

Crescit  in  umbrosis  ad  fluvium  Vpanema ,  in  Provincia  *S.  Pauli. 

Floret  Januario. 

Explic.  Tab.  CXLIII.  Hebanthe  virgata  sub  anthesi,  paucis  fructibus  jam  maturis.  Tab.  CXLC .  I.  1.  Flos 
integer  cum  bractea.  2.  Bractea  explanata.  3.  Foliolum  calycis.  0.  a.  4-  Pili  e  petalis  interioribus,  multo  magis 
aucti.  5.  6.  Petala  duo  a  dorso.  7.  Tubi  staminei  pars.  8.  Pistillum.  O.  a. 

4.  HEBANTHE  PULVERULENTA,  f  Tab.  CXLIV.  CXLV.  2. 

H.  caule  superne  ramisque  pedunculisque  pulverulento  -  subincanis ,  foliis  ovatis 
acutis  supra  glabriusculis,  paniculis  subpyramidatis. 

Radix  perennis.  Caulis  basi  suffruticosus ,  superne  annuus,  quadripedalis  et  altior,  teres, 
ad  nodos  distantia  duorum  triumve  pollicum  dispositos  parum  incrassatus,  inferne  glaber  epider¬ 
mide  viridi  -  fuscescente,  superne  ramosus.  R.ami  passim  divisi  in  ramulos  longitudine  subaequales, 
super  vicina  vegetabilia  decumbentes ,  pallide  pulverulenti  pilis  creberrimis ,  sub  lente  composita 
stellatis,  radiis  quinque  ad  octo  subulatis  compressiusculis  plus  minus  flexuosis.  Folia  in  petiolis 
ad  summum  semipollicaribus  inferne  convexis  superne  canaliculatis  leviter  pulverulentis  et  tandem 
glabris,  sesqui  -  et  bipollicaria ,  pollicem  et  quod  excedit  lata,  ovata,  acuta,  basi  fere  rotundata  at¬ 
que  in  petiolos  nonnihil  decurrentia ,  in  margine  paululum  incrassata  atque  sub  lente  irregulariter 
crenulata,  in  venis  subparallelis  nervoque  medio  subtus  prominentibus  tomento  pulverulento  tandem 
evanido  instructa ,  caeterum  pilis  minutis  stellatis  in  utraque  facie ,  frequentius  tamen  in  inferio¬ 
re  adspersa,  tandem  glabrescentia,  superne  obscure  viridia,  subtus  pallidiora.  Paniculae  terminales 
et  ex  axillis  laterales,  pyramidales.  Pedunculi  communes  plerumque  terni,  subquadrangulares ,  pul¬ 
verulenti,  basi  foliis  duobus  quam  reliqua  minoribus  suffulti,  trichotomi,  pedunculis  propriis  oppo¬ 
sitis  pariter  quadrangularibus  atque  tomentosis.  Folia  floralia  caeteris  minora  infra  inferiores  pe¬ 
dunculos  ,  vel  eorum  loco  squamae  lanceolatae ,  obtusae,  pulverulentae.  Flores  suboppositi ,  in 
spicas  nunc  breves  nunc  pollicares  cylindricas  dispositi.  Bractea  infra  florem  singulum  parva  ,  sub- 
orbicularis  ,  nervo  percurrente  breviter  mucronata,  concava,  extus  obtecta  pilis  stellatis,  quales  in 
caule  descripsimus.  Calycis  foliola  magnitudine  et  forma  bracteam  aequantia,  concava,  pallida, 
uninervia ,  nervo  pallide  fuscescente,  in  parte  inferiore  pilis  articulatis  rigidis,  non  nisi  sub  lente 
composita  conspicuis  munita.  Petala  lineam  circiter  alta ,  sicca  ;  tria  exteriora  parum  majora  ova¬ 
ta,  duobus  parum  latioribus,  obtusa,  concava,  olivaceo  -  viridia ,  trinervia  ,  nervo  medio  scmper  , 
lateralibus  haud  ita  regulariter  excurrentibus,  extus  tenuissime  fuscescenti- pubescentia;  duo  in¬ 
teriora  tenuiora ,  planiora ,  subalbida ,  nervis  tribus  minus  distinctis ,  extus  lana  longa  ipsorum  basi 
adnata  alba,  bilineari,  tandem  stricte  erecta  obvoluta.  Tubus  stamineus  tenuis,  membranaceus,  pal¬ 
lidus,  quinquepartitus,  laciniis  distinctis  sinubus  rotundatis,  subquadratis  et  apice  trifidis,  lacinulis  la¬ 
teralibus  triangularibus  brevioribus  patentibus,  media  fere  triplo  longiore  an theram  flavam  ovalem 
ferente,  firmata  nervo  e  fundo  tubi  surgente.  Pistillum  minutum.  Ovarium  ovato -globosum. 
Stigma  glandulosum,  capitato  -  bilobum.  Semen  in  utriculo  subgloboso,  compresso  -  lenticulare  ,  ob 
radiculae  fabricam  ad  hilum  sulcatum. 

Crescit  in  marginibus  sylvarum  ad  Ypanema ,  Provinciae  S.  Pauli.  E  Provincia  Cis- 
platina  misit  clar.  Selloiv. 

Floret  Decembri ,  Januario,  lj,  % 

Explic.  Tab.  CXLIV .  Hebanthe  pulverulenta.  Tab.  CXLV.  II.  1.  Flos  apertus  eum  bractea.  2.  Bractea, 
magn.  a.  3.  Pilus  bracteae,  multo  magis  a.  4-  Foliolum  calycis  a.  5.  Pili  calycis  valde  aucti.  6.  Petalum  exte¬ 
rius.  7.  Petalum  interius  a  latere.  8.  Idem  a  ventre.  9.  Tubus  stamineus  apertus.  10.  Pistillum.  11.  Semen  in 
funiculo.  12.  Idem  verticaliter  dissectum.  0.  m.  a. 


LIV.  OPLOTIIECA. 


47 


LIV.  OPLOTHECA  Nutt. 

Frolichia  Monch. 

PENTANDRIA  Monogynia  Linn.  Syst.  Sex.  Familia:  AMARANTACEAE.  Juss- 

CHARACTER  DIF  FERENTIALIS. 

Calyx  coloratus ,  diphyllus ,  foliolis  se  amplectentibus.  Corolla  monopetala ,  tu¬ 
bulosa,  apice  quinquefida.  Tubus  stamineus  quinquefidus,  laciniis  medio  antheras 
uniloculares  cylindricas  ferentibus.  Stylus  nullus.  Stigma  capitatum,  penicillato- 
multifidum.  Utriculus  evalvis,  monospermus,  corolla  indurata  bicrista  inclusus. 

CHARACTER  NATURALIS. 

Calyx  hypogynus,  coloratus,  plerumque  nitore  metallico  conspicuus,  tenerrime 
membranaceus,  diphyllus,  foliolis  oblongis  basi  valde  sese  invicem  corollamque  am¬ 
plectentibus,  una  cum  hac  tandem  decidens.  Corolla  monopetala,  tubulosa,  cylindri¬ 
ca  aut  basi  nonnihil  ventricosa,  compage  membranacea  subfirmula,  apice  haud  ita  pro¬ 
funde  quinquefida,  laciniis  erecto -patentibus  subtriangularibus  in  margine  tenerioribus, 
in  dorso  nervo  lato  deorsum  percurrente  firmatis,  extus  plerumque  lanata;  super 
fructum  mutata  persistens.  Stamina  quinque,  connata  in  tubum  inclusum,  ore  brevi¬ 
ter  quinquefidum,  laciniis  subquadratis  apice  affigentibus  antheras  uniloculares  cylin¬ 
dricas  intus  in  medio  rima  longitudinali  hiantes  verticales,  polline  globoso  minutis¬ 
simo  repletas.  Ovarium  ovatum  vel  subcompressum,  uniovulatum,  ovulo  in  funiculo 
centrali  appenso.  Stylus  nullus.  Stigma  sessile,  capitatum  ast  penicillato -multifidum, 
cruribus  divergentibus  tenuiter  et  subechinulato  -  glandulosis.  Utriculus  membrana¬ 
ceus,  evalvis,  irregulariter  rumpendus,  inclusus  corolla  persistente  indurata  in  fundo 
compressiuscula  atque  margine  utrinque  prominente  bicristata  alatave.  Semen  ova¬ 
tum,  compressiusculum ,  testa  subcoriacea ,  embryone  et  albumine  reliquarum  Ama- 
rantacearum. 

Habitus:  Herbae  adscendentes  vel  erectae,  diffusae  et  saepe  vicinis  vegetabili¬ 
bus  incumbentes,  plerumque  villosae.  Folia  brevissime  petiolata.  Flores  in  pedun¬ 
culis  terminalibus  axillaribusque  elongatis,  spicati  spicis  oppositis  verticillatisve  ses¬ 
silibus  aut  pedicellatis,  primum  capituliformibus ,  e  bractearum  subextradorsalium 
persistentium  sinu  tandem  decidentes.  Pubes  simplex,  septata. 

Statio  et  Habitatio:  Genus,  quantum  hucusque  constat,  per  vastam  Americae 
utriusque  plagam  inter  tropicos  distributum,  horumque  limites  passim  excedens,  in 
campis  siccioribus  degens. 

1.  OPLOTHECA  LANATA.  Tab.  CXLVI. 

O.  foliis  oblongo  -  lanceolatis  acutis  subtus  lanatis  villosisque  subincanis  tandem 
glabrescentibus,  pedunculis  elongatis  nudis,  spicis  solitariis  oppositis  sessilibus  supe¬ 
rioribus  approximatis,  corollae  fructiferae  crista  tenui  subintegerrima. 

Gomphrena  lanata ,  Hamb.  Hunth.  Nov.  Gen.  et  Spec.  II.  p.  162.  Synops. 
II.  p.  7.  Gomphrena  Ilumboldtiana ,  Rom.  Schult.  Syst.  P^ eget.  P^.  p. 
5/|0.  (u.  spec.  auct .) 

Radix  annua,  perpendicularis ,  subsimplex,  tri  -  quadripollicaris,  flexuosa,  fibrillas  tenues  tenaces 
ubique  emittens.  Caules  ex  eadem  radice  plures  adscendentes,  dichotomo- ramosi,  geniculis  tumidi, 
teretes,  pilis  albis  sparsis,  in  superiore  parte  frequentioribus  cano  -  villosi.  Folia  opposita,  ovata 
vel  ovato  -  lanceolata ,  sesqui-  et  bipollicares  ,  acuta  cum  brevi  mucrone,  basi  in  petiolos  breves 
attenuata,  juniora  in  utraque  facie,  adultiora  in  inferiore  solummodo  pilis  albis  sericeo- villosa,  mar¬ 
gine  plus  minus  ciliata.  Pedunculi  terminales,  elongati,  sesqui-  et  bipedales,  teretes,  pilis  adpressis 
villoso -incani.  Spicae  oppositae,  sessiles,  paribus  inferioribus  remotioribus,  superioribus  approxima¬ 
tis  ,  ovatae  ,  basi  nunc  ut  plurimum  distinctae  ,  nunc  contiguae.  Bractea  fuscescenti  -  fulva ,  nitida , 
triangulari  -  ovata  concava,  nervo  in  mucronem  excurrente.  Foliola  calycis  colore  bracteae  similia, 
e  cellulis  compositis  conflata,  lato  -  oblonga ,  obtusa,  enervia,  sed  passim  plicata,  corollae  partem 
inferiorem  omnino  obvolventia,  ita  quidem,  ut  bractea  non  ipsarum  margines  tegat,  sed  versus 
alterius  dorsum  magis  sit  collocata.  Corolla  duas  ad  tres  lineas  longa,  calycem  excedens,  tubo 
albo -lanato,  basi  ventricosa  alba,  limbo  patente  divisa  in  lacinias  quinque  lanceolatas  acutas  bre~ 
viusculas  albidas ,  nervo  lato  evanido  firmatas.  Pili  faciem  corollae  exteriorem  obducentes  simpli¬ 
ces  ,  annulati ,  albi.  Tubus  stamineus  corolla  parum  brevior ,  flavescens  ,  apice  in  lacinias  quinque 
lineares  medio  acutas  excisus.  Antherae  cylindricae,  obtusae ,  parum  e  tubo  prominentes ,  polline 
flavo  farctae.  Ovarium  ovatum  ,  parum  compressum ,  e  membrana  tenui  albo  -  virescente  factum. 
Stigma  penicillatum,  lobis  obtusis  echinulato  -  glandulosis.  Semen  unicum,  ovato  -  compressum, 
superne  acutiusculum ,  in  utriculo  irregulariter  transverse  dehiscente,  qui  includitur  corolla  indura¬ 
ta  plumbeo  -fuscidula  compresso  -  subancipiti  et  ad  margines  in  cristam  tenuem  subintegerrimam  ex¬ 
currente.  Testa  coriacea ,  fusca ,  nitidula.  Memerana  interna  vix  conspicua.  Embryo  peripheri 
cus ,  gracilis ,  subflavescens ,  cotyledonibus  incumbentibus  obtusis  linearibus. 

Crescit  in  campis  sabulosis  calidis  ad  Joazeiro ,  in  Provincia  Bahiensi. 

Floret  Xlprili ,  Majo.  © 

Explic.  Tab.  CXLVI.  1.  Flos  cum  bractea.  2.  Bractea.  3.  4-  Calycis  foliola.  O.  magnitudine  varia  aucta.  5. 
Contextus  cellulosus  compositus  folioli  calycini  magis  auctus.  6.  Corolla  a.  7.  Ejusdem  pilus.  8.  Laciniae  tres 
corollae.  9.  Tubi  staminei  aperti  pars  superior.  10.  Anthera  effoeta.  11.  Pistillum  cum  ovulo.  O.  a.  12.  Radii 
tres  e  stigmate  multo  magis  aucti.  13.  Corolla  utriculum  includens.  14.  Semen.  i5.  Idem  verticaliter  dissec¬ 
tum.  O.  m.  a.  • 

Praeter  descriptam ,  hujus  generis  species  e  Brasilia  allatas  novimus  sequentes  : 

2.  O.  tomentosa  -j- ,  foliis  lato  -  ovatis  obtusiusculis  subtus  sericeo  -  tomentosis  incanis,  pedun¬ 
culis  elongatis  nudis,  spicis  solitariis  oppositis  pedunculatis,  corollae  fructiferae  alis  subintegerrimis. 

Crescit  in  Brasiliae  Provincia  Cisplatina:  clar.  Sellow.  0 

3.  O.  sericea,  foliis  angusto  -  lanceolatis  acutis  subtus  sericeo  -  villosis,  pedunculis  elongatis 
nudis,  spicis  solitariis  oppositis  pedunculatis  ,  corollae  fructiferae  alis  inciso  -  laceris. 

Gomphrena  sericea ,  Com.  de  Hojfmannsegg  Tentam,  flor.  Paraens.  ( ined. )  et  Reliq, 
PVilld.  in  Rom.  Schult.  Syst.  V.  p.  542. 

Crescit  in  arenosis  ad  Jluvium  Tocantins  et  alibi  in  Provincia  Paraensi. 

Floret  Martio.  0 


LV.  BUCHOLZIA.  t 

PENT ANDRIA  Monogynia  Linn.  Syst.  Sex.  Familia  ,  AMARANTACEAE  Juss. 

CHARACTER  DIFFERENTIALIS. 

Calyx  coloratus,  diphyllus,  foliolis  concavis.  Corolla  pentapetala,  inaequalis, 
petalis  tribus  exterioribus  majoribus.  Tubus  stamineus  decempartitus ,  laciniis  alter¬ 
nis  sterilibus  antice  inciso  -  dentatis ,  alternis  antheras  uniloculares  cylindricas  ferenti¬ 
bus.  Stylus  unicus.  Stigma  capitatum.  Utriculus  evalvis,  compressus,  monosper- 
mus,  semine  lenticulari  -  compresso. 

CHARACTER  NATURALIS. 

Calyx  hypogynus,  coloratus,  scariosus,  diphyllus,  foliolis  oppositis  ovatis  vel 
ovato  -  triangularibus  concavis  univerviis ;  tandem  una  cum  bractea  corollaque  deci¬ 
dens.  Corolla  hypogyna,  compage  subp  erga  mena ,  pentapetala;  petalis  inaequalibus, 
erectis;  tribus  exterioribus  majoribus  lanceolatis  vel  oblongo  -  lanceolatis  planiusculis 
aut  parum  concavis  duriusculis  et  saepe  subpungentibus ,  margine  subvalvulari  sibi 
imbricatis  tri-vel  quinquenerviis ;  duobus  interioribus  angustioribus  inclusis  sibi  oppo. 
sitis  carinatis  et  genitalia  amplectentibus.  Stamina  decem  basi  connata  in  tubum 
stamineum  tenuiter  membranaceum  inclusum;  laciniis  s.  filamentis  alternis  sterilibus 
linearibus  antice  dentatis  incisisve,  alternis  brevioribus  antheras  uniloculares  cylin¬ 
dricas  ferentibus,  quae  dorso  verticaliter  affixae  sunt  atque  antice  rima  longitudinali 
aperiuntur.  Pollen  creberrimum,  minutum,  globosum.  Ovarium  compresso  -  globo¬ 
sum,  uniovulatum,  ovulo  in  funiculo  adscendente  pendulo.  Stylus  teres  aut  conicus, 
breviusculus.  Stigma  capitatum ,  e  glandulis  oblongis  compositum.  Utriculus  mem¬ 
branaceus,  compresso  -  ovatus ,  obcordatus  aut  subglobosus,  corolla  persistente  inclu¬ 
sus,  evalvis,  irregulariter  rumpendus,  monospermus.  Semen  more  reliquarum  Ama- 
rantacearum  verticaliter  appensum,  compresso -lenticulare,  ad  hilum  parum  emargi- 
natum.  Testa  crustacea,  nitida.  Membrana  interna  tenuissima  aut  nulla.  Embryo 
et  albumen  uti  in  affinibus. 

Habitus:  Herbae  ramosae  vel  ramosissimae,  plerumque  procumbentes,  genicula¬ 
tae  et  saepe  e  nodis  intumidis  radicantes,  pubescentes  aut  villosae,  rarius  glabriuscu- 
lae.  Folia  opposita,  brevissime  petiolata,  interdum  crassiuscula.  Flores  in  capitula 
axillaria  congesti,  singuli  bractea  suffulti,  quae  una  cum  ipsis  tandem  saepe  solet 
decidere.  Pubes  simplex  septata,  in  florum  partibus  hirtula. 

Statio  et  Habitatio:  Genus,  quantum  hucusque  constat,  in  Americes  utroque 
hemisphaerio  distributum,  intra  tropicos  circulos  frequentius  obvium.  Singulae  spe¬ 
cies  per  vastam  plagam  provenientes ,  hinc  variis  obnoxiae  mutationibus ,  inter  Ama- 
rantacearum  quam  maxime  variabiles  numerandae  videntur.  Loca  depressa,  areno¬ 
sa,  subsalsa,  maritima  praediligunt. 

Etymologia:  Memoriam  veneraturi  C.  F.  Bacholzii ,  apud  Erfortenses  quon¬ 
dam  Pharmacopolae,  viri  egregii,  de  omni  Chemia  deque  vegetabilium  imprimis  me¬ 
ritissimi,  hoc  genus  appellavimus. 

Affinitas:  Habitu  P hilo x eris ,  quibuscum  una  similibus  in  locis  natalibus  pro¬ 
veniunt,  florum  indole  Brandesiis  approximantur,  ab  his  vero  datis  characteribus: 
petalis  nimirum  inaequalibus,  duobus  interioribus  ab  exterioribus  obtectis,  tubo  sta¬ 
mineo  plerumque  profundius  partito ,  utriculo  compresso  et  semine  lenticulari  -  com¬ 
presso,  nec  oblongo  satis  superque  differunt. 

1.  BUCHOLZIA  MARITIMA,  f  Tab.  CXLVII. 

B.  glabra,  caulibus  diffuso  -  ramosissimis  subgeniculatis  prostratis  subradicanti- 
bus ,  foliis  crassiusculis  obovato  -  lanceolatis  acutis ,  floribus  duriusculis  subpungentibus 
glabris. 

Planta  quam  maxime  affinis  Guillemineae  illeccbroidi  et  facie  et  characteribus  genericis ,  qui 
tamen  in  illa  corollam  monopetalam  et  stamina  perigyna  exhibent. 

Radix,  uti  videtur,  perennis,  fibrosa,  fibris  subindivisis  tenacibus  filiformibus  passim  tenuiter 
fibrillosis.  Caules  ex  una  radice  plures ,  super  arenam  prostrati  et  depressi,  valde  ramosi ,  teretius- 
culi,  crassitie  pennae  columbinae  et  ultra,  ad  nodos  incrassati,  striati,  rubentes,  glabriusculi , 
rarius  e  nodis  inferioribus  radiculas  agentes.  Piami  suboppositi ,  ramulosi,  caulibus  similes  ast  bre¬ 
viores,  internodiis  brevibus  duas  ad  quatuor  lineas  longis.  Folia  opposita,  patentia  aut  suberec¬ 
ta,  lato  -  lanceolata  aut  lanceolato  -  subspathulata ,  in  petiolos  brevissimos  attenuata,  nervo  medio  ex¬ 
currente  breviter  mucronulata ,  crassiuscula ,  obscure  viridia  ,  unguem  vel  pollicem  longa ,  tres  ad 
quatuor  lineas  lata,  glabra,  nervo  duabusque  venis  evanidis  subtus  plus  minus  conspicuis.  Flores 
in  axillis  foliorum  conferti ,  constituentes  capitula  erecta  hemisphaerica  quadri  -  ad  duodecimflora 
magnitudine  pisi  vel  nuclei  nucis  Avellanae,  duriuscula,  alba.  Bractea  ovato  -  acuminata ,  membra¬ 
nacea,  sicca,  alba,  nervo  dorsali  subflavescente  in  apiculum  excurrente,  lineam  et  quod  excedit 
longa,  una  cum  flore  tandem  decidens.  Calycis  foliola  lanceolata,  acuta,  nervo  dorsali  carinata 

et  concava ,  in  margine  tenuiore  interdum  subdenticulata.  Corolla  trigono  -  pyramidata  ,  petalis 
tandem  basi  subspongiosa  confluentibus.  Petala  tria  exteriora  triangulari -lanceolata,  acuta planius- 
cula ,  firmula  et  subpungentia ,  in  medio  subcoriacea ,  tandem  straminea  atque  nervis  primariis 
tribus,  quorum  medius  crassior  basique  plerumque  gibbus  est,  nonnullisque  secundariis  latis  firma¬ 
ta,  in  margine  tenuiora  membranacea  et  alba.  Petala  duo  interiora  lanceolata,  complicato  -  con¬ 
cava  atque  genitalia  omnino  amplectentia,  teneriora  et  alba.  Tubus  stamineus  inclusus  ,  e  mem¬ 
brana  tenuiter  cellulosa  alba  factus,  profunde  et  fere  ad  basin  usque  decemfidus.  Filamenta  fer¬ 
tilia  subulata ,  breviora,  ferentia  antheras  cylindricas  obtusas  totius  tubi  tertiam  partem  longitudine 
aequantes ,  quae  apertae  et  effoetae  marginem  teneriorem  subhyalinum  monstrant.  Pollen  flavum. 
Filamenta  sterilia  triplo  latiora  fertilibus  parum  longiora,  irregulariter  dentata  aut  inciso  -  trifida , 
quadrifida  quadripartitave  aut  omnino  simplicia  atque  subulata.  Ovarium  turbinato  -  globosum. 
Stylus  brevis.  Stigma  depresso  -  capitatum.  Semen  turgide  et  subgloboso  -  lenticulare  ,  radicula  hinc 
protuberante  sulcatum.  Testa  obscure  castanea,  nitida.  Embryo  sublutescens  albumini  farinaceo 
circumvolutus. 

Crescit  in  arenosis  maritimis  ad  S.  Jorge  dos  Jlheos  oppidum ,  ad  ostia  Jluminis  Rio 
de  Contas ,  prope  Camamu  et  in  insula  Chicjueiro ,  in  Provincia  Bahiensi. 

Floret  Decembri ,  Januario. 

Explic.  Tab.  CXLVII.  i.  Flos  cum  bractea.  2.  Flos  a  latere  opposito.  3.  Bractea.  4.  Foliolum  calycis.  5.  6. 
Petala.  7.  Tubus  stamineus  apertus,  cum  pistillo.  8<  Semen.  9.  Semen  verticaliter  dissectum.  O.  a. 


2.  BUCHOLZIA  POLYGONOIDES.  Tab.  CXLVIII  —  CLI. 

B.  villosiuscula  aut  denudata ,  caulibus  diffuso  -  ramosis  prostratis  vel  adscenden- 
tibus  subradicantibus  foliis  lanceolatis  lato-lanceolatis  ovatisque  acutis,  floribus  mem¬ 
branaceis  pubescentibus. 

Alternanthera  polygonoides ,  Rom.  Schult .  Syst.  J/~ ?get.  V  p. 

Planta  mirum  in  modum  varians ,  quam  ob  causam  ratum  duximus ,  ejus  varietates  notatu 
digniores  tabulis  illustrare,  ut  inde  simul  pateat,  quousque  in  Amarantacearum  familia  singulae  spe¬ 
cies  exteriorum  notarum  limites  proferre  possint. 

a)  erecta,  Tab.  CXLVIII.,  et  Tab.  CLI.  I.  glabrescens,  caulibus  adscendentibus  vel  suberec¬ 
tis  ,  foliis  ovatis  utrinque  acutiusculis  ,  ramulis  ultimis  pilosiusculis. 

13)  diffusa,  Tab.  CXLIX.  et  Tab.  CLI.  II.  caulibus  prostratis  diffusis  foliisque  lato-lanceo¬ 
latis  lanceolatisve  utrinque  acutis  plus  minus  pubescentibus. 

Amaranthoides  humile  curas savicum ,  foliis  polygoni ,  Herm.  Parad.bat.  p.  17.  t.  17. 
Herniaria  Brown.  Jam.  p.  154. 

y)  radicans,  Tab.  CL.  et  Tab.  CLI.  III.  caulibus  prostratis  diffusis  radicantibus  antice  foliis 
que  ovatis  acutiusculis  versus  basin  acutis  subtus  villosis  et  passim  subincanis. 

Amaranthoides  etc . ,  Sloane  Jam.  I.  p.  l42.  XXF///.  Tab.  86 .  f  2. 


52 


LV.  BUCHOLZIA. 


Radix  constans  fibris  pluribus  tenuibus  tenacibus,  pallide  fuscis,  passim  fibrillosis  ,  uti  videtur 
perennis.  Caules  ex  una  radice  prodeunt  plures,  nunc  super  terram  procumbentes  nunc  adscen- 
dentes  aut  fere  erecti ,  basi  crassitie  varia  pennae  cygneae  aut  anserinae ,  obsolete  tetragoni ,  ramo¬ 
si  ramis  oppositis  diffusis  ,  ad  ramificationes  plus  minus  incrassati ,  antice  ,  uti  rami ,  crassitie  pen¬ 
nae  columbinae  aut  tenuiores  atque  teretes,  epidermide  e  viridi  subrubente,  pubescentia  vario  mo¬ 
do  instructi  aut,  praesertim  in  parte  inferiore,  denudati.  Pili  praesertim  in  partibus  junioribus  fre- 
quentiores  ,  simplices,  erecto  -  patentes ,  in  summis  ramulis  subbifariam  positi.  Folia  opposita,  pe¬ 
tiolis  duas  ad  sex  lineas  longis  inferne  convexis  superne  canaliculatis  instructa,  lanceolata,  lato- 
ianceolata  aut  subovata,  acutiuscula  aut  acuta,  in  petiolos  plus  minus  cuneato -decurrentia,  pollicem 
ad  sesquipollicem  et  quod  excedit  longa,  quatuor  ad  duodecim  lineas  lata,  crassiuscula ,  sub  lente 
tenuiter  papulosa,  molliuscula,  nunc  omnino  nuda,  nunc,  praesertim  juniora,  ad  oras  et  basi  juxta 
petiolum  nervumque  dorsalem  pubescentia  aut  albido  -  subvillosa.  Series  pilorum  inter  petiolos 
passim  observatur.  F lores  albi ,  exsiccatione  straminei  marginibus  albis ,  congesti  in  capitula  axil¬ 
laria  magnitudine  varia,  nunc  putaminis  Cerasi  nunc  nucis  Avellanae,  subglobosa  aut  denique  sub- 
cylindrica.  Partium  floralium  forma  atque  pubescentia  ratione  locorum  natalium  quam  maxime 
variabilis ,  ita  ut  nobis  operae  pretium  videretur  singularum  varietatum  analyses  exhibere.  Bractea 
lanceolata  aut  lato  -  lanceolata  cum  acumine ,  uninervia ,  margine  tenuiore  integro  aut  subdenticula- 
to  ,  parum  concava,  sesquilineam  longa,  calycem  aequans  et  corolla  duplo  brevior,  nunc  glabra 
nunc  tenuiter  pubescens.  Calycis  foliola  e  lanceolato  acuminata ,  bracteae  similia,  margine  integra 
aut  subdenticulata,  in  dorso  uninervio  plus  minus  pubescenti  -  hirtula,  pilis  sub  microscopio  compo¬ 
sito  septatis  atque  hirtulis.  Petala  tria  exteriora  e  lato  -  lanceolato  acuminata ,  in  nervo  medio  ex¬ 
currente  et  in  lateralibus  tribus  vel  quinis  hirtula  pilis  sub  lente  composita  hirtulis ;  petala  duo  inte¬ 
riora  lanceolata,  uni-  vel  trinervia.  Tubus  stamineus  inclusus,  e  membrana  tenera  alba  factus,  ad  duas 
tertias  usque  divisus ,  laciniis  sterilibus  antice  irregulariter  inciso  -  dentatis  quam  fertiles  quadruplo 
latioribus  et  tertia  parte  longioribus ,  fertilibus  linearibus  obtusis  integerrimis ,  antheras  ferentibus 
tubo  duplo  et  quod  excedit  breviores  cylindricas  flavas.  Ovarium  primum  subglobosum,  foecunda- 
tum  compresso  -  obeordatum.  Stylus  conicus.  Stigma  capitatum.  Semen  lenticulare,  fuscum. 

Crescit  in  littore  Oceani  per  magnam  Brasiliae  plagam  ,  lecta  prope  Sebastianopolin, 
Camamii  et  Maragnanum. 

Explic.  Tab.  CXLVIII.  Varietas  erecta.  Tab.  CXLIX.  Varietas  diffusa.  Tab.  CL.  Varietas  radicans.  Tab. 
CLI.  I.  Varietatis  erectae:  i.  Calyx  cum  bractea.  2.  Corolla.  3.  Petalum  exterius  a  ventre.  4.  Petalum  interius 
a  dorso.  O.  a.  5.  Pili  corollini  apex  maxime  auctus.  6.  Tubus  stamineus  apertus,  cum  pistillo  foecundato  ,  auc¬ 
tus.  —  Ibidem  II.  Varietatis  diffusae:  1.  Flos  cum  bractea.  2.  Petalum  exterius  a  dorso.  3.  Petalum  interius  a 
dorso.  4.  Petalum  exterius  a  ventre.  O.  a.  5.  Pili  corollini  apex  maxime  auctus.  6.  Pars  tubi  staminei  aperti  cum 
pistillo  foecundato,  aucta.  Ibidem  III.  Varietatis  radicantis:  1.  Flos  cum  bractea.  2.  Bractea  magis  aucta.  3.  Fo¬ 
liolum  calycis  item  auctum.  4-  Pili  calycini  apex  maxime  auctus.  5.  Corolla.  6.  7.  Petalum  exterius  a  dorso  et 
a  latere.  O.  a.  8.  Tubus  stamineus  apertus  et  9.  Pistillum  virgineum,  magis  aucta. 

Hujus  generis ,  quod  Alternantheram  frutescentem  R.  Br.  quoque  complectitur ,  tertia  spe¬ 
cies  in  Brasilia  obvia  est : 

3.  B.  ficoidea,  caulibus  prostratis  glabriusculis  antice  bifariam  subpilosis,  foliis  lato  -  lanceola- 
tis  glabriusculis  reticulato  -  venosis  ,  capitulis  hirtulis. 

Alternanthera  ficoidea ,  Bom.  Schult.  Syst.  Veg.  V.  p.  555.  (v.  spec.,  quod  e  horto  Up- 
saliensi  tempore  Linnaei  Schreberus ,  optimus  praeceptor ,  tulit.) 


LVI.  A  L  T  E  P,  N  A  N  TIIE  R  A. 


LYI.  ALTERNANTHERA  Forsk.  R.  Brown. 

Char.  reformatus. 

PENTANDRIA  Monogynia  Linn.  Syst.  Sex.  Familia:  AMARANTACEAE  Juss. 

CHARACTER  DIFFERENTIALIS. 

Calyx  coloratus,  diphyllus  foliolis  concavis.  Corolla  pentapetala.  Cupula  sta¬ 
minea  quinquefida,  laciniis  antheras  uniloculares  ovales  ferentibus,  una  alterave  pas- 
sim  ananthera  dilatata,  lacinulis  denticulisve  interjectis  vel  nullis.  Stylus  unicus. 
Stigma  capitatum.  Utriculus  compressus,  evalvis,  monospermus. 

CHARACTER  NATURALIS. 

Calyx  hypogynus,  coloratus,  substantia  membranacea  tenui  sicciuscula,  diphyl¬ 
lus,  foliolis  ovatis  carinato  -  concavis  uninerviis,  quam  corolla  brevior  tandem  cum 
ea  decidens.  Corolla  hypogyna,  membranacea  aut  subcoriacea  et  subpungens,  pen¬ 
tapetala,  circa  fructum  persistens.  Petala  ima  basi  subcohaerentia,  ovato- lanceolata, 
erecta;  tria  plerumque  parum  exterius  posita  majora  trinervia,  dorso  aut  margine 
pubescentia  hirtulave ;  duo  interiora  magis  carinata  et  subuninervia ;  aestivatione  quin¬ 
cunciaii  imbricata.  Stamina  quinque  fertilia,  connata  in  cupulam  pistillo  breviorem 
nunc  edentulam,  nunc  dentatam  filamentis  sterilibus  cum  fertilibus  alternantibus  aut 
pluribus,  interdum  abortu  ex  parte  ananthera  atque  in  lacinias  lineares  dilatata, 
duobus  tribusve  solum  fertilibus  persistentibus.  Antherae  dorso  medio  affixae,  ver¬ 
ticales,  ovales,  uniloculares  et  linea  longitudinali  rimosae,  polline  minimo  globoso 
farctae.  Ovarium  compresso  -  obovatum,  uniovulatum,  ovulo  in  funiculo  centrali  pen¬ 
dulo.  Stylus  brevis,  cylindricus  aut  subconicus.  Stigma  capitatum,  glandulosum. 
Utriculus  membranaceus,  compressus,  obovatus  obcordatusve ,  evalvis,  irregulariter 
transversim  dehiscens.  Semen  subturgide  lenticulare,  ad  hilum  emarginatum.  Testa 
subcrustacea.  Membrana  interna  tenuissima  aut  nulla.  Albumen  farinaceum,  em¬ 
bryone  structurae  uti  in  generibus  praecedentibus  cinctum. 

Habitus:  Herbae  ramosissimae,  diffusae,  saepe  pilosae  aut  pubescentes,  inter¬ 
dum  e  nodis  radicantes,  foliis  oppositis  subhorizontalibus  in  petiolos  plus  minus  atte¬ 
nuatis  ,  floribus  capitatis  albis  pubescentibus  hirtulisve  interdum  duriusculis  et  pungen¬ 
tibus,  unibracteatis ,  tandem  super  utriculum  clausis  e  bracteae  persistentis  sinu  de- 
labentibus.  Pubes  hirtula  aut  verticillato-subramulosa. 

Statio  et  Habitatio:  Plantae  tropicae,  in  utroque  hemisphaerio  provenientes, 
gregariae ,  psammophilae  ,  maritimae. 

1.  ALTERNANTHERA  achyrantha.  Tab.  clii. 

A.  caule  decumbente  radicante  piloso,  foliis  obovato- cuneatis  glabris  crassiuscu- 
lis  reticulato  -  venosis .  capitulis  pubescenti -hirtulis  inermibus. 

Alternanthera  Achyrantha ,  Rom.  Schult.  Syst.  T^eg.  p.  55  j.  Achy¬ 
rantha  repens ,  foliis  bliti  pallicli ,  Dill.  Eltham.  p.  8.  t.  7 .  f.  7. 

Caulis  decumbens ,  spitliamaeus  et  longior ,  valde  ramosus ,  ramis  oppositis  cauli  similibus 
diffusis,  teres,  crassitie  pennae  anserinae  aut  tenuior,  ad  divisiones  geniculatus,  albo -rubens,  e 
geniculis  agens  radices  fibrosas  subsimplices  fasciculatas  tenaces  pallide  fuscidulas  aut  testaceas  ,  pi¬ 
lis  patentibus  albis,  lineam  et  quod  excedit  longis  hirsutus.  Folia  opposita,  ex  internodiis  caulis 
ramorumque  aliquantulum  incrassatis,  ovata,  versus  basin  cuneato -attenuata  in  petiolos  breves, 
quintam  circiter  illorum  partem  longitudine  aequantes  pilosiusculos  atque  basi  dilatata  subamplexi- 
caules,  apice  obtusiuscula  attamen  nervo  medio  in  mucronulum  brevem  excurrente  notata,  sub¬ 
stantiae  tenacioris,  venis  obscurius  viridibus  subreticulato -  irrorata,  subtus  pallidiora,  glabra,  si  ex¬ 
cipias  mediam  costam  inferne  pilosiusculam,  unguicularia  vel  pollicaria,  altero  saepe  minore.  Flores 
albi  vel  albi  admixto  pauxillo  colore  roseo,  in  axillis  foliorum  capitula  globosa  aut  subovata  magnitu¬ 
dine  nuclei  Cerasi  aut  majore  constituentes.  Axillae  florigerae,  uti  nodi  inter  folia,  saepe  densius 
albo- villosae.  Bractea  lato -ovata,  nervo  medio  subcarinata  atque  tenuiter  mucronulata,  alba,  sca- 
riosa ,  dorso  glabra  aut  tenuissime  pubescens.  Calycis  foliola  bracteae  similia  ,  ast  magis  concava 
atque  dorso  evidentius  pilosa  pilis  hirtulis ,  lineam  circiter  cum  dimidia  longa.  Petala  tria  exteriora 
calycem  duplo  superantia,  ex  ovato  acuminata,  substantia  quam  calyx  firmiore  atque  tandem  sub- 
coriacea,  planiuscula,  trinervia ,  nervo  medio  solummodo  excurrente,  inter  nervos  pubescenti  -  hir- 
tula  pilis  hirtulis  atque  saepe  apice  subhamatis  ;  duo  interiora  duplo  angustiora,  magis  concava  at¬ 
que  in  dorso  subuninervi  pubescentia.  Staminum  cupula  e  membrana  tenui  subdiaphana  facta  ,  sur¬ 
sum  emittens  filamenta  quinque  linearia,  quae  aut  omnia  sunt  antherifera,  aut  passim,  dum  quasi 
luxurie  sint  dilatata,  ananthera;  praeterea  vero  inter  quodvis  fertilium  par  tria  observantur  sterilia, 
quorum  medium  fertilia  fere  aequat ,  lateralia  brevissima  sunt  et  dentiformia.  Antherae  ovales, 
flavae.  Pistillum  quam  cupula  ipsa  parum  altius.  Ovarium  obovatum,  primum  minus  compres¬ 
sum,  dein  sub  grossificatione  obovatum  aut  obcordatum,  compressum.  Stylus  brevis,  conicus. 
Stigma  capitatum,  sub  grossificatione  dilatatum.  Utriculus  obovatus,  compressus,  irregulariter 
dissiliens ,  continens  semen  turgide  lenticulare  ,  fuscum  ,  magnitudine  seminis  Sinapeos  ,  structura 
affinium.  Variat  interdum  haec  species:  caulibus  prolixioribus,  foliis  magis  distantibus  fere  spatulatis. 

Crescit  in  Brasiliae  Provinciis  australioribus  ad  littora  maris ,  in  arenosis ,  e.  g.  prope 
Sebastianopolin. 

Floret  Octobri.  1J. 

Explic.  Tab.  CLII.  1.  Flos  cum  bractea  a.  2.  Bractea  explanata  et  3.  calycis  foliolum  a  latere,  utrumque 
magis  auctum.  4-  Pilus  calycis  magis  auctus.  5.  Corolla  a.  6.  Pilus  corollae  magis  auctus.  7.  Petalum  interius. 
8.  Cupula  cum  pistillo  a.  9.  Ejusdem  apertae  pars  cum  pistillo  magis  aucta.  10.  Pistillum,  grossificatione  jam 
quasi  peracta.  0.  a. 

Huic  alternantherae  generi  adnumeramus  a  nobis  examinatas,  ast  in  Brasilia  non  visas  :  A. 
sessilem  R ,  Br . ,  ab  A.  ficoidea  auctorum  non  specie  solum  sed  genere  distinctam,  A.  spinosam 
Rom.  Schult. ,  A.  caracasanam  II.  B.  et  A.  pungentem  II.  H. 

LYII.  IRESINE  WlLLD.  KlJNTH. 

Char.  reformatus. 

DIOECIA  Pentandria  Linn.  Syst.  Sex.  Familia:  AMARANTACEAE  Juss. 

CHARACTER  DIFFE  RE  NTIALIS. 

Calyx  coloratus,  nitidus,  diphyllus,  foliolis  concavis.  Corolla  pentapetala.  Masc. 
filamenta  quinque  ima  basi  connata  aut  sublibera,  antheris  unilocularibus  ovalibus. 
F oem.  stylus  brevis.  Stigmata  duo  triave,  cylindrica.  Utriculus  evalvis,  monos- 
p  er  mus. 

CHARACTER  NATURALIS. 

Calyx  hypogynus,  coloratus,  colore  et  nitore  metallico  conspicuus,  diphyllus, 
foliolis  ovato  -  oblongis  concavis  corollam  breviorem  amplectentibus  atque  cum  ea 
tandem  deciduis.  Corolla  hypogyna,  minuta,  tenera,  compage  calycis,  pentapeta¬ 
la,  circa  fructum  persistens.  Petala  lanceolato- oblonga,  basi  plerumque  plus  minus 
cohaerentia ,  trinervia ,  nervis  lateralibus  non  semper  excurrentibus ,  duo  interiora 
magis  concava  et  ab  exterioribus  subtecta;  basi  extus  instructa  lana  tenuissima  tan¬ 
dem  floccoso- erecta.  Masculis  stamina  quinque;  filamenta  nunc  ima  basi  connata, 
nunc  sublibera,  inclusa,  subulata,  antheras  uniloculares  ovales  et  interdum  subbilo- 
bas,  polline  globoso  minuto  refertas,  subverticaliter  affigentia.  Foemineis  ovarium 
globosum,  vertice  in  stylum  brevissimum  attenuatum,  qui  in  stigmata  abit  duo  aut 
tria  cylindrica  erecto -patentia  ubique  glandulosa.  Utriculus  membranaceus,  ovatus, 
compressus,  irregulariter  rumpendus.  Semen  lenticulare,  structura  seminis  Amaranti. 

Habitus:  Herbae  ramosae,  erectae,  flaccidae,  saepe  vicinis  vegetabilibus  incum¬ 
bentes,  tenuiter  pubescentes  aut  glabriusculae,  caulibus  ramisque  angulatis,  foliis  op¬ 
positis  petiolatis  mollibus  margine  subinde  serrulatis,  floribus  minimis  metallico  nitore 
splendentibus  in  spicas  tenues  ut  plurimum  multiplicato  -  paniculatas  dispositis,  uni- 
bracteatis,  bractea  tenui  subdiaphana  post  maturationem  persistente,  dum  flores  ex¬ 
pansa  lana  floccosa  avolent. 

Statio  et  Habitatio:  Genus,  quantum  constat,  soli  Americae  proprium,  per 
vastam  plagam  intra  tropicos  circulos  dispersum,  loca  campestria  aprica  et  dumeta 
sepesque  haud  ita  multum  supra  Oceanum  elevata  praediligens,  ob  specierum  secun¬ 
dum  humi  coelique  indolem  polymorphiam  valde  difficile. 

Nomen  a  Patr.  Brovone  introductum  primum  plantae  impositum,  cujus  notae 
haud  ita  bene  erutae  generi  Trommsdorffiae  nostrae  ex  parte  accedunt,  tunc,  auc¬ 
toribus  PVilldenovoio  et  Kunthio ,  pluribus  speciebus  congeneribus  inditum  est,  ita  ut 
limites  generis  firmarentur,  quam  ob  causam  non  Browneum ,  sed  fVilldenovoium 
et  Hunthium  tamquam  generis  conditores  nominavimus. 

v  *  *  '  [■ ^  .  *  .  ;  .  ,  .  , 

1.  IRESINE  POLYMORPHA.  Tab.  CLIII.  CLIV. 

I.  glabra,  caule  acute  angulato  subhexagono,  foliis  ovatis  vel  ovato- acuminatis 
in  petiolum  nonnihil  cuneato  -  decurrentibus  margine  incrassato  tenuiter  serrulatis,  pa¬ 
nicula  composita  varia,  ramis  sparsis  vel  thyrsoideo  -  aggregatis  vel  verticillatis,  spicis 
ovatis  vel  cylindricis. 

Species  quam  maxime  varia,  cujus  varietates  notatu  digniores  sunt  sequentes: 

a)  alopecup.oidea,  Tab.  CLIII.  Fig.  sinistra,  panicula  conferta,  spicis  suboppositis  ovato  -  ob¬ 
longis. 

1 3 }  effusa,  Tab.  CLIII.  Fig.  dextra,  panicula  effusa ,  spicis  sparsis  vel  alternis  ovatis  minoribus. 

y)  verticillata,  Tab.  CLIV.,  panicula  elongata  spicis  elongatis  verticillatis. 

Ire  sine  verticillata  Sprejig.  Syst.  Veg.  /.  p.  (v.  spec.  auct .) 

Radix,  uti  videtur,  perennis.  Caulis  erectus  vel  basi  declinatus  et  ramos  nonnullos  erectos 
emittens,  interdum  ad  imos  nodos  fibris  tenacibus  fasciculatis  munitus,  acute  angulatus,  ut  pluri¬ 
mum  hexagonus,  angulis  et  inter  singulos  angulos  lineis  parallelis  prominentibus  pallidioribus,  ge¬ 
niculatus  geniculis  intumidis,  glaber,  basi  flavescenti  -  viridis ,  superne  viridis.  Rami  oppositi,  in¬ 
terdum  ast  rarius  dichotomi.  Folia  opposita,  petiolata,  ovata,  acuta  vel  ex  ovato  acuminata, 
basi  rotundata  atque  deorsum  in  petiolum  cuneato  -  decurrentia ,  sesqui-  ad  quadripollicaria ,  unum 
ad  duos  pollices  lata,  sursum  magnitudine  decrescentia,  margine  albido  incrassato  instructa,  ser¬ 
raturis  crebris  incumbentibus ,  nunc  rectiusculis  nunc  arcuatis ,  percursa  nervo  medio  subtus  pro¬ 
minente  in  mucronem  brevem  promisso  venisque  simplicibus  subparallelis  evanidis,  glabra,  sub¬ 
stantiae  teneriusculae  mollis,  dilute  viridia,  nervo  venisque  albidis  uti  quoque  petiolo,  qui  dimi¬ 
diam  aut  duas  tertias  pollicis  partes  metitur.  Linea  inter  petiolorum  insertiones  e  pilis  sub  lente 
composita  articulatis  constanter  observanda.  Panicula  in  caule  ramisque  terminalis,  composita, 
mirum  in  modum  varia,  ut  inde  varius  speciei  habitus.  Pedunculus  communis  cauli  ramisque  si¬ 
milis,  angulatus  atque  lineis  elevatis  albidioribus  insignis,  emittens  ramos  primarios  tri-  vel  qua- 
dripollicares  sursum  breviores  atque  paniculam  subpyramidatam  nunc  laxissimam  nunc  confertam 
constituentibus.  Ramuli  secundarii  florigeri  nunc  breves  quadri-  vel  sexlineares,  nunc,  praesertim 
post  anthesin,  elongati,  pollicares  et  sesquipollicares ,  alternatim  sparsi  vel  conferti.  Flores  minuti, 
nunc,  praesertim  masculi,  tenerrimi,  nunc  parum  robustiores  atque  fere  lineam  altitudine  aequan¬ 
tes,  in  ramulis  florigeris,  sub  lente  membrana  tenuissima  ab  uno  flore  ad  alterum  decurrente  suban- 
cipitibus  subalternatim  sessiles  atque  spicidas  ovatas  acutas  aut  cylindricas  efformantes.  Bractea  e 
membrana  tenuissima  alba  pellucida  facta,  cordato -triangularis,  parum  concava,  antice  in  utroque 

latere  denticulis  nonnullis  obtusis  sinuato  -  dentata ,  nervo  ab  apice  introrsum  ad  medium  fere  usque 
pertingente.  Calycis  foliola  e  membrana  bracteae  simili  constructa,  ovato  -  oblonga ,  obtusiuscula 
vel  ovato  -  orbicularia ,  acvita,  concava,  corolla  duplo  breviora,  passim  margine  irregulariter  fissa. 
Petala  oblongo  -  lanceolata ,  obtusa,  interdum  apice  parum  emarginata,  sub  microscopio  composito 
e  cellulis  minutis  oblongo  -  quadrangulis  conflata,  nunc  omnino  enervia,  nunc,  praesertim  in  floribus 
foemineis,  qui  masculos  magnitudine  parum  superare  solent,  nervis  tribus  modo  rectis  modo  apice 
subconvergentibus ,  interdum  trifidis  firmata,  integerrima  aut  subrepando  -  dentata,  alba  vel  pallide 
virescentia;  duo  extima  saepe  nonnihil  majora,  ipsa  glabra,  sed  cincta  fasciculo  denso  pilorum  al¬ 
borum  tenuissimorum  e  toro  infra  corollam  enatorum  hac  triplo  et  quod  excedit  longiorum,  post 
maturationem  floccoso  -  expansorum ,  sub  lente  composita  septatorum.  Masculis  sunt  stamina  quam 
corolla  fere  duplo  breviora;  filamenta  ima  basi  vix  in  cupulam  minimam  connata,  compressa,  subu- 
lata,  pallide  viridia ;  antherae  ovatae ,  obtusae ,  basin  versus  plus  minus  bilobae ,  attamen  absque  ullo 
dubio  uniloculares ,  factae  e  cellulis  minutissimis  subglobosis,  dum  aperiuntur  margine  pellucido 
cinctis,  refertae  polline  globoso  flavo.  Foemineis  corolla  est  uti  masculis,  paulo  tamen  major  et 
nervis  serraturisque  marginalibus  evidentioribus.  Pistillum  corolla  vix  tertia  parte  minus.  Ovarium 
globosum,  viride,  vertice  in  stylum  brevissimum  abiens,  qui  stigmatibus  duobus  aut  tribus  filiformibus 
tenuissime  celluloso  -  hirtulis  flavo  -  virescentibus  instruitur.  Utriculus  membranaceus  ,  versus  basin 
transversim  in  dentes  irregulares  rumpendus.  Semen  magnitudine  seminis  Papaveris,  sed  compres¬ 
so  -lenticulare  ,  ad  hilum  emarginatum,  testa  primum  obscure  castanea,  dein  atra,  nitida. 

Crescit  in  campis  inter  herbas  et  arbusta  prope  Porto  Feliz  et  alibi  in  Provincia  S. 
Pauli.  E  Provincia  Cisplatina  misit  clar.  Sellow. 

Floret  Decembri ,  Januario.  1\. 

Explic.  Tab.  CLIIL  Iresines  polymorphae  plantae  foemineae  I.  var.  alopecuroidea ,  II.  var.  diffusa,  i.  Flos, 
expansis  pilis  corollae  et  2.  Foliolum  calycis  ,  magn.  aucta.  3.  Corolla  foeminea,  derasa  lana,  atque 
4.  Pilus  corollae,  magis  aucti.  5.  Pistillum  auctum.  6.  Idem  fructiferum,  multo  magis  auctum.  7.  Semen, 
magn.  aucta.  8.  Pars  marginis  .folii,  valde  aucta.  Tab.  CLIV.  Iresines  polymorphae  var.  verticillatae 
planta  mascula.  1.  Pars  racheos ,  cum  bracteis  duabus  in  illa  decurrentibus.  2.  Alia  bractea.  3.  Foliolum 
calycis.  4.  Corolla  absque  lana.  5.  Stamina.  6.  Staminis  apex,  cum  anthera  effoeta.  7.  Margo  folii.  Omnia 
valde  aucta. 

Praeter  hic  descriptam  inBrasilia  observavimus  alteram  speciem,  jam  notam;  est  I.  celosioides 
auctorum,  planta,  uti  omnes  hujus  generis,  quam  maxime  polymorpha,  neque  inflorescentia  neque 
foliorum  forma  tuto  dignoscenda  sed  universo  habitu  et  florum  figura  coloreque. 


15 


58 


LVIIt.  ROSEA. 


LVIII.  ROSEA.  + 

POLYGAMIA  Monoecia  Linn.  Syst.  Sex.  Familia:  AMARANTACEAE  Juss. 

CHARACTER  D IFF E  R  E  N T I AL I S. 

Calyx  coloratus,  diphyllus,  foliolis  concavis.  Cordlla  pentapetala.  Hermaphrod.  : 
Stamina  quinque  basi  coalita,  saepe  castrata.  Stylus  vix  ullus.  Stigmata  duo  aut 
tria  cylindrica.  Utriculus  evalvis,  monospermus.  Masc.:  Stamina  quinque  basi  coa¬ 
lita,  antheris  unilocularibus  ovalibus. 

CHARACTER  NATURALIS. 

Calyx  hypogynus ,  coloratus,  nitore  submetallico ,  scariosus ,  diphyllus ,  foliolis  op¬ 
positis  ovato -oblongis  valde  concavis  seseque  basi  amplectentibus  5  cum  corolla  tan¬ 
dem  deciduus.  Corolla  hvpogyna,  tenuiter  membranacea,  pentapetala ,  circa  fru¬ 
ctum  persistens.  Petala  oblonga,  obtusiuscula ,  erecta,  basi  a  se  fere  libera,  subae- 
qualia,  trinervia,  extus  cincta  pilis  quasi  e  toro  provenientibus  5  aestivatione  quin¬ 
cunciaii  imbricata.  Sexus  quasi  depressione  alterius  organi  monoico-polygamus,  flo¬ 
ribus  aliis  partem  masculam  aliis  foemineam  haud  rite  evolventibus.  Hermaphrodi¬ 
tis  :  stamina  quinque;  filamenta  subulata,  ima  basi  plus  minus  distincte  coalita, 
nunc  omnino  ananthera  apiceque  solummodo  parum  incrassata,  nunc  antheras  ova¬ 
les  unilocularcs  verticaliter  gerentes,  quae  longitudinaliter  rima  ventrali  aperiuntur 
poLLENque  fundunt  minimum  globosum.  Ovarium  inclusum,  compresso  -  globosum , 
vertice  gerens  stylum  vix  distinctum  statim  in  stigmata  duo  aut  tria  cylindrica  gra¬ 
cilia  ubique  glandulosa  solutum.  Ovulum  unicum ,  more  Amarantacearum  reliquarum 
pendulum.  Semen  compresso  -  lenticulare ,  ad  hilum  emarginatum,  structura  interiore 
uti  in  affinibus.  Masculis:  Stamina  uti  Hermaphroditis,  ast  regulariter  fertilia.  Pi¬ 
stillum  abortiens. 

Habitus:  Herba  erecta,  ramosa,  caule  angulato,  foliis  oppositis,  floribus  capita¬ 
tis  in  paniculam  amplam  digestis,  unibracteatis ,  demum  expansa  lana  avolantibus 
bracteamque  relinquentibus. 

Statio  et  habitatio  :  Species  unica  hucusque  cognita  in  insulis  antillanis  et  in 
America  tropica  degit. 

Etymologia:  Genus,  quasi  heteroclitum  Iresines,  V^alentino  Rose ,  quondam  apud 
Berolinenses  Pharmacopolae  et  Chemico  eximio,  qui  multis  iisque  accuratissimis  ob¬ 
servationibus  scientiam  exornavit,  dicatum  velimus. 

1.  ROSEA  ELATIOR,  f  Tai».  CLV. 

R.  glabra,  caule  erecto,  foliis  lanceolato  -  oblongis  utrinque  acuminatis,  capitu¬ 
lis  ovatis  in  panicula  erecta. 

Iresine  celosioides ,  Swartz  Obs.  Bot.  p.  376. 

Iresine  elatior ,  Rich.  IVilld.  Spec.  piant.  IV.  p.  766.  {excias,  synon.  Sloan. 
et  Plak . ,  quae  nobis  ad  Iresinem  celosioiden  pertinere  videntur .  Vidi¬ 

mus  spec.  Richard.  et  Swartz. ) 

Radix  fibrosa,  uti  videtur  annua.  Caulis  erectus  ,  bi  -  ad  tripedalis,  inferne  crassitie  pennae 
cygneae  et  simplex,  superne  in  ramos  oppositos  divisus,  angulatus,  striatus,  ad  ramificationes  in- 
tumidus,  glaber,  viridis,  striis  prominentibus  obscurioribus.  Rami  cauli  similes  ramulique  patuli. 
Folia  opposita,  petiolata,  lanceolata  aut  lato-lanceolata ,  utrinque  attenuata,  sesqui -ad  tripollicaria, 
patentia,  glabra,  nervo  venisque  paucis  subtus  prominentibus,  obscure  viridia.  Petioli  tres  ad 
quatuor  lineas  longi,  angusti,  superne  canaliculati,  inferne  convexi.  Panicula  terminalis,  saepe 
ampla,  spithamaea  et  major,  subpyramidata,  rachi,  ramis  ramulisque  angulatis  glabris,  aucta  ad  di¬ 
visiones  inferiores  foliis  lineari-lanceolatis ,  ad  superiores  horum  loco  passim  squamis  foliaceis  su- 
bulatis.  Flores  duodecim  ad  vigintiquatuor  congesti  in  capitula  ovata,  aut  breviter  pedicellata, 
tedicellis  filiformibus,  aut  sessilia.  Bractea  ovata,  acuminata,  concava,  margine  irregulariter  den¬ 
ticulata,  nervo  latiusculo  percursa,  e  cellulis  angustis  conflata,  colore  lutescenti- subtestaceo  ,  ni¬ 
tida.  Calycis  foliola  colore  et  substantia  bracteae  ,  sed  paulo  majora  ,  lato  -  ovata  ,  acuminata  , 
nervo  in  acumen  producto  sed  deorsum  evanido.  Corolla  circiter  lineam  longa,  calycem  duplo 
excedens.  Petala  subaequalia,  lineari  -  oblonga ,  acutiuscula,  flavescenti  -  viridula  ,  margine  tenuiore 
subdiaphana,  nervis  tribus  firmata,  quorum  laterales  in  medium  connivent ,  parum  concava,  extus 
in  basi  oincta  pilis  ipsa  dupla  longitudine  superantibus  simplicibus ,  sub  lente  composita  sep- 
tatis,  maxima  parte  infra  corollam  e  toro  enatis.  Hermaphroditorum  cupula  staminea  inclu¬ 
sa  ,  plerumque  ananthera ,  constans  filamentis  subulatis  albis  in  apice  incrassato  obscurioribus. 
Pistillum  cupula  paulo  minus,  ovario  globoso  glabro  viridi,  stigmatibus  flavo- virentibus  filiformi¬ 
bus,  vario  modo  patentibus.  Utriculus  membranaceus,  irregulariter  directione  subhorizontali  rum¬ 
pendus.  Semen  magnitudine  grani  Papaveris,  compressum,  atro -fuscum  vel  atrum,  nitidum.  Mas¬ 
culorum  cupula  uti  in  hermaphroditis  ,  attamen  instructa  antheris  ovalibus  flavis.  Pili  infra  coroR 
lam  demum  floccoso  -  patentes. 

Crescit  in  campis  ad  Breves  in  Insula  Marajo ,  aliisque  locis  in  Provincia  Paraensi. 

Floret  Aprili ,  Majo.  0 

Explic.  Tab.  CLV.  1.  Flos  cum  bractea,  expansa  lana,  magn.  aucta.  2.  Bractea.  3.  Foliolum  calycis. 
4.  5.  Petala  duo  et  6.  Floris  foeminei  cupula  ananthera,  omnia  magis  aucta.  7.  Pistillum  ,  et  8-  pili  magis 
aucti.  9.  Semen,  auctum.  10.  Idem  verticaliter  dissectum.  11.  Floris  hermaphroditi  genitalia,  magn.  aucta. 
12.  Anthera  aperta,  magis  aucta. 

LVI.  PUPALIA. 

Desmochaeta  Kunth,  non  De  Cand. 

PENTANDRIA  Monogynia  Linn.  Syst.  Sex.  Familia:  AMARANTACEAE  Juss. 

CHARACTER  D  IF  FERENTIALIS. 

Calyx  diphyllus ,  amplectens  corollas  geminas  pentapetalas ,  quarum  altera  pedi- 
cellata  abortiva  glochidiata.  Corollae  fertilis  stamina  quinque  fertilia,  antheris 
bilocularibus ,  cum  totidem  sterilibus  antice  dentatis  alternantia,  basi  in  cupulam  con¬ 
nata.  Stylus  stigmate  capitato.  Utriculus  evalvis,  monospermus. 

CHARACTER  NATURALIS. 

Calyx  hypogynus,  tenuiter  membranaceus,  siccus,  diphyllus,  foliolis  oblongis 
concavis  oppositis  corollas  geminas  obvolvens,  alteram  fertilem  alteram  abortivam. 
Corolla  fertilis  pentapetala,  petalis  oblongo -lanceolatis  subaequalibus  erectis  triner- 
viis ,  aestivatione  quincunciaii  longitudinaliter  imbricatis ,  compage  sicca  duriuscula. 
Stamina  ima  basi  in  cupulam  pistillo  breviorem  connata,  quinque  fertilia  subulata 
ferentia  antheras  ovatas  biloculares  medio  dorso  subverticaliter  affixas,  quarum  lo¬ 
celli  breviter  oblongi,  polline  minimo  globoso  farcti,  intus  rima  longitudinali  dehis¬ 
cunt;  quinque  sterilia  breviora  latiora  antice  irregulariter  dentata.  Ovarium  oblon¬ 
gum,  uniovulatum.  Stylus  longiusculus,  filiformis.  Stigma  depresso- capitatum,  glan¬ 
dulosum.  Semen  in  utp.icluo  membranaceo  evalvi  irregulariter  dehiscente  oblongum, 
antice  hilo  emarginatum,  structura  affinium.  Corolla  abortiva  parum  pedicellata, 
tenuior,  petalis  angustis  apice  in  glochides  excurrentibus,  nunc  genitalibus  omnino 
destituta ,  nunc  horum  abortivorum  rudimenta  sub  forma  squamularum  glochidiata- . 
rum  acuminatarumve  exhibens. 

Habitus  Achyranthis,  Herba  erecta,  caule  subtetragono ,  ramis  oppositis,  foliis 
oppositis  breviter  petiolatis,  floribus  in  spicas  terminales  aphyllas  congestis  gemina- 
tim  unibracteatis ,  bracteis  post  florum  lapsum  persistentibus.  Pubes  florum  sim¬ 
plex,  hirtula. 

Statio  et  Habitatio:  Species  unica  cognita  in  udis  calidarum  sylvarum  sub 
ipso  Aequatore  sitarum  aut  ei  vicinarum  est  observata. 

Etymologia:  Nomen  Pupalia  a  Pu-pal -Valli  Hort.  Malab.  VII.  t.  43.  auctore 
illustrissimo  Jussieu  primum  generi  datum ,  quod  postea  Desmochaetae  nomen  nactum 
est,  nobis  simili  vegetabili  tribuendum  videbatur  duplici  ratione  propterea,  quod  tanti 
viri  jam  fruatur  auctoritate,  dein  quod  bene  sonet  atque  confamiliarem  plantam 
malaico  idiomate  denotet. 

1.  PUPALIA  DENSIFLORA.  Tab.  CLVI.  CLVIII.  i. 

P.  foliis  oblongis  ovatisque  utrinque  acuminatis  adpresso  -  pilosis ,  spicis  terminali¬ 
bus  solitariis ,  floribus  reflexis ,  infimis  remotis. 

Desmochaeta  densiflora ,  Humb.  Hunth.  Nov.  Gen.  et  Spec.  II.  p.  211. 
Synops.  II.  p.  i3. 

Desmochaeta?  ( Achyranthes  IVilld .)  uncinata ,  Roem.  Schult.  Syst.  Veg.  V. 
p.  554.  ( fide  spec.  auct .) 

Radix  perennis  ,  fibrosa.  Caulis  nunc  erectus  nunc  procumbens  et  passim  e  nodis  radicans , 
tripedalis  et  altior ,  inferne  simplex  superne  ramos  suboppositos  emittens ,  obsolete  tetragonus  ,  ad 
nodos,  qui  duos  ad  quatuor  pollices  distant,  intumidus ,  crassitie  pennae  anserinae,  epidermide 
glabra  viridi  et  inferne  viridi -fuscescente.  R.ami  erecti,  patentes,  cauli  similes,  plerumque  stricte 
trifidi.  Folia  opposita,  petiolis  duas  ad  quatuor  lineas  longis  inferne  convexis  pubescentibus  su¬ 
perne  concavis  instructa,  patentia,  ovata  aut  oblonga  7  acuminata  et  versus  basin  attenuata,  duos 
cum  dimidio  ad  quatuor  pollices  longa,  sesquipollicem  et  quod  excedit  lata,  mollia  et  subflac- 
cida  ,  percursa  nervo  medio  et  venis  subalternis  subparallelis  subtus  prominentibus  ,  in  utraque  pa¬ 
gina  munita  pilis  sparsis  decumbentibus,  infra  evidentioribus,  iisque  in  margine  ciliata.  Gemmae  nudae, 
villosae.  Annullus  pilorum  bases  petiolorum  conjungens.  Flores  in  caulis  ramorumque  trifidorum 
apicibus  subtetragonis  plus  minus  villoso  -  pubescentibus  spicas  efformantes  cylindricas  erectas  unum  ad 
quatuor  pollices  longas ,  per  paria  nodulo  racheos  affixi  atque  suffulti  bractea  lanceolata  acuta  mem¬ 
branacea  sicca  fuscidula  nitidula;  inferiores  a  se  invicem  latius  distantes  et  subalternantes ,  facilius 
decidentes,  superiores  densiores.  Calyx  diphyllus,  corollas  geminas  amplectens,  foliolo  quovis  singu¬ 
lae  corollae  apposito,  vix  lineam  altus.  Foliola  lanceolata,  acuminata,  concava,  nervo  dorsali  fir¬ 
mata,  margine  subintegerrima ,  glabra  aut  basi  apiceque  tenuissime  barbata,  lutescenti  -  pallida. 
Corollae  duplo  altiores ,  nunc  glabriusculae ,  nunc  praesertim  in  apice  inque  nervis  lana  tenuis¬ 
sima  subarachnoidea  adspersae  ,  quae  constat  pilis  sub  lente  composita  annulatis  hirtulisque  simpli¬ 
cibus.  Corollae  eertilis  petala  lanceolata,  acuta,  concava,  in  nervis  dorsalibus  ternis  vel  solita¬ 
riis  virescentia,  in  margine  tenuiore  pallida.  Filamenta  fertilia  subulata,  sterilibus  duplo  et  quod 
excedit  longiora ,  medio  incrassata ;  sterilia  apice  truncato  irregulariter  dentata.  Antherae  flavae. 
Ovarium  oblongum,  cupula  duplo  fere  altius,  abiens  in  stylum  tenuissimum  stigmate  depresso -ca¬ 
pitato  coronatum.  Utriculus  oblongus,  tener,  albus,  irregulariter  aperiundus.  Semen  oblongum, 
hinc  prominentia,  cui  radicula  inest,  sulcatum,  fere  forma  et  magnitudine  seminis  Psyllii,  minus 
tamen ,  testa  nitida  castanea ,  albumine  crasso  farinaceo ,  embryone  affinium  lutescente.  Corollae 
abortivae  petala  paulo  angustiora  atque  sursum  excurrentia  in  glochides  simpliciter  hamatas,  jam 
ipsa  longitudine  aequantes  jam  breviores  ,  flavescenti  -  fuscas.  Genitalia  aut  omnino  nulla  aut  item 
mutata ,  ita  ut  cupula  gemmulam  exhibeat  quinquearistatam  ,  aristis  uti  petalorum  uncinatis , 
sed  brevioribus. 

LVI.  PUPAUA.  LVII.  CELOSIA. 


Crescit  in  ripae  fluviorum  A mazonum  et  Japurd  densis  nemoribus  passun  in  Provinciis 
Paraensi  et  a  Rio  Negro  dicta. 

Floret  Januario ,  Febi'uario  ,  Martio.  !{, 

Ejcplic.  Tab.  CLFI.  Pupaliae  densiflorae  exemplar  ex  obesioribus.  Tab.  CLVI1I.  I.  i.  Bractea.  2.  Co-_ 
rollae  geminae  in  calyce.  3.  4.  Calycis  foliola.  5.  Petalum  exterius  corollae  fertilis.  6.  Corolla  abortiva.  7.  Pe¬ 
talum  interius  corollae  fertilis.  8.  Staminum  cupula.  9.  Pistillum.  10.  Semen  in  funiculo.  11.  Semen  verti- 
caliter  dissectum.  0.  m.  a.  12.  Pilus  corollae,  magis  auctus.  j3.  Ejusdem  geniculum,  multo  magis  auctum. 


LTV II.  CELOSIA  Linn.  Sw.  (non  R.  Brown.) 

PENTANDRIA  Monogynia  Linn.  Syst.  Sex.  Familia:  AMARANTACEAE  Juss. 

CHARACTER  DIFFERENTIALIS. 

Calyx  coloratus,  diphyllus,  foliolis  concavis.  Corolla  pentapetala  erecta.  Stamina 
quinque  in  cupulam  subplicatam  connata,  antheris  bilocularibus.  Stylus  filiformis. 
Stigma  cruribus  plus  minus  distinctis  duobus  vel  pluribus.  Utriculus  circumscissus, 
polyspermus. 

CHARACTER  NATURALIS. 

Calyx  hypogynus,  coloratus,  scarioso- sicco -membranaceus,  diphyllus,  foliolis  ova¬ 
tis,  oblongis  lanceolatisve  carinato  -  concavis ,  cum  corolla  tandem  decidens.  Corolla 
hypogyna,  compage  sicca,  pentapetala,  erecta.  Petala  plus  minus  concava,  oblonga 
lanceolatave ,  glabra ,  nervis  nunc  pluribus  firmata ,  margine  tenuiore  subdiaphano , 
nunc  paucioribus  margineque  lato  -  expanso  scarioso ,  basi  intus  interdum  callosa,  aesti- 
vatione  quincunciaii.  Stamina  quinque,  inclusa.  Filamenta  basi  connata  in  cupu¬ 
lam  angulatam  vel  plicatam  pistillo  breviorem,  ferentia  antheras  biloculares  ovato- 
suborbiculares ,  dorso  oblique  affixas,  locellis  rima  longitudinali  antica  dehiscentibus, 
polline  minuto  globoso  farctis.  Ovarium  virgineum  inferne  cylindricum  superne  di¬ 
latatum  conicum,  pluriovulatum,  ovulis  appensis  in  funiculis  umbilicalibus  filiformi¬ 
bus  liberis  aut  ima  basi  plus  minus  cohaerentibus.  Utriculus  membranaceus,  infra 
medium  horizontaliter  circumscissus,  polyspermus.  Semina  lenticularia,  ad  hilum 
emarginata,  structura  interna,  qualis  in  generibus  affinibus. 

Habitus:  Herbae  glabriusculae ,  molles,  erectae,  ramosae,  caulibus  striatis,  fo¬ 
liis  alternis  sparsisve  breviter  petiolatis ,  gemmis  jam  ab  initio  evolutis  (stipulis  auc¬ 
torum)  ,  floribus  in  spicas  cylindricas  terminales  aphyllas  confertis ,  saepe  splendidis , 
unibracteatis ,  bractea  persistente. 

Statio  et  Habitatio:  Genus  in  antiquo  orbe ,  praesertim  in  Asia  tropica,  fre¬ 
quentius  observatum  ,  attamen  Americae  haud  prorsus  alienum  ,  loca  culta  um¬ 
brosa  amans,  cultura  quam  maxime  divulgatum  indcque  monstrosas  saepe  formas 
exhibens. 

1.  CELOSIA  LONGIFOLIA.  f  Tab.  CLVII.  CLVIII.  2. 

C.  caule  suffruticoso  erecto,  foliis  lato-lanceolatis  vel  oblongis  utrinque  acumi¬ 
natis,  floribus  in  thyrso  compacto  paniculatis. 

Radix  perennis.  Caulis  erectus,  mino  brevis  vix  pedalis,  nunc  plures  pedes  altus,  terelius- 
culus ,  crassitie  pennae  cygneae  vel  anserinae,  subflexuosus ,  inferne  saepe  aphyllus ,  plus  minus 
nodosus,  simplex  vel  ramosus,  epidermide  inferne  fuscescenti-  viridi  superne  viridi,  glaber.  Folia 
sparsa,  in  summitate  congesta,  petiolis  unguicularibus  et  longioribus  superne  canaliculatis  inferne 
convexis  affixa,  lato  -  lanceolata  vel  angusto  -  oblonga  ,  utrinque  acuminata,,  saepe  spithamam  longa, 
in  medio  fere  duos  pollices  lata,  percursa  nervo  dorsali  crassiusculo  subcarnoso  atque  venis  subalter- 

t 

nis  intra  marginem  connatis  et  rete  venularum  connexis ,  obscure  viridia  aut  interdum  subrubentia, 
glabra.  Gemmae  in  axillis  nudae,  stipulas  tenues  subulatas  aemulantes.  Flores  terminales,  thyr¬ 
sum  subglobosum  constituentes,  erecti.  Pedunculus  communis  brevis ,  subangulatus ,  sursum  divisus 
in  pedunculos  partiales  pro  singulorum  florum  insertione  angulatos.  Bractea  membranacea,  sicca, 
ex  ovato  -  triangularis ,  acuminata,  fusco -virescens ,  in  margine  tenuiore  albida,  nervo  dorsali  crasso 
excurrente.  Foliola  structura  et  colore  bracteae,  forma  parum  magis  ovato  -  acuminata,  sesquilineam 
longa,  corolla  duplo  et  quod  excedit  breviora.  Corollae  petala  facie  C.  virgatae ,  sed  nonnihil  bre¬ 
viora  minusque  acuminata,  lanceolata,  acuta,  basi  glandulosa  nervis  pluribus  parallelis  percursa,  pa¬ 
rum  carinata,  medio  virescentia  secus  marginem  tenuiorem  albida,  tandem  viridi -fuscescentia.  Cupula 
staminea  petalis  duplo  brevior,  membranacea,  alba,  subpentagona ,  angulis  in  crura  subulata  ex¬ 
currentibus.  Antherae  ovatae,  flavae,  locellis  valde  disjunctis;  polline  flavo  farctis.  Ovarium  ova¬ 
tum,  junius  ,  dum  in  cupula  staminea  omnino  est  inclusa,  basi  cylindricum,  sursum  conicum.  Stylus 
brevis,  cylindricus.  Stigmatis  crura  quatuor  aut  quinque  subcylindrica ,  brevia,  e  glandulis  cy¬ 
lindricis  obtusis  composita,  pollen  creberrimum  affigentibus.  Utriculus  oblongo  -  conicus.  Semina 
octo  ad  decem,  lenticularia,  magnitudine  seminum  Amarantorum  hortensium,  testa  castanea  nitida. 

Crescit  in  sylvarum  aboriginum  herbosis  ad  Ega ,  Villam  Provinciae  Rio  Negro. 

Florebat  Decembri.  H.  1j? 

Explic.  Tab.  CLVII.  Celosia  longifolia.  Tab.  CLVIII.  II.  1.  Corolla  aperta,  reclinato  et  resecto  petalo,  ita 
ut  glandula  in  ejus  basi  et  genitalia  appareant.  2.  Petalum  seorsim.  3.  Stamina  in  toro,  adstantibus  foliolis 
calycinis  cum  cicatrice  bracteae  in  basi.  4.  Apex  staminis,  locellis  antherae  se  aperientibus.  5.  Pistillum  juvenile  O 
0.  a.  6.  Ovula  sex,  cum  funiculis  basi  in  corpus  subcylindricum  confluentibus,  valde  aucta.  7.  Ovulum  in 
funiculi  apice  magis  auctum ,  ita  ut  transitus  cellularum  et  anomalia  quaedam  appareat ,  in  Amarantaceis 
saepius  observanda,  dum  vasorum  funiculi  pais  supra  hilum  ovulum  adeat.  8.  Cellulae  superficiem  ovuli  ob¬ 
ducentes,  maxime  auctae.  9.  Semen  auctum,  io.  Idem  medio  dissectum. 

04  lvii.  celosia. 

ADNOTATIO:  Amarantacearum  brasiliensium  characteres  genericos  plurimos  hic  tradentes, 
nonnullas  eorum  notas  omittendas  esse  putavimus,  quippe  quae  toti  familiae  essent  peculiares, 
inque  hoc  eo  liberius  agere  posse  confidimus,  quod  alio  loco  (in  Nov.  Act.  Acad.  Nat.  Curios.  vo¬ 
lti  mi  no  XJIIi)  de  hac  familia  fusius  agere  decrevissemus.  Ne  vero  lector  botanicus  quaedam  desi¬ 
deret,  quae  ipsi  necessaria  viderentur,  universalem  Amarantacearum  characterem,  qualem  loco 
indicato  proponemus,  addere  ratum  duximus  nilque  optamus  ferventius  ,  quam  ut  ea,  quae  post 
diuturnam  sane  atque  difficillimam  in  illas  plantas  disquisitionem  statuenda  videbantur ,  doctis  viris 
haud  displiceant. 

AMARANTACEAE  R.  Brown  et  Juss. 

Flores  hermaphroditi,  raro  diclines;  dioiri  ant  abortu  polygamo-monoici ;  aut  solitarii  aut  non¬ 
nulli  glomerati ,  unibracteati. 

Perianthium  hypogynum,  liberum,  circa  fructum  persistens,  duplex  aut  raro  (exteriore  defi¬ 
ciente)  simplex  ,  utrum  que  compage  simili  subsicca. 

Calyx  diphyllus  ,  foliolis  oppositis  concavis,  basi  glumaceo  more  vaginantibus. 

Corolla  pentapetala ,  rarissime  tripetala ;  petalis  distinctis  aut  plus  minus  connatis ,  erectis,  aesti- 
vatione  quincunciaii  longitudinaliter  imbricatis. 

Stamina  hypogyna,  uniserialia,  quina  aut  quinario  numero  dupla  multiplave ,  raro  pauciora, 
ultra  quinque  nunquam  fertilia,  nunc  saepius  distincta,  nunc  monadelpha:  in  cupulam  aut  in  tubum 
connata;  filamenta  fertilia  petalis  opposita;  antherae  medio  dorso  affixae,  nunc  didymae  bilocu- 
lares ,  nunc  uniloculares ,  locellis  longitudinaliter  medio  antice  bivalvi  -  dehiscentibus ,  polline  globoso 
minuto  creberrimo  farctis. 

Pistillum  simplex.  Ovarium  mono-aut  oligo-  (poly-)  spermum ,  ovulis  funiculis  centralibus 
liberis  appensis.  Stylus  unicus  vel  nullus  ,  ex  ovario  continuus  et  in  fructu  plus  minus  persistens. 
Stigma  simplex  aut  multiplex.  Pericarpium  :  utriculus  membranaceus,  circumscissus  aut  evalvis  et 
irregulariter  dehiscens,  mono-  aut  oligo-  (poly-)  spermus.  Semina  verticalia,  lentiformia,  ovata  aut 
oblonga ,  ad  hilum  parum  emarginata  ;  testa  crustacea  nitidiuscula ,  membrana  interna  tenui  aut 
nulla.  Albumen  centrale,  farinaceum.  Embryo  periphericus,  arcuatus,  cotyledonibus  plano- con¬ 
vexis  incumbentibus,  plumula  inconspicua,  radicula  umbilicum  spectante. 

Herbae  aut  suffrutices  ramosae  vel  ramosissimae,  caule  teretiusculo ,  rarius  angulato,  humiles 
aut  diffuso -incumbentes  aliis  vegetabilibus.  Folia  opposita  aut  alterna,  simplicia,  saepe  breviter 
petiolata ,  integra,  uninervia,  venis  subparallelis  combinatis,  venulis  crebre  reticulatis,  exstipulata. 
Flores  pedicellis  brevissimis  subsessiles,  scariosi  et  quasi  glumacei  ,  glomerati,  capitati  aut  spicati, 
colore  vario,  nitiduli.  Pubes  frequens,  septata,  geniculis  saepe  intumidis  ,  saepeque  hirtula,  sub- 
simplex.  Gemmae  nudae ,  plerumque  villosae. 

LXI.  ZEYHERIA.  + 

DIDYNAMIA  Angiospermia  Linn.  Syst.  Sex.  Familia:  BIGNONIACEAE 
R.  Brown. 

CHARACTER  DIFFERENTIALIS. 

Calyx  spathaceo- clausus,  dein  bipartitus.  Corolla  tubulosa,  tubo  subaequali , 
limbo  quinquelobo.  Stamina  quatuor  didynama,  cum  quinti  rudimento.  Capsula  sub- 
orbicularis,  compressa,  dissepimento  valvis  contrario.  Semina  membranaceo- alata , 
imbricata. 


CHARACTER  NATURALIS. 

Calyx  hypogynus,  monophyllus,  aestivatione  globosus  et  more  spatharum  clau¬ 
sus,  sub  anthesi  subvalvulariter  bipartitus,  laciniis  incisis  aut  integris,  subpersistens. 
Corolla  hypogyna,  monopetala,  tubulosa 5  tubus  subaequaliter  cylindricus;  limbus 
breviter  et  inaequaliter  quinquelobus ,  vix  bilabiatus,  lobis  rotundatis  erecto  -  paten¬ 
tibus,  superioribus  tribus  angustioribus,  aestivatione  ad  latera  sibi  imbricatis.  Sta¬ 
mina  quinque,  e  basi  corollae,  atque  parum  in  inferius  floris  latus  deflexa;  quatuor 
didynama,  per  paria  conniventia;  quintum  in  superiore  floris  parte  brevius,  anan- 
therum.  Filamenta  subulata.  Antherae  versus  apicem  affixae,  didymae,  nudae, 
locellis  basi  divergentibus,  rima  longitudinali  bivalvibus,  polline  elliptico  et  medio 
rimoso  farctis.  Ovarium  in  fundo  calycis,  annulo  glanduloso  tenui  cinctum,  stipita- 
tum ,  biloculare.  Stylus  subulatus ,  in  stigma  bilamellatum  abiens,  lamellis  hinc  pla¬ 
nis  inde  convexis.  Capsula  compresso -orbicularis,  suberoso- lignosa,  stipitata,  bilo- 
cularis,  bivalvis;  dissepimentum  spongioso -lignosum  valvis  contrarium,  versus  mar¬ 
ginem  utraque  facie  exsculptum  trophospermiis  suboblongis  in  quovis  dissepimenti  la¬ 
tere  duodecim  ad  viginti ,  ibique  versus  utrumque  marginem  in  lineis  duabus  irregu¬ 
laribus  dispositis ,  quibus  semina  ope  hili  basilaris  elliptici  adhaerent.  Semina  sibi 
imbricata,  plano -compressa,  suborbicularia ,  ala  lata  diaphana  venosa  cincta,  quae 
quasi  continuatio  est  testae  supra  ipsum  embryonem  incrassatae  spongiosae  atque 
scabriusculae.  Membrana  intep.na  tenuis  cum  testa  connata  et  embryoni  quoque  in¬ 
terdum  arcte  juncta.  Albumen  nullum.  Embryo  rectus,  lacteus;  cotyledonibus  reni¬ 
formibus  foliaceis  arcte  sibi  incumbentibus ;  radicula  recta  cylindrica  obtusa  intra 
commissuram  inferiorem  cotyledonum. 

Habitus  :  Arbuscula  s.  frutex ,  ramis  oppositis  ,  foliis  oppositis  digitatis ,  floribus 
terminalibus,  paniculato-corymbosis  bracteatis  ,  bracteis  geminis  nudis  axillaribus. 
Pubes  in  unica  species  cognita  stellata  omnes  fere  partes  induens. 

00  LXI.  ZEYHERIA. 

Statio  et  Habitatio  unius  speciei  nobis  notae  est  in  campis  montanis  ventosis 
mediterranearum  regionum  Brasiliae  inter  gradus  i5  et  20.  austr. ;  saxum  arenario- 
micaceum  et  altitudinem  2600  —  4000  pedum  supra  mare  praediligit;  sparse  degit. 

Etymologia:  Nomen  dedimus  a  clarissimo  viro  Zeyher ,  Equite,  Magni  Ducis 
Badensis  hortorum  praefecto  meritissimo ,  de  plantarum  cultura  deque  earum  scientia 
augendis  quam  maxime  sollicito. 


1.  ZEYIIERIA  MONTANA,  f  Tab.  CLIX. 

Z.  foliis  digitato  -  quinatis ,  foliolis  lanceolalis,  subtus,  ramis  et  inflorescentia  den¬ 
sissime  subfulvo  -  farinaceo  -  tomentosis. 

Frutex  aut  arbuscula  sex  ad  septem  pedes  altus,  trunco  basi  subsimplici,  superne  in  ramos 
tortos  atque  subfastigiatos  diviso,  cortice  crasso  inferne  testaceo -fusco  superne  dilutiore  et  densis¬ 
sime  adsperso  farina  testacea  vel  testaceo- fulva  ,  quae  constat  squamulis  peltatis  radios  sex  ad  duo¬ 
decim  horizontaliler  emittentibus.  Ramuli  oppositi ,  tetragoni ,  pariter  farinosi,  crassitie  pennae  cyg- 
neae  aut  crassiores;  ligno  albo  firmo,  medulla  ampla  laxa.  Folia  opposita,  petiolata ,  digitata. 
Petiolus  communis  quatuor  ad  sex  pollices  longus,  basi  incrassatus,  subtetragonus ,  antice  in  facie 
superiore  sulcatus.  Foliola  digitato  -  quinata  aut  suprema  interdum  ternata,  patentia,  lanceolata 
aut  lato -lanceolata,  tres  ad  quinque  vel  sex  pollices  longa,  unum  et  quod  excedit  in  medio  lata, 
acutiuscula,  versus  basin  attenuata  ibique  saepe  inaequalia,  tetiolis  propriis  suffulta  tres  ad  sex  lineas 
longis  subtetragonis  et  superne  sulco  sat  profundo  longitudinali  exaratis,  consistentia  crassiuscula , 
percursa  nervo  subtus  valde  prominente  et  reticulata  inter  venas  parallelas  atque  excurrentes,  su¬ 
perne,  dum  adulta,  glabra  et  obscure  nitide  viridia,  juniora  rore  tenui  pulverulento  testaceo  ad- 
spersa  e  similibus  squamulis  lepidotis,  quas  supra  descripsimus  constante,  in  inferiore  pagina,  uti 
ramuli  et  petioli,  densissime  farinaceo- pulverulento -lepidota  et  testaceo  -  fulva.  Flores  in  ramulis 
brachiato  -  dichotomis  terminales,  paniculas  subcorymbosas  amplas  spithamaeas  et  saepe  pedales  con¬ 
stituentes.  Raciiis  paniculae  et  ejusdem  rami  ramulique,  qui  oppositi,  tetragoni  atque  similiter  le- 
pidoti.  Bracteae  ad  paniculae  divisiones  lineares  aut  lineari -lanceolatae ,  acutae,  erectiusculae,  utrin- 
que  fulvo  -  lepidotae  ,  inferiores  pollicem  longae ,  superiores  lineas  duas  ad  quatuor.  Caltx  in  ala¬ 
bastro  subglobosus,  extus  subgranuloso  -  lepidotus  et  fulvo -fuscescens,  sub  anthesi  vix  pollicem  al¬ 
tus  ,  e  vertice ,  qui  vix  ac  ne  vix  quidem  poro  apertus  erat ,  in  lacinias  duas  subaequales  ovatas 
concavas  ultra  dimidium  vel  ad  duas  tertias  partes  totius  longitudinis  divisus  ,  reliquo  margine  nunc 
omnino  integerrimo  nunc  in  dentes  duos  aut  tres  inciso ,  intus  tunc  faciem  flavescentem  venulis 
crebris  reticulatam  et  glabram  monstrans.  Corolla  pollicem  et  sesquipollicem  longa ,  extus  aureo- 
lepidoto - tomentosa ,  intus  pallidior  atque  venosa;  tubus  subcylindricus  aequalis;  limbus  inaequaliter 
sectus  in  lobos  quinque  oblongos  antice  rotundatos  intus  glabros  ,  margine  ciliatos,  quorum  tres 
superiores  nonnihil  angustiores  et  breviores  sunt ,  ita  ut  limbus  faciem  subbilabiatam  vix  ac  ne 
vix  quidem  induat.  Stamina  subulata,  compressiuscula ,  ima  basi  complanata,  ubi  inter  se  conflu¬ 
unt,  tenuissime  lepidoto-scabriuscula ,  superne  subtiliter  pubescentia  squamulis  stellatis;  quatuor 

fertilia  paulo  quam  tubus  corollae  longiora  5  quintum  anantherum  fere  dimidio  brevius  in  apice 
nonnihil  incrassatum.  Antherae  luteae,  locellis  oblongis,  apice  cohaerentibus,  basi  divergentibus 
dorso  mqdio  connectivo  lineari  carnosiusculo  suffultis.  Pollen  flavescens  ,  e  corpusculis  majusculis 
laevigatis  ellipticis  hinc  longiludinaliter  rimosis  compositum.  Ovarium  in  stipite  subconico  et  cum 
eo  continuum,  ovato  -  conicum,  duas  circiter  lineas  longum,  totum  squamulis  stellatis  densissime  lc- 
pidoto -incanum,  continuatum  in  stylum  subulatum  inferne  nonnihil  lepidotum  superne  glabrum, 
album,  quam  stamina  paulo  breviorem.  Stigmatis  lamellae  lanceolato  -rhombeae,  utrinque  acutae,  al¬ 
bae,  glabrae.  Capsula  intra  calycis  subpersistentis  rudimenta  quasi  pedicellata,  duos  pollices  alta, 
sesquipollicem  lata,  orbicularis  aut  orbiculari- oblonga,  compressa,  diametro  circiter  unguiculari , 
bivalvis;  valvae  spongioso -lignosae,  fasciculis  nonnullis  fibrarum  e  basi  adscendentibus  firmatae, 
intus  laevigatae  nitidae  testaceae,  extus  in  echinos  et  rugas  varias  alte  elevatae  et  cortice  crasso 
suberoso  obductae,  qui  tomento  squamularum  stellatarum  fuscescenti- fulvo  aut  griseo  densissime 
pulverulentus  est  atque  scabriusculus.  Receptaculum  seminum  s.  dissepimentum  valvis  contrarium  , 
circumscriptione  omnino  cum  capsula  conveniens,  e  duabus  laminis  spongioso -lignosis  compositum, 
pedicello  infixum  tereti  fibroso  elastico ;  qui  inter  valvarum  bases  solidas  ad  pedunculum  floris  us¬ 
que  decurrit,  superne  vero,  ubi  ipsas  laminas  intrat,  in  duo  crura  dividitur  juxta  dissepimenti 
marginem  decurrentia;  in  utraque  pagina  insculptum  trophospermiis  oblongis  opacis  irregulariter 
et  oblique  in  duas  series  juxta  utrumque  paginae  marginem  dispositis ,  caeterum  planiusculum  aut 
leviter  sub  orbiculatum  ,  sub  lente  tenuissime  pubescens ,  colore  testaceo.  Semina  duplici  serie  in 
quovis  margine  sibi  imbricata  atque  paginam  omnino  obtegentia ,  numero  in  capsula  inter  quadra¬ 
ginta  et  quinquaginta  variantia ,  transverse  pollicem  et  quod  excedit  lata ,  unguem  et  quod  excedit 
alta,  ala  ampla,  in  latere  tamen  abbreviata,  tenera  alba- diaphana  sub  lente  composita  e  cel¬ 
lulis  linearibus  elongatis  eleganter  composita,  centro  subcordiformi  incrassato  spongioso  et  in  ver¬ 
ruculas  acutas  elevato,  scabro  albo- testaceo  ,  ima  basi  hilo  oblongo  circiter  lineam  longo  exsculpta 
et  in  aversa  facie  a  basi  ad  medium  usque  sulco  verticali  notata ,  qui  oritur  a  fasciculo  vaso¬ 
rum  membranae  internae  ad  radiculam  decurrente.  Fabrica  seminis  interna  in  charactere  generis 
descripta. 

Crescit  stirps  pulcherrima  atque  pubis  indole  memorabilis  in  jugis  e  saxo  arenario  -  mi- 
caceo  constantibus  Provinciarum  S.  Pauli  partem  septentrionalem  et  Minarum  Generalium 
partem  meridionalem  permeantibus ,  locis  campestribus.  Jnventa  prope  Taubate ,  Pendamon 
hangaba ,  Mogy  das  Cruces ,  Villa  da  Campanha,  S.  Joao  di  EI  Rey ,  Villa  Rica  et  alibi . 
Incolis  dicitur  Mandioquinha  do  Campo  et  Bolsa  de  Pastor. 

Explic.  Tab.  CLIX.  1.  Calyx.  2.  Corolla  cum  genitalibus  aperta.  3.  Stamen  a  facie  antica.  4 •  Idem 
a  facie  postica.  5.  Stamen  sterile.  Omnia  aucta.  6.  Pollen,  magis  auctum.  7.  Pistillum,  auctum.  8.  Semen. 
9.  Embryo  separatus.  10.  Seminis  pars  postica  (ab  hilo  aversa),  sublevata  dimidia  parte  testae  spongiosae,  ut 
appareat  raphe  tenuis  vasorum  membranae  internae  ad  radiculam  seminis  usque  decurrens.  12.  Capsula  se  ape¬ 
riens.  12.  Dissepimentum  in  parte  valvulae.  0.  m.  n.  i3.  Squamulae  lepidotae  auctae.  I.  Ramus  fructifer. 

LXII.  CRUMENARIA.  t 

PENT ANDRIA  Monogynia  Linn.  Syst.  Sex.  Familia :  RHAMNEAE 
R.  Brown. 

CHARACTER  DIFFER  ENTIALIS. 

Calyx  campanulatus ,  quinquefidus ,  superne  coloratus.  Petala  quinque  in  sinu- 
bus  limbi  calycini ,  cuculliformia.  Stamina  hypopetala.  Stylus  unicus.  Stigmata  tria. 
Capsula  papyracea,  tricocca,  coccis  margine  alatis,  monospermis,  receptaculo  cen¬ 
trali  tripartito  filiformi  affixis. 

CHARACTER  NATURALIS. 

Calyx  monophyllus,  inferne  cum  ovario  connatus,  superne  campanulatus  liber 
et  albo  -  coloratus  5  limbo  quinquefido ,  laciniis  ovatis ,  aestivatione  imbricata.  Corolla 
pentapetala,  perigyna;  petala  calycis  limbo  in  commissuris  laciniarum  inserta  ideo- 
que  cum  laciniis  calycis  alterna,  minuta,  cucullata,  stamina  recipientia.  Stamina  e 
calyce ,  hypopetala  ;  filamentis  filiformibus ,  antiieris  subglobosis,  locellis  sibi  approxi¬ 
matis  et  medio  longitudinaliter  bivalvibus ,  polline  minutissimo  globoso  -  elliptico  lon- 
gitudinaliter  rimoso  farctis.  Ovarium  globoso -subtrigonum  cum  calycis  fundo  arcte 
connatum  eoque  tectum.  Stylus  e  vertice  ovarii  brevis,  cylindricus.  Stigmata  tria, 
patentia,  oblonga,  glandulosa.  Fructus:  capsula  tricocca  aut,  si  mavis  novo  uti 
termino,  trtachenium  nuncupandus,  quia  calyx  ubique  accretus  est.  Cocca  papyra¬ 
cea,  sicca  extus  convexiuscula,  obcordata  et  ala  marginali  cincta,  intus  bifacialia  et 
in  ipso  convexitatis  medio  sulco  verticali  insculpta,  cui  crus  filiforme  applicitur  recep¬ 
taculi  coccorum  centralis  sive  spermatopodii  tripartiti  per  omnem  coccorum  longitu¬ 
dinem  erectum  eaque  affigens,  tandem  liberum  et,  coccis  deciduis,  persistens.  Se¬ 
men  in  quovis  cocco  unicum,  obovatum,  basi  acutiusculum.  Testa  cornea,  nitida. 
Membrana  interna  arcte  adhaerens,  subfarinacea ,  crassiuscula ,  lactea  atque  quasi  al¬ 
buminis,  quod  deest,  vices  gerens.  Embryo  erectus,  carnosus;  radicula  cylindrica 
obtusa,  parte  superiore  latens  intra  cotyledones  hinc  convexas  inde  planas  crassius- 
culas  suborbiculares :  plumula  inconspicua. 

Habitus:  Unica  species  cognita  est  planta  minuta  annua,  ramis  patulis  decum¬ 
bens,  folia  habet  alterna  petiolata  stipulis  geminis  instructa,  flores  minimos  albos 
in  pedunculis  axillaribus  articulatis  solitarios  aut  geminos. 

Statio  et  Habitatio  unicae  speciei  cognitae  est  in  herbosis ,  ad  margines  sylva- 
rum ,  super  solum  arenosum ,  latitudine  8.  grad.  austr. ,  in  mediterraneis  Brasiliae. 

Etymologia  nominis :  a  crumena  quod  idem  ac  sacculus ,  ob  formam  coccorum. 

1.  CRUMENARIA  DECUMBENS,  f  Tab.  CLX. 

C.  foliis  ovatis  subcordatis  glabris,  stipulis  ciliatis. 

Fiadix  annua,  perpendicularis,  albida,  tenera,  fibrosa,  ramos  passim  emittens  fibrillosos  ,  polli¬ 
cem  et  quod  excedit  longa,  gracilis,  vix  acus  textoriae  crassitie,  odore  aromatico  -  acri  fere  Serpen- 
tariae.  Caulis  solitarius  ,  quatuor  ad  quinque  pollices  altus ,  statim  emittens  ramos  inferne  opposi¬ 
tos  angulo  fere  recto  patentes  et  decumbentes,  superne  sparsos,  ipso  non  longiores  eique  similes, 
filiformes,  teretes,  simplices  aut  passim  ramulum  breviorem  emittentes,  virides,  subtilissime  pubes¬ 
centes,  pilis  patentibus.  Folia  alterna,  petiolata,  ovata,  leviter  cordata,  obtusiuscula,  infima  inter¬ 
dum  suborbicularia ,  integerrima,  sed  passim  e  marginis  subtilissime  subsinuati  denticulo  pilum 
perbrevem  emittentia,  patentia,  tenera,  membranacea,  nervo  medio  excurrente  in  apiculum  minu¬ 
tissimum  ,  lateralibus  oppositis  subexcurrentibus ,  nunc  solummodo  geminis  e  basi,  nunc  aliis  iterum 
geminis  e  medio  folii,  laete  viridia,  subtus  parum  pallidiora,  glabra,  praeter  nervum  medium,  qui 
hinc  inde  parce  pubescit  pilis  incumbentibus,  ad  summum  pollicem  longa,  unguem  circiter  lata. 
Petioli  filiformes,  tenuiter  pubescentes,  duas  ad  quatuor  lineas  longi.  Stipulae  ad  basin  petiolo¬ 
rum  proprie  solitariae,  sed,  prodeuntibus  ex  alis  foliorum  saepe  pedunculis,  qui  in  basi  instructi 
sunt  bractea  stipularum  forma  et  magnitudine  ,  tunc  geminae  adesse  videntur;  sunt  autem  lineari- 
lanceolatae ,  acutae  atque  ciliatae  pilis  nonnullis  subulatis  albis ,  sub  lente  composita  septatis  ,  uni- 
nerviae,  laete  virides,  planae,  lineam  vel  duas  longae.  Pedunculi  ex  alis  foliorum,  his  breviores, 
tres  ad  sex  lineas  longi ,  solitarii  aut  interdum  gemini ,  basi  bractea  supra  descripta  muniti ,  nunc 
simplices  nunc  infra  medium  bifidi  ibique  bractea  atque  folio  minore  aucti,  ita  ut  pateat,  eos  oriri 
quasi  e  ramuli  axillaris  apice,  tenuissime  filiformes,  infra  florem  articulati,  ibique  bracteola  minima 
aucti,  glabri.  Flores  minutissimi  atque  vix  nisi  ope  microscopii  compositi  rite  observandi.  Calyx 
sub  anthesi  dimidiam  lineam  et  quod  excedit  altus,  campanulatus,  vix  ad  dimidium  usque  quinquefidus, 
laciniis  triangularibus  acutiusculis  erectis ,  basi  viridis  atque  pilis  tenuissimis  rigidis  tamen ,  sub  lente 
septatis  erectis  munitus,  ibique  persistens  super  ovarium,  superne  glaber  et  albus  corollam  simulans  et 
deciduus ,  ibidem  e  reti  celluloso  tenero  factus  atque  nervis  firmatus  quinque  primariis  e  basi  adscen- 
dentibus ,  versus  apicem  trifidis ,  crure  medio  excurrente ,  lateralibus  brevioribus  connexis  cum  aliis 
nervis  secus  laciniarum  margines  decurrentibus ,  inter  quos  hae  ipsae  concavae  sunt.  Corolla  mi¬ 
nutissima  ;  petala  intra  lacinias  calycis  latentia  iisque  fere  duplo  breviora  ,  cuculliformia ,  valde  con¬ 
cava,  tenera,  alba  et  tandem  ochroleuca.  Stamina  e  nervis  calycinis  primariis  adscendentia ,  hypo- 
petala,  et  petalis  plane  tecta ,  alba;  filamenta  teretia,  glabra;  antiierae  subglobosae,  tota  longitudine 
apertae,  polline  albo.  Ovarium  ovato -trigonum,  calyci  adnatum.  Stylus  teres,  crassiusculus ,  vi¬ 
ridis.  Stigma  trifidum,  laciniis  cylindricis,  glandulosis,  flavo  -  viridibus.  Capsula  s. ,  si  mavis,  tria- 
chenium  ad  fundum  calycis  adnatum,  trigonum;  achenia  duas  circiter  lineas  alta,  singula  obcordata, 
basi  emarginato  -  bidentata ,  margine  prominulo  alata,  extus  in  centro  a  calycis  pilis  tunc  incrassatis  et 
reflexis  hirtula ,  intus  planiuscula  et  glabra,  virescenti -fuscidula,  sicca,  papyracea,  adnata  in  linea 
tenui  dorsali  cruribus  subtilibus  filiformibus  spermatopodii  tripartiti,  quod  immediata  est  continuatio 
pedunculi  inde  ab  articulo  suo  nonnihil  incrassati  atque  eo  ipso  loco  ,  quo  fructum  intrat ,  nodulo 
distinguitur.  Semen  in  quovis  achenio  s.  carpello  laxe  continetur  unicum  inde  ejus  ruptura  aut  pu- 

trefactione  solummodo  progrediens,  ob ovatum ,  hinc  convexum,  inde  leviter  bifaciale,  circiter  li¬ 
neam  altum.  Testa  dura,  subcartilaginea ,  nitida,  castanea.  Membrana  interna  tenuis,  lactea, 
subcarnosa.  Embryo  albus  ,  notis  in  charactere  generico  datis. 

Crescit  in  sylvarum  marginibus  herbosis ,  ad  Ilha ,  praedium  haud  longe  ab  urbe  Oei- 
ras,  capite  Provinciae  Piauhiensis. 

Floret  et  fructificat  Aprili ,  Majo.  0 

Explic.  Tab.  CLX.  i.  Flos  in  pedunculi  apice.  2.  3.  Flos  in  pedunculo,  resectis  duabus  laciniis  calyci- 
nis ,  ut  petala  duo  cum  staminibus  et  stylus  appareant.  Omn.  aucta.  3.  Stamen  et  pollen  et  4-  stylus  cum 
stigmatibus  magis  auctus.  5.  Fructus.  6.  Achenium  unicum  cum  spermatopodio.  0.  a.  7.  Achenium  a  dorso  et 
8.  idem  a  ventre,  magn.  nat.  et  aucta.  9.  Idem  a  ventre  apertum,  auctum.  10.  Semen  a  ventre,  magn.  nat. 
et  aucta.  11.  Idem  a  dorso,  auct.  12.  Pars  inferior  testae  cum  membrana  interna.  13.  Embryo.  14.  Idem, 
resecta  una  cotyledone.  O.  a. 


LXIII.  LABATIA.  Sw. 

Character  reformatus,  exclusa  Pouteria  Aubl.  a  Swartzio 

huc  relata. 

TETR  ANDRIA  Monogynia  Linn.  Syst.  Sex.  Familia:  SAPOTEAE  Juss. 

CHARACTER  DIFFER  ENTIALIS. 

Calyx  quadripartitus,  foliolis  duobus  exterioribus  majoribus.  Corolla  monope- 
tala,  tubuloso -urceolata,  quadrifida,  squamulis  quatuor  minutis  in  incisuris.  Bacca 
dura,  scabriuscula,  quadrilocularis ,  rarius  bilocularis,  seminibus  testa  crassa  scro- 
biculata,  placentatione  parietali. 

CHARACTER  NATURALIS. 

Calyx  hypogynus,  profunde  quadripartitus,  aut,  si  mavis,  tetraphyllus ,  laciniis 
cruciatis;  duabus  exterioribus  paulo  majoribus,  aestivatione  valvata;  interioribus  tene¬ 
rioribus,  aestivatione  imbricato -sub  valvata,  infra  fructum  non  persistens,  cum  pedun¬ 
culo  continuus.  Corolla  hypogyna,  monopetala,  regularis,  tubuloso -urceolata,  limbo 
breviter  quadrifido,  laciniis  erectis  rotundatis,  intus  in  limbi  divisuris  aucta  squamu¬ 
lis  quatuor  parvis  erectis  (staminibus  sterilibus  Pv.  Brown).  Stamina  quatuor  e  fundo 
corollae,  ejus  laciniis  opposita,  inclusa;  filamenta  subulata,  compressiuscula ;  antiierae 
erectae ,  biloculares ,  ovatae ,  polline  minimo  globoso  farctae.  Ovarium  superum,  ova¬ 
tum,  pubescens,  quadriloculare ,  ovulo  in  quovis  loculo  unico  erecto ,  placentatione  parie- 


LXIII.  LABAT  IA. 


71 


tali,  continuum  in  stylum  unicum  subulatum,  stigmate  simplici  coronatum.  Bacca  depres- 
so- globosa,  cortice  duriusculo  extus  scabriusculo ,  carne  fibrosa  molli,  quadrilocularis , 
tetrasperma,  interdum  abortu  bilocularis  et  disperma.  Semina  (nauci  Gaertn.)  majuscula, 
oblonga.  Testa  ossea,  crassa,  impressionibus  levibus  insculpta,  laevigata,  nitida,  in  dorso 
hilo  magno  verticali  deraso -scabriusculo  opaco  loculi  angulo  exteriori  immisso  notata. 
Membrana  interna  tenuis.  Albumen  nullum  adesse  videtur.  Embryo  cotyledonibus 
amygdaloideis  crassis,  hinc  convexis  inde  planis,  sibi  incumbentibus,  radicula  vero- 
similiter  parva  versus  umbilicum  spectante. 

Habitus:  Arbores  sempervirentes  folia  habent  breviter  petiolata,  subalternatim 
sparsa,  versus  summitates  ramulorum  congesta,  integerrima,  firma,  nervo  venisque 
parallelis  excurrentibus  percursa,  pilis  malpighiaceis  splendentia,  exstipulata,  flores 
minutos  axillares  breviter  pedunculatos ,  fructus  fuscos. 

Statio  et  Habitatio  specierum  duarum  hucusque  cognitarum  est  in  America 
tropica. 


1.  L  AB  ATIA  MACROCARPA.  f  Tab.  CLX.  CLXI. 

L.  foliis  oblongo -lanceolatis,  floribus  aggregatis ,  baccis  magnis  pulverulento- 
scabriusculis. 

Areor  vastissima,  quinquaginta  pedes  et  quod  excedit  alta,  dense  comosa,  cortice  crasso  ri¬ 
moso  cinereo.  Ramuli  teretes,  cortice  crassiusculo  cinereo  et  clense  obducto  tomento  tenui  ferru¬ 
gineo  ,  quod  constat  pilis  subtilissimis  malpighiaceis ,  i.  e.  medio  affixis  atque  inde  super  epidermi¬ 
dem  horizontaliter  patentibus,  cruribus  subulatis.  Folia  versus  summitates  ramulorum  congesta, 
erecto -patentia,  oblongo  -  lanceolata ,  versus  basin  attenuata,  apice  acuta,  spithamam,  immo  pedem 
longa,  in  parte  antica  tres  ad  quatuor  pollices  lata,  breviter  petiolata,  petiolis  subteretibus  super¬ 
ne  planis  intra  foliorum  substantiam  abeuntibus  in  nervos  primarios  crassos  superne  planos  inferne 
convexos  valde  prominentes ,  crassiuscula  et  firma  ob  rete  vasorum  venis  subparallelis  excurrentibus 
oblique  intertextum,  nitide  et  saturate  viridia,  praesertim  juniora  ope  pilorum  malpighiaceorum 
iis,  quos  in  ramulis  descripsimus 3  similium  sed  paulo  majorum  splendentia.  Flores  in  axillis  folio¬ 
rum  sex  ad  duodecim  aggregati,  in  pedunculis  duas  ad  quatuor  lineas  longis  teretiusculis ,  basi 
muniti  squamis  nonnullis  oppositis  in  cyathulum  conspirantibus  ,  quae  gemmarum  floriferarum  sunt 
rudimenta.  Calyx  duas  lineas  altus,  laciniis  sive  foliolis  exterioribus  lineari  -  oblongis  acutis,  subco- 
riaceis,  crassioribus  et  longioribus  quam  duae  interiores,  quae  obovato  - lanceolatae  atque  versus  ba¬ 
sin  unguiculatae  sunt  5  omnibus  extus  tenuiter  ferrugineo -pubescentibus.  Corolla  alba,  vix  calyce  al- 
tior,  inferne  subventricosa,  superne  aequaliter  cylindrica,  limbo  brevi  in  lacinias  rotundatas  exciso. 
Squamulae  inter  lacinias  minimae,  erectae,  lineares,  obtusae,  ciliatae,  albae.  Stamina  longitudine 
corollae,  alba 5  filamenta  fere  e  corollae  ipsa  basi  ibidemque  evidentius  compressa,  superne  tereti- 
subulata;  antherae  subglobosae.  Ovarium  depresso  -  globosum,  dense  pubescens  pilis  erectis  fusces- 

centibus,  sub  lente  basi  breviter  et  inaequaliter  bicruribus.  Stylus  breviusculus ,  rectus ,  pallide  vi¬ 
ridis.  Stigma  simplex  aut  subcapitatum.  Bacca  depresso  -  globosa ,  diametro  circiter  tripollicari, 
ob  quatuor  loculamenta  hinc  inde  obiter  quadriloba,  epidermide  ferruginea  pulverulento  -  scabrius- 
cula ,  cortice  grumoso  -  fibroso  sicco  flavo  ,  carne  molliore  succosiore  et  evidentius  fibrosa.  Nauci 
quatuor,  aut  abortu  interdum  bini,  ossei,  digiti  crassitie,  sesquipollicem  longi,  pallide  ferru¬ 
ginei,  rugis  et  impressionibus  transversis  insculpti,  dorso  convexo  notati  area  umbilicali  lanceo- 
lata  utrinque  acuta  dimidiam  longitudinem  totius  nauci  aequante  elevata  opaca  scabriuscula ,  hujus- 
que  ope  in  angulo  exteriore  loculi  affixi,  ventre  bifaciales.  Nucleus  fere  figurae  nauci,  amygda¬ 
linus,  albus,  uti  e  dissectione  naucorum  haud  probe  maturorum  videtur,  membrana  interna  tenui, 
aut,  si  mavis,  albumine  obvolutus,  charactere  generis. 

Crescit  in  ripa  umbrosa  humida  fluvii  Japurd ,  ad  Maribi ,  S.  Jodo  do  Principe  et  alibi 
in  Provincia  Hio  Negro. 

Floret  et  fructificat  Decembri ,  Januario,  fi 

Explic.  Tal>.  CLX.  Labatiae  macrocarpae  ramus  florifer.  Tah.  CLXI.  i.  Flos  nondum  plane  evolutus. 
2.  Idem  evolutus.  3.  Corolla.  4.  Eadem  aperta  cum  genitalibus.  O.  magn.  aucta.  5.  Squamula  corollina  et 
6.  stamen,  utrumque  magis  auctum.  7.  Pili  ovarii,  magis  aucti.  8-  Pistillum,  derasis  pilis,  magnitudine  aucta. 
9.  Fructus  integer.  10.  Idem  medio  dissectus.  11.  Naucus  ab  utroque  latere.  12.  Nauci  testa  transverse 
secta.  O.  m.  n. 


LXIY.  EHRENBERGIA.  t 

DECAYDRIA  aut  Dodecandria  Linn.  Syst.  Sex.  Familia:  ZYGOPHYLLEAE 
R.  Brown. 

CHARACTER  D IFF  E  R  E  N  T I AL I  S. 

Calyx  penta-aut  hexaphyllus.  Corolla  penta-aut  hexapetala.  Stamina  decem 
aut  duodecim,  alterna  ex  ungue  petalorum,  alterna  e  toro.  Carpella  unilocularia 
monosperma  subdena ,  a  se  libera ,  circa  receptaculum  centrale  umbraculiforme 
verticalia. 

CHARACTER  NATURALIS. 

Calyx  hypogynus ,  penta  -  aut  hexaphyllus  :  foliola  lanceolato  -  triangularia ,  aesti- 
vatione  margine  sibi  imbricata,  sub  anthesi  patentia,  infra  fructum  persistentia  eum- 
que  amplectenda.  Corolla  hypogyna,  regularis,  rosacea,  penta-aut  hexapetala; 
petala  cum  calyce  alternantia,  obovata,  aestivatione  convoluta.  Stamina  decem  aut 
duodecim,  biserialia,  exteriora  e  petalorum  ungue  parum  breviora,  interiora  petalis 
alterna  e  toro:  filamenta  subulata;  antherae  lineari  -  oblongae ,  obtusae,  incumben¬ 
tes,  biloculares,  locellis  antice  rima  media  bivalvibus,  polline  farctis  globoso,  sub 

bona  lente  hispidulo.  Ovarium  ovatum ,  constans  carpellis  decem ,  undecim  aut  duo¬ 
decim  ,  arcte  conferruminatis,  uniovulatis,  ovulo  pendulo,  in  disco  carnoso  tenui  hy- 
pogyno  circa  stylum  centralem  verticillatis.  Stylus  sursum  supra  ovarium  conico- 
ampliatus  et  excurrens  in  stigma  subclavatum  subemarginatum  atque  verticaliter 
striatulum.  Fructus:  Nuculae  decem,  undecim  aut  duodecim,  compressae,  dorso 
obiter  cristatae,  ventre  longitudinaliter  sulcatae,  sulco  intra  duos  receptaculi  centra¬ 
lis,  quod  stylus  fit,  angulos  immisso,  osseo  -  crustaceae ,  maturatione  a  se  invicem 
et  a  receptaculo  toroque  omnino  solutae ,  monospermae.  Testa  intus  laevigata.  Mem¬ 
brana  interna  tenuis.  Embryo  inversus,  rectus;  radicula  conica  supera;  cotyledo¬ 
nibus  foliaceis  ovatis  incumbentibus,  dorso  convexiusculis ,  intus  planis;  plumula  in¬ 
conspicua. 

Habitus:  Herba  ramosa,  diffusa,  pubescens,  foliis  abrupte  pinnatis  oppositis  aliis¬ 
que  alternis,  pedunculis  solitariis  unifloris  axillaribus,  corollis  miniatis. 

Statio  et  habitatio  speciei  unicae  nobis  cognitae  est  in  Brasiliae  siccis  arenosis 
campis  mediterraneis,  latitudine  australi  10  graduum. 

Etymologia  :  Ehrenbergiam  ab  illustri  Sprengel  institutam ,  collato  specimine 
ab  ipso  auctore  communicato ,  pro  Amajoveae  specie  habemus ,  ideoque  aliud  genus 
dicamus  viro  acutissimo ,  de  fungorum  praesertim  historia  optime  merito ,  C.  G.  Eh- 
renberg ,  Med.  Doctori,  et  ipsi,  hoc  tempore  e  longinquo  in  Aegyptum  terrasque 
adjacentes  ac  laboriosissimo  itinere  reduci,  omnia  fausta ,  et  litteris  studiorum  suorum 
praeclaros  fructus  praecamur. 


1.  EHRENBERGIA  TRIBULOIDES.  f  Tab.  CLXIII. 

E.  caulibus  procumbentibus  pubescentibus ,  foliolis  denis  aut  duodenis. 

Piadix,  uti  videtur,  annua,  perpendicularis,  subsimplex,  fibrosa,  in  collo  crassitie  pennae  an¬ 
serinae  ,  inferne  valde  attenuata ,  hinc  inde  fibrillas  tenues  emittens ,  epidermide  testaceo  -  pallida. 
Caules  inde  prodeunt  complures,  simplices  aut  in  ramos  similes  divisi,  procumbentes  atque  super 
terram  humilesque  herbas  diffusi,  pedales  et  bipedales,  teretes,  virides  aut  rubentes,  inferne  longi- 
tudinaliter  subtiliterque  striati ,  fistulosi  et  glabriusculi ,  superne  evidentius  pubescentes  atque  medulla 
laxa  alba  farcti.  Ramuli  passim  prodeuntes,  abbreviati.  Folia  distantia  pollicari  aut  unguiculari 
disposita,  inferiora  haud  raro  alterna,  superiora  opposita,  patentia,  pinnata  absque  impari.  Petiolus 
communis  sesqui-  vel  bipollicaris,  teretiusculus ,  superne  sulco  tenui  exaratus,  pube  molli  adspersus, 
utroque  latere  instructus  stipula  lato  -  triangulari  acuta  erecta,  in  superioribus  plantae  partibus  lineari, 
quae  lapsu  cicatricem  subannularem  relinquit.  Foliola  opposita  quinque  vel  sex  parium  in  petiolis 

propriis  brevibus,  ovata,  acuta,  basi  plerumque  obliqua  et  inaequalia ,  interdum  suborbicularia,  qua* 
tuor  ad  decem  lineas  longa,  sursum  majora,  altero  cujusvis  jugi  interdum  minore,  mollia,  laete  vi¬ 
ridia,  subtus  pallidiora  et  pubescentia,  nervo  tenui  venisque  vix  excurrentibus  inferne  parum  pro¬ 
minentibus.  Pedunculus  solitarius  ex  axilla  foliorum  superiorum  aut,  ubi  folia  alterna,  his  opposi¬ 
tus  ,  pollicaris  vel  paulo  longior,  teres,  sursum  incrassatus,  pilis  erectis  pubescens.  Calyx  constans 
foliolis  quinque  aut  rarius  sex,  ovatis  acuminatis,  sub  grossificatione  dilatatis,  dorso  nervis  nonnul¬ 
lis  non  excurrentibus  firmatis ,  margine  tenuiore  subdiaphano  -  membranaceis  ,  extus  e  papilla  tenui 
sursum  pilosis,  pilis  albis,  intus  glabris  nitidis.  Corolla  diametro  circiter  pollicari,  rosaceo -rotata. 
Petala  quinque  aut  rarius  sex,  obovata,  quam  calyx  duplo  longiora,  ungue  tenuiter  glanduloso,  mar¬ 
gine  integerrima  ,  miniata ,  ungue  nonnunquam  rubra.  Stamina  miniata  ;  filamenta  subulata ,  sub 
lente  subtiliter  membranaceo  -  alata ;  antherae  breviter  oblongae,  obtusae,  infra  medium  affixae  ,  lo¬ 
cellis  omni  longitudine  bivalvibus.  Torus  annulo  minuto  glanduloso  flavo  quinque-  aut  sexlobo  in¬ 
structus  ,  ovarium  ambiente.  Pistillum  longitudine  staminum.  Ovarium  ovatum,  viride,  obiter 
striis  flavescentibus  decem,  undecim  aut  duodecim  notatum,  attenuatum  in  stylum  crassum  conicum 
viridem,  stigmate  subemarginato  et  verticaliter  striatulo  terminatum.  Nuculae  osseo  -  crustaceae, 
pallidae,  obovatae  ,  dorso  bisulcae,  tribus  cristis  inter  sulcos  et  in  utroque  margine  elevatis  nota¬ 
tae  ,  in  lateribus  planis  subtiliter  scrobiculatae ,  in  ventre  medio  sulco  exsculptae  ,  in  toro  tunc 
dilatato  explanato  et  radiatim  striato  sessiles,  calyce  ampliato  amplectente  cinctae,  atque  verticillatae 
circa  styli  basin  mutatam  in  receptaculum  centrale  angulis  acutis  tot,  quot  nuculae,  prominentibus 
instructum ,  qui  sulco  ventrali  nucularum  immittuntur ,  vertice  munitae  parte  styli  superiore  instar 
umbraculi  dilatata  ac  in  rostrum  verticaliter  striatulum  pubescens  excurrente.  Nucularum  testa  pallide 
fusca,  intus  nitidula.  Membrana  interna,  quam  albumen  tenuissimum  quoque  dicere  posses,  embry¬ 
onem  veluti  sacculus  includens.  Embryo  in  interiore  angulo  testae  affixus,  carnosiusculus ,  albus; 
radicula  conica  acuta ;  cotyledonibus  plano  -  convexis  ovatis  acutis. 

Crescit  in  herbosis  sabulosis ,  ad  fluvium  S.  Francisci ,  prope  Joazciro  et  alibi  in  medi¬ 
terraneis  Provinciae  Bahiensis. 

Floret  et  fructificat  Aprili ,  Majo.  0  Interdia  sub  magno  aestu  dormit. 

Explic.  Tab.  CLXIII.  i.  Flos.  2.  Calyx  cum  staminibus  calycinis  et  pistillo.  3.  Petalum  cum  stamine. 
0.  rn.  n.  4.  Stamen,  a  parte  antica,  et  5.  staminis  apex,  a  parte  postica,  m.  a.  6.  Calyx  cum  fructibus  fere 
maturis,  m.  n.  7.  Calyx  cum  receptaculo  fructus,  m.  a.  8.  Nucula  ab  utraque  facie,  m.  n.  9.  Nuculae  duae 
in  receptaculo  centrali,  resecta  hujus  parte  inferiore,  et  10.  et  11.  nuculae  separatae,  m.  a.  12.  Nucleus  semi¬ 
nis,  e  testa  exemtus.  13.  Embryo  m.  a.  14.  Calyx  fructifer  expansus,  m.  n. 

PENTANDRIA  Monogynia  Linn.  Syst.  Sex.  Familia:  HELIOTROPICEAE 
Schrad.,  ex  Ordine  ASPERIFOLIARUM. 

CHARACTER  DIFFERENTIALIS. 

Calyx  quinquepartitus.  Corolla  infundibuliformis,  in  limbo  quinquefido  inter  la¬ 
cinias  fornicibus  introrsum  falcatis,  in  faucis  basi  seriebus  quinque  pilorum  supra 
antheras  conniventes  et  ad  connectivi  apicem  appendiculatas.  Stylus  in  ovario 
tetraspermo  terminalis,  persistens.  Stigma  e  disco  conicum.  Drupa  exsucca  quadri- 
partibilis,  tetrapyrena,  pyrenis  unilocularibus. 

CHARACTER  NATURALIS. 

Calyx  hypogynus,  monophyllus,  aequaliter  quinquepartitus,  laciniis  lineari -lan- 
ceolatis  erectis ;  infra  fructum  immutatus  persistens.  Corolla  hypogyna ,  monopetala, 
infundibuliformis;  limbus  quinquefidus,  laciniis  aequalibus  cum  fornicibus  parvis  ex 
illarum  sinu  introrsum  falcatis  alternantibus ,  aestivatione  longitudinaliter  imbri¬ 
catis;  faux  sursum  ampliata,  basi  supra  antheras  seriebus  quinque  pilorum  intror¬ 
sum  spectantium  transversis  barbata ;  tubus  brevis  ,  cylindricus.  Stamina  apici 
tubi  inserta,  laciniis  corollae  alterna,  conniventia;  filamenta  brevia,  subulata;  an- 
therae  ovatae ,  basi  bilobae ,  dorso  affixae ,  locellis  apice  appendice  subcallosa  auctis, 
tota  longitudine  antice  medio  bivalvibus,  polline  globoso  farctis.  Ovarium  disco  car¬ 
noso  tenuissimo  impositum  ovato -subpyrami datum ,  carnosiusculum  ,  quadriloculare  , 
quadriovulatum ,  ovulis  in  angulis  interioribus  pendulis.  Stylus  cylindricus,  brevius- 
culus  e  vertice  ovarii,  apice  dilatatus  in  stigma  orbiculari  -  subpentagonum,  cui  co¬ 
nus  parvus  insidet.  Fructus:  drupa  exsucca,  tetrapyrena,  quadripartibilis ,  in  ca¬ 
lycis  fundo  cicatrisato ,  stylo  persistente  coronata.  Pyrenae  monospermae ,  trigonae , 
styli  parte  inferiore  persistente  rostratae,  in  dorso  convexo  sicco -corticatae,  intus 
bifaciales  laevigatae,  dissepimento  centrali  distincto  nullo,  sed  superne  in  basi  com¬ 
missurae  per  rostrum  a  stylo  formatum  decurrentis  foramine  coeco,  tamquam  areo¬ 
la  umbilicali,  insculptae  et  inferne  in  utroque  latere  impressionibus  geminis  notatae. 
Testa  pyrenarum  crustaceo  -  subossea ,  intus  laevigata.  Membrana  interna  simplicis¬ 
sima,  tenuissima,  embryoni  adhaerens.  Embryo  inversus,  obovatus;  radicula  brevis 
cylindrica,  versus  hilum  s.  aream  umbilicalem  spectans,  atque  cotyledonibus  accum¬ 
bens;  cotyledones  foliaceae  obovatae,  sibi  incumbentes,  medio  complicatae. 

Habitus:  Herba  ramosa,  diffusa,  tota  pilis  simplicibus  incano -hirta,  foliis  alter¬ 
nis  lanceolatis,  floribus  axillaribus  solitariis  breviter  pedunculatis ,  corollis  flavis. 

Statio  et  Habitatio  unicae  speciei  nobis  notae  est  in  arenosis  mediterraneis,  la¬ 
titudine  australi  10  graduum. 

Etymologia:  Par  nobile  fratrum  J.  et  C.  B.  Presl ,  apud  Pragenses  Historiam 
naturalem  profitentes,  naturae  strenuos  scrutatores,  de  Botanica  variis  scriptis  bene- 
meritos  novi  nostri  generis  nomine  salutatos  esse  volumus. 


I.  PRESLAEA  PARADOXA,  f  Tab.  CLXIV. 

P.  caule  ramosissimo  diffuso  foliisque  angusto  -  lanceolatis  acutis  incano -hirtis. 

Radix  perennis ,  perpendicularis ,  crassitie  digiti  minimi ,  ramosa  ,  epidermide  testaceo  -  fusca. 
Caules  ex  eadem  radice  plurimi,  densos  caespites  formantes,  prostrati,  duos  ad  quatuor  pedes 
longi ,  teretes ,  tenues ,  superne  crassitie  circiter  pennae  corvinae  aut  parum  crassiores ,  in  ramos 
paucos  divisi ,  sed  sursum  emittentes  ramulos  plures  unum  ad  tres  pollices  longos  ,  epidermide  ru¬ 
bente  nitidiuscula  solubili  instructi ,  atque  pilis  canis  filiformibus  erectis  hirtuli.  Folia  in  caule  ramis¬ 
que  subalternatim  sparsa,  brevissime  petiolata,  angusto -lanceolata,  utrinque  acuta,  quatuor  ad  octo 
lineas  longa ,  duas  lata ,  nervo  infra  prominulo  percursa  atque  ubique  adspersa  pilis  canis  longius¬ 
culis  filiformibus  e  parva  papillula  oriundis.  Pedunculi  solitarii  ex  axillis  foliorum  iisque  duplo 
breviores,  filiformes,  pilis  canis  hirtuli,  in  calycem  continui.  Calycis  laciniae  lanceolato  -  acumi¬ 
natae,  nervo  medio  percursae  ibique  frequentius,  quam  in  margine,  hirtulae.  Corolla  flava  ,  extus 
in  tubo  inque  laciniarum  limbi  partibus  a  vicinis  non  tectis  pilis  erectis  hirtula,  intus  superne  glabra. 
Tubus  brevis,  faux  sursum  ampliata,  basi  instructa  seriebus  densis  quinque  pilorum,  sub  lente 
composita  septatorum ,  introrsum  flexorum,  apice,  ubi  in  limbum  abit,  inter  hujus  lacinias  munita 
fornicibus  quinque  parvis  subcartilagineis  falcatis  acutissimis  introrsum  spectantibus  ;  limbus  exhi¬ 
bens  lacinias  quinque  ovatas  obtusas ,  quas  inter  sinus  rotundi  et  paulo  plicati.  Stamina  in  apice 
tubi  inserta,  inclusa,  flava.  Filamenta  brevia,  compressa,  subulata.  Antherae  ovato  -  oblongae , 
connectivo  amplo,  apice  in  corpusculum  subcallosum  fere  globosum,  pilis  erectis  hirtum,  pallidius 
extenso,  locellis  lateralibus  turgidis,  e  membrana  diaphana  eleganter  cellulosa,  cellulis  pentagonis, 
factis  et  polline  minuto  flavido  globoso  -  elliptico  farctis.  Ovarium  ex  ovato  conicum,  carnosiuscu- 
lum,  nitide  viride,  abiens  in  stylum  pyramidato  -  conicum  inferne  pilis  surrectis  munitum  superne 
glabrum  subarticulatum  et  coronatum  stigmate  structurae  fere ,  qualis  in  Apocyneis  observatur : 
est  enim  discus  subpentagonus  ,  planus,  e  cujus  centro  conus  parvus  obtusus  erigitur.  Stigma 
hoc  inter  antheras  conniventes  et  quasi  connatas  eminet,  pollenque  immediate  inde  recipit.  Fruc¬ 
tus  dein  oritur  pyramidato  -  tetragonus ,  inferne  ab  ovarii  superne  a  styli  substantia  tunc  exsucca 
leviter  corticatus,  in  calycis  fundo  dilatato  et  cruciatim  excavato  sessilis,  quadripartibilis ,  primum 
dum  pyrenae  cohaereant  toto  stylo  et  stigmate  coronatus,  tandem,  dum  ille  ex  articulo  attenuato 
solvatur,  styli  parte  inferiore  simpliciter  rostratus.  Pyrenae  singulae  dorso  convexiusculae ,  ventre 

acute  bifaciales,  margine  prominente  donatae,  basi  glabrae  atque  marginibus  prominulis  in  excavatio¬ 
ne  cruciata  calycis  sessiles,  sursum,  praesertim  in  parte  antica,  quae  a  stylo  est  formata,  pubescenti- 
hirtulae ,  partitione  nullum  receptaculum  commune  monstrantes,  nisi  ita  velis  nuncupare  cristam  par¬ 
vam  in  angulo  facierum  internarum  ab  apice  a  stylo  formato  ad  medium  usque  decurrentem  atque 
ibidem  verrucula  minima  terminatam,  ita  ut  receptaculum  incompletum  dimidiatum  quadripartibile 
dicere  possis ;  in  faciebus  internis  praeterea  sunt  insculptae  impressionibus  geminis  in  medio  aliisque 
geminis  in  basi;  colore  cinereo -testaceo.  Emeryo  membrana  interna  tenuissima  obvolutus  in  hac 
nucula  ita  est  collocatus,  ut  cotyledonum  margines  testae  angulos  acutos  intrent. 

Crescit  in  ripa  arenosa  fluvii  S.  Francisci  prope  Joazeiro  in  Provincia  Bahiensi. 

Floret  et  fructificat  Aprili ,  Majo.  Ij. 

Exj>lic.  Tab.  CLX1V.  i.  Calyx  2.  Corolla  in  calyce  aperta,  cum  genitalibus.  3.  Stamen  a  ventre.  4.  Idem 
a  dorso.  O.  a.  5.  Pars  membranae  locellorum  antherae,  magis  aucta.  6.  Styli  apex  cum  incumbentibus  anthe- 
ris.  7.  Calyx  cum  fructu,  resectis  duabus  laciniis.  8.  Basis  calycis.  9.  Basis  fructus.  10.  Pyrena  segregata  a 
dorso.  11.  Eadem  a  ventre.  12.  Eadem  a  latere  aperta.  13.  Eadern  aperta,  embryone  integro,  cujus  cotyle¬ 
dones  igitur  a  latere  conspiciuntur.  14.  Eadem,  embryone  vacua.  i5.  Embryo,  situ,  qualis  in  pyrena  est. 
16.  Idem,  recurvata  radicula  et  explanatis  cotyledonibus.  O.  a. 


LXVI.  LAETIA  Loefl. 

POLYANDRIA  Monogynia  Linn.  Syst.  Sex.  Familia  :  BIXINEAE  Kunth. 

CHARACTER  DIFFERENTIALIS. 

Calyx  coloratus,  pentaphyllus ,  marcescens.  Petala  nulla  (aut  quinque?).  Sta¬ 
mina  numerosa.  Stylus  stigmate  capitato -sublobato.  Bacca  coriacea,  unilocularis , 
stylo  mucronata,  polysperma,  seminibus  in  placentis  tribus  parietalibus,  arillo  mem¬ 
branaceo  indutis. 

CHARACTER  NATURALIS. 

Calyx  hypogynus,  coloratus,  albus,  pentaphyllus;  foliolis  ovatis,  aestivatione  im¬ 
bricatis,  marcescens.  Corolla,  si  in  speciebus  veris  adsit,  hypogvna,  pentapetala. 
Stamina  hypogyna  ex  imo  calyce  sive,  si  malis,  e  toro  leviter  glanduloso,  nume¬ 
rosa,  pluriserialia,  aestivatione  erecta;  filamenta  filiformia,  longitudine  subaequalia, 
antherae  ovatae,  in  dorsi  basi  affixae,  biloculares,  locellis  subdistinctis  longitudina- 
liter  antice  medio  bivalvibus,  polline  minimo  farctis,  quod  passim  filis  tenuissimis 
quasi  caudatum  est.  Ovarium  ovatum,  uniloculare ,  multiovulatum ,  ovulis  lateraliter 
appensis,  in  stylum  breviusculum  continuum,  qui  stigmate  parvo  obiter  lobato  coro¬ 
natur.  Bacca  ovata  et  leviter  trigona,  stylo  persistente  mucronata,  coriacea,  extus 
transversim  rugulosa,  intus  trophospermiis  tribus  parietalibus  verticaliter  decurrenti- 

bus  aucta,  quibus  semina  plurima  subbifariam  disposita  adhaerent  gigartoidea,  arillo 
sacculiformi  membranaceo -subgelatinoso  complete  et  laxe  involuta.  Testa  crassius- 
cula,  basi  hilo  parvo  suborbiculari  exsculpta;  membrana  intep.na  vix  distincta.  Albu¬ 
men  magnum,  amygdalinum,  album.  Embryo  intrarius,  rectus,  erectus:  radicula 
conica  hilum  spectante;  cotyledonibus  suborbicularlbus  foliaceis  sibi  incumbentibus; 
plumula  inconspicua. 

Habitus:  Arbusculae  ligno  firmo  subtili  rigido,  valde  ramosae,  foliis  alternis, 
petiolatis,  integris,  pellucido -punctatis;  stipulis  petiolaribus  auctis;  floribus  albis  in 
racemis  pauperibus,  axillaribus  vel  terminalibus,  bracteolatis. 

Statio  et  Habitatio  :  in  Americae  tropicae  sylvis  et  dumetis  siccioribus. 


1.  LAETI  A  APETALA.  Tab.  CLXV. 

L.  foliis  ovato  -  oblongis  utrinque  obtusiusculis  adpresso  -serrulatis  glabris  supra 
nitidis ,  pedunculis  terminalibus  et  axillaribus  subtrifloris ,  floribus  apetalis. 

Laetia  apetala ,  Spec.  Pl.  ed.  fVilld .  II.  p.  iiG3.,  Jcicq.  Amer.  p.  167.  f.  108. 
Humb.  Kunth  Nov.  Gen.  et  Spec.  K.  p.  277.  Synops.  III.  p.  288. 

Arbuscula  decem  ad  yiginti  pedes  alta ,  trunco  erecto  crassitie  duorum  triumve  pollicum ,  su¬ 
perne  diviso  in  ramos  patentes,  ramulis  plurimis  instructos.  Ramuli  teretes,  subflexuosi ,  epidermide 
cinerascente,  cicatriculis  testaceis  notata,  glabra,  juniore  tenuissime  pubescente,  cortice  fusccsccnte,  lig¬ 
no  pallido  haud  ita  duro  levique.  Folia  in  superioribus  ramulis  sparsa,  petiolata,  patentia,  ovata 
aut  obovata ,  antice  plerumque  rotundata ,  rarius  breviter  acuminata  aut  retusa  ,  margine  incum¬ 
benti  -  et  acute  serrata,  versus  basin  plerumque  integerrima,  pyri  folia  quodammodo  referentia, 
sesquipollicem  longa,  pollicem  lata,  glabra,  nervo  medio  subtus  prominente  et  interdum  rubente, 
venis  primariis  subparallelis  evanidis,  secundariis  inter  illas  crebris ,  versus  lucem  spectata  punctis 
aut  lineolis  pellucidis  quasi  pertusa.  Petioli  tres  ad  quatuor  lineas  longi ,  lineares  ,  superne  canali¬ 
culati,  subtus  convexi,  glabri.  Stipulae  ad  basin  petiolorum  ovato -triangulares ,  concavae,  obtu- 
siusculae,  membranaceae,  aridae,  in  margine  tenuiores  et  subflavescentes  ,  deciduae,  raro  persisten¬ 
tes.  Gemmae  terminales  et  axillares,  conicae,  pcrulatae  ,  squamis  stipulas  referentibus.  Pedunculus 
hi-  quadri  -ad  sexflorus ,  terminalis  aut  interdum  axillaris,  unguem  vel  pollicem  longus,  teretiuscu- 
lus,  glaber.  Pedicelli  unguiculares  et  breviores,  filiformes,  nunc  omnes  ex  apice  pedunculi,  nunc  in 
pedunculo  racemoso  -  diviso  et  nonnulli  altiores.  Bracteae  oppositae,  ovato -acuminatae ,  concavae, 
scariosae ,  fuscescentes ,  stipulis  similes,  pedicellos  ad  basin  fulcientes.  Calyx  pentaphyllus,  aut  in¬ 
terdum  hexaphyllus,  foliolis  duobus  aut  tribus  exterioribus  majoribus  immediate  in  pedicellos  con¬ 
tinuis,  ovato  -  subrotundis  obtusis  cucullato  -  concavis  margine  tenuissime  ciliatis,  interiora  duo,  ra¬ 
rissime  tria,  paulo  minora  et  teneriora  in  aestivatione  omnino  obvolventibus,  albis,  subpatentibus. 
Corolla  nulla ,  nisi  ita  velis  appellare  foliola  calycis  interiora.  Stamina  imo  fundo  floris  s.  toro  levi- 

ter  glanduloso  inserta,  numerosa,  quinquaginta  usque  sexaginta  aut  immo  plura,  erecta,  in  alaba¬ 
stro  curvato -erecta,  non  vero  torta.  Filamenta  alba,  filiformia,  interdum  nonnulla  ima  basi  sub- 
cohaerentia.  Antiierae  subrotundae,  biloculares,  locellis  connectivo  distinctis,  antice  lateraliter  bi- 
valvibus,  polline  minuto  globoso  cicatricula  notato  farctis.  Ovarium  conicum,  uniloculare  ,  poly- 
spermum,  ovulis  placentis  parietalibus  subbifariam  affixis.  Stylus  unicus.  Stigma  capitatum,  obso¬ 
lete  trilobum.  Bacca  coriacea,  ovata,  stylo  acuto  coronata,  subsexsulca,  sulcis  in  quovis  latere 
receptaculi  seminum  extus  decurrentibus,  purpascens,  glabra,  basi  perianthio  marcescente  cincta  atque 
pedicelli  apice  incrassato  suffulta.  Semina  placentis  tribus  parietalibus  per  totam  baccae  longitudi¬ 
nem  decurrentibus  calloso -incrassatis  subbifariam  affixa,  recta,  singula  arillo  membranaceo  albo 
tenaci  ipsis  multum  ampliore  inclusa,  gigartoidea  aut  conica,  magnitudine  seminum  Vitis  viniferae 
minorum,  hili  cicatricula  in  basi  minuta,  epidermide  crassiuscula  pallide  fuscescente  tenuiter  scrobicu- 
lata,  atque  cryptas  oleiferas  flavescentes  irregulares  continente,  testa  fusca  laevigata.  Albumen  al¬ 
bum,  aequabile,  omnino  obvolvens  embryonem  rectum,  radicula  conica  acuta  longitudine  fere  aequante 
cotyledones  suborbiculares  incumbentes ,  plumula  inconspicua. 

Crescit  in  dumetis  et  inter  arbusta  sparsa ,  Taboleiro  dicta ,  juxta  fluvium  S.  F/'ancisci 
prope  Joazeiro ,  et  alibi  in  sylvis  aestu  aphyllis  in  mediterraneis  Provinciarum  Bahiensis , 
Pernambucanae  et  Piauliiensis.  Incolis  Pao  de  Pira 71  ha  dicitur. 

Florebat  et  fructus  habebat  mensibus  Aprili  et  Majo.  $ 

Explic.  Tah.  CLXV.  i.  Flos  hexaphyllus.  2.  Foliola  tria  exteriora  calycis,  cum  toro  leviter  glanduloso 
0.  a.  3.  Foliolum  calycis  interius,  magn.  nat.  et  aucta.  4-  Pistillum  cum  pluribus  staminibus  in  calyce  ad- 
stantibus  hujus  foliolis  exterioribus,  auctum.  5.  Stamen  et  6.  pollen  multo  magis  aucta.  7.  Pistillum  auctum 
8.  Bacca.  9.  Eadem  verticaliter  dissecta.  10.  Eadem  horizontaliter  dissecta.  n.  Pars  parietis  interni  baccae 
ut  trophosphermium  appareat.  O.  m.  nat.  12.  Semen  in  arillo,  cujus  vertex  apertus,  et  13.  semen  arillo  exem- 
tum,  ti Irumque  auctum.  14.  Semen  verticaliter  dissectum,  multo  magis  auctum.  Praeterea  conspicitur  ibidem 
folium  cum  punctis  pellucidis. 


LXVII.  MOOUILEA. 

Moquilea,  Couepia  et  Acioa  Aubl.  Char.  reformatus. 

rOLYADELPIIIA  s.  Monadelphia  POLYANDRIA  Linn.  Syst.  Sex.  Familia: 
CIIRYSOBALANEAE  R.  Bbown. 

CHARACTER  DIFFER ENTIALIS. 

Calyx  urceolatus,  limbo  quinquepartito.  Corolla  pentapetala  ,  subinaequalis. 
Stamina  e  summo  tubo  calycis  in  orbe  incompleto ,  basi  mono  -  aut  polyadelpha. 
Stylus  lateralis,  stigmate  simplici.  Bacca  lignosa,  cortice  rimoso,  monosperma, 
semine  amygdalino. 


LXVII.  MO9UILEA. 
CHARACTER  NATURALIS. 


Calyx  hypogynus,  monophyllus,  urceolatus,  tubo  compresso  aut  incurvo,  limbo 
inaequaliter  quinquepartito,  laciniis  ovatis,  lanceolatis  aut  sub  orbicularibus,  aestiva- 
tione  longitudinaliter  imbricatis.  Corolla  pentapetala,  e  calycis  fauce;  petala  subin- 
aequalia,  erecto  -  patentia ,  ovato -lanceolata ,  oblonga  aut  suborbicularia ,  breviter  un> 
guiculata.  cum  laciniis  calycis  alternantia,  erecto- patentia,  aestivatione  imbricata. 
Stamina  numero  varia,  duodecim,  viginti  ad  quadraginta,  tubo  calycino  subtiliter 
glanduloso  suboblique  adnata  neque  in  orbem  completum  disposita,  ideoque  plus  mi¬ 
nus  unilateralia;  filamenta  ima  basi  in  phalanges  cum  laciniis  calycinis  alternantes 
aut  in  ligulam  unilateralem  connata,  antice  libera,  aestivatione  complicata;  antherae 
parvae,  ovatae,  dorso  affixae,  erectae,  biloculares,  locellis  antice  medio  bivalvibus, 
polline  minimo,  globoso  aut  enormiter  elliptico.  Ovarium  calycis  tubo  sublateraliter 
applicitum,  uniloculare,  crista  tamen  e  vertice  decurrente  dissepimenti  medii  rudi¬ 
mentum  exhibens,  in  basi  biovulatum,  ovulis  erectis.  Stylus  lateraliter,  mediante 
annulo  glanduloso  calycis,  ovarii  basin  intrans,  longitudine  staminum,  stigmate  parum 
incrassato  vel  obsoleto  terminatus.  Bacca  lignosa,  dura,  exsucca,  globosa  aut  ovata, 
majuscula,  super  semen,  quod  abortu  alterius  ovuli  est  solitarium,  ampla,  e  trabecu¬ 
lis  fibrosis  conferruminata,  scabriuscula  et  tandem  irregulariter  rimosa,  intus  villo- 
siuscula.  Nucleus  basilaris,  erectus,  ovato -globosus  aut  oblongus,  amygdaloideus, 
testa  et  membrana  interna  tenuibus,  raphe  umbilicali  a  basi  ad  verticem  adscen- 
dente  ibique  ramoso -expansa  notatus;  radicula  minima  basilari  inter  cotyledones 
hinc  planas  sibique  incumbentes  inde  convexas  recondita;  plumula  inconspicua. 

Habitus:  Arbores  pulchre  frondosae,  ligno  subtili  firmo;  foliis  alternis,  petio- 
latis,  integris,  duriusculis,  venis  intra  marginem  combinatis  costatis;  stipulis  geminis 
petiolaribus ;  gemmis  aliis  foliiferis,  aliis  axillaribus  floriferis;  floribus  racemosis 
bracteatis. 

Statio  et  Habitatio:  in  sylvis  primaevis,  locis  haud  multum  super  Oceanum 
elevatis,  Americae  aequatorialis. 


I.  MOQUILEA  CANOMENSIS.  f  Tab.  CLXVI. 

M.  ramulis  junioribus  foliisque  oblongis  acutis  subtus,  gemmis  et  racemis  ferru¬ 
gineo -hirsutis,  calycis  laciniis  acutis,  baccis  subglobosis. 

Arbor  viginti  ad  triginta  pedes  alta,  et  forte  major,  ligno  subrubente.  Rami  patentes,  tere¬ 
tes,  cortice  crassiusculo ,  cinereo  -  castaneo ,  longitudinaliter  rimis  aperto,  dense  ramulosi.  Ramuli 
juniores  ubique  ferrugineo -hirsuti,  pilis  patentibus ,  lineam  et  quod  excedit  longis,  sub  lente  compo- 

sita  subulatis.  Folia  alterna  ,  petiolis  teretiusculis  superne  canaliculatis  semiunguicularibus  et  fer¬ 
rugineo- hirsutis  suffulta,  oblonga,  basi  contracta,  apice  acumine  brevi  acuto,  quatuor  ad  septem 
pollices  longa,  duos  et  quod  excedit  lata,  crassiuscula  ,  firma,  superne  nitide  viridia  glabra,  prae¬ 
ter  imam  basin  nervi  e  petiolo  prodeuntis  uti  hic  hirsutam,  inferne  pallidiora,  subglaucescentia  , 
in  nervo  venisque  suboppositis  et  in  venulis  inter  venas  reticulatis  prominentibus  ferrugineo -pi¬ 
losa.  Stipulae  ad  basin  petiolorum  geminae,  oppositae,  subulatae,  quatuor  ad  sex  lineas  longae, 
extus  ferrugineo  -  hirsutae  ,  intus  glabriusculae ,  fuscescentes.  Gemmae  constant  squamulis  ovatis  ob¬ 
tusis  membranaceis  distiche  imbricatis,  extus  ferrugineo -hirsutis,  infra  ramulos  innovantes  racemos¬ 
que  persistentibus.  Racemi  in  ramis  ramulisque  axillares  vel  terminales ,  penduli ,  simplices ,  sesqui- 
ad  tripollicares,  flores  quindecim,  viginti  aut  plures  colligentes,  ob  persistentes  gemmarum  squamas 
nonnullas  ovato  -  oblongas  concavas  et  bracteas  ternas  pro  quovis  flore,  unam  scilicet  exterio¬ 
rem  ,  squamam  gemmae  aemulantem ,  et  duas  interiores  oppositas  ,  stipulas  simulantes ,  quasi  juli- 
formes.  Calyx  extus  totus  ferrugineo -hirsutus  5  tubus  compressus,  sursum  parum  dilatatus  et  in¬ 
tus  item  ferrugineo  -  pilosus ,  limbus  parum  obliquus,  in  lacinias  inaequales  ovatas  acutas  sectus, 
quarum  duae  minores  in  latere ,  cui  ovarium  adnascitur.  Petala  calycis  laciniis  circiter  duplo  lon¬ 
giora  ,  magnitudine  fere  aequalia,  lato  - lanceolata ,  acutiuscula  ,  erecto -patentia,  directione  inaequali. 
Stamina  numero  quadraginta,  in  summo  tubo  calycis  orbem  constituentia  haud  completum  atque 
in  latere  ovarii  apertum;  filamenta  ima  basi  in  phalanges  quatuor  compressas  connata,  superne 
libera,  subulata,  alba;  Aniherae  parvulae,  dilute  flavescentes.  Ovarium  compressiusculo- ovatum  , 
acutum,  pilis  ferrugineis  erectis  hirsutum.  Ovula  bina  e  basi  ovarii  erecta,  elliptica,  quorum  unum 
abortiens  in  fructu  maturo  magnitudine  seminis  Ervi  lentis  ad  maturi  latus  deflectitur.  Stylus  ova¬ 
rio  ope  annuli  minuti  glandulosi  nexus ,  subulatus  ,  a  basi  ad  medium  pilis  ferrugineis  patentibus 
adspersus  ,  superne  glaber  ,  terminatus  stigmate  indistincto  aut  parum  incrassato.  Bacca  magnitu¬ 
dine  pomi  minoris,  globosa,  acuta,  dura,  epidermide  molliter  pubescenti  testaceo  -  grisea ,  et  cor¬ 
tice  fusco  rimis  irregularibus  flexuosis  hiantibus,  intus  tenuiter  villosa,  sutura  perpendiculari  calva 
notata,  nucleum  subglobosum  e  basi  erectum  laxe  continens.  Testa  tenuis,  membranacea,  alba. 
Membrana  interna  cum  testa  arcte  cohaerens,  at  dissolvenda,  notata  fascia  vasorum  a  basi  ad  ver¬ 
ticem  surgente  ibique  radiatim  expansa.  Cotyledones  carnosae,  amygdalinae,  albae,  simiis  gratae; 
radicula  minuta  ,  conica  ,  basilaris. 

Crescit  in  sabulosis  depressis  ad  ripam  lacus  Canomensis  in  Provincia  Paraensi. 
Florebat  et  fructus  habebat  mense  Aprili.  1j 

Explic.  Tab.  CLXVI.  1.  Calyx  clausus  cum  bracteis  interioribus  m.  11.  2.  Limbus  calycis  ex  alabastro, 

cum  petalis  nondum  evolutis.  3.  Flos  ex  alabastro,  decerptis  petalis.  t\.  Phalanx  staminum  ex  alabastro,  aesti- 
vatione  complicata.  5.  Flos  sub  anthesi.  6.  7.  Stamen  ab  utraque  facie.  Omnia  m.  a.  8.  Pollen,  valde  auctum. 
9.  Calyx  cum  duabus  bracteis,  annullum  subtiliter  glandulosum  monstrans,  cui  stylus  inseritur.  10.  Pistillum. 
11.  Ovarium  verticaliter  dissectum.  O.  m.  a.  12.  Bacca.  i3.  Eadem  horizontaliter  dissecta,  iq.  Semen.  15.  Gem¬ 
ma  florifera  et  16.  ejusdem  squama  exterior.  17.  Bractea  floris  exterior  e  gemma  m.  n.  18.  Calyx  cum  brac¬ 
teis  interioribus  e  gemma  m.  n.  et  19.  idem  auctus. 

LXVIII.  MARIALYAEA.  t 

Marialva  Vand.  Tovomita  Aubl.  Beauharnoisia  Ruiz  et  Pav. 

Char.  reformatus. 

POLYG/VMIA  Monoecia  s.  POLYANDRIA  Tetragynia  Ltnn.  Syst.  Sex. 
Familia:  GUTTIFERAE  Juss. 

CHARACTER  DIFFER  ENTIALIS. 

Calyx  diphyllus.  Corolla  tetrapetala.  Stamina  numerosa,  filamentis  complana¬ 
tis,  antherarum  adnatarum  locellis  subremotis  lateraliter  dehiscentibus.  Stigmata 
quatuor  sessilia  aut  pedicellata.  Capsula  subbaccata,  quadrivalvis ,  quadrilocularis , 
seminibus  solitariis  arillatis  receptaculo  quadrialato  affixis. 

CHARACTER  NATURALIS. 

Flores  alii  masculi  alii  hermaphroditi  in  iisdem  (vel  in  diversis?)  individuis.  Calyx 
hypogynus,  diphyllus,  foliolis  crassiusculo -membranaceis  oblongis  concavis,  aestivatione 
subvalvata,  persistentibus.  Corolla  hypogyna,  tetrapetala,  regularis,  patens.  Petala 
oblongo-lanceolata  vel  subovata,  e  fundo  calycis  in  floribus  masculis  quam  in  foemineis 
minus  incrassato,  aestivatione  imbricata,  infra  fructum  marcida  subpersistentia.  Mascu¬ 
lis  stamina  vigintiquinque  ad  quinquaginta  e  fundo  floris  in  nonnullis  seriebus ,  longitu¬ 
dine  subaequalia,  aestivatione  erecta  et  dense  compacta.  Filamenta  compressa.  An- 
therae  apicibus  filamentorum  adnatae  ;  locellis  parvis  inferne  distantibus ,  lateraliter  me¬ 
dio  bivalvibus,  polline  minutissimo  globoso  farctis.  Hermaphroditis  stamina  similia, 
subpersistentia.  Pistillum  in  medio  staminum  e  fundo  floris  incrassato;  ovarium 
ovato  -  oblongum,  subtetragonum ,  vertice  coronatum  stigmatibus  quatuor,  aut  hemis¬ 
phaericis  sessilibus  et  quasi  unicum  cruciatum  constituentibus,  aut  stylis  brevibus  erecto- 
patentibus  insidentibus.  Capsula  flore  et  staminibus  persistentibus  in  basi  cincta,  ob- 
ovata  aut  pyriformis,  stigmatibus  coronata,  subbaccata  ob  seminum  arillum  et  recep¬ 
taculum  subcarnosum,  quadrilocularis,  quadrivalvis.  Valvulae  coriaceae,  tandem  e 
vertice  ad  basin  usque  dehiscentes  et  revolutae,  singulae  stigmate  singulo  persistente. 
Receptaculum  seminum  centrale  completum,  quadrialatum ,  medio  subcoriaceum ,  alis 
membranaceis  et  submucosis,  decolorans,  ad  valvularum  margines  pertingens  iisque 
revolutis  persistens ,  in  singulo  loculo  fovens  semen  unicum,  ipsi  in  angulo  centro  hilo 
lineari -oblongo  verticali  adnatum ,  erectum,  oblongum,  dorso  convexum ,  ventre  sub- 

bifaciale,  arillatum  ,  arillo  completo  membranaceo  flavo.  Testa  firmula,  chartacea,  ni¬ 
tida  ,  venis  ramosis  notata ,  quae  inter  ipsam  et  internam  membranam  inde  ab  hilo 
decurrunt  vario  modo  ramosae  ;  membrana  interna  cum  testa  arctissime  connata. 
Nucleus  e  membranis  integer  solubilis,  carnosus,  vulneratus  succum  flavum  plorans , 
cotyledonibus  omnino  coalitis  pseudomonocotyledoneus,  radicula  parva  lineari- oblonga 
infera  intraria  parum  distincta. 

Habitus:  Arbores  e  minoribus  et  saepe  frutices,  ramulis  inferne  nudis  et  lapsu 
foliorum  cicatrisatis ,  superne  dense  foliosis,  succo  resinoso  flavicante  vel  rubro  tur¬ 
gentes.  Folia  opposita,  petiolata,  integerrima,  nitida,  venis  excurrentibus  subparal- 
lelis,  glabra.  Gemmae  terminales,  nudae.  Flores  in  racemis  paucifloris,  pedunculo 
bracteis  oppositis  munito,  albi.  Fructus  penduli  vel  nutantes.  Receptaculum  semi¬ 
num  colore  pulchre  violaceo. 

Statio  et  Habitatio  :  Species  quatuor  notae  in  sylvis  Amcricae  tropicae 
degunt. 

1.  MARIALVAEA  BRASILIENSIS.  f  Tab.  CLXVII. 

M.  foliis  lato -lanceolatis  utrinque  acutis,  petalis  obtusis,  capsulis  stylis  distinctis 
coronatis. 

Frutex  sex  ad  octo  pedes  altus,  trunco  basi  nonnullos  pollices  crasso,  sursum  ramosissimo, 
ligno  roseo -rubente.  R.ami  teretes,  ad  divisiones  incrassati,  cortice  fusco,  epidermide  laevigata  ob¬ 
scure  cinerascente  tandem  cicatriculis  longitudinaliter  apertis  insignita  ,  valde  divisi.  Ramuli  sub 
angulo  acuto  exeuntes,  subdicliotomi ,  teretes,  glabri,  virescentes,  ultimi  lapsu  foliorum  cicatricibus 
transversis  valde  prominentibus  unam  ad  quatuor  lineas  distantibus  notati.  Folia  in  ramulorum 
apice  congesta,  erecto  -  patentia ,  opposita,  petiolata,  petiolis  semiteretibus  superne  tenuiter  canali¬ 
culatis  ima  basi  confluentibus ,  unam  ad  quatuor  lineas  longis  ,  lato  -  lanceolata ,  sesquipollicem  et 
duos  longa,  sex  ad  decem  lineas  lata,  membranacea,  nitide  viridia,  juniora  interdum  roseo -pur¬ 
purascentia,  nervo  medio  subtus  prominente  purpurascente ,  venis  ad  marginem  extenuatum  subtili¬ 
ter  album  usque  excurrentibus  subsimplicibus.  Flores  bini,  terni  aut  quaterni,  raro  plures  in  ra¬ 
mulis  terminales ,  nutantes.  Pedunculus  communis  circiter  duas  ad  quatuor  lineas  longus ,  subtetra- 
gonus,  glaber,  viridis,  partiales  emittens  nunc  simplices  nunc  bifidos  filiformes.  Bracteae  duae 
oppositae,  ovatae,  obtusiusculae ,  concavae ,  patentes  in  pedunculi  communis  medio,  et  aliae  duae  mi¬ 
nores  fere  ad  basin  cujusvis  partialis ,  qui  sursum  continuus  abit  in  calycem.  Calyx  membrana¬ 
ceus  ,  flavescenti- viridis  ,  glaber,  foliolis  oblongis  obtusis  concavis,  quorum  alterum  alterius  margini 
incumbit ,  in  principio  minus  alte  a  se  invicem  distinctis  ,  postea  ad  basin  usque  divisis  atque  sub 
fructificatione  revolutis.  Petala  quatuor  obovato- oblonga,  obtusa,  concava,  sibi  cucullato- imbricata, 
tandem  patentia,  alba,  marcescentia  colorem  violaceum  induentia.  Masculis:  stamina  circiter  quin¬ 
quaginta,  sesquilineam  longa,  alba;  filamenta  complanata;  anthf.rae  omni  dorso  adnatae,  parvae, 

paulo  quam  filamenta  latiores,  locellis  versus  basia  distantibus,  longitudinaliter  medio  bivalvibus  • 
tollen  minutissimum,  album.  Foemineis:  stamina  uti  in  masculis.  Ovarium  stamina  vix  superans, 
ovato  -  oblongum ,  glabrum,  vertice  in  stvlos  quatuor  perbreves  abiens,  quos  stigmata  depresso- 
globosa  minuta  coronant.  Capsula  in  quovis  pedunculo  communi  ut  plurimum  unica  maturescens, 
nutans ,  basi  stipata  plerumque  filamentorum  residuis  et  interdum  quoque  calyce  et  corolla ,  pollicem 
et  quod  excedit  longa,  ovato -oblonga ,  subtetragona,  faciebus  convexis,  stylis  persistentibus  et  nonni¬ 
hil  excrescentibus  coronata,  castaneo  fusca,  glabra,  saepe  resinam  flavam  colorantem  plorans. 
Valvulae  sub  dehiscentia  recto -patentes  aut  omnino  revolutae,  coriaceae,  intus  colore  pulcherrime 
violaceo  pictae  ibique  submucosae,  glabrae,  nitidae.  Receptaculum  ejusdem  coloris  et  in  superficie 
subgelatinosum,  alarum  tenuium  margine  integerrimo  valvularum  margines  attingens.  Semen  in  quo¬ 
vis  loculo  unicum,  versus  basin  receptaculi  hilo  lineari -oblongo  affixum,  totum  involutum  arillo 
laxo  pulchre  flavo,  e  membrana  subcarnosa  reticulato  -  venosa  constante,  hilo  circumcirca  adnato,  sin¬ 
gulum  quatuor  ad  sex  lineas  longum,  dorso  leviter  convexum,  ventre  bifaciale ,  faciebus  sub  angulo 
obtusissimo  convenientibus.  Testa  chartacea,  firmula ,  olivaceo  -  fusca ,  cum  membrana  interna  arctis¬ 
sime  connata,  viti  haec  e  cellulis  subpentagonis  cum  interstitiis  (quasi  ductibus  intercellularibus)  am¬ 
plis  composita  ,  variegata  venis  purpurascentibus  inter  ipsam  et  membranam  internam  decurrentibus 
in  facie  seminis  ventrali  circa  hilum  oriundis  indeque  super  totum  semen  dendroideo -expansis. 
Nucleus  a  tunicis  separabilis,  vulneratus  resinae  flavae  guttulas  lacrymans,  carnosus,  albo -virens, 
cotyledonibus  duabus  magnis  ellipticis  inter  se  et  cum  radicula,  quae  inter  ipsas  parum  conspicua 
versus  basin  locata  est,  conferruminatis. 

Crescit  in  sylvis  primaevis  ad  ripam  flaviorum  Itahype  et  da  Caxocira  dictorum  ,  prope 
S.  Petrum  de  Alcantara  et  alibi  in  Provinciae  Bahiensis  mediterraneis  ,  e.  g.  ad  Joazeiro. 

Florebat  Decembri.  Fructus  habebat  Aprili,  fi 

Explic.  Tal>.  CLXVII.  i.  Calyx  apertus.  2.  Flos  masculus  apertus,  m.  n.  3.  Calyx  apertus,  corollam 
clausam  monstrans.  4-  Petalum.  5.  Staminum  complexus  in  calyce.  6.  Stamen  ab  utraque  facie.  O.  m.  a. 
7.  Pollen  magis  auctum.  8-  Floris  hermaphroditi  torus  cum  staminibus  pistillum  circumstantibus.  9.  Fructus. 
10.  Idem,  valvula  una  capsulae  reflexa  et  exemto  semine,  ut  receptaculum  centrale  appareat.  11.  Capsula,  re¬ 
volutis  omnibus  valvulis  et  erecto  receptaculo.  12.  Capsula,  resecta  valvula,  semen  monstrans  in  arillo,  cujus 
apex  discissus  est.  i3.  Semen. 

Hujus  generis,  praeter  descriptam,  in  Brasilia  observavimus  duas  sequentes. 

2.  M.  gujanensis  ,  foliis  ovato- oblongis  breviter  et  obtusiuscule  acuminatis,  petalis  acutiuscu- 
lis ,  stigmatibus  in  ovario  capsulaque  sessilibus. 

Tovomita  gujanensis,  Aabl.  II.  p.  956.  t.  363.  Marialva ,  Vand.  in  Bom.  Script.  Ius. 
p.  118.  t.  8 .  f.  6.  De  Cand.  Prodr.  I.  p.  560. 

Crescit  in  umbrosis  montanis  ad  montium  tractum ,  qui  Serra  dos  Orgdos  dicitur ,  alibi 
in  Provinciis  Sebastianop  olit  ana  ac  Bahiensi  super  montes  Serra  do  Mar ,  et  in  Provincia 
Minas  Geraes. 

t 

Floret  Augusto ,  fructificat  Octobri,  fi 

Explic.  Tai).  CLXVII.  14.  Semen  a  ventre.  15.  Idem  a  dorso,  detracta  testa.  16.  Idem,  medio  dissectum, 
guttas  flavas  plorans.  O.  m.  n.  17.  Pars  arilli ,  sub  lente  visa.  18.  Pars  testae  sub  lente  visa.  19.  Pars  te¬ 
stae  sub  lente  composita  visa,  ut  cellularum  fabrica  appareat. 

In  hac  specie  stamina  exteriora  saepe  decurtata  et  abortiva  observantur* 

3.  M.  fructipendula,  foliis  oblongis  acute  et  breviter  acuminatis,  petalis  acutis,  capsulis  sty¬ 
lis  distinctis  coronatis. 

Marialva  fructipendula ,  De  Cand.  I.  c.  Beauhanioisia  fructipendula,  Fiuiz  et  Pav.  Ann. 
du  Mus.  XI.  p.  71.  t.  Q. 

In  sylvis  primaevis  Provinciae  Rio  Negro.  fi 

OBSERVATIO.  Quoad  hujus  generis  sexum  nondum  omnia  liquent  atque  aliis  observatoribus 
eruendum  relinquimus ,  anne  omnes  species  ad  Polygamiam  Monoeciam  anne  ad  Dioeciam  rite  de¬ 
beant  referri,  anne  hac  ratione  singulae  species  inter  se  differant  ncc  ne,  demum  anne  abortu  po¬ 
tius  nonnulli  flores  pistillum  amittant  ideoque  genus  inter  hermaphrodita  enumerandum. 


LXIX.  LEONIA.  Ruiz  et  Pav. 

PENTANDRIA  Monogynia  Linn.  Syst.  Sex.  Familia:  MYRSINEAE 
R.  Brown. 

CIIAPiACTER  DIFFERENTIALIS. 

I 

Calyx  quinquelobus.  Corolla  rotato -subcampanulata,  quinquepartita.  Stamina 
quinque;  filamenta  connata  in  tubum  pentagonum  pistillum  includentem;  antherae 
didymae,  biloculares,  dehiscentia  transversa  quadrivalves.  Stylus  stigmate  simplici 
conico.  Bacca  corticosa,  unilocularis ,  seminibus  pluribus  oblongis,  placentatione  pa¬ 
rietali,  in  pulpa  nidulantibus. 

CHARACTER  NATURALIS. 

Calyx  hypogynus,  monophyllus,  quinquelobus,  lobis  transverse  oblongis,  aesti- 
vatione  imbricatis.  Cop.olla  hypogyna,  monopetala,  rotata,  leviter  campanulata,  ad 
basin  usque  quinquepartita,  laciniis  obovatis  erecto  -  patentibus ,  aestivatione  subob- 
lique  unilateraliter  imbricatis  seu  convolutis.  Stamina  quinque;  filamenta  connata  in 
tubum  perbrevem  pentagonum ,  corollae  fundum  occupantem ,  cujus  anguli  cum  pe¬ 
talis  alternant,  intus  cavum  atque  pistillum  includentem,  versus  verticem  parum  con¬ 
tractum  atque  fulcientem  antheras  quinque  semiimmersas,  immobiles,  globoso- didy- 
mas,  biloculares,  dissepimento  longitudinali  quasi  incompleto,  i.  e.  a  basi  vix  ad  ver¬ 
ticem  antherae  pertingente  ,  transversim  dehiscentes  atque  ideo  sub  anthesi  quasi 
quadrivalvis ,  polline  repletas  minutissimo  globoso  diaphano ,  non  coalescente.  Pistil¬ 
lum  totum  fere  tubo  stamineo  reconditum  ,  stigmate  solummodo  per  ejus  apicem 
emisso ,  obtuso  conico ,  vix  distincto  a  stylo  brevi ,  qui  in  ovarium  obovatum  conti¬ 
nuus  transit.  Ovula  in  ovario  uniloculari  plurima,  placentis  parietalibus  tribus  aut 

plerumque  quinque  affixa,  numerosa,  quorum  plurima,  uti  videtur,  semper  abortiva. 
Bacca  subglobosa  aut  ovata,  magna,  unilocularis ,  polysperma.  Semina  oblonga  aut 
obovata,  pulpa  involuta,  in  trophospermis  parietalibus  quinque  aut  paucioribus  verti¬ 
calibus.  Testa  dura,  fere  lignea,  vasis  venosis  superducta,  in  apice  cotyledoneo 
deraso -scabra.  Membrana  intep.na  tenuis.  Nucleus  testae  conformis.  Albumen  car¬ 
nosum,  oleosum.  Embryo  intrarius,  homotropus,  axilis;  radicula  cylindrica,  hilum 
spectante,  cotyledonibus  foliaceis  nervosis;  plumula  inconspicua. 

Habitus:  Arbores  foliis  alternis,  breviter  petiolatis,  integris,  pellucido -punctatis, 
glabris;  floribus  ochroleucis,  compage  molli  subgelatinosa ,  glanduloso -punctatis,  in 
racemis  aut  cymis  axillaribus. 

Statio  et  Habitatio  :  in  sylvis  primaevis  udiusculis  Brasiliae  et  Peruviae  sub 
ipso  Aequatore  sitis. 

Observatio:  Jam  impressis  nostrarum  specierum  tabulis,  nomine  Steudeliae  , 
in  honorem  E.  Steudel,  Med.  Doctoris  apud  Esslingenses  practici,  variis  de  amabili 
scientia  scriptis  benemeriti,  nobis  innotuit,  comparatis  speciminibus  in  ditissimo  her¬ 
bario  Lambertiano  asservatis,  Leoniam  Pv.  et  Pav. ,  auctoritate  ili.  Jussieu  a  complu¬ 
ribus  Botanicis  ad  Theophrastam  relatam  distinctum  genus  sistere  cum  Steudelia 
nostra  synonymon,  qua  re  commoti  antiquius  nomen  restauramus  et  benevolos  lecto¬ 
res,  ut  duplex  nomen  in  opere  nostro  occurens  excusent  rogamus. 


1.  LEONIA  RACEMOSA.  Tab.  CLXVIII.  (STEUDELIA.)  et  Tab.  CC.  Fig.  4. 

L.  foliis  oblongis  breviter  et  acute  acuminatis,  florum  racemis  nutantibus. 
Leonia  giycycarpa ,  Ruiz  et  Pav.  Flora  Per.  et  Chii.  II.  p.  69.  t.  222. 

Arbor  quadraginta  -  peclalis  ,  trunco  erecto,  ad  basin  diametro  pedem  aequante ,  inferne  diviso 
in  ramos  laxos  patentes  vel  deflexos.  Ramuli  teretes  ,  epidermide  glabra  laevigata  albo  -  pallida  et 
versus  apices  viridi  obducti.  Folia  petiolata ,  petiolis  unguicularibus  et  semiunguicularibus ,  semi- 
teretibus  ,  superne  leviter  canaliculato  -  planis  ,  alterna,  distantia  pollicari  et  bipollicari  disposita, 
oblonga ,  quatuor  pollices  ad  spithamam ,  immo  fere  pedem  longa ,  medio  quatuor  ad  quinque  pol¬ 
lices  lata ,  apice  breviter  et  acute  acuminata ,  passim  obiter  repanda  et  denticulata ,  membranacea , 
laete  viridia,  utrinque  glabra,  nervo  medio  venisque  intra  marginem  combinatis  subparallelis  pro¬ 
minentibus  ,  in  punctis  irregularibus  glandulosis  pellucida.  Gemmae  nudae ,  terminales  ,  foliis  con¬ 
volutis.  Flores  in  racemis  compositis,  tres  ad  duodecim  pollices  longis,  lateralibus,  rameis,  ple¬ 
rumque  binis  ternisve  aggregatis,  pendulis.  Pedunculus  communis  teres,  parum  flexuosus,  sub 

lente  subtilissime  pubescens.  Pedunculi  partiales  trium  ad  quinque  linearum  distantia  positi ,  pa¬ 
tentes,  nonnullas  lineas  longi,  basi  bractea  parva  semiamplexicauli  membranacea  pallida  transverse 
ovata  acuta  suffulti,  bi-ad  quinqueflori.  Pedicelli  brevissimi,  simili  bracteola  at  minori  instructi 
atque  tenuissime  pubescentes.  Calyx  sub  bona  lente  puberulus ,  haemisphaericus ,  laciniis  transverse 
oblongis  ad  margines  extenuatis  et  flavescenti- viridibus.  Corolla  diametro  circiter  trium  quatuorve 
linearum,  carnosiuscula ,  ochroleuco  -  flavescens  ,  glandulis  minimis  fuscidulo  -  rufis  passim  adspersa  , 
ad  basin  usque  quinquepartita ,  laciniis  oblongis ,  obtusis ,  basi  attenuatis  ,  erecto  -  patentibus ,  non¬ 
nihil  concavis.  Staminum  tubus  brevis ,  imum  corollae  fundum  occupans ,  crassiusculus ,'  albidus  , 
pentagonus ,  apice  planiusculus ,  intra  marginem  in  quinque  convexitates  subtiles  (quasi  antherarum 
connectiva)  elevatus,  quibus  antiierae  pallide  flavae,  semiglobosae ,  transverse  oblongae  atque  di- 
dymae  sunt  immersae.  Valvulae  harum  superiores  sunt  latiores  inferioribus  atque  probe  apertae 
cristam  elevatam  per  singulas  antheras  a  floris  centro  ad  peripheriam  decurrentem  monstrant ,  quae 
dissepimentum  illarum  quasi  subincomplctum  sistit.  Pollen  minutissimum  ,  globosum ,  diaphanum. 
Pistillum  maxima  parte  stamineo  tubo  inclusum,  glabrum,  flavescenti -viride.  Ovarium  ovato -globo¬ 
sum,  in  stylum  brevem  conicum  abiens ,  quem  stigma  coronat  conicum,  ex  ejus  vertice  plano  erectum. 
Bacca  in  pedunculis  et  pedicellis  tunc  elongatis  et  incrassatis  globosa,  vertice  acutiuscula ,  immatura 
calyce  et  petalis  emarcidis  a  basi  fulta ,  matura  magnitudine  fructus  Amygdali  persicae ,  lutescens , 
aspera,  epidermide  areolatim  lacera,  carne  molli  albida  subgelatinoso- viscosa ,  in  trophospermiis 
parietalibus  ternis  vel  quinis  tandem  impressis  semina  sex  ad  decem  magnitudine  et  forma  nucis 
Avellanae,  nidulantia  intra  pulpam  viscosam  continens.  Testa  dura,  firma,  fere  lignea,  sed  tenuis 
tamen ,  helvola ,  subpellucida ,  in  apice  cotyledoneo  area  extus  scabriuscula  intus  incrassata  et  ob¬ 
scuriore  notata,  extus  superducta  vasis  ramosis  fuscis  a  basi  versus  aream  expansis.  Membrana  in¬ 
terna  tenuis,  e  cellulis  angulatis  facta  atque  versus  apicem  cotyledoneum  incrassata.  Nucleus  se¬ 
mini  conformis,  edulis.  Aleumen  album,  carnosum,  oleosum,  involvens  embryonem  intrarium  ,  ho- 

motropum ,  axilem ,  semine  parum  breviorem.  Piadicula  cylindrica,  crassiuscula ;  cotyledones 
magnae ,  carnosae  ,  dorso  leviter  convexae ,  ventre  planae ,  trinerves  5  plumula  inconspicua. 

Crescit  in  Brasiliae  sylvis  fluvio  Amazonum  conterminis  ad  Serpa  ,  Villam  Provin¬ 
ciae  fluvii  nigri. 

Florebat  et  fructus  immaturos  habebat  mensibus  Septembri  et  Octobri. 

Explic.  Tab.  CLXVIII.  1.  Alabastrum.  2.  Calyx.  3.  Corolla  explanata.  4.  Tubus  stamineus,  cum  trans¬ 
misso  stigmate,  antheris  clausis.  5.  Vertex  tubi  staminei,  antheris  apertis.  6.  Pollen.  7.  Pistillum.  O.  magn. 
auct.  8.  Bacca  immatura.  9.  Eadem  horizontaliter  dissecta,  m.  n.  Tab.  CC.  Fig.  Ifr .  1.  Fructus  a  vertice 
2.  Idem  a  basi.  3.  Ejusdem  pars  basilaris,  cum  trophospermii  parte.  4-  5-  Semen  ab  utroque  latere.  6.  Ejus¬ 
dem  testae  pars ,  cum  areola  intus  visibili  in  apice  radiculari.  7.  Nucleus  transverse  sectus,  abscissa  una  cotyle¬ 
done.  8-  Idem  transverse  dissectus ,  ut  utraque  cotyledon  appareat.  9.  Embryo  ex  albumine  depromptus. 

ADNOTATIO.  Cei.  Ruiz  et  Pavon  ,  observante  cl.  Tafalla,  hanc  speciem  polygamo  -  dioicam 
esse  suspicantur  ,  quod  ulterioribus  observationibus  eruendum  relinquimus. 

2.  LEONIA  CYMOSA,  f  Tab.  CLXIX.  (STEUDELIA.) 

L.  foliis  oblongis  utrinque  acuminatis,  florum  cymis  bifidis  erectis. 

Arbor  decem  ad  quindecim  pedes  alta ,  ramis  pluribus  densis  patentibus ,  ramulis  teretibus 
epidermide  cinereo -fusca  laevigata  aut  verruculis  parvis  albis  obsita.  Folia  alternatim  sparsa,  ver¬ 
sus  ramulorum  apices  frequentiora ,  petiolis  brevibus  semiteretibus  ,  superne  lato  -  canaliculatis  affi¬ 
xa  atque  in  hos  acute  decurrentia  ,  oblonga  ,  acumine  breviusculo  obtuso ,  margine  passim  et  obi¬ 
ter  repando -serrata ,  serraturis  glandula  parva  dentatis,  quatuor  ad  sex  pollices  longa,  sesquipolli- 
cem  vel  ultra  duos  pollices  lata ,  glabra  ,  laete  viridia ,  subtus  parum  pallidiora ,  nervo  medio  et 
venis  nonnullas  lineas  intra  marginem  combinatis  prominentibus  et  subflavescentibus  ,  punctis  irre¬ 
gularibus  quam  in  praecedente  specie  frequentioribus  pellucidis.  Flores  in  cymis  bifidis  axillaribus  , 
quam  folia  multoties  brevioribus,  paulo  minores,  quam  L.  racemosae.  Pedunculus  communis  te¬ 
res,  nunc  brevissimus,  nunc  unguicularis,  erecto -patens,  basi  bracteis  nonnullis  ovato -triangulari¬ 
bus  viridibus,  margine  albis,  adpressis  munitus,  apice  bifidus,  cruribus  patentibus,  quorum  singu¬ 
lum  flores  ternos  ad  senos  in  racemulum  collectos  sustinet.  Bracteolae  ad  divisiones  ,  bracteis  de¬ 
scriptis  similes.  Calyx  laciniis  rotundatis,  margine  albis,  quarum  duae  interiores.  Corolla  dia¬ 
metro  trium  linearum,  pallide  ochroleuco  -  flava  ,  petalis  lineari  -  oblongis  rotundatis.  Staminum  tubus 
minutus  ,  cylindricus ,  pallide  flavus ,  structura  antherarum  ,  qualem  in  praecedente  specie  descri¬ 
psimus.  Ovarium  ovato- cylindricum  ,  tubo  totum  inclusum.  Stylus  acutus,  in  stigma  simplex  al¬ 
bum  attenuatus.  Bacca  globosa,  vertice  acutiuscula,  magnitudine  fere  nucis  Juglandis  regiae , 
coriaceo  -  carnosa ,  tandem  mollis,  fovens  semina  in  receptaculis  parietalibus  verticaliter  decurrenti¬ 
bus,  aliquot,  dorso  convexa  ventre  planiora,  pulpa  molli  involuta,  testa  fusca,  membranacea, 
firmula. 

Crescit  in  sylvis  primaevis  ad  Ega ,  Villam  Provinciae  Rio  Negro. 

Florebat  et  fructus  habebat  mense  Decembri,  fi 

Explic.  Tal>.  CLXIX.  i.  Flos.  2.  Calyx.  3.  Tubus  stamineus  auctus  cum  pistillo.  4-  Ejusdem  pars, 
a  latere.  5.  Anthera  separata.  Omn.  magn.  vario  modo  aucta.  6.  Vertex  genitalium.  7.  Idem ,  magis  auctus. 
8.  Bacca.  9.  Eadem  horizontaliter  dissecta.  10.  Semen.  11.  Idem,  derasa  pulpa.  12.  Idem  medio  dissectum. 

OBSERVATIO.  Myrsinearum  ordo ,  qualis  egregiis  B.  Brown  studiis  est  circumscriptus  , 
characterum  limites  sibi  postulat  ulterius  proferendos.  Quodsi  enim ,  praeeunte  egregio  illo  natu¬ 
rae  scrutatore  ,  totum  ordinem  in  quinque  tribus  dispescimus,  Myrsinen ,  Ardisiam  elBladhiam  in 
prima,  Embeliam  et  Otheram  in  secunda,  in  tertia  Aegiceras  ,  J aequimani ,  Theophrastum  Juss. 
Clavijam  Puiiz  Pav.  {Eresiam  Pium.  Theophrastum  Lin.  et  Smith ,  a  Eindleyo  nostro  optime 
enucleatam)  et  Leoniam  in  quarta,  Bacobotryden  denique  in  quinta  collocantes,  non  solum  stami¬ 
num  apparatum  quam  maxime  variegatum  (filamentis  distinctis  aut  connatis,  omnibus  fertilibus  aut 
in  coronulam  ex  parte  mutatis,  antheris  extrorsum ,  sursum  aut  introrsum  aperiendis),  sed  placen- 
tationem  quoque  seminumque  directionem  et  structuram  mirum  in  modum  variantia  invenimus. 
Ita  in  genere  nostro  receptaculum  centrale  deest  et  embryo  non  heterotropus  apparet,  sed  radi¬ 
cula  versus  verruculam  basilarem  spectat  indeque  recta  per  seminis  longitudinalem  axin  extenditur. 

LXX.  POTALIA.  Aubl. 

Nicandra  Schreb. 

DECANDRIA  Monogynia  Linn.  Syst.  Sex.  Familia:  POTALIEAE.  f 

CHARACTER  D  I F FE  RE  N  T I A L  I  S. 

Calyx  coloratus,  turbinatus,  quadripartitus.  Corolla  tubulosa,  limbo  decemfido, 
laciniis  hinc  imbricatis.  Stamina  decem  e  tubo,  filamentis  in  membranam  annula¬ 
rem  connatis;  antheris  linearibus.  Stigma  capitato  -  peltatum ,  lobatum.  Bacca  bilo- 
cularis,  polysperma,  seminibus  in  placentis  duabus  basilaribus. 

CHARACTER  NATURALIS. 

Calyx  hypogynus,  coloratus,  crassus,  urceolatus,  quadripartitus,  lobis  rotunda¬ 
tis  concavis  cruciatis,  duobus  interioribus  minoribus,  aestivatione  imbricatis.  Corolla 
hypogyna,  monopetala,  crasso  -  membranacea,  tubuloso -campanulata,  tubo  subcylin- 
drico,  limbo  decemfido,  laciniis  suboblongis,  hinc  subcontorto-  imbricatis.  Stamina 
decem  e  tubo,  laciniis  corollae  opposita,  inclusa;  filamenta  subulata,  brevia,  ope  mem¬ 
branae  tenerae  annularis  tubo  arcte  adplicitae  connata;  antherae  lineares,  erectae, 
biloculares,  locellis  medio  rima  antica  bivalvibus,  connectivo  apice  nonnihil  producto; 
pollen  minutum ,  elongato  -  ellipticum  vel  globosum.  Ovarium  in  toro  subannulari 
obovatum ,  biloculare ,  multiovulatum ,  in  stylum  filiformem  continuum ,  quem  stigma 
capitato  -  peltatum ,  leviter  quinquelobum  coronat.  Bacca  turbinata,  teres  aut  obiter 
angulosa,  vertice  umbonata,  mollis,  bilocularis,  dissepimento  tenui  membranaceo,  in 
receptaculis  duobus  carnosis  obiter  bilobis  basilaribus  semina  fovens  plurima  oblonga 
polyedra  peltata  sibi  arcte  adplicita  et  lateribus  subimbricata ,  hilo  in  facie  plana  im¬ 
pressa.  Testa  areolato-scrobiculata ,  tenuiter  crustacea  cum  membrana  interna  ita  con- 
ferruminata,  ut  utraque  nequeat  separari;  albumen  spissum,  cartilagineum;  embryo 
intrarius ,  respectu  hili  transversus ,  tenuis ,  compresso  -  teretiusculus ,  rectus  ,  cotyledo¬ 
nes  breves  sibi  adplicitas  et  radiculam  conicam  monstrans. 

Habitus  :  Frutices  subsimplices,  glaberrimi ,  foliis  oppositis  aut  decussatis  magnis 

a 

integris ,  vagina  intrapetiolari  conjunctis ,  florum  pulchre  coloratorum  panicula  corym- 
bosa  terminali  squamato -bracteata. 

Statio  et  Habitatio  :  in  sylvis  primaevis  Americae  acquatorialis. 

1.  POTALIA  RESINIFERA.  f  Tab.  CLXX. 

P.  foliis  oppositis  oblongo  -  obovatis ,  calycibus  flavis,  corollis  viridibus. 

Frutex  simplex,  aut  rarissime  altitudine  sex  vel  octo  pedum  in  ramos  nonnullos  erectos  divisus. 
Truncus  tenuis,  cortice  cinereo,  intus  medulla  laxa  farctus,  teretiusculus ,  glaber,  in  superiore 
parte  vestigiis  foliorum  delapsorum  e  quavis  innovatione  ternis  aut  quaternis  cicatrisatus.  P  olia 
opposita,  sub  angulo  fere  recto  patentia,  magna,  pedem  et  sesquipedem  longa,  quinque  vel  sex 
pollices  in  latissima  parte  lata,  oblongo  -  lanceolata ,  versus  basin  attenuata  atque  in  petiolos  breves 
semiteretes  decurrentia,  breviter  et  ac  vite  acuminata,  crassiuscula ,  superne  nitida,  glabra,  laete  viri¬ 
dia  ,  nervo  crasso  subtus  prominente  et  petiolo  flavescentibus.  Vagina  intrapetiolaris  membrana¬ 
cea,  brevis,  in  utroque  latere  breviter  bidentata,  bases  petiolorum  conjungens.  Flores  in  panicula 
terminali  brachiato  -  trichotoma  subcorymbosi.  Pedunculus  communis  s.  caulis  continuatus,  uti  re¬ 
liqui  pedunculi  pulchre  citrinus  et  glaber,  plerumque  perbrevis  atque  statim  trichotomus,  com¬ 
presso- teres,  basi  squamis  s.  bracteis  nonnullis  ovato -triangularibus  adspersus,  quas  inter  saepe 
lacrymae  resinae  electrum  colore  aemulantis  propullulant.  Pedunculi  partiales  item  compresso -te¬ 
retes  ,  ad  divisiones  bracteolis  ovato- triangularibus  medio  carinatis  acutis  adpressis  muniti.  Pedi' 
celli  clavati  et  in  calyces  continui.  Calyces  citrini ,  lobis  rotundatis  medio  incrassatis ,  margine 
extenuatis  atque  tandem  irregulariter  denticulatis.  Corolla  carnosiuscula,  viridis,  quatuor  lineas 
alta;  tubus  aequaliter  cylindricus;  limbus  paulo  amplior  atque  sectus  in  lacinias  oblongo- ovatas 
acutas,  margine  tenuiore  hinc  sibi  imbricatas  et  albidas  erectas.  Membrana  filamenta  filiformia  e 
tubo  corollae  recte  adseendentia  conjungens  tenuis,  albida.  Anthep.ae  inclusae,  flavae,  linea¬ 
res,  erectae,  adpressae,  directione  oppositae  imbricationi  laciniarum  ,  flavae,  locellis  cylindricis,  omni 
longitudine  apertis,  in  apice  exsuperatis  connectivo  in  ligulam  minutam  membranaceam  promisso, 
basi  subsagittato -  emarginatae.  Ovarium  ovato  -  oblongum ,  toro  tenui  annulari  insidens  basi  car¬ 
nosa  solida  verlicaliter  sulcata,  continuum  in  stylum  cylindricum,  uti  illud  flavo -virentem.  Stigma 
depresso  -  capitatum ,  margine  elevato  -  quinquelobum ,  post  foecundationem  magis  magisque  globosum 
clavatumque.  Bacca  in  calyce  persistente  ,  ovato- turbinata ,  vertice  impresso  -  umbonata  solido  car¬ 
noso,  bilocularis,  cortice  flavo -viridi,  carne  albida,  dissepimento  tenui  membranaceo.  Receptacula 
duo  basilaria  carnosa,  mollia,  ochroleuca,  singulum  semina  continens  sedecim  ad  viginti ,  ob¬ 
longa,  figura  varia,  margine  sibi  nonnihil  imbricata,  flavescentia,  duas  ad  tres  lineas  longa,  pel¬ 
tata,  hilo  orbiculari  impresso.  Testa  areolato-scrobiculata  ,  duriuscula,  cum  membrana  interna 
arcte  connata,  introrsum  versus  albumen  quasi  denticulato -promissa,  ochroleuca  -  fuscescens.  Al¬ 
bumen  cartilagineo  -  corneum ,  album,  magnum.  Embryo  intrarius,  clavato- cylindricus  ,  compres- 
siusculus ,  substantia  quam  albumen  molliore,  cotyledones  breves  semicylindricas  sibi  incumbentes 
et  radiculam  conicam  exhibens. 

Crescit  in  sylvis  primaevis  ad  Villam  Barra  do  Bio  Negro  dictam ,  caput  Provinciae 
ejusdem  nominis . 

Incolis  An  abi  dicitur ,  qui  foliorum  infusionem  parum  mucilaginosam  simulquc  ad - 
stringentem  pro  lotione  oculorum  levi  inflammatione  correptorum  adhibere  solent. 

Florebat  Novembri ,  fructus  habebat  Martio,  t, 

Explic.  Tab.  CLXX.  Apex  rami  floriferi  magn.  nat.,  foliis  tamen  triplo  imminutis.  1.  Calyx.  2.  Corolla 
clausa,  magn.  n.  3.  Eadem,  m.  a.  4-  Eadem  aperta.  5.  Annuli  antheriferi  pars  cum  anthera  unica.  6.  Pol¬ 
len,  multum  auctum.  7.  Pistillum,  m.  n.  8-  Idem  auctum,  g.  Ejusdem  sligma.  10.  Eacca  in  calyce.  11.  Ea¬ 
dem,  descisso  vertice  integro.  12.  Ejusdem  pars  inferior  transversim  aperta.  13.  Semina  in  receptaculo  unius 
loculamenti.  14.  Semina  nonnulla  in  receptaculo  a  latere.  15.  Semina  duo  separata.  O.  m.  n.  16.  Pars  testae 
sub  lente  aucta.  17.  Totum  semen  a  ventre,  auctum.  18.  Idem  magis  auctum,  dissectum,  ut  embryo  appareat. 

OBSEPc  VATIO.  Genus  ab  ili.  Jussieuo  ad  Gentianearum  calcem  repositum,  monente  ili.  R. 
Brown ,  praeceptore  suavissimo  ,  arcte  junctum  generi  guineensi  a  b.  Afzelio  Anlhocleista  dicto  , 
eoque  mediante  ad  Fagraeam  accedens ,  parvulae  familiae  s.  tribus  typum  constituere  videtur , 
quam  POTALIEAPiUM  nomine  inter  Loganieas  et  Apocyneas  collocandam  existimamus.  Conveniunt 
autem  Pota/ia ,  Anthocleista  et  Fagi' ac  a :  foliorum  oppositorum  petiolis  semi  teretibus  basi  in¬ 
trorsum  in  vaginam  s.  stipulam  intrapetiolarem  promissis,  quae  in  plerisque  integra  et  tubu¬ 
losa,  in  nonnullis  dilatata  (in  Fagraea  auriculata  auriculato  -appendiculata)  apparet,  porro  fo¬ 
liorum  crassiusculorum  nervo  subtus  valde  prominente,  venisque  parallelis  intra  marginem  tenuiter 
combinatis,  inflorescentia  terminali  dichotoma  bracteata,  calycibus  cum  pedunculis  continuis,  laciniis 
imbricatis,  nonnullis  interius  positis,  corollae  laciniis  aestivatione  contorto  -  imbricatis  staminibusque 
saepe  numero  calycis  divisiones  superantibus,  antheris  basifixis  bilocularibus  locellis  anticis  appositis  me¬ 
dio  bivalvibus ,  ovario  bi-aut  quadriloculari ,  stigmate  peltato,  fructu  baccato,  placentatione  seminum 
numerosorum  in  placentis  carnosis  basilaribus,  absque  funiculo  umbilicali  visibili  quasi  nidulantium, 
testa  seminum  areolato  -  scabriuscula  et  denique,  nisi  observatione  in  Fagraeae  semen  instituta 
decipiamur,  nuclei  structura:  albumine  nimirum  corneo,  embryone  heterotropo ,  cotyledonibus  ab¬ 
breviatis.  Character ,  quem  recte  magni  facit  optimus  R.  Brown ,  e  diverso  munero  divisionum 
calycis  corollaeque  et  staminum  haustus ,  in  specie  quam  coram  habeo  Fagraeae  ::)  iterum  occu- 
rit ,  quippe  quae  calycem  quinquefidum ,  corollam  sexfidam  et  stamina  sex  offerat.  Porro  huic  par¬ 
vae  familiae  id  solemne  esse  videtur,  quod  placenta  in  quatuor  lobos  sit  divisa,  nam  in  Fagraeis 
plerisque  cujusvis  loculi  placenta  evidenter  est  medio  biloba,  qualem,  licet  minus  distincte,  in  Fa¬ 
talia  quoque  invenies  ,  atque  in  Anthocleista ,  teste  ili.  R.  Broivn,  nec  non  in  Fagraea  obovala , 
teste  cl.  TFallich ,  bacca  omnino  quadrilocularis  est.  Pollen  in  Fagraea  a  P ot aliae  polline  parum 
diversum  mihi  videbatur ,  constat  enim  globulis  fasciola  transverse  notatis  atque  bilobis  aut  rarius 
trilobis.  Affinitas  summa  est  hinc  cum  Apocynearum  tribu  Strychnearum,  quae  praesertim  numero 
partium  ,  aestivatione  calycis  et  embryone  foliaceo  differunt ,  seminum  placentatione  peltata  et  albu¬ 
mine  corneo  conveniunt ,  inde  cum  Loganieis ,  quae  cum  in  generibus  hucusque  cognitis  characte¬ 
res  admodum  varios  exhibeant,  POTALIEAS  et  Piubiaceis  et  Gentianeis  approximare  videntur. 
Limites  hic  difficillime  eruendi,  quum  finis  scientiae  in  illis  omnino  destruendis  versetur;  attamen, 
quid  valeant  humeri,  periculum  fecimus,  descriptionibus  harum  familiarum  additis  in  calce  obser¬ 
vationis  de  Spigelia  genere,  quas  infra  adeas  p.  i53. 


’)  Est  Fagraea  malayana ,  foliis  ellipticis  utrinque  rotundatis  aut  apice  breviter  acuminatis,  calyce  quin- 
quefido ,  corolla  tubulosa  sexfida  hexandra  ,  Mart. ,  conferenda  cum  F.  elliptica ,  Roxb. 

Habitat  in  insula  Prince  of  Wallis  Island  dicta ,  communicata  a  cl.  Lindley. 

LXXI.  LISIANTHUS.  (P.  Browne.)  Aubl.  Ruiz  et  Pav. 

Character  reformatus. 

PENT ANDRIA  Monogynia  Linn.  Syst.  Sex.  Familia:  GENTI ANEAE  Juss. 

CHARACTER  D IF FE RE N T I A L I S. 

Calyx  campanulatus,  quinquefidus,  laciniis  erectis  margine  membranaceo  tene¬ 
rioribus.  Corolla  infundibuliformis ,  tubo  hinc  inaequali  vel  ventricoso,  limbo  quin- 
quefido,  fauce  nuda,  marcescens.  Antherae  siccitate  plerumque  revolutae.  Stigma 
bilamellatum.  Capsula  bivalvis,  valvularum  marginibus  placentiferis  introflexis  bilo- 
cularis,  polysperma. 

CHARACTER  NATURALIS. 

Calyx  inferus,  campanulatus,  monophyllus,  quinquefidus,  laciniis  ovatis  lanceo- 
latisve  subaequalibus  erectis  margine  membranaceo  tenerioribus ;  aestivatione  imbri¬ 
catis,  persistens,  et  interdum  fructifer  mole  auctus.  Corolla  infera,  monopetala, 
infundibuliformis  vel  subcamp anulata,  tubo  hinc  inaequali,  gibbo,  sursum  ampliato 
aut  ventricoso,  limbo  quinquefido,  laciniis  erecto  -  patentibus ,  ovatis,  oblongis  aut  tri¬ 
angularibus,  rarius  rotundatis,  apice  calloso  incrassatis,  acutis  vel  acutiuscuiis,  aesti¬ 
vatione  convolutis;  fauce  nuda;  membranacea  aut  crassior  subcoriacea,  venulis  per 
limbum  radiatis,  glabra.  Stamina  quinque,  ex  imo  tubo  ibidem  coarctato,  corollae 
laciniis  alterna  eamque  longitudine  aequantia  aut  breviora,  vix  longiora.  Filamenta 
filiformia  aut  compressa,  plus  minus  adscendentia,  integerrima  aut  ima  basi  utrinque 
denticulata  vel  flexuosa.  Antiierae  fere  basi  affixae,  angusto -lanceolatae  aut  oblon¬ 
gae,  basi  subsagittato -bilobae,  biloculares,  connectivo  in  apiculum  brevem  saepe  ex¬ 
currente,  locellis  medio  rima  dehiscentibus,  demum  siccitate  revolvendae.  Pollen 
trilobum  aut  e  globulis  tribus  compactum,  laeve  aut  rarius  hispidulum,  filis  tenuissi¬ 
mis  intertextum.  Ovarium  ovatum,  biloculare,  loculis  e  valvularum  marginis  intro¬ 
missis  formatis,  atque  ut  plurimum  omnino  a  se  segregatis.  Stylus  ex  ovario  continuus, 
filiformis ,  adscendenti  -  curvatus ;  in  stigma  abiens  bilamellatum ,  inclusus ;  lamellae  stig¬ 
matis  variae  formae :  orbiculares,  reniformes ,  ovatae  vel  ellipticae,  incrassato -glandu¬ 
losae.  Capsula  oblonga,  styli  parte  inferiore  coronata,  et  corolla  marcescente  a  basi 
tandem  decedente  tunicata,  bivalvis  et  bilocularis ,  loculorum  separatione  aut  completa 
aut  incompleta,  ratione  qua  valvularum  margines  dissepimentum  constituentes  plus  mi¬ 
nus  arcte  sese  contingant;  valvulae  integrae.  Semina  placentis  in  utroque  margine  val¬ 
vularum  introflexarum  absque  visibilibus  funiculis  affixa,  minima,  polyedra.  Testa 
areolato -venosa ,  crassiuscula ,  cum  memdrana  interna  arcte  connata,  in  albumine 
corneo  embryonem  minimum,  cylindricum  ferentia,  cujus  radicula  hilum  spectat. 

Habitus:  Herbae  aut  suffrutices,  erectae,  glabrae.  Radix  perpendicularis.  Cau¬ 
lis  subtetragonus ,  simplex  aut  superne  divisus.  Folia  decussato  -  opposita ,  breviter  pe- 
tiolata  aut  sessilia,  petiolis  saepe  in  vaginam  perbrevem  plus  minus  evidenter  con¬ 
natis,  integerrima,  saepe  marginata,  tri-vel  quinquenervia.  Flores  in  foliis  superiori¬ 
bus  axillares  aut  terminales,  racemosi,  racemis  bifidis  cum  flore  alari,  dichotomis  aut 
paniculatis,  vario  modo  pulchre  colorati;  pedicelli  in  calyces  continui,  bracteolis  sub- 
oppositis. 

Statio  et  Habitatio  :  In  orbis  novi  regionibus  intratropicis ,  praesertim  in  pra¬ 
tis  vel  pascuis  alpestribus. 


1.  LISIANTHUS  ALPESTRIS.  f  Tab.  CLXXI. 


L.  caule  subtiliter  quadrialato ,  foliis  ovato  -  orbicularibus  obtusis  marginatis ,  flori¬ 
bus  solitariis  axillaribus  cernuis,  calycinis  laciniis  ovatis  acutiusculis  ,  laciniis  corollae 
campanulato- tubulosae  ovato  -  orbicularibus  acutiusculis. 


Radix  perpendicularis,  fibrosa,  annua,  pallida.  Caulis  aut  solitarius  aut  geminus  ternusve  ex  ea¬ 
dem  radice,  pedalis  aut  sesquipedalis,  subsimplex,  crassitie  pennae  corvinae,  quadrangulus  et  sub¬ 
tiliter  in  angulis  alatus.  Folia  opposita,  sessilia,  inferiora  fere  regulariter  orbicularia,  diametro  pol¬ 
licis  aut  pollicis  cum  dimidio ;  superiora  ex  ovato  orbicularia  acutiuscula ,  omnia  margine  latius  - 
culo  albido  cincta,  trinervia,  nervo  medio  robustiore  subtus  prominente.  Flores  solitarii  ex  axil¬ 
lis  foliorum  superiorum  aut  rarius  terni  quaternive  racemum  terminalem  constituentes,  cernui.  Pe¬ 
dunculus  pollicis  dimidii  vel  unius  longitudine,  angulatus,  medio  bracteis  lanceolatis  oppositis  in¬ 
structus.  Calvcis  duas  aut  tres  lineas  longi  laciniae  ovatae,  medio  acutiusculae  ,  dorso  incrassatae. 
Corolla  pallide  violacea,  ultra  pollicem  longa  ;  tubus  basi  gibbus,  sursum  dilatatus  in  limbi  lacinias 
ovato  -  orbiculares  acutiusculas  ,  acumine  glanduloso.  Stamina  longitudine  tubi,  alba;  filamenta 
tenuissima,  basi,  ubi  e  tubi  parte  coarctata  prodeunt,  utrinque  denticulo  minimo  munita;  antherae 
angusto  -  lanceolatae ,  mucronulo  spiculatae,  tolline  albo  farctae  crebris  filis  intertexto.  Pistillum 
longitudine  staminum ,  viride ,  stigmatis  lamellis  oblongis.  Capsula  fere  pollicaris ,  stylo  longe  rostra¬ 
ta  ,  testaceo  -  fuscescens. 

Crescit  in  pascuis  alti  tractus  montium  inter  oppida  Villa  da  Campanha  et  Villa 
Rica,  in  Provincia  Minarum ,  altitudine  3000  pedum  et  ultra. 

Florebat  Januario  et  Februario.  0 

Explic.  Tab.  CLXXI.  i.  Calyx.  2.  Corolla.  3.  Eadem  aperta  cum  genitalibus,  m.  n.  4.  5.  Stamina. 
6.  Pollen.  7.  Pistillum,  m.  a.  8-  Capsula,  in  valvulas  secedens,  m.  r\. 

2.  LISIANTHUS  PENDULUS,  f  Tab.  CLXXII. 

L.  foliis  oblongis  acutis  sessilibus  in  caule  inferne  tetragono  alato- decurrentibus 
submarginatis ,  racemis  terminalibus  longius  pedunculatis,  foliolis  calycinis  acuminatis, 
corollis  infundibuliformi-campanulatis,  laciniis  profundis  oblongis  acutis  erectiusculis. 

Piadix  annua ,  simplex,  perpendicularis,  crassitie  pennae  anserinae,  epidermide  fusca,  transver- 
sim  rug-ulosa.  Caulis  simplex,  erectus,  sesquipedalis  et  allior,  inferne  tetragonus  ,  superne  teres, 
fistulosus.  Folia  quatuor,  quinque  aut  sex  parium,  decussato- opposita ,  paribus  inferioribus  mino¬ 
ribus  distantia  circiter  pollicari,  superioribus  majoribus  distantia  bi  -  vel  tripollicari ,  ita  ut  summi¬ 
tas  caulis  longitudine  fere  pedali  foliis  careat;  sunt  vero  oblonga,  acutiuscula ,  ima  pollicem  vel  scs- 
quipollicem  longa,  subrotundata,  intermedia  regulariter  oblonga  aut  basi  nonnihil  attenuata,  summa 
angustiora ,  acuta  et  fere  lanceolata ,  omnia  basi  in  petiolos  perbreves  excurrentia  atque  vaginae 
rudimentum  exhibentia,  inferiora  in  caulem  alato  -  decurrentia ,  nitide  et  laete  viridia  ,  subtiliter 
marginata,  nervis  tribus  aut  quinque  evanidis  instructa.  Pedunculi  laxe  penduli  ex  apice  caulis  ge¬ 
mini  vel  quaterni,  teretes,  duos  ad  quatuor  pollices  longi,  in  apice  caulis  foliis  duobus  flora- 
libus  lanceolatis  unguicularibus  ,  aut  bracteis  lanceolatis  bi-vel  trilinearibus  muniti,  praeterea  in 
parte  superiore  simili  bracteola  adspersi.  Calyx  fere  urceolatus ,  semipollicaris,  laciniis  ex  oblongo 
acuminatis,  margine  albo  subdiaphanis ,  dorso  incrassatis.  Corolla  sesquipollicem  longa,  pulchre 
pallide  violacea,  e  tubo  longitudine  calycis  angusto,  et  hinc  in  parte  superiore  vix  gibbo,  campa- 
nulato  -  dilatata  in  limbum  profunde  quinquefidum  totius  corollae  fere  dimidium  aequantem,  laciniis 
oblongis  acutis  erectis.  Stamina  e  tubi  parte  coarctata  ,  ultra  limbi  sinus  adscendentia,  alba,  fila¬ 
mentis  subaequalibus  filiformibus,  anthep.is  angusto  -  lanceolatis  basi  subsagittatis ,  acumine  acuto, 
tandem  siccitate  revolutis.  Ovarium  ovatum,  stylus  filiformis  et  stigma,  cujus  laminae  oblongae, 
viridia.  Capsula  octo  lineas  longa,  oblonga,  structura  ut  in  specie  praecedente. 

Crescit  in  montibus  subalpestribus ,  prope  Villa  Rica  et  S.  Joao  d EI  Rry  in  Pro¬ 
vincia  Minarum. 

Incolae  radicem  amarissimam  decoctam  pro  febrifugo  adhibent. 

Lecta  mensibus  Januario  —  Martio.  0 

Explic.  Tai.  CLXXII.  i.  Calyx.  2.  Corolla.  3.  Corolla  aperta,  cum  staminibus  et  pistillo,  m.  n.  4.  Stamen 
ab  ulraque  facie,  m.  a.  5.  Pollen,  magis  auctum. 


3.  LISIANTHUS  VIRIDIFLORUS.  f  Tab.  CLXXIII. 

L.  foliis  ovato  -  oblongis  acutis  in  caule  tereti  subpetiolatis ,  racemis  terminali¬ 
bus  paucifloris  subsecundis  nutantibus,  calycinis  foliolis  ovatis  obtusis  apiculatis, 
corollis  e  tubo  angusto  ventricoso-campanulatis,  laciniis  ovatis  obtusis  patentibus. 

Radix  annua ,  fibrosa ,  simplex ,  erigit  caulem  bipedalem  et  altiorem,  teretem ,  simplicem ,  solita¬ 
rium  aut  rarius  geminatum.  Folia  in  inferiore  parte  caulis  trium  vel  quatuor  parium,  petiolis  cir¬ 
citer  bi-vel  trilinearibus  canaliculatis  et  basi  in  vaginam  membranaceam  confluentibus  instructa, 
ovata,  acuta,  in  petiolos  angustata,  sesquipollicem  vel  duos  pollices  longa,  pollicem  lata,  nervo 
subtus  prominulo  venas  duorum  vel  trium  parium  oppositas  emittente.  Folia  summa  spithamae 
vel  pedis  distantia  a  caudis  apice,  reliquis  dimidio  minora.  Racemi  terminales,  gemini,  cum  vel  abs¬ 
que  flore  solitario  axillari,  singuli  floribus  binis,  ternis  quaternisve,  secundis  cernuis,  bracteis  lan- 
ceolatis  acutis  in  basi  et  bracteolis  similibus  ad  quemvis  pedunculum  proprium  ,  qui  circiter  tres 
lineas  metitur.  Calyx  ejusdem  longitudinis ,  laciniis  latiusculis  ,  ovatis ,  margine  lato  subdiaphanis 
et  carina  incrassata  in  apiculum  perbrevem  excurrente  munitis.  Corolla  ultra  pollicem  longa,  pal¬ 
lide  viridis ,  tubo  basi  gracili  atque  supra  calycem  in  campanae  ventricosae  formam  extenso ,  laci¬ 
niis  ovatis  rotundatis,  apice  callosis  et  obscurioribus.  Stamina  e  parte  tubi  angustissima  oriunda, 
adscendentia ,  ultra  limbi  sinus  pertingentia  ;  filamenta  aequalia,  filiformia,  alba  ;  antherae  ovato  -  ob¬ 
longae  ,  obtusae,  polline  albo  crebre  fibrilloso  refertae.  Ovarium  ovatum.  Stylus  longitudine  sta¬ 
minum.  Stigma  lamellis  oblongis.  Capsula  ex  ovato  conica,  unguicularis ,  structura  generis. 

Crescit  in  subalpinis  campis  prope  Villa  Rica  ,  Sabara  ,  et  alibi  in  Provincia 
Minarum. 

Lecta  mensibus  Februario  et  Martio.  0 

Explic.  Tab.  CLXXIII.  1.  Calyx.  2.  Corolla.  3.  Corolla  cum  genitalibus  aperta,  m.  n.  4*  5.  Stamen 
ab  utraijue  facie,  m.  a.  6.  Pollen,  magis  auctum.  7.  Pistillum.  8.  Ovarium  horizontaliter  dissectum,  m.  a. 


4.  LISIANTHUS  inflatus,  f  Tab.  clxxiv. 

L.  caule  tetragono,  angulis  subalatis,  foliis  sessilibus  ovatis  obtusis  marginatis, 
floribus  racemosis ,  calycinis  laciniis  ovato  -  rotundatis ,  corollis  e  tubo  gracili  ventri- 
cosis,  laciniis  ovatis. 

Lisianthus  speciosus ,  de  Schlechtendal  in  Linnaea.  1826.  p.  198. 

Radix  perennis,  crassitie  pennae  cygneae,  perpendicularis,  simplex.  Caules  ex  eadem  radice 
solitarii  vel  plures,  sesquipedales  vel  bipedales,  erecti,  simplices,  acute  tetragoni,  angulis  mem¬ 
brana  e  foliorum  basibus  decurrente  subtiliter  alatis.  F olia  sessilia ,  septem  ad  novem  parium  in 
quovis  caule ,  sibi  approximata ,  i.  e.  internodiis  longiora ,  summa  et  ima  remotiora  sibique  vix  con¬ 
tigua  et  paulo  breviora,  ovata,  obovata  vel  elliptica,  obtusa,  margine  albido  cincta,  pollicem  aut 
sesquipollicem  longa,  nervis  tribus  magis  prominentibus,  quorum  laterales  vix  excurrunt  ,  inter¬ 
medius  in  perbrevem  mucronulum  abit ,  nervis  praeterea  tenuioribus  binis  vel  quaternis  ,  qui  om¬ 
nes  ex  ima  folii  basi  procurrunt,  ibidem  sibi  summopere  approximati.  Folia  floralia  reliquis  mi¬ 
nora  in  summis  nodis  caudis,  qui  utrinque  pedunculum  proferunt  tetragonum  apice  nonnihil  cernuum, 
nunc  simplicem  nunc  bifidum  cum  flore  alari.  Bracteae  oppositae,  ovatae,  acutae,  in  medio  pe- 

dunculo  ,  lineam  longae.  Inflorescentia  racemum  nunc  simplicem,  nunc  compositum  sistens,  ratione 
divisionis  pedunculorum.  Calyx  campanulatus ,  laciniis  subaequalibus  ovatis  obtusis ,  margine  lato 
albis  et  subciliatis.  Corolla  ampla,  sesquipollicaris  et  longior,  fere  bipollicaris ,  pallide  violacea; 
tubus  dupla  calycis  longitudine  gracilis ,  paulum  deorsum  curvus  ,  ampliatus  in  ventrem  amplum  ; 
limbus  profunde  quinquefidus ,  laciniis  ovatis  obtusiusculis  apice  incrassatis.  Stamina  longitudine 
tubi  curvato  -  adscendentia ;  filamenta  filiformia,  alba,  duo  maxima,  duo  minima,  unum  medium; 
antherae  albae,  sagittatae,  circiter  bilineares  ,  siccitate  reflexae.  Ovarium  ovatum  ;  stylus  staminibus 
paulo  longior ,  virescens  ;  stigmatis  laminae  oblongae ,  carnosae ,  magnae  ,  tres  fere  lineas  longae. 
Capsula  mihi  non  visa. 

Crescit  in  pascuis  alpes  tribus  prope  Villa  Rica ,  S  ab  ara  et  in  jugo  Serra  de  S.  An¬ 
tonio  dicto ,  Provinciae  Minarum ;  altitudine  2800  —  3400  pedum. 

Kxplic.  Tab.  C.LXX1V.  i.  Calyx  m.  n.  2.  Ejusdem  lacinia  m.  a.  3.  Corolla.  4»  Eadem  aperta,  cum  ge¬ 
nitalibus.  5.  Stamina.  O.  m.  n.  6.  Stamina  m.  a.  7.  Pistillum  m.  n.  8.  Ovarium  horizontaliter  dissectum  ,  de¬ 
rasis  ovulis. 


5.  LISIANTHUS  AMPLISSIMUS,  f  Tab.  CLXV. 

/ 

L.  caule  tetragono  angulis  subalatis,  foliis  sessilibus  ovatis  acutis  submarginatis , 
floribus  racemosis,  calycinis  laciniis  ovatis,  corollis  amplissimis  campanulatis ,  laci- 
ciniis  ovato  -  orbicularibus. 

Radix  perennis,  perpendicularis,  bi-vel  tripollicaris  ,  subsimplcx ,  crassitie  pennae  anserinae, 
epidermide  testaceo  -  fusca.  Caules  solitarii  vel  raro  plures  ex  una  radice  ,  bipedales  et  altiores , 
simplices,  in  inferiore  parte  paribus  quinque,  sex  vel  septem  foliorum,  quorum  inferiora  pollicaria 
et  sesquipollicaria  internodiis  longiora  sunt ,  superiora  bipollicaria  iis  breviora,  tetragoni ,  angulis 
ope  alarum  e  foliorum  basi  decurrentium ,  in  superiore  parte  caulis  tenuissimarum ,  in  inferiore 
evidentiorum,  auctis.  Folia  sessilia,  ovata,  acuta,  vel  praesertim  inferiora  ovato  -  elliptica,  obtusius- 
cula,  margine  tenui  membranaceo  cincta,  nervo  medio  binisque  lateralibus  inferne  prominentibus 
percursa ,  laete  viridia ;  bina  summa  quasi  floralia ,  in  medio  apice  caulis ,  qui  pedis  longitudine  fo¬ 
liis  destituitur,  reliquis  duplo  minora.  Racemus  terminalis,  constans  floribus  binis,  ternis  vel  qui¬ 
nis.  Pedunculi  simplices  aut  dichotomo  -  bifidi  cum  vel  absque  flore  solitario  alari ,  unguiculares  , 
pollicares  vel  bipollicares ,  cernui  aut  nutantes,  tetragoni,  singuli  in  basi  bractea  ovato  -  lanceolata 
concava  acuta  sesquilineari  instructi.  Calyx  campanulatus,  fere  semipollicaris ,  laciniis  ovatis  acu- 
tiusculis  ,  margine  lato  membranaceis  albis.  Corolla  amplissima,  bi-et  tripollicaris,  pallide  violacea ; 
tubus  basi  intra  calycem  gracilis ,  inde  mox  dilatatus  in  campanam  magnam  subaequalem  aut  sur¬ 
sum  paulo  magis  dilatatam ,  ad  quartam  partem  usque  divisam  in  limbi  lacinias  ovato  -  rotundatas, 
summo  apice  parum  incrassatas,  margine  subtiliter  repandas.  Stamina  eximo  tubo  curvato -adscen¬ 
dentia  ,  duo  longissima ,  ultra  medium  corollae  porrecta ,  duo  intermedia  tertia  corollae  parte  lon¬ 
giora  ,  quintum  quartam  ejus  longitudinem  aequans ;  filamenta  filiformia,  medio  nonnihil  incrassata , 
alba  ;  antherae  duas  lineas  longae,  e  lanceolato  acuminatae  ,  connectivo  in  apiculum  prominente  , 

basi  subsagittata  inaequali ;  pollen  album  ,  constans  globulis  tribus  hirtulis.  Ovarium  ovato  -  oblon¬ 
gum  ;  sti  lus  inter  stamina  adscendens  iisque  parum  longior ,  viridis ,  stigmate  maximo  terminatus, 
cujus  lamellae  orbiculares,  parum  incrassatae,  obscure  virides,  duas  vel  tres  lineas  diametro  metiun¬ 
tur.  Capsula  matura  non  visa ,  immatura  decem  lineas  longa. 

Crescit  in  pascuis  alpestribus  prope  Villa  Rica ,  Villa  do  Principe  et  alibi  in  Pro¬ 
vincia  Minarum.  Incolae  radicem  amarissimam  uti  Lisianthi  penduli  adhibent. 

Lecta  mensibus  Februario  —  Majo.  ij. 

Explic.  Tab.  CLXXV.  i.  Flos,  non  ex  majoribus.  2.  Corolla  cum  genitalibus  aperta  m.  n.  3.  Stamina 
ab  utraque  facie  m.  a.  4.  Pollen,  magis  auctum. 


6.  LISIANTHUS  PULCHERRIMUS,  f  Tab.  CLXXVI. 

L.  caule  subtetrag-ono  tenuiter  quadrialato,  foliis  sessilibus  breviter  ovatis  acumi¬ 
natis  vel  lato  -  ellipticis  margine  membranaceo  revolutis ,  paniculis  terminalibus  dicho- 
tomis,  calycinis  laciniis  ovatis  acutis,  corollis  amplis  e  tubo  gracili  infundibuliformi- 
c a mp anulatis ,  laciniis  ovatis. 

Radix  perennis,  tripollicaris  ,  subsimplex ,  epidermide  testacea.  Caulis  erectus,  tripedalis,  in¬ 
ferne  crassitie  pennae  anserinae,  tetragonus,  angulis  tamen  convexis  atque  cristis  tenuibus  e  folio- 
rum  basi  decurrentibus  quasi  quadrialatus ,  simplex  vel  raro  ramosus,  viridis.  Folia  sessilia  aut 
instructa  petiolis  latiusculis  brevibus  transversim  crista  connatis,  a  basi  ad  dimidium  caulem  usque 
decussato  -  opposita  ,  sex  ad  decem  parium  ,  media  sesquipollicem  longa  ,  pollicem  lata ,  infima  et 
summa  minora,  lato- ovata  vel  breviter  et  rotundato  -  elliptica ,  acuta  aut  breviter  acuminata,  summa 
subcordata,  crassiuscula ,  nervo  medio  et  lateralibus  binis  vel  quaternis  subexcurrentibus  inferne 
parum  prominulis,  laete  et  nitide  viridia,  margine  membranaceo- revoluta.  Flores  in  apice  caulis 
longiuscule  aphyllo,  paniculam  subdichotomam  sex  ad  novem  florum  constituentes.  Pedunculi  com¬ 
munes  ex  apice  caulis,  gemini,  cum  flore  alari,  bifidi  vel  simili  lege  dichotomi ,  tetragoni.  Bracteae 
et  bracteolae  lanceolatae  ,  acutae ,  margine  membranaceae ,  ad  divisiones  et  in  pedicellorum  medio. 
Calyx  fere  semipollicaris,  campanulatus ,  laciniis  ovatis  acutis,  margine  tenuioribus,  interdum  re¬ 
sinam  pellucidam  stillans.  Cof.olla  pulcherrima,  ampla,  fere  lies  pollices  longa  ,  coccinea  ;  tubus 
longitudine  fere  pollicari  gracilis ,  hinc  infracto  -  gibbus ,  dein  dilatatus  in  campanam  ad  tertiam  cir¬ 
citer  partem  usque  divisam,  laciniis  ovatis  antice  rotundatis  cum  brevi  acumine  calloso  5  laciniae 
intus  saepe  stria  flava.  Stamina  adseendentia ,  longitudine  tubi  ,  e  parte  ejus  constricta  oriunda  , 
gemina,  longitudine  subaequalia ,  quintum  evidenter  brevius;  filamenta  filiformia,  alba;  antherae 
lanceolatae,  basi  sagittatae,  albae,  siccitate  revolutae;  pollen  album,  triglobosum,  fibrillis  frequen¬ 
ter  intertextum.  Ovarium  ovatum;  stylus  viridis,  stamina  subexcedens;  stigmatis  lamellae  oblongae, 
flavo  -  virides.  Capsula  pollicaris  ,  lanceolata  ,  acuta  ,  firmiter  coriacea  ,  dissepimentis  placentiferis 

fere  completis.  Semina  brunca. 

Crescit  in  alpestribus  ferruginosis ,  altitudine  2400  —  4000  pedum ,  prope  Villa  Rica , 
Sabard ,  Tapanhoacanga ,  Villa  do  Principe ,  Tejuco  et  alibi  in  Provincia  Minarum . 

Floret  Januario  —  Majo.  1|. 

Explic.  Tab.  CLXXVI.  i.  Calyx.  2.  Idem,  resecta  parte,  ut  tubi  corollae  pars  appareat.  3.  Corolla 
cum  genitalibus,  m,  n.  4*  5.  Stamina,  ab  utratjue  facie.  6.  Anthera  revoluta  m.  a.  7.  Pollen,  magis  auctum. 
8.  Fructus  in  calyce,  cum  corolla  marcescente.  9.  Capsula.  10.  Valvula.  11.  Eadem,  ventre  discissa,  ut  placen- 
tatio  appareat.  12.  Capsula  effoeta,  horizontaliter  dissecta,  m.  n.  i3.  Semen  maxime  auctum. 


7.  LISIANTHUS  ELEGANS,  f  Tab.  CLXXVII. 

L.  caule  subtetragono ,  foliis  sessilibus  ovatis  breviter  acuminatis ,  margine  sub- 
revolutis,  racemis  longe  pedunculatis ,  floribus  cernuis,  calycinis  laciniis  ovatis  acutis, 
corollae  infundibuliformis  tubo  elongato ,  laciniis  ovatis  acutis. 

Species  admodum  varians ,  cujus  duas  formas  distinguimus. 

a)  robusta,  caule  bi-et  tripedali  ramoso  folioso,  floribus  majoribus  racemosis. 

/3)  simplex,  caule  subsimplici ,  superne  aphyllo  ,  in  pedunculum  subuniflorum  elongato,  flo¬ 
ribus  minoribus. 

Lisianthus  pedunculatus ,  de  Schlechtendal  in  Linnaca ,  1826.  p.  100. 

Radix  perennis,  perpendicularis ,  tortuosa,  simplex ,  epidermide  fuscescente.  Caulis  plerumque 
solitarius,  erectus,  pedem  vel  duos  aut  tres  altus,  nunc  simplex,  nunc  in  ramos  sparsos  erectos 
divisus,  teretiusculus ,  sed  angulis  quatuor  e  basi  foliorum  decurrentibus  notatus  ,  tum  macrior  om¬ 
nino  tetragonus ,  crassitie  pennae  cygneae ,  anserinae  aut  corvinae ,  ratione  aetatis  et  soli  ,  in  la¬ 
pidosis  durioribusque  locis  tenuior  atque  varietatem  /3)  sistens.  Folia  sessilia  vel  breviter  petio- 
lata ,  petiolis  in  vaginam  perbrevem  coalescentibus,  decussata,  nunc  caulem  et  ramos  obsidentia, 
nunc  illius  solummodo  partem  inferiorem,  ovata,  breviter  acuminata,  basi  subrotundata ,  inferiora 
duos  pollices  vel  duos  cum  dimidio  longa ,  pollicem  et  quod  excedit  lata ,  superiora  et  varieta¬ 
tis  /3)  pollicaria,  margine  revoluta,  nervis  tribus  insignioribus  in  pagina  inferiore  prominentibus, 
percursa,  quorum  laterales  supra  basin  intermedio  approximantur,  flavescenti- et  nitide  viridia,  mo¬ 
do  crassiuscula ,  modo  tenera.  Pedunculi  in  apice  caulis  vel  ramorum  saepe  longitudine  spithamae 
nudorum  solitarii,  bini  vel  terni,  raro  plures  ,  teretiusculi ,  bi-vel  tripollicares ,  flexuosi*  Brac¬ 
teae  squamaeformes ,  lanceolatae,  acutae,  in  pedunculorum  basi;  interdum  quoque  bracteolae,  brac¬ 
teis  similes  sed  minores,  infra  medium  pedunculorum.  Flores  cernui.  Calyx  campanulatus  ,. quin¬ 
que  lineas  longus ,  laciniis  ovatis  acutis ,  margine  vix  membranaceis.  Corolla  pulcherrime  coccinea , 
sesquipollicaris ,  subcoriacea  ;  tubus  ima  basi  ovatus  ,  inde  jugulatus  et  sursum  infundibuliformi  -  dila¬ 
tatus,  inferne  nonnihil  ventricosus,  ratione  tamen  longitudinis  gracilis;  limbi  laciniae  ovatae,  acu- 

tae  ,  quartam  circiter  partem  totius  longitudinis  corollae  aequantes.  Stamina  inclusa ,  adscendentia; 
filamenta  filiformia ,  tubi  parte  angustissima  inserta  ibique  parum  flexuosa ,  longitudine  haud  ita 
multum  inter  se  diversa,  alba;  antiierae  lanceolatae,  breviter  mucronulatae ,  infra  medium  insertae, 
basi  subsagittatae ,  flavae ;  pollen  e  globulis  tribus  compactum  ,  fibris  tenuissimis  inspersis.  Ovarium 
ovatum;  stylus  stamina  paulo  superans,  albido -virescens;  stigmatis  lamellae  oblongae,  crassiusculae. 
Capsula  oblongo  -  conica ,  fere  pollicaris  ,  acuta,  pergamena,  pallide  testacea,  dissepimenti  parietibus 
completis  bilocularis.  Semina  fusca,  minutissima. 

Crescit  in  pascuis  alpestribus  tam  siccis  (piam  paludosis ,  praesertim  in  solo  ferrugi- 
noso,  altitudine  3000  —  4800  pedum,  lecta  prope  Villa  Rica ,  Pires ,  Villa  do  Principe , 
Antonio  Pereira ,  in  monte  Itambe  da  Villa. 

Mensibus  Februario  —  Majo  florigera  et  fructifera.  !(. 

Expllc.  Tab.  CLXXFII.  i.  Calyx.  2.  Corolla.  3.  Corolla  aperta,  cum  genitalibus  m.  n.  4«  Stamina  duo 
aucta.  5.  Pollen,  magis  auctum.  6.  Pistillum.  7.  Capsula  in  calyce,  cum  corolla  marcescente.  8.  Capsula  li¬ 
bera.  9.  Ejusdem  valvula  a  ventre.  M.  n. 


8.  LISIANTHUS  ANGUSTIFOL1US.  f  Tab.  CLXXVIII-.  Fig.  1. 

L.  caule  tetragono  subtiliter  quadrialato,  foliis  sessilibus  angusto  -  lineari  -lanceo- 
latis  acutis  margine  revolutis,  floribus  subsolitariis  cernuis,  calycis  laciniis  ovatis  bre¬ 
viter  acuminatis,  corollae  infundibuliformis  tubo  gracili,  laciniis  angusto- ovatis  acu¬ 
tis  erectiusculis. 

PiADix  annua ,  perpendicularis  ,  subsimplex  vel  parce  ramosa  ,  pollicem  et  quod  excedit  longa. 
Caulis  simplex,  erectus,  pedalis  et  sesquipedalis,  crassitie  pennae  corvinae,  tetragonus  ,  angulis 
acute  prominentibus.  Folia  circiter  duodecim  parium  ?  decussata ,  inferiora  pollicaria  atque  inter¬ 
nodiis  longiora,  media  sesquipollicaria  et  internodiis  breviora,  summa  iterum  breviora;  omnia 
erecto  -  patentia ,  sessilia,  basibus  crista  transversali  connexa,  lineari -lanceolata,  acuta,  medio  duas 
lineas  lata,  margine  albido  subpellucido  revoluta,  firmula ,  laete  viridia,  nervo  unico  inferne  pro¬ 
minente.  Caulis  apex  in  pedunculum  bi-ad  quadripollicarem  continuatus,  quem  flos  plerumque  so¬ 
litarius  ,  cernuus ,  coronat.  Calyx  urceolatus ,  tres  lineas  altus  ;  laciniis  ovatis  breviter  acuminatis 
antice  margine  parum  membranaceis ,  dorso  medio  incrassatis.  Corolla  unciam  et  quod  excedit  lon¬ 
ga,  pulchre  coccinea;  tubus  basisupra  ovarium  constrictus  et  superne  gibbus,  dein  conico  dilatatus, 
inferne  parum  ventricosior ;  limbus  laciniis  ovatis  acutis  interdum  subdeltoideis,  tri-vel  quadri- 
linearibus  erectiusculis.  Stamina  e  tubi  curvatura  ,  alba ,  quatuor  longiora  ad  limbum  pertingentia, 
quintum  brevius  ;  filamenta  filiformia  ;  antherae  oblongo  -  lanceolatae ,  lineam  longae  ,  connectivo 
in  mucronulum  promisso ;  pollen  e  globulis  tribus  laevigatis  compositum.  Ovarium  ovatum  ,  vi¬ 
ride  •  Stylus  stamina  excedens,  viridis;  stigma  lamellis  angusto  -  oblongis  patentibus.  Capsula 

Crescit  in  campis  editis  prope  S.  Domingos ,  Calumbi  et  Bunti ,  praedia  in  Provinciae 
Minarum  districtu  Serro  Frio  dicto. 

Florens  lecta  mense  Junio.  © 

Explic.  Tai.  CLXXVI1I.  Fig.  I.  i.  Calyx.  2.  Basis  corollae.  3.  Corolla  aperta  ,  cum  genitalibus.  O. 
m.  n.  4.  Stamen  ab  utraque  facie.  5.  Pollen  m.  a. 

ItV" .  „ 

9.  LISIANTHUS  COERULESCENS.  Tab.  CLXXVIII.  Fig.  2. 

L.  caule  tetragono  superne  longe  aphyllo,  foliis  angusto -lanceolatis  vel  inferio¬ 
ribus  ovatis  acutis  parcis,  floribus  bifido -racemosis  aut  solitariis  cernuis,  calycinis 
laciniis  ovatis  acutis ,  corollae  infundibuliformis  tubo  brevi  gibbo ,  laciniis  ovatis  acu¬ 
tis  erectiusculis. 

Lisianthus  cocrulescens ,  xlubl.  Flor.  Gujan.  I.  p.  207.  t.  82.  Roem.  Schult. 
Syst.  F^eg.  IF'.  p.  ig3. 

Radix  annua ,  exigua,  in  fibras  nonnullas  divisa  ,  testaceo  -  pallida.  Caulis  erectus,  spithamaeus,  pe¬ 
dalis  vel  parum  altior,  tenuis,  nunc  simplex,  nunc  e  medio,  rarius  e  basi  dichotomus,  strictus,  crassitie  pen¬ 
nae  corvinae  vel  acus  textoriae,  tetragonus,  angulis  acute  prominulis.  Folia  opposita,  trium,  quatuor 
vel  quinque  parium  ,  unguem  vel  pollicem  longa ,  internodiis  semper  breviora ,  sessilia  et  cristulam 
transversalem  formantia ,  erecto  -  patentia,  lanceolata  ,  inferiora  lanceolato  -  ovata  vel  ovata ,  acutiuscula, 
tenera,  uninervia.  Flores  nunc  solitarii  nunc  bini  in  caulis  vel  ramorum  elongatorum  apice,  cernui. 
Pedunculi  basi  eracteis  lanceolatis  oppositis  vel  unica  tantum  instructi,  id  quod  accidit  praesertim, 
quum  gemini  sint ,  quorum  alter  brevior  quasi  dichotomiae  pedunculum  sistit  alarem ,  laterali  altero 
abortiente.  Bracteolae  praeterea  oppositae  infra  calycem  saepe  observantur.  Calyx  campanulatus,  bili- 
nearis ,  laciniis  ovatis  acutis,  margine  membranaceis,  dorso  incrassatis.  Corolla  coerulea  vel  lila- 
cino-coerulescens  ,  unguicularis ;  tubus  subcylindricus ,  hinc  parum  gibbus,  sursum  ampliatus  in  la¬ 
cinias  ovatas  acutas  apice  nonnihil  incrassatas  erectiusculas.  Stamina  alba,  e  tubi  parte  constricta, 
arcuato -adscendentia,  duo  ad  limbum  pertingentia,  duo  breviora,  unum  brevissimum;  filamenta 
filiformia,  antiierae  ovato  -  lanceolatae ,  connectivo  latiusculo  -  apiculatae ;  pollen  e  globulis  tribus 
echinulatis.  Ovarium  ovatum  et  stylus  stamina  excedens,  viridia;  stigma,  cujus  lamellae  lineari- 
oblongae  ,  dorso  convexulae ,  intus  planae  sunt,  albidum.  Capsula  quatuor  ad  sex  lineas  longa, 
cylindrica  cum  brevi  acumine ,  marginibus  placentiferis  in  centro  vix  contiguis.  Semina  castanea , 
minima. 

Crescit  in  pratis  udis  Provinciae  S.  Pauli,  Minarum  et  Piauhiensis ,  altitudine  supra 
Oceanum  varia ,  800  —  2000  pedum  ,  indecjue  ratione  soli  quam  maxime  varians,  inflores¬ 
cendae  tamen  modo  singulari  et  corollae  fgura  insignis. 

Florebat  mensibus  Januario ,  Februario  et  Junio.  © 

Expllc.  Tab.  CLXXV111.  Fig.  II.  i.  Flos.  2.  Calyx,  m.  n.  3.  Calyx.  4.  Corolla  aperta  cum  genitali¬ 
bus,  m.  a.  5.  6.  Stamen  ab  utraque  facie,  magis  auctum.  7.  Anthera  aperta,  maxime  aucta.  8-  Pollen, 
auctum.  9.  Capsula  in  calyce,  m.  n.  10.  Eadem,  aucta.  11.  Semen,  auctum. 

Praeter  species  hic  descriptas  e  Brasilia  habemus :  L.  macrophyllum  Kunth ,  purpurascen¬ 
tem  et  grandiflorum  Aubl.  et  spathulatum  Kunth. ,  qui  nobis,  ut  ahgustifolius  ejusdem  aucto¬ 
ris  j  ad  Iieliae  genus  referendus  videtur. 


LXXII.  IRLBACHIA.  t 

* 

PENTANDRIA  Monogynia  Linn.  Syst.  Sex.  Familia:  GENTIANEAE  Juss. 

CHARACTER  D IF  F  E  RE  N  TIAL  I S. 

Calyx  campanulatus ,  quinquefidus ,  laciniis  erectis,  margine  membranaceo  tene¬ 
rioribus.  Corolla  infundibuliformis ,  aequalis,  limbo  quinquefido,  fauce  nuda,  deci¬ 
dua.  Antherae  siccitate  revolutae.  Stigma  bicrure ,  cruribus  cylindricis ,  (non  bila- 
mellatum).  Capsula  bivalvis,  valvularum  marginibus  placentiferis  introflexis  bilocu- 
laris,  polysperma. 

Habitus:  Herba  erecta,  glabra.  Caulis  tetragonus,  fistulosus.  Folia  decussata, 
petiolata,  tripli- vel  quintuplinervia.  Flores  in  panicula  dichotoma  alterni. 

Statio  et  Habitatio  :  in  pratis  Brasiliae  aequatorialis. 

Etymologia:  Genus  dicatum  Domino  excellentissimo  Gabrieli  Comiti  de  Bray , 
Dynastae  ab  Irlbach ,  Regis  Bavariae  ad  Piegem  Christianissimum  Legato,  Societatis 
R. ,  quae  Ratisbonae  floret,  Botanicae  Praesidi  dignissimo,  viro  de  re  herbaria  variis 
scriptis  bene  merito  atque  singulari,  quod  in  omnes  litteras  profitetur  studio,  aeque 
ac  morum  suavitate  quam  maxime  conspicuo. 

Affinitas:  Genus  Lisianthi  heteroclitum,  attamen  corolla  regulari  atque  stig¬ 
matis  structura,  quippe,  quod  non  in  lamellas  extenuetur  sed  crura  cylindrica  erecta 
sistat,  abunde  diversum.  Accedit  his  notis,  quas  in  Gentianearum  familia  summi  mo¬ 
menti  facimus ,  inusitati  quid  quoad  totius  plantae  habitum ,  corollae  deciduae  vesti¬ 
mentum  e  glandulis  pedicellatis  limbum  dense  obsidentibus  atque  pollinis  majusculi 
evidenter  echinati  simplicitas;  quibus  omnibus  characteribus  innixi  novum  hoc  genus 
introduximus,  sperantes,  fore,  ut  Lisianthi  grege  accuratius  perlustrato,  plures  ejus 
in  posterum  species  innotescerent. 

1.  IRLBACIIIA  ELEGANS,  f  Tab.  CLXXIX. 

I.  foliis  lanceolato- acuminatis,  paniculae  rhachi  geniculato  -  flexa. 

Radix  annua,  fibrosa,  bi-vel  tripollicaris  ,  epidermide  testacea.  Caulis  erectus,  sesquipedalis  et 
bipedalis,  ramosus,  ramis  oppositis  vel  unilateralibus,  fistulosus,  tetragonus,  faciebus  tandem  conve¬ 
xis,  basi  crassitie  pennae  anserinae.  Rami  cauli  similes,  erecti.  Folia  decussata,  petiolata.  Petioli 
nodis  parum  intumidis  inserti  atque  transversim  membrana  tenui  quasi  in  vaginae  rudimentum 
connati ,  inferne  convexi,  superne  canaliculati.  Foliorum  lamina  lato  -  lanceolata  vel  oblonga,  acumi¬ 
nata,  in  petiolos  attenuata,  tres  ad  quinque  pollices  longa,  unguem  ad  sesquipollicem  lata,  summa 
et  infima  minora,  laete  viridia,  mollia,  nervo  medio  inferne  prominulo,  lateralibus  binis  vel  qua¬ 
ternis  ,  qui  id  habent  solemne  ,  ut  duo  in  ipsa  basi  folii ,  duo  intra  laminam  de  medio  excurrant  , 
nunquam  sibi  oppositi  indeque  inflorescendae  typum  singularem  quasi  indigitantes.  Caulis  et  ra¬ 
morum  apex  continuatus  tandem  bifidus  in  paniculam  ,  cujus  rami  primarii  flore  alari  instructi  nunc 
simplices  nunc  dichotomi  rliachin  exhibent  inter  singulos  flores  geniculato  -  flexuosam.  Pedunculi 
partiales  filiformes,  unguiculares  vel  pollicares.  Bracteae  et  bracteolae  angusto  -  lanceolatae ,  acutae, 
ad  divisiones.  Calyx  campanulatus ,  sesquilineam  altus  ,  laciniis  ovatis  acutis  margine  membranaceo- 
albis.  Corolla  coerulea ,  unguicularis  ;  tubus  aequaliter  cylindricus ,  sursum  in  limbum  campanula- 
tum  extensus ,  cujus  laciniae  ovatae  acutiusculae  et  erectiusculae  versus  apicem  in  utraque  facie  pa- 
pillulis  pedicellatis  minimis  subtilissime  sunt  tomentosae.  Stamina  e  fauce,  subaequalia,  alba;  fila¬ 
menta  inferne  tenuissime  alata;  antiierae  basifixae ,  lanceolato  -  sagittatae ,  siccitate  revolutae,  con¬ 
nectivo  lato  ,  in  mucronulum  excurrente ,  locellis  appositis  longitudinaliter  bivalvibus  ,  valvulis  ex¬ 
terioribus  multo  latioribus.  Pollen  globosum,  robuste  echinatum,  parcum,  ita  ut  singuli  globuli 
facili  negotio  possint  numerari.  Ovarium  ovatum,  biloculare,  multiovulatum ,  ovulis  in  margine  val¬ 
vularum  introflexarum  immediate  sessilibus.  Stylus  longitudine  staminum ,  viridis ,  bifurcatus  in 
stigmatis  crura  cylindrica,  erecta.  Capsula  in  calyce  persistente,  caeterum  libera,  neque  uti  in  Li- 
sianthis  corolla  marcescente  tunicata  ,  cylindrica  ,  stylo  persistente  et  sursum  bipartibili  rostrata , 
unguem  longa ,  pergamena ,  valvulis  profunde  introflexis  bilocularis.  Semina  castanea ,  polyedra , 
testa  areolato-scabriuscula. 

Crescit  in  pratis  sylvaticis  iidiasculis  Provinciae  Rio  Negro ,  prope  Ega  oppidum  et 
similibus  locis. 

Florebat  et  fructus  habebat  mensibus  Februarii  et  Martio.  0 

Explic.  Tab.  CLXXIX.  i.  Calyx.  2.  Corolla  aperta  cum  genitalibus,  m.  a.  3.  Apex  laciniae  corollinae. 
magis  auctus.  4.  5.  6.  Staminum  pars  superior,  diversis  stadiis,  m.  a.  7.  Pars  membranae  antherae  et  8.  Pollen, 
magis  aucta.  9.  Stigma,  m.  a.  10.  Capsula  in  calyce,  m.  n.  11.  12.  Valvulae  duae  capsulae,  m.  a.  i3.  Val¬ 
vula  transversim  secta,  magis  aucta.  14.  Semen  maxime  auctum. 

LXXIII.  SCHULTESIA.  t 

TETRANDRIA  Monogynia  Linn.  Syst.  Sex.  Familia:  GENTI ANEAE 
Juss. 

CHARACTER  D  IF  F  E  RE  N  TIAL  IS. 

Calyx  tubulosus,  quadrifidus,  quadrialatus,  alis  in  lacinias  erectas  subulatas  ex¬ 
currentibus.  Corolla  hypocrateriformis ,  tubo  aequali ,  limbo  quadrifido ,  fauce  nuda. 
Antiierae  siccitate  immutatae.  Stigma  bilamellatum.  Capsula  unilocularis ,  bivalvis, 
ad  valvularum  margines  polysperma. 

CHARACTER  NATURALIS. 

Calyx  inferus,  monophyllus,  tubulosus,  sursum  angustior,  vix  ad  medium  usque 
quadrifidus,  laciniis  erectis  subulatis  aequalibus,  quadrialatus,  alis  per  tubum  in  laci¬ 
niarum  dorsum  verticaliter  excurrentibus,  substantia  coriaceo -membranaceus,  sub 
aestivatione  in  laciniarum  basi  fere  clausus.  Corolla  infera,  monopetala,  hypocrate¬ 
riformis,  tubo  cylindrico  aequali  sursum  nonnihil  dilatato,  limbo  quadrifido,  laciniis 
patentibus  ovatis  vel  rotundatis,  aestivatione  convolutis,  fauce  nuda;  texturae  tenuis 
membranaceae,  marcescens,  glabra.  Stamina  quatuor,  ex  imo  tubo,  corollae  laci¬ 
niis  alterna,  inclusa.  Filamenta  filiformia,  aut  basi  alata,  longitudine  aequali,  erecta. 
Antherae  quasi  basifixae,  lanceolatae  aut  lineari -oblongae,  basi  emarginatae,  bilo- 
culares ,  locellis  anticis  appositis  medio  bivalvibus ,  siccitate  immutatae.  Pollen  e 
globulis  tribus  quatuorve  compositum,  saepius  in  fibris  longiusculis  quasi  pedicellatum. 
Pistillum  longitudine  circiter  staminum.  Ovarium  oblongo  -lanceolatum ,  uniloculare, 
utroque  latere  in  margine  valvularum  tenuiter  prosilientium  ovula  gerens  plurima , 
funiculis  umbilicalibus  brevissimis  aut  subnullis.  Stylus  filiformis,  rectiusculus,  ex 
ovario  transiens.  Stigma  bilamellatum,  lamellis  patentibus  ovatis  vel  semilunaribus. 
Capsula  oblongo -lanceolata,  styli  parte  inferiore  rostrata,  corolla  marcescente  et  ca¬ 
lyce  tecta,  pergamena,  bivalvis,  polysperma.  Semina  minutissima,  polyedra.  in  val¬ 
vularum  marginibus  incrassatis  congesta;  testa  crassiuscula ,  reticulata,  albumine  car¬ 
noso,  embryone  minutissimo,  intrario,  radicula  conica  versus  hilum  spectante,  coty¬ 
ledonibus  abbreviatis. 

Habitus:  Herbae  tenerae,  glabrae,  caule  tetragono  simplici  vel  dichotomo;  fo¬ 
liis  sessilibus  decussatis  lanceolatis  vel  linearibus;  floribus  terminalibus  vel  in  dicho- 
tomia  alaribus,  pulchre  roseo -vel  flavo -coloratis;  pedicellis  in  calyces  continuis. 

Statio  et  HabitAtio:  in  pascuis  et  pratis  Americes,  intra  Tropicos. 

LXXIII.  SCHULTESIA. 


Etymologia.  Diximus  in  honorem  cl.  J.  A.  Schulles ,  Regi  Bavariae  a  consi¬ 
liis,  Scholae  Chirurgicae,  quae  Landishuli  floret,  Directoris  strenuissimi ,  Botanici 
quam  maxime  eruditi,  deque  amabili  scientia  variis  iisque  inclytis  scriptis  meritissimi. 
Schultesiae  nomen  a  Sprengelio  et  Schr  adero ,  viris  clarissimis,  constitutum,  quum 
plantae  illo  designatae  ad  Chloridis  et  Gomphrenae  genera  pertineant,  in  nostrum  ge¬ 
nus,  abunde  a  confamiliaribus  diversum,  transferendum  videbatur. 

1.  SCHULTESIA  CRENUIilFLORA.  f  Tab.  CLXXX. 

S.  caule  erecto  ramoso,  foliis  ovato -lanceolatis  acutis,  floribus  subsessilibus ,  ca¬ 
lycum  alis  latis  semiovatis,  laciniis  corollae  suborbicularibus  tenuissime  crenulatis. 

Piadix  perpendicularis,  teres,  simplex,  fibras  nonnullas  agens,  pollicem  et  ultra  longa,  epider¬ 
mide  testacea.  Caulis  nunc  simplex,  nunc  ramosus,  ramis  simplicibus  vel  bifidis,  rectus,  stri¬ 
ctus,  pedalis  et  altior ,  crassitie  pennae  corvinae  et  cpiod  excedit,  tetragonus,  uti  tota  planta  gla¬ 
ber.  Folia  decussato  -  opposita ,  sessilia,  basi  in  caulis  angulos  subtiliter  decurrentia,  distantia  un- 
guiculari  vel  pollicari  disposita  totumque  caulem  ramosque  vestientia  ,  tres  circiter  lineas  lata,  infe¬ 
riora  breviora,  semiunguicularia  ideoque  potius  ovato  -  lanceolata ,  superiora  unguicularia  et  pol¬ 
licaria,  lanceolata,  omnia  acuta ,  erecta,  crassiuscula,  nervo  medio  subtus  prominente,  duobus  late¬ 
ralibus  antice  evanidis,  dilute  viridia.  Flores  terminales  in  apicibus  caulis  ramorumve ,  erecti  vel 
cernui,  solitarii  vel  bini.  Pedunculi  breves,  plerumque  foliis  supremis  breviores,  nudi  vel  infra 
florem  foliis  duobus  floralibus  quam  reliqua  minoribus  obsessi,  iisque  vel  calycinis  alis  decurrentibus 
plus  minus  alati.  Calyx  crassiusculus,  pallide  virens,  ad  medium  usque  quadrifidus ,  alatus,  alis 
magnis  semiovatis  transverse  nervosis,  margine  extenuato  albidis  et  subinde  obiter  repandis,  in  la¬ 
cinias  angustas  excurrentibus.  Corolla  calycem  duplo  superans ,  pollicaris ,  pulchre  flava ;  limbi 
laciniis  rotundatis  ,  planiusculis  ,  subtiliter  crenulatis  ,  venis  radiantibus  percursis.  Stamina  longitu¬ 
dine  tubi.  Filamenta  inferne  dilatata  vel  in  alam  tenuem  subdenticulatam  expansa.  Antherae  li¬ 
neari- oblongae ,  obtusae,  ochroleucae,  polline  farctae  trigloboso.  Ovarium  ovato  -  lanceolatum. 
Stylus  filiformis,  staminibus  paulo  longior,  terminatus  stigmate  suborbiculari ,  profunde  bilobo  , 
parum  concavo ,  margine  tenuiter  denticulato.  Capsula  matura  non  visa. 

Crescit  in  alpestribus  prope  Villa  do  Rio  de  Conias  et  Sincord,  in  Provincia  Da] densi, 
supra  schistum  micaceo  -  cjuarzosum ,  altitudine  circiter  24(30  pedum  supra  Oceanum. 

Lecta  florens  mense  Octobri.  ©  ? 

Explic.  Tab.  CLXXX.  i.  Calyx.  2.  Ejusdem  sectio  transversalis.  3.  Corolla.  4.  Corolla  aperta,  geni¬ 
talia  monstrans.  O.  rn.  n.  5.  6.  Stamen  ab  utraque  facie,  a.  7.  Pollen,  magis  auctum.  8.  Pistillum.  9.  Stig¬ 
ma,  m.  a.  10.  Ovarium  apertum,  placentas  marginales  monstrans,  m.  a.  11.  Semina  immatura,  magis  aucta. 

2.  SCHULTESIA  GRACILIS,  f  Tab.  CLXXXI. 

S.  caule  strictiusculo  simplici  vel  simpliciter  ramoso ,  foliis  teneris  erectiusculis 
acutis,  inferioribus  ovato  -  lanceolatis ,  superioribus  angusto -lanceolatis,  floribus  longe 
pedunculatis  solitariis  erectis  vel  cernuis ,  calycinis  alis  angustis ,  corollae  laciniis 
subquadratis  patentibus. 

Radix  annua,  tenera,  e  fibris  nonnullis  subsimplicibus  composita,  testacea.  Caulis  inde  erigi¬ 
tur  spithamaeus  et  pedalis ,  raro  solummodo  pollicaris ,  nunc  simplicissimus  nunc  in  ramos  simplices 
erectos  et  subfastigiatos  divisus ,  strictius  culus  ,  gracilis ,  basi  crassitie  pennae  corvinae ,  sursum ,  uti 
rami,  acus  textoriae ,  tetragonus,  angulis  binis  in  cpiovis  internodio  alternatim  convexis ,  flavescenti- 
viridis,  ut  tota  planta  glaber.  Folia  decussata,  quinque  ad  octo  parium,  sessilia,  tenera,  erectius- 
cula  ,  inferiora  ovato  -  lanceolata ,  nunc  uninervia  nunc  trinervia  ,  unguicularia  et  pollicaria,  supe¬ 
riora  remotiora ,  internodiis  nimirum  duplo  triplove  breviora ,  magnitudine  sursum  decrescentia , 
summis  ideo  semiunguicularibus ,  uninervia  5  omnia  acuta ,  laete  viridia ,  tenera.  Caulis  et  ramo¬ 
rum  apices  elongati,  unius  ad  trium  pollicem  longitudine  nudi,  immediate  fulciunt  flores  erectos  vel 
parum  cernuos,  magnitudine  mirifice  varios,  ita  ut  nunc  Erythraeae  Centaurei ,  nunc  Gentianae 
ciliatae  florem  aequent.  Calyx  tres  ad  duodecim  lineas  longus  ,  coriaceus  ,  tubulosus  ,  versus  api¬ 
cem  angustior,  tetragonus  ,  angulis  in  alam  membranaceam  semilanceolatam  sursum  parum  an¬ 
gustiorem  excurrentibus,  venis  transversis  subparallelis  ad  marginem  divisis  percursis,  faciebus  in¬ 
ter  alas  concavis  ,  ad  tertiam  partem  quadrifidus ,  laciniis  triangularibus  aristato  -  acuminatis.  Co¬ 
rolla  rosea  vel  e  roseo  lilacina,  nunc,  ut  supra  dictum,  inconspicua,  nunc  ampla,  speciosa',  tubus 
cylindricus ,  sursum  angustatus ,  basi  flavescens ;  limbus  subhorizontaliter  patens ,  profunde  quadrifi¬ 
dus  ,  laciniis  subquadratis  obtusis  integerrimis  vel  obiter  undatis.  Genitalia  ad  faucem  pertingentia. 
Filamenta  albido  -  viridia ,  inferne  utrinque  in  membranam  tenuissimam  subdenticulatam  dilatata', 
antherae  flavescentes,  fere  basifixae,  flavidae,  polline  trilobo  vel  quadrilobo  farctae,  quod  sae¬ 
pius  longe  pedicellatum  apparet.  Pistillum  stamina  parum  superans.  Ovarium  fusiforme  vel  lan- 
ceolatum;  stylus  subulatus  et  stigma,  cujus  lamellae  lato -ovatae  et  obtusae  sunt,  flavo -viridia. 
Capsula  biv alvis ,  sex  ad  octo  lineas  longa,  lanceolata,  flavescens.  Semina  elliptica,  fusca. 

Crescit  in  campis  montanis  inter  Lorena  Villam  et  S.  Pauli  Civitatem  variis  locis ,  in 
Provincia  S.  Pauli ,  prope  S.  Joao  cTEl  Rey ,  Villa  Rica  et  alibi  in  Provincia  Minarum ,  al¬ 
titudine  1500  —  3Q00  pedum  supra  Oceanum. 

Moret  Decembri  —  Aprili.  Q 

Explic.  Tab.  CLXXXI.  1.  Calyx.  2.  Corolla,  m.  n.  3.  Stamen.  4-  Ejusdem  apex  a  dorso,  m.  a* 
5.  Pollen,  maxime  auctum.  6.  Pistillum,  m.  n.  7.  Pistillum  foecundatum,  m.  a.  8.  Capsulae  nondum  maturae 
apex  cum  stylo ,  verticaliter  explicatus ,  ut  trophospermia  appareant ,  m.  a.  9.  Semen  nondum  maturum ,  maxi¬ 
me  auctum.  10.  Pars  caulis,  m.  a. 

3-  SCHULTESIA  STENOPHYLLA.  f  Tab.  CLXXXII. 

S.  caule  stricto  simplici  vel  dichotomo ,  foliis  lanceolatis  vel  linearibus  patenti¬ 
bus  ,  floribus  erectis  basi  bifoliatis,  calycinis  alis  angustis,  corollae  laciniis  abbrevia¬ 
tis  lato -ovatis. 

Erythraea  jorullensis ,  Humboldt  et  Hunth ,  Nova  genera  III.  p.  177.  (coli,  spec.') 
Exacum  cubense ,  Poeppig ,  Enum.  piant.  Cubens.  sicc.  (collatis  speci) 

Radix  annua,  fibrosa,  constans  fibris  quatuor  ad  sex  tenuibus  fibrillosis  ,  epidermide  pallida. 
Caulis  erectus,  strictus,  simplicissimus  vel  saepius  sviperne  dichotomus,  crassitie  pennae  corvinae, 
tetragonus,  faciebus  in  singulo  internodio  alternatim  convexioribus,  interdum  tenuissime  alatus,  alti¬ 
tudine  varians ,  duorum  ad  viginti  pollicum ,  flavescenti -viridis  ,  uti  tota  planta  glaber.  Rami  in 
superiore  parte  exeuntes  cauli  subaequales.  Folia  decussato  -  opposita ,  sessilia  et  basi  quasi  con¬ 
fluentia,  lineari- lanceolata  vel  linearia,  acuta,  interdum  margine  revoluta,  unguicularia  et  ultra- 
pollicaria,  sesquilineam  ad  duas  lineas  lata,  inferiora  breviora  atque  internodia  subaequantia  ,  su¬ 
periora  remotius  disposita ,  trium  ad  sex  parium  in  caule  infra  ejus  divisiones ,  quae  variae  ob¬ 
servantur,  dichotomia  aut  perfecta  aut  alterius  lateris  decurtata.  Flores  in  apice  caulis,  ramo¬ 
rum  et  in  alis  dichotomiae  erecti,  solitarii,  et  pari  foliorum  suffulti,  quae  communiter  patent,  dum 
inferiora  folia  interdum  secus  caulem  erigantur.  Calyx  unguicularis  vel  pollicaris,  tubulosus,  ad 
tertiam  partem  usque  quadrifidus,  laciniis  triangulari -subulatis  medio  carinatis,  carinis  in  tubum 
decurrentibus  ibidem  in  alas  dilatatis  inde  in  caulis  apicem  usque  productis ,  viridibus ,  tenuiter 
reticulato  -  venosis  ,  faciebus  inter  alas  flavo  -  virescentibus ,  planiusculis ,  nervis  longitudinaliler  fir¬ 
matis  ;  calyci  igitur  praecedentis  speciei  similis  ,  eo  solum  discrimine ,  quod  alae  angustiores  sint  et 
limbi  laciniae  magis  subulatae.  Corolla  rosea  aut  roseo -purpurea ;  tubus  inferne  flavescens,  lim¬ 
bus  erecto  -  patens  quam  in  praecedente  specie  brevior,  laciniis  lato -ovatis  vel  subquadratis  acutis. 
Stamina  longitudine  tubi 5  filamentis  subulatis  albis,  medio  tubo  insertis,  antheris  oblongis  ob¬ 
tusis  basi  emarginatis ,  farctis  polline  quadrilobo  vel  trilobo  fibrilloso.  Ovarium  lanceolatum , 
subtetragonum ;  stylus  filiformis,  viridis;  stigma  crassum,  flavum,  lobis  subrotundis  in  margine 
glanduloso  -  crenulatis.  Capsula  oblongo -tetragona ,  pergamena,  octo  ad  decem  lineas  longa,  fusca, 
unilocularis.  Valvularum  margines  in  trophospermia  incrassati,  altius,  quam  in  praecedentibus 
speciebus  promissi ,  atque  dum  capsula  demum  longitudinaliter  dehiscat,  placentas  parietales  qua¬ 
tuor  simulantes.  Semina  ovato  -  oblonga ,  polyedra,  testa  reticulato  -  areolata ,  fusca. 

Crescit  in  pratis  udis  Provinciae  Piauhiensis  passim ,  altitudine  supra  Oceanum  1200 
circiter  pedum.  Similibus  locis  in  insula  Cuba  legit  cl.  Poeppig. 

Florebat  mense  Majo.  0 

Explic.  Tab.  CLXXXII.  1.  Calyx.  2.  Corolla,  m.  n.  3.  4-  Summitas  staminis  ab  utroque  latere,  m.  a. 
5.  Pars  tunicae  interioris  (pollinificae)  antherae ,  adhaerente  particula  tunicae  exterioris  et  6.  pollen,  maxime 
aucta.  7.  Capsula  verticaliter  discissa.  8.  Capsula  horizontaliter  dissecta ,  magnitudine  parum  aucta.  9.  Semina 
aucta.  10.  Semen,  magis  auctum.  11.  Pars  caulis,  aucta. 

LXXIY.  CALLOPISMA.  t 

Deianira  Schlechtendal.  *) 

TETRANDRIA  Monogynia  Linn.  Syst.  Sex.  Familia:  GENTIANEAE  Juss. 

CHARACTER  D IFFERE  NTI AL  I  S. 

Calyx  camp anulatus ,  quadripartitus,  laciniis  carinatis.  Corolla  hypocraterifor- 
mis,  tubo  aequali  cylindrico,  limbo  quadripartito,  fauce  nuda.  Antherae  strictae, 
birimosae,  apice  poro  duplici.  Stigma  exsertum,  bilobum.  Capsula  unilocularis , 
bivalvis,  valvularum  marginibus  alte  promissis  placentiferis ,  polysperma. 

CHARACTER  NATURALIS. 

Calyx  inferus,  monophyllus,  campanulatus ,  quadripartitus,  laciniis  erectis  trian¬ 
gularibus  carinatis,  indeque  subtetragonus ,  membranaceus.  Corolla  infera,  hypo- 
crateriformis ;  tubus  longitudine  calycis,  aequalis,  cylindricus;  faux  nuda,  interdum 
tenuissime  pubescens;  limbus  quadripartitus,  laciniis  aequalibus,  subhorizontaliter  pa¬ 
tentibus  ,  oblongis  ovatisve ,  subtiliter  radiato  -  venosis ,  aestivatione  convolutiva ,*  mar¬ 
cescens.  Stamina  quatuor,  tubo  parum  intra  faucem  inserta,  aequalia;  filamenta 
subulata,  non  appendiculata;  antherae  lineares  vel  lanceolato -lineares,  basi  sagittatae, 
basifixae,  biloculares,  locellis  appositis  introrsis  medio  bivalvibus,  rima  in  porum 
terminalem  subtilem  excurrente,  strictae,  siccitate  immutatae,  exsertae.  Pollen  mi¬ 
nutissimum,  triglobosum.  Ovarium  oblongo -lanceolatum ,  teres  vel  obiter  tetragonum, 
uniloculare,  in  placentis  e  valvularum  marginibus  introflexis  multiovulatum.  Stylus 
inde  continuus,  filiformis,  rectus  vel  paulo  deflexus,  stamina  superans.  Stigma  bilo¬ 
bum,  lobis  glandulosis,  suboblongis.  Capsula  unilocularis,  pergamena,  plus  minus 
complete  a  vertice  bivalvis.  Semina  plurima,  oblonga  vel  polyedra,  testa  crassa, 
reticulata. 

Habitus:  Herbae  glaberrimae,  subsimplices.  Caulis  strictus,  teres.  Folia  sessilia 
vel  perfoliata,  decussata,  margine  pellucido  cincta,  subtrinervia ,  ima  et  summa  mi¬ 
nora,  infra  inflorescendam  paniculato -thyrsoideam  terminalem  decurtata.  Pedunculi 
bracteis  oppositis  instructi.  Corolla  rosea  vel  alba. 


*)  In  Linnaea ,  mense  Aprili,  pag.  195.  Nomen  nostrum  servamus,  quia  tabulae  jam  annum  et  quod 
excurrit  impressae  et  pictoribus  traditae  fuerant,  quum  amici  aestimatissimi  in  hoc  genus  observa¬ 
tiones  ad  nos  pervenerint.  Quicunque  opera  cum  tabulis  pictis  edidit,  quantum  temporis,  priusquam 
publici  juris  possint  fieri,  consumatur,  cognoscet. 

Statio  et  Habitatio:  in  campis  Brasiliae  meridionalis,  inter  gradum  decimum 
octavum  et  vigesimum  octavum  observata,  praesertim  in  solo  sicco  duro. 

Etymologia:  Nomen  e  graeco,  ob  pulchritudinem. 


1.  CALLOPISMA  PERFOLIATUM.  t  Tab.  CLXXXIII. 

C.  caule  simplicissimo,  foliis  ovalis  vel  ovato  -  oblongis  perfoliatis  alte  connatis. 

Planta  ratione  soli  et  aetatis  admodum  varians ,  cujus  duas  varietates  distinguimus  : 

o)  angustifolia ,  minor,  tenerior,  foliis  lanceolatis  acutioribus. 

Deianira  erubescens ,  de  Schlechtendal  in  Linnaea ,  1826.  p.  196. 

/3)  latifolia,  major,  robustior,  foliis  ovatis  vel  late  ovatis  saepe  oblusis. 

Deianira  pallescens ,  de  Schlechtendal ,  l.  c.  ( collalis  utriusejue  speciminibus.) 

Radix  perennis,  perpendicularis,  simplex,  pollicem  et  sesquipollicem  longa,  flexuosa,  passim 
fibras  breves  emittens ,  epidermide  pallida.  Caulis  erectus  ,  simplicissimus ,  strictus,  quatuor  ad  vi- 
ginti  pollices  altus,  teres,  vel  terctiusculo -  obscure  tetragonus,  sesquilineam  vel  dvias  lineas  cras¬ 
sus  ,  uti  tota  planta  glaberrimus ,  pallide  viridis  atque  pruina  tenui  tandem  evanescente  glauces- 
cens.  Folia  quatuor  ad  decem  parium ,  decussata ;  ima  s.  radicalia  sessilia  vel  petiolo  perbrevi 
dilatato  instructa,  reliquis  breviora,  unguicularia  vel  pollicaria,  internodia  aequantia;  superiora 
basi  omnino  ad  tertiam  circiter  altitudinis  partem  connata  et  perfoliata ,  internodiis  breviora  ,  un¬ 
guem  aut  pollicem  unum  ad  duos  longa ,  ovata ,  lato  -  ovata  vel  lanceolata ;  omnia  erecta  indeque 
saepe  aquam  in  sinu  foventia  ,  pruinoso  -  glaucescentia ,  tandem  ,  quum  robustiora  et  crassiora  eva¬ 
dunt  ,  saturate  viridia ,  nervis  tribus  aut  plerumque  quinque  evanidis  percursa ,  obtusa  vel  acuta  , 
margine  lato  albido  integerrimo  cincta.  Flop.es  in  paniculis  axillaribus  et  terminalibus  dichotomis 
corymboso-coarctatis ,  numerosi,  pulchri.  Pedunculus  communis  altitudine  foliorum  et  pedunculi 
pap.tiales  obscure  tetragoni.  Folia  flof.alia  lato -ovata,  acuta,  uti  bp.acteae  et  bp.acteolae  ovatae 
vel  lanceolatae,  acutae,  sursum  minores  ,  opposita ,  atque  primum  pruinoso  -  glauca.  Calyx  tres  cir¬ 
citer  lineas  altus,  subtetragonus ,  quadripartitus,  laciniis  lanceolatis  dorso  carinato -incrassatis,  mar¬ 
gine  albido  tenuioribus.  Cop.olla  promiscue  nunc  rosea,  nunc  alba,  uti  in  Erythraea  nostrate 
Ccntaurio  observatur ;  tubus  cylindricus  ,  rectus  ,  basi  flavescens ;  limbus  in  lacinias  aequales  hori- 
zontaliter  patentes  oblongas  vel  oblongo  -  obovatas  acutas  sectus ,  diametro  linearum  sex  ad  decem. 
Stamina  aut  longitudine  aequalia ,  aut  duo  paulo  longiora ;  filamenta  supra  medium  tubum  inserta, 
subulata ,  alba;  antiiekae  exsertae,  erectae,  lineares,  subcylindricae,  tres  circiter  lineas  altae,  fla¬ 
vae,  locellis  rima  media  dehiscentibus  sed  praeterea  poro  terminali  apertis ,  polline  minimo  triglo- 
boso  farctae.  Ovabium  oblongum,  longitudine  tubi,  ob  tp.ophospermia  valde  promissa  quasi  bilocu- 
lare.  Stylus  filiformis,  flavescenti  -  viridis,  parum  deflexus,  et  infra  stigma  bilobum,  lobis  oblongis 
glandulosis,  curvatus.  Capsula  oblongo  -  subtetragona ,  acuta,  membranacea,  quadri -vel  quinqueli- 
nearis  ,  apice  bivalvis.  Semina  numerosa ,  fusca  ,  angulosa  ,  minima. 

Crescit  in  campis  editis  Provinciarum  S.  Pauli  et  Minarum  ,  altitudine  l400  —  3000 
pedum;  lecta  prope  S.  Piochum ,  Sorocaba  ,  Ytu ,  Villa  de  Campanha ,  S.  Jodo  d'El  Ptey 
et  in  districtu  adamantum. 

Floret  mensibus  Januario  —  Majo.  ij. 

Explic.  Tab.  CLXXXIII.  1.  Flos.  2.  Ca]yx  ,  m.  n.  3.  Corolla  aperta,  cum  genitalibus  ,  rn.  a. 
4.  5.  Stamen  ab  utroque  latere ,  magis  auctum.  6.  Apex  antherae  et  7.  pollen ,  maxime  aucta.  8.  Pistillum. 
9.  Ejusdem  sectio  transversalis.  10.  Ejusdem  partis  sectio  verticalis,  ut  placentatio  appareat.  Omnia  valde  a. 


2.  CALLOPISMA  AMPLEXIFOLIUM.  f  Tab.  CLXXXIV. 

C.  caule  simplici  vel  ramoso,  foliis  oblongo -lanceolatis  vel  angusto  -  oblongis 
basi  sessili  semiamplexicaulibus. 

Deianira  nervosa ,  de  Schlechtendal  in  Linnaea ,  1826.  p.  197. 

Radix  perennis  ,  perpendicularis  ,  pollicem  et  quod  excedit  longa  ,  crassitie  pennae  anatinae  , 
subsimplex,  flexuosa,  testacea.  Caulis  inde  prodit  solitarius,  erectus,  quam  in  praecedente  specie 
magis  flexuosus  et  debilior ,  lineam  crassus ,  teres  ,  pallide  viridis  et  glaucescens  ,  uti  reliquae  par¬ 
tes  herbaceae ,  attamen  pruina  omnino  destitutus ,  simplex  vel  superne  ramos  nonnullos  axillares 
emittens.  Folia  decussata,  sessilia,  et  basi  utrinque  adnata  subsemiamplexicaulia ,  sex  ad  decem 
parium  in  quovis  caule,  erecta,  pollicaria  et  bipollicaria ,  summa  et  ima  breviora,  longitudine  re¬ 
spectu  internodiorum  varia  ,  ita  ut  in  aliis  internodia  superent  sibique  contingant,  in  aliis  duplo 
triplove  iis  superentur;  lanceolata  ,  oblongo  -  lanceolata ,  aut  lineari  -  oblonga  ,  semper  acuta  et  basi 
nonnihil  contracta  rotundata ,  juniora  tenera ,  adulta  firmula  ,  tri  -  vel  quinquenervia ,  nervo  medio 
excurrente  subtus  prominente  pallidiore,  reliquis  evanidis,  glaucescenti- viridia,  margine  albido 
cincta.  Flores  in  paniculas  valde  confertas  subcapitatas  terminales  et  laterales,  quam  praecedentis 
speciei  multo  pauperiores,  dispositi.  Folia  floralia  ovato  -  acuminata ,  unguicularia  vel  semiunguicu- 
laria ,  concava.  Bracteae  et  bracteolae  ad  inflorescentiae  divisiones  lineari- lanceolatae,  acutissimae, 
margine  albo  cinctae,  unam  ad  tres  lineas  longae.  Calyx  quam  in  Callopismate  perfoliato  pa¬ 
rum  longior  ,  laciniis  triangularibus  minus  profundis  et  basi  latioribus ,  margine  membranaceo- 
albis.  Corolla  quam  in  illa  specie  major,  diametro  decem  linearum  et  ultra,  a  nobis  semper 
pulchre  rosea  observata ;  tubus  imo  fundo  flavescens  ,  limbus  laciniis  oblongis  obtusis.  Stamina  e 
parte  superiore  tubi;  filamentis  albis  subulatis ;  antiieris  flavis,  quam  in  praecedente  specie  latio¬ 
ribus  ,  tres  vel  quatuor  lineas  longis.  Ovarium  oblongo  -  lanceolatum  ,  obiter  tetragonum.  Stylus 
viridi- flavescens.  Stigmatis  lobi  subcylindrici ,  acutiusculi ,  evidentius,  quam  in  praecedente  specie, 
glandulosi.  Capsula  ut  in  Callopismate  perfoliato  ,  at  paulo  major. 

Crescit  in  campis  editis  Provinciarum  S.  Pauli  et  Minarum ,  iisdem  cum  praecedente 
et  similibus  locis. 

Lecta  forens  mensibus  Martio  —  Majo. 

Explic.  Tab.  CLXXX1V.  i.  Flos  in  aestivatione.  2.  Calyx.  3.  Flos  apertus.  O.  m.  n.  4.  Corolla  aperta, 
cum  staminibus,  a.  5.  Anthera,  antice  visa.  6.  Stamen,  a  dorso.  7.  Antherae  pars  superior.  8.  Antherae 
pars  inferior,  ut  situs  pollinis  appareat.  Omnia  valde  aucta.  9.  Pollen,  maxime  auctum.  10.  Pistillum,  auc¬ 
tum.  11.  Stigma,  maxime  auctum.  12.  Ovarium  transverse  dissectum,  demtis  ovulis.  13.  Ovarii  pars  infe¬ 
rior,  longitudinaliter  aperta,  m,  a-  14.  Pars  marginis  seminiferi,  magis  aucta.  15.  Semen  immaturum,  ma¬ 
xime  auctum. 


LXXY.  CUTUBEA.  t 

Coutoubea  Aubl.  Pierium  Schreb. 

TETRANDRIA  (rarius,  numero  floris  quinario,  PENTANDRIA)  Monogynia 
Linn.  Syst.  Sex.  Familia:  GENTIANEAE  Juss. 

CHARACTER  DIFFERENTIALIS. 

Calyx  campanulatus,  quadripartitus.  Corolla  hypocrateriformis ,  tubo  cylindrico 
aequali,  fauce  nuda,  limbo  quadripartito.  Stamina  exserta,  filamentis  basi  bidenta- 
tis,  antheris  sagittatis,  siccitate  immutatis.  Stigma  bilamellatum.  Capsula  bilocula- 
ris,  bivalvis,  polysperma. 

CHARACTER  NATURALIS. 

Calyx  inferus,  monophyllus,  campanulatus,  obscure  tetragonus ,  usque  ad  medium 
vel  infra  medium  quadripartitus  (rarius  quinquepartitus ,  quinario  numero  tunc  in  co¬ 
rolla  staminibusque  repetito) ,  laciniis  erectis  aequalibus  subtri angularibus  vel  subu- 
latis,  margine  membranaceo  tenerioribus;  persistens  et  fructifer  saepe  fatiscens, 
nervis  solummodo  superstitibus.  Corolla  infera,  monopetala,  hypocrateriformis;  tu¬ 
bus  longitudine  calycis,  cylindricus,  aequalis,  apice  parum  angustior;  faux  nuda;  lim¬ 
bus  profunde  quadripartitus  in  lacinias  lanceolatas  acutas,  horizontaliter  patentes  vel 
reflexas,  aestivatione  convolutas.  Post  maturationem  corolla  marcescit  et  obliteratur. 
Stamina  e  tubi  parte  superiore,  exserta,  patentia  et  saepe  reflexa;  filamenta  fili¬ 
formia,  basi  utrinque  aucta  denticulo  membranaceo  vel  squamula  dentiformi,  quasi 
tubi  duplicatura  eoque  mediante  cum  illo  plus  minus  connexa;  antherae  erectae, 
basifixae,  lato -sagittatae,  locellis  antice  appositis,  medio  rima  bivalvibus;  pollen 
trilobum,  minutum,  ochroleucum.  Ovarium  ovatum,  biloculare,  ovulis  numerosissi¬ 
mis  in  margine  valvularum  introflexarum  et  dissepimentum  praebentium  densissime 
sessilibus.  Stylus  ex  ovario  continuus,  filiformis,  inter  corollae  lacinias  inferiores 
plus  minus  deflexus.  Stigma  lamellis  duabus  crassis  suboblongis.  Capsula  membra¬ 
nacea,  oblonga  vel  oblongo -ovata,  bilocularis,  septicido -bivalvis.  Semina  numero¬ 
sissima,  minutissima,  irregulariter  globosa,  testa  areolata,  crassa,  embryone  in  al¬ 
bumine  denso  incluso. 

Habitus:  Herbae  vel  suffrutices ,  glabri,  erecti,  rarius  volubiles.  Caulis  ob¬ 
scure  tetragonus,  saepe  ramosissimus,  ramis  oppositis,  nodis  subincrassatis.  Folia 
decussata,  sessilia,  uninervia,  teneriuscula.  Flores  in  spicis  vel  racemis  terminali¬ 
bus  et  lateralibus ,  densi  aut  laxi ,  tribracteati ,  albi. 

Statio  et  Habitatio  :  in  campis  herbosis  Americae  intratropicae,  hemisphaerii  bo- 
realis  et  australis. 


1.  CUTUBEA  DENSIFLORA.  +  Tab.  CLXXXV. 

C.  caule  inferne  simplici,  foliis  sessilibus  basi  rotundata  subsemiamplexicaulibus , 
lanceolatis  longe  acuminatis,  spicis  terminalibus  et  lateralibus  cylindricis  multifloris, 
corollarum  fauce  irrorata. 

Radix,  uti  videtur,  annua,  constans  fibris  nonnullis  divergentibus  simplicibus  et  ramosis,  epi¬ 
dermide  fuscescente ,  saporis  amaricantis.  Caulis  erectus ,  simplex  vel  rarius  ramosus  ,  bi  -  vel  tri¬ 
pedalis,  obscure  tetragonus,  uti  tota  planta  glaber,  crassitie  pennae  anserinae.  Rami,  si  adsint, 
erecti ,  stricti ,  cauli  similes.  Folia  decussata ,  distantia  sesquipollicari  vel  bipollicari  posita  sibi- 
cpie  contigua ,  basi  rotundata  sessilia  et  subsemiamplexicaulia ,  lanceolata  aut  lineari  -  oblonga ,  longe 
acuminata,  duos  ad  quatuor  pollices  longa,  vix  pollicem  lata,  tenera,  laete  viridia,  nervo  medio 
excurrente  inferne  prominulo  albido.  F lores  in  apice  caulis  et  ramorum  ,  spicam  densam  ,  tres 
ad  sex  pollices  longam  constituentes,  singuli  sessiles  in  rhachi  inde  sulcata,  atque  suffulti  bracteis 
tribus  ,  ex  ovato  subulatis  ,  margine  albidis  ,  quarum  inferior  duas  et  quod  excedit  lineas  metiens 
patet .  duae  laterales  paulo  breviores  calyci  arcte  sunt  adpressae.  Calyx  obiter  tetragonus ,  tres 
lineas  altus,  ad  medium  quadripartitus ,  firmulus ,  laciniis  ex  ovato  subulatis  carinatis,  margine 
membranaceo  albis.  Corolla  tubo  virescente,  limbo  patenti  -  reflexo ,  laciniis  lanceolatis  acuminatis, 
trilinearibus  ,  ad  faucem  nigro  -  irroratis.  Filamenta  alba,  intra  tubum,  ubi  inseruntur,  utrinque 
denticulo  minuto  membranaceo  aucta ,  vel ,  si  malis,  in  squamulam  dentiformem  extenuata ,  duarum 
circiter  linearum  longitudine  tubum  superantia.  Antherae  flavae  vel  flavo  -  fuscescentes,  alte  sagitta¬ 
tae.  Pollen  ochroleucum.  Ovarium  ovatum.  Stylus  filiformis ,  albus ,  inter  stamina  duo  inferiora 
refracto  -  patens.  Stigma  lamellis  ovato -suborbicularibus  crassiusculis  flavescentibus.  Capsula  tri- 
vel  quadrilinearis  ,  lanceolata ,  ante  dehiscentiam  oblonga.  Semina  minutissima ,  fusca. 

Crescit  in  campis  sicciuscalis  prope  Villa  da  Caxoeira  et  alibi  in  Provincia  Bahiensi , 
altitudine  200  —  400  pedum  supra  Oceanum ,  et  similibus  locis  prope  Para. 

Florebat  Novembri ,  Decembri.  0 

Explic.  Tab.  CLXXXV.  1.  Calyx,  cum  bractea  laterali.  2.  Calyx  apertus.  3.  Corolla,  nondum  expli¬ 
cata  4  Flos  apertus.  O.  m.  a.  5.  Pars  corollae  cum  stamine ,  magis  aucta.  6.  Stamen  effoetum.  7.  Pollen. 
8  Pistillum.  Omnia  valde  aucta.  9.  Capsula.  10.  Capsulae  valvula  dilatata.  11.  Capsulae  sectio  horizontalis. 
O.  a.  12.  Semina,  maxime  aucta. 

Bene  quidem  scio,  ipsissimam  hanc  nostram  speciem  a  plerisque  pro  C.  spicata  Aubl.  haberi , 
quum  vero  in  locis  haud  longe  a  Gujana  gallica  distantibus  plantam  invenissem  diversam  atque 
cum  icone  Aubletiana  multo  melius  convenientem  plantas  separandas  existimavi.  Differt  vero  spe¬ 
cies  Aubletii  praesertim  floribus  laxioribus  atque  decussato  -  oppositis ,  neque  in  spicam  alopecuroi- 
deam  confertis  ,  qualem  sequenti  diagnosi  distinximus. 

2.  C.  spicata,  caule  stricto  ramoso,  foliis  lanceolatis  utrinque  acuminatis,  spicis  terminalibus 
elongatis  laxis  ,  floribus  decussatis  subcontiguis. 

Coutoubea  spicata ,  Aabl.  Guj.  I.,p.  72.  t.  27. 

Crescit  in  arenosis  ad  Jluviam  Guamd  prope  Para ,  et  alibi  in  Provincia  Paraensi. 

Floret  Aprili ,  Majo.  © 

3.  C.  ramosa,  caule  divaricato  -  ramoso ,  foliis  oblongo  -  lanceolatis  utrinque  acuminatis,  spicis 
terminalibus  et  lateralibus  ,  floribus  decussatis  remotis ,  paribus  inferioribus  foliosis. 

Coutoubea  ramosa ,  Aubl.  Guj .  p.  74.  t.  28. 

Crescit  in  pratis  prope  Ega ,  Villam ,  et  alibi  in  Provincia  Pio  Negro. 

Florebat  mense  Novembri.  © 

Species  ad  hoc  genus  revocanda  est : 

4.  C.  volubilis,  caule  volubili  subscandente  tenui,  foliis  e  lanceolato  longe  acuminatis  basi  acu¬ 
tis  ,  spicis  terminalibus  paucifloris ,  floribus  pentandris  remotiusculis. 

Lisianthus  scandens ,  Spreng.  Syst.  V eg.  I.  687. 

Radix  perennis  videtur,  fibris  longis  fibrillosis  capillata,  fuscescens.  Caulis  bipedalis  et  al- 
tior ,  crassitie  pennae  corvinae ,  sursum  tenuior  ,  teretiusculus ,  angulis  e  foliorum  basi  subtilissime 
decurrentibus.  Folia  decussata,  duodecim  ad  quindecim  parium,  inferiora  internodiis  longiora  cir¬ 
citer  pollicaria,  media  internodiis  breviora  sesqui -et  bipollicaria ,  summa  iterum  decrescentia,  om¬ 
nia  lanceolata  ,  inde  longe  acuminata ,  in  parte  latissima  quatuor  ad  quinque  lineas  metientia ,  basi 
acuta,  in  petiolos  attenuata  perbreves,  in  vaginam  minimam  confluentes.  Flores  in  spica  termi¬ 
nali,  oppositi,  seni,  octoni,  deni,  magnitudine  florum  Cutubeae  ramosae.  Pedunculi  proprii  bi« 
lineares ,  basi  instructi  bractea  subulata ,  quadrilineari.  Bracteolae  duae  oppositae  in  ipsa  calycis 
basi  eique  arcte  adpressae ,  subulatae ,  lineam  longae.  Calyx  profunde  quinquepartitus ,  tres  cir¬ 
citer  lineas  altus,  laciniis  triangulari -subedatis  margine  tenui  membranaceo  albis.  Corolla  quatuor 
ad  quinque  lineas  alta,  ochroleuca ;  tubus  cylindricus,  limbus  in  lacinias  quinque  triangulari- lan- 
ceolatas  acutas  erecto -patentes  sectus.  Stamina  orificio  tubi  inserta,  sesquilineam  longa;  filamenta 
alba,  basi  membranaceo  -  dilatata  atque  in  auriculam  minimam  utrinque  extensa,  quae  ob  minu¬ 
tiem  facile  negligitur;  antiierae  ochroleucae,  sagittatae,  obtusae.  Pistillum  uti  in  specie  de¬ 
scripta.  Capsula  fere  trilinearis,  turgido  -  oblonga ,  acuta,  olivaceo  -  fuscescens  ,  valvularum  margi¬ 
nibus  introflexis  fere  complete  bilocularis.  Semina  numerosa ,  fusca. 

In  insula  Hispaniolae  legit  cl.  B  er  tero. 

LXXYI.  SCHUBLERIA.  t 

Curtia  Schlechtendal.  Thurnheyserae  spec.  Pohl  in  litt.* 
PENTANDRIA  Monogynia  Linn.  Syst.  Sex.  Familia:  GENTIANEAE  Juss. 

CHARACTER  DIF  FERENT  IALIS. 

Calyx  quinquepartitus.  Corolla  tubuloso -subcampanulata,  aequalis,  limbo  quin- 
quefido ,  fauce  nuda.  Stamina  minuta  e  tubo ,  aequalia ,  antheris  oblongis.  Stigma 
simplex,  penicillato -glandulosum.  Capsula  bivalvis,  marginibus  valvularum  introfle- 
xis  receptaculum  centrale  prehendentibus  bilocularis,  polysperma. 

CHARACTER  NATURALIS. 

Calyx  inferus ,  monophyllus  ,  quinquepartitus ,  laciniis  ovatis  vel  Ianceolatis , 
acutis  aequalibus,  dorso  carinato  -  incrassatis ;  aestivatione  imbricatis.  Corolla  infera, 
monopetala,  tubuloso -campanulata ,  membranacea,  decidua;  tubus  aequaliter  cylin¬ 
dricus;  limbus  erecto  -  patens ,  ad  marginem  glanduloso  -scabriusculus ,  quinquefidus, 
laciniis  aequalibus  Ianceolatis  vel  ovatis,  aestivatione  convolutis;  faux  nuda,  pubes¬ 
cens  glabrave.  Stamina  quinque  e  corolla,  infra  limbum  affixa,  inclusa,  in  aesti¬ 
vatione  erecta.  Filamenta  brevia,  subulata.  Antherae  parvae,  basifixae,  oblongae, 
biloculares ,  locellis  antice  appositis  omni  longitudine  per  medium  bivalvibus ,  valvu¬ 
larum  marginibus  subdentatis,  connectivo  nunc  simplici,  nunc  in  membranam  ex¬ 
currente.  Pollen  minimum,  triglobosum.  Ovarium  biloculare,  loculis  completis, 
dissepimentis  e  valvularum  margine  inflexo  formatis  licet  incompletis,  attamen  recep¬ 
taculum  centrale  oblongum  utrinque  prehendentibus;  multiovulatum ,  ovulis  sessilibus. 
Stylus  ex  ovario  continuus,  brevis,  cylindricus.  Stigma  simplex,  capitatum  vel  cy¬ 
lindricum  ,  cellulis  longe  prominentibus  hispidum  vel  penicillatum.  Capsula  in  calyce 
persistente,  a  corolla  libera,  pergamena,  subcylindrica,  junior  stylo  mox  deciduo 
notata,  adulta  obtusiuscula,  bivalvis,  a  vertice  ad  basin  usque  discedens.  Valvulae 
margine  introflexo  inferne  contiguae,  superne  prehendentes  receptaculum  centrale 
spongiosum  bipartibile  scrobiculatum ,  integrae.  Semina  minima,  ovata  vel  obovata, 
multiangulosa ;  testa  coriacea,  celluloso  -  reticulata ;  embryo  minimus  in  albumine  car¬ 
noso  ,  orthotropus ,  radicula  hilo  obversa. 

Habitus:  Herbae  annuae,  erectae,  glabrae,  tenues.  Caulis  tetragonus,  simplex 
vel  ramosus,  ramis  oppositis  dichotomis.  Folia  sessilia,  opposita  et  verticillata, 
angusta.  Inflorescentia  paniculata,  laxa  vel  congesta,  terminalis  et  lateralis,  pedun¬ 
culis  bracteolatis.  Flores  rosei  vel  flavi,  parvuli. 

Statio  et  Habitatio  :  Subgregatim  degunt  in  campis  Brasiliae  intratropicae ,  ob¬ 
servatae  a  gradu  vigesimo  ad  gradum  decimum  quartum.  Loca  herbosa  paludosa 
edita  praediligere  videntur. 

Etymologia:  Genus  dictum  viro  clarissimo  Gustavo  Schubler ,  apud  Tubingen- 
ses  Botanices  Professori,  Physiologo  et  Agronomo  meritissimo. 

•  • 

i.  SCHUBLERIA  DIFFUSA,  f  Tab.  CLXXXVI.  Fi g.  1. 

A  \  .4 

S.  caule  tenui  patenti -paniculato,  foliis  subpetiolatis  verticillato  -  ternis  quater- 
nisve  ovatis  acutis,  corollis  quam  calyces  vix  duplo  longioribus,  laciniis  ovatis  ro¬ 
tundatis. 

Eccacum  brachiatum ,  Spix  und  IMartius  Reise.  I.  p.  397.  ( nomen. ) 

Radix  annua,  tenuis,  fibrosa,  pollicem  longa,  constans  fibris  nonnullis  flexuosis,  fuscescens. 
Caulis  erectus,  quatuor  ad  octo  pollices  longus,  inferne  plerumque  simplex,  superne  divisus  in  ra¬ 
mos  oppositos  uti  ipse  paniculato  -  divisos ,  tetragonus ,  crassitie  acus  textoriae,  glaber,  uti  tota 
planta  e  fuscescenti  vel  purpurascenti  viridis.  Folia  parvula,  duas  ad  tres  lineas  longa,  unam 
vel  unam  cum  dimidia  lata,  in  verticillis  terna  vel  quaterna,  petiolis  perbrevibus  instructa,  ovata, 
acuta,  interdum  subcordata,  crassiuscula,  tandem  reflexa;  verticilli  inferiores  magis  conferti,  inter¬ 
nodiis  ipsis  duplo  longioribus,  superiores  saepe  unguis  aut  pollicis  distantia  dispositi.  Inflorescen¬ 
tia:  panicula  ramorum  et  caulis  patula.  Flores  laterales  in  pedunculis  pollicaribus,  unguiculari- 
bus  vel  semiunguicularibus ,  alares  in  lineam  longis;  omnes  erecti.  Folia  floralia  ad  divisiones 
primarias  reliquis  similia  sed  angustiora.  Bracteae  et  bracteolae  ad  divisiones  paniculae  subulatae, 
lineam  longae  et  breviores  ,  margine  tenui  albidae.  Calyx  sesquilineam  altus,  profunde  quinque¬ 
partitus  in  lacinias  triangulari  -  subulatas ,  dorso  incrassato  carinatas,  margine  attenuato  albo- mem¬ 
branaceas.  Corolla  duas  cum  dimidia  lineas  alta;  tubus  in  medio  nonnihil  dilatatus,  flavus;  faux 
parum  constricta  ,  intus  pubescens  pilis  minutis ,  sub  lente  composita  annulatis  erectis ;  limbus 
brevis,  patens,  laciniis  ovatis  rotundatis,  flavus  (aut  roseus?).  Nervi  inter  stamina  singula  a  basi 
corollae  ad  medium  tubum  usque  decurrunt  simplices  ,  dein  trifidi ,  radiis  mediis  per  totam  laci¬ 
niam  limbi  expansis.  Filamenta  medio  tubo  inserta,  brevissima,  subulata ,  alba.  Antiierae  sub- 
cylindricae  ,  basi  emarginato -sagittatae ,  apice  auctae  connectivo  in  appendiculum  brevem  triangu¬ 
larem  membranaceum  excurrente ,  flavae.  Pollen  subglobosum ,  citrinum  ,  e  tribus  globulis  com¬ 
pactum.  Ovarium  virgineum  conicum,  dein  ovatum.  Stylus  perbrevis.  Stigma  capitatum,  cellu¬ 
lis  elongatis  papilloso  -  hirtulum.  Capsula  fere  bilinearis ,  conica,  breviter  et  obtuse  rostrata,  char¬ 
tacea,  olivaceo  -  pallida  ,  valvulis  margine  lato  inflexis  tropiiospermium  prehendentibus,  omni  ambi¬ 
tu  tandem  solubile.  Semina  fusca. 

Ci'escit  in  adseensu  montium  excelsiorum  Itacolumi  et  Itambe  da  Villa  dictorum ,  locis 
udis  herbosis ,  altitudine  circiter  4000  pedum. 

Florebat  et  fructus  habebat  mense  Majo.  0 

Explic.  Tab.  CLXXXVI.  Fig.  I.  i.  Calyx.  2.  Flos.  m.  a.  3.  Corolla  aperta,  cum  genitalibus,  magis 
aucta.  4.  Apex  laciniae  corollinae,  maxime  auctus.  5.  Anthera  et  6.  pollen  ,  valde  aucta.  7.  Ovarium.  8.  Idem 
verticaliter  dissectum,  ut  appareat,  trophospermium  esse  e  valvulis  introflexis  tumentibus  formatum,  m.  a. 
9.  Capsula.  10.  Ejusdem  valvula,  m.  a. 


•  • 

2.  SCHUBLEPJA  CONFERTA,  f  Tab.  CLXXXVI.  Fig.  2. 

S.  caule  stricto,  terminato  panicula  abbreviata  conferta,  foliis  sessilibus  verticil- 
lato-  ternis  vel  quaternis  lato -ovatis  acutis,  corollis  quam  calyces  setacei  vix  duplo 
longioribus,  laciniis  ovatis  obtusis. 

Radix  annua,  e  fibris  nonnullis  ramosis  sesquipollicaribus  et  longioribus  fasciculata,  fusca. 
Caulis  erectus ,  strictus,  spithamaeus,  crassitie  ad  basin  fere  lineae,  tetragonus,  in  angulis  margini¬ 
bus  geminis  e  foliorum  basi  decurrentibus  auctus,  ut  tota  planta  glaber,  simplex,  aut  superne  in 
ramos  nonnullos  divisus  ipsi  similes.  Folia  verticillata ,  terna  aut  quaterna,  caulem  densius,  quam 
in  praecedente  specie  obsidentia,  viginti  ad  viginti  quatuor  verticillorum,  quatuor  ad  quinque  li¬ 
neas  longa,  duas  lata,  lato -ovata,  acuta  vel  acuminata,  basi  rotundata  sessilia  aut  minimo  petio¬ 
lo  instructa,  patentia,  demum  reflexa,  uninervia.  Panicula  circumscriptione  subpyramidali  aut 
ovata,  ramis  ex  alis  trium  verticillorum  summorum  prodeuntibus  ad  summum  pollicem  longis,  sin¬ 
gulis  plerumque  simpliciter  dichotomis  cum  flore  alari.  Folia  flop.alia  reliquis  similia,  ast  paulo 
minora,  in  basi  divisionum  principalium.  Bracteae  et  eracteolae  ad  divisiones  superiores  setaceae, 
sesquilineam  longae,  patentes  vel  tandem  reflexae.  Calyx  lineam  altus,  laciniis  setaceo - subulatis 
dorso  crassiusculis  ibique  subtilissime  pubescentibus,  margine  tenui  albidis,  flavescenti  -  viridis. 
Corolla  vix  duplo  calycem  excedens,  tubo  subaequali,  limbo  brevi,  in  lacinias  ovatas  obtusius- 
culas  secto ;  flavescens ,  percursa  nervis  primariis  quinis  a  basi  ad  apicem  usque  extensis ,  ver¬ 
sus  basin  utrinque  emittentibus  secundarios  oblique  versus  limbi  incisuras  aclscendentes,  quorum 
binorum  in  junctura  stamen  inseritur.  F ilamentum  brevissimum  ,  subulatum  ,  album.  Anthera  ova¬ 
to -oblonga,  obtusa,  utrinque  emarginata,  absque  connectivo  promisso,  locellis  introrsum  omni 
medio  dentato  -  rimatis.  Pollen  e  tribus  globulis  conflatum,  flavescens.  Pistillum  ad  divisiones 
usque  corollae  pertingens;  ovarium  oblongum;  stylus  brevis,  cylindricus;  stigma  capitato  -  subglo- 
bosum  ,  cellulis  prominulis  hispidulum.  Capsula  turgide  oblonga ,  stylo  acute  coronata ,  seminibus 
infarctis  saepe  torulosa,  linea  parum  altior,  nitida,  olivaceo-fuscidula.  Semina  subglobosa  ,  fusca, 
minutissima. 

Crescit  in  udis  Serro  Frio  ,  Provinciae  Minarum. 

Florida  et  fructifera  lecta  mense  Junio.  0 

Explic.  Tab.  CLXXXVI.  Fig.  II.  1.  Calyx.  2.  Corolla  m.  a.  3.  Corolla  aperta,  cum  genitalibus,  ma¬ 
gis  aucta.  4.  Apex  laciniae  corollinae,  et  5.  stamen,  maxime  auctum.  6.  Capsula,  m.  a.  7.  Semen,  maxime 
auctpm. 

3.  SCHUBLERIA  STRICTA,  f  Tab.  CLXXXVII. 

S.  caule  stricto  inferne  simplici,  foliis  verticillatis  quaternis  vel  senis  ovatis  acu¬ 
tis  trinerviis,  paniculis  corymbosis  coarctatis,  corollis  calyces  plus  duplo  superanti¬ 
bus,  laciniis  rotundatis. 

Sabbatia  verticillaris ,  Spreng.  Syst.  J^eg.  I.  p.  58o. 

Curtia  genlianoid.es ,  de  Schlechtendal  in  Linnaea ,  1826.  p.  210.  cum  icone 
floris  haud  bona. 

Radix  annua  ,  exigua ,  constans  fibris  numerosis  ramosis  ,  epidermide  fusca.  Caulis  inde  eri¬ 
gitur  sesquipedalis  et  altior ,  strictus  ,  basi  semper  simplex ,  superne  interdum  in  ramos  nonnullos 
strictos,  cauli  similes  divisus,  basi  circiter  lineam  crassus,  tetragonus  vel,  si  malis,  octogonus ,  ob 
cristulas  tenues  e  foliorum  basibus  decurrentes,  uti  tota  planta  glaber,  flavo  -  virens.  Folia  sessi¬ 
lia,  verticillata,  quaterna  vel  sena,  interdum  quoque  solummodo  opposita,  in  inferiore  parte  cau¬ 
lis  conferta  et  internodiis  longiora,  in  superiore  a  se  remota  et  internodiis  duplo  triplove  breviora, 
ovata,  acuta,  rarius  oblonga,  tres  ad  sex  lineas  longa,  sesquilineam  ad  tres  lineas  lata;  nervo 
medio  excurrente,  lateralibus  binis  evanidis,  patentia  vel  reflexa,  margine  interdum  revoluta,  fla¬ 
vescenti- viridia.  Paniculae  corymbosae,  contractae,  in  summitate  caidis  multiflorae,  laterales  de- 
pauperatae.  Pedunculi  tenues,  tetragoni,  dichotomi  cum  flore  alari.  Pedicelli  similiter  tetragoni, 
unam  ad  duas  lineas  longi.  Folia  floralia  opposita  vel  quaterna  ad  caulis  divisiones  floriferas, 
lanceolata ,  caeterum  reliquis  similia.  Bracteae  subulatae ,  margine  tenuissimo  membranaceae,  patu¬ 
lae  ad  divisiones  inflorescentiae ,  sursum  breviores.  Calyx  lineam  et  quod  excedit  altus,  laciniis 
lanceolatis  acuminatis,  dorso  incrassatis.  Corolla  tres  lineas  vel  quatuor  alta,  rosea,  siccitate  au¬ 
rea  ,  sub  microsopio  composito  texturam  obscure  cellulosam  et  marginem  denticulatum  monstrans ; 
tubus  medio  parum  inflatus,  limbus  brevis,  laciniis  ovatis  rotundatis  erecto -patentibus,  singulae 
percursae  venis  tribus  e  tubo  assurgentibus,  quarum  laterales  intra  marginem  combinantur.  Sta¬ 
mina  ex  imo  tubo,  cum  laciniis  alterna;  filamenta  filiformia,  compressiuscula ,  vix  longitudine 
tubi;  antherae  ellipticae,  utrinque  parum  emarginatae ,  absque  connectivo  distincto,  flavae.  Ova¬ 
rium  ovato  -  conicum ,  in  stylum  transiens  filiformem  stamina  paulo  superantem  et  coronatum  stig¬ 
mate  depresso  -  globoso ,  e  cellulis  elongatis  patentibus  constante.  Capsula  a  corolla  libera  sesqui- 
ad  bilinearis  ,  oblongo  -  conica  ,  acuta,  olivaceo- fusca ,  primum  ab  apice  ad  medium  usque  dehis¬ 
cens,  dein  complete  usque  ad  basin.  Valvulae  inferne  dissepimentum  completum  constituentes,  su¬ 
perne  non  contiguae  atque  per  foramen  emittentes  partem  dimidiam  apice  bifidam  tropiiospermii 
subpyramidati,  tandem  tota  longitudine  bipartibilis.  Semina  irregulariter  ovata,  fusca,  minima. 

Crescit  in  humidis  campis  prope  Tejuco  et  alibi  in  districtu  adamantum ,  nec  non  in 
Serra  de  S.  Antonio ,  altitudine  circiter  3000  pedum. 

Florens  et  fructigera  lecta  mensibus  Majo  et  Julio.  ® 

Explic.  Tab.  CLXXXVII.  i.  Calyx,  auctus.  2.  Corolla  aperta,  cum  genitalibus,  a.  3.  Apex  laciniae 
corollinae,  valde  auctus.  4.  5.  Anthera  ,  ab  utroque  latere.  6.  Stigma.  O.  m.  a.  7.  Capsula,  dimidio  dehis¬ 
cens,  et  8.  eadem,  complete  dehiscens,  m.  a.  9.  Trophospermii  pars,  magis  aucta.  10.  Semina,  maxime  aucta. 

4.  SCHUBLERIA  PATULA,  f  Tab.  CLXXXVIU. 

S.  caule  dichotomo  patulo ,  ramis  tenuibus ,  foliis  oppositis  linearibus ,  paniculis 
patentibus ,  corollis  calyces  triplo  superantibus ,  laciniis  acutiusculis. 

Radix  annua,  exigua,  fibrillosa,  fuscescens.  Caulis  inde  erigitur  spithamaeus,  pedalis  et  al- 
tior ,  ex  ipsa  basi  dimidiam  circiter  lineam  crassa  paniculato  -  dichotomus ,  crescendi  modo  Linum 
vel  Lychniden  prae  se  ferens,  tetragonus ,  angulis  membranaceis  tenuissimis  auctus  e  foliis 

decurrentibus,  ad  nodos  parum  incrassatus,  rubens,  vel  e  rubenti  viridis.  Piami  cauli  similes, 

laterales  breviores,  in  planta  pingui  interdum  decumbentes,  ramulis  adscendentibus.  Folia  oppo¬ 
sita,  sessilia,  lineari- lanceolata,  acuta,  erectiuscula ,  unguicularia  vel  breviora,  raro  longiora,  uti 
tota  planta  glabra  et  flavo -viridia.  Flores  in  caule  ramisque  paniculatis,  dispositi  lege  clichoto- 
miae  cum  flore  alari,  erecti.  Pedunculi  proprii  filiformes,  tetragoni,  unguiculares  et  pollicares, 
intermedio  semper  breviori.  Bracteae  et  bracteolae  lineares ,  in  divisionibus  atque  interdum  in 
pedunculis  propriis,  saepe  uno  latere  deficientes.  Calyx  purpurascenti- viridis ,  constans  laciniis 
subulatis,  margine  lato  viridi,  bilinearibus  et  longioribus.  Corolla  quinque  ad  sex  lineas  alta; 
tubus  basi  albus,  sursum  ampliatus  in  limbum  roseum,  cujus  laciniae  ovatae,  erectiusculae,  erecto- 
patentes  sub  microscopio  rete  monstrant  cellularum  pentagonarum  vel  hexagonarum  in  marginem 
prominentium  cumque  dentatum  sistentium.  Stamina  tubo  inclusa.  Filamenta  plana.  Antherae 

filamentis  duplo  longiores  ,  subquadratae ,  flavae  ,  locellis  cylindricis  subarcuatis  antice  rima  dentata 
dehiscentibus,  disjunctis  ope  connectivi  ampli  membranacei  reticulati,  superne  semiorbiculariter 
promissi.  Ovarium  conicum,  attenuatum  in  stylum  brevem,  filiformem,  qui  terminatur  stigmate 
crassiore  cylindrico,  cellulis  horizontaliter  patentibus  quasi  penicillato,  rarissime  bifido.  Capsula 
uti  in  specie  praecedente ,  eo  solum  discrimine ,  quod  receptaculum  centrale  ad  basim  usque  a 
valvulis  libere  discedat  ,  totusque  fructus  potius  cylindricus  sit  cum  .  acumine.  Semina  ut  in 
praecedente. 

Crescit  in  Serra  do  Itambe  et  alibi  in  Serro  Frio  Provinciae  Minarum ,  locis  paludo¬ 
sis  herbosis ,  altitudine  2900  pedum  et  ultra.  Inter  Carretdo  et  Crixas  Provinciae  Gojaza- 
nae  legit  amicissimus  Pohl. 

Floret  Majo.  0 

Explic.  Tab.  CLXXXVIU.  i.  Calyx  et  2.  corolla  aperta,  cum  staminibus,  m.  a.  3.  Apex  laciniae  corollinae 
et  4.  stamen  cum  polline  adjecto,  maxime  aucta.  5.  Pistillum,  a.  6.  Stigma,  valde  auctum,  7.  Apex  tropho- 
spermii  cum  inhaerentibus  seminibus,  a.  8*  Ovarii  dissectio  horizontalis,  a.  g.  Capsula  clausa,  triplo  aucta. 
10.  Eadem  aperta.  11.  Ejusdem  valvula.  12.  Trophospermium  a  latere,  et  i3.  semina,  maxime  aucta. 

Praeter  depictas  quintam  speciem  habemus.  Est : 

5.  S.  tenella  -f,  caule  filiformi  subsimplici,  foliis  oppositis  angusto -linearibus  vel  subulatis, 
paniculis  corymbosis ,  corollis  quam  calyces  vix  duplo  longioribus. 

Piadix  fibrosa,  annua.  Caules  quatuor-ad  octo -pollicares ,  filiformes,  flexuosi,  flavidi,  tetrago¬ 
ni  sed  ob  minutiem  quasi  teretes,  inferne  saepe  purpurascentes.  Internodia  quatuor  ad  sex.  Folia 
opposita  quatuor  lineas  longa ,  linearia  vel  sursum  paulo  dilatata ,  tertiam  lineae  pariem  lata ,  erecto- 

-  30 


118 


LXXVI.  SCHtJBLERIA.  LXXVI1.  T  AC  HIA, 


patentia,  sessilia,  basi  in  vaginulam  perexiguam  subconfluentia,  acuta,  sub  lente  margine  hinc 
quasi  impresso ,  summa  subulata  inter  flores.  Panicula  dichotoma ,  parva ,  corymbosa.  Peounculi 
tetragoni,  eracteola  hinc  adspersi.  Calyx  duas  lineas  cum  dimidia  longus,  laciniis  lanceolato- 
acuminatis  carinatis  margine  membranaceo  tenuioribus.  Corolla  flava ;  tubus  longitudine  calycis ; 
limbus  patens,  laciniis  oblique  ovatis  acutis.  Capsula  cylindrica,  calyce  vix  brevior,  stylo  per¬ 
brevi  ,  stigmate  magno  globoso  coronata. 

Habitat  prope  Ponte  Feita  in  Provincia  Goyazana:  cl.  P  ohl. 

OBSER.VATIO  :  Cl.  de  Schlechtendal,  vir  amicissimus,  Curtiam  suam,  a  nostro  genere  non  di¬ 
versam,  Gentianearum  ordini  alienam  atque  Scrophularineis  potius  adnumerandam  censet,  quam  in 
sententiam  quum  nos  discedere  nequeamus ,  rationes  consilii  addere  haud  erit  superfluum.  Conve¬ 
nit  vero  Schiibleria  cum  Gentianeis  toto  habitu,  ita  ut  eminus  pro  Erythraea  haberi  possit,  porro 
corolla  regulari,  aestivatione  omnino  Gentianearum,  id  est  quasi  subcontorto -convolutiva,  dum  laci¬ 
niae  limbi  inter  se  aequales  omnes  deflectantur  in  idem  latus,  sibique  ideo  oblique  incumbant, 
qualem  aestivationis  modum  in  veris  Scrophularineis  vix  observes  ;  polline  trigloboso  nec  ellip¬ 
tico  ;  capsulae  structura  satis  superque  indigitante ,  trophospermium  esse  factum  e  valvularum  mar¬ 
ginibus  introflexis  atque  in  illud  tumentibus,  neque  originitus  liberum,  quale  in  Scrophularineis 
et  Solaneis  occurrit.  Neque  seminum  structura,  testa  simplici  areolato  -  reticulata  donatorum,  ge¬ 
nus  nostrum  Scrophularineis  nectit ,  quarum  semina  gerunt  plerumque  integumenta  gemina  a  se 
discreta;  denique  radicis  Schixbleriae  vires  gelatinoso  -  amarae  reliquarum  Gentianearum  indo¬ 
lem  repetunt. 


LXXVII.  TACHIA  Aubl. 

Myrmecia  Schreb. 

Character  emendatus. 

PENTANDRIA  Monogynia  Linn.  Syst.  Sex.  Familia:  GENTIANEAE  Juss. 

character  differentialis. 

Calyx  tubulosus,  quinqueangularis ,  quinquedentatus.  Corolla  infundibuliformis , 
limbo  quinquefido ,  fauce  ampliata  nuda.  Stamina  exserta ,  antheris  oblongis  sagit¬ 
tatis ,  siccitate  immutatis.  Stigma  exsertum,  bilamellatum.  Capsula  unilocularis , 
bivalvis,  valvulis  margine  introflexo  in  trophospermia  polysperma  tumidis. 

CHARACTER  NATURALIS. 

Calyx  inferus,  monophyllus,  tubulosus,  subaequalis,  crassiusculus,  quinqueangu¬ 
laris,  angulis  acute  prominulis  sub  alarum  specie  atque  in  dentes  triangulares  acutos 
decurrentibus.  Corolla  infera ,  monopetala ,  infundibuliformis,  crassiusculo  -  membrana- 


LXXVII.  T  A  CHIA. 


119 

cea,  plerumque  decidua;  tubus  longus,  inferne  cylindricus,  superne  ampliatus  in  faucem 
nudam;  limbus  quinquefidus,  laciniis  ovatis  acutis  erecto -patentibus  vel  patentibus, 
aestivatione  convolutiva  imbricatis.  Stamina  quinque  (nunquam  quatuor  observavi) , 
exserta.  Filamenta  inferiori  tubi  parti  inserta,  filiformia.  Antherae  basifixae,  ob¬ 
longae,  sagittatae,  locellis  antice  appositis  et  rima  media  longitudinaliter  dehiscenti¬ 
bus,  siccitate  immutatae,  strictae.  Pollen  globosum.  Ovarium  oblongum,  unilocu- 
lare ,  in  valvularum  margine  inflexo  multiovulatum.  Stylus  filiformis ,  erectus ,  inter 
stamina  inferiora  parum  arcuato  -  adscendens  ,  siccitate  nonnunquam  bipartibilis. 
Stigma  crassiusculum ,  constans  lamellis  geminis  oblongis  patentibus.  Capsula  intra 
calycem  parum  ampliatum  oblonga,  coriacea,  unilocularis,  complete  bivalvis,  val¬ 
vulis  introflexis  incrassatis  et  tumidis  in  tp^ophospermia  linearia  polysperma.  Semina 
minima,  testa  crassa  areolata  fusca  viscidula,  albumine  carnoso,  embryone  cy¬ 
lindrico  ,  cotyledonibus  abbreviatis  (?). 

Habitus:  Arbusculae  et  frutices  oppositifolii.  Folia  petiolata,  petiolis  in  vagi¬ 
nas  confluentibus.  Flores  axillares,  laterales  et  terminales,  flavescentes,  majusculi. 

Statio  et  Habitatio  :  in  sylvis  et  in  campis  Americae  intratropicae ,  in  utroque 
hemisphaerio. 

Adnotatio  :  Character  a  nobis  traditus  plantae  pentandrae  in  nonnullas  quadrat 
plantas  Lisiantho  generi  adnumeratas,  L.  longifolium  nimirum  ac  exsertum  Sw.  et 
L.  cordifolium  L . ,  huc,  uti  videtur,  revocandos. 


1.  TACHIA  GUJANENSIS.  Tab.  CLXXXIX. 

T.  arbuscula,  glabra,  foliis  oblongis  cum  acumine  basi  attenuatis,  floribus  soli¬ 
tariis  axillaribus  sessilibus. 

Tachia  guj emensis ,  Aubl.  Flor.  Gujan.  I.  p.  qh.  t.  29. 

Myrmecia  Tachia ,  Rom.  Schult.  Syst.  Veg.  III.  p.  i63. 

Radix  magna,  pedalis  et  longior,  perpendicularis,  subsimplex,  epidermide  testaceo  -  fusca , 
spongioso  -  lignescens ,  pallida,  amara.  Arbuscula  glaberrima  inde  assurgit  altitudine  humana, 
trunco  subtetragono ,  fistuloso  et  saepe  formicis  pleno,  inde  a  basi  ramoso,  ramis  decussatis 
rectangulo- patentibus  obsolete  tetragonis  tubulosis,  epidermide  glabra  testacea.  Ramuli  oppositi, 
obscure  tetragoni,  glabri,  nitidi,  testacei  vel  virides.  Folia  decussata,  breviter  petiolata,  oblonga 
cum  acumine  basi  in  petiolos  unguiculares  vel  pollicares  ,  superne  canaliculatos  subtus  convexos 
attenuata,  quinque  ad  octo  pollices  longa,  duos  ad  tres  lata,  integerrima,  saturate  et  nitide  viri- 

dia,  mollia,  glabra,  nervo  medio  subtus  prominulo  percursa.  Flores  solitarii  in  axillis  foliorum, 
sessiles  aut  brevissime  pedicellati ,  erecti ,  tripollicares  et  longiores.  Calyx  tertiam  totius  floris 
partem  aequans,  pergamenus,  flavescens,  quin  que  alatus ,  alis  in  dentes  quinque  pyramidatos  bre- 
viusculos  excurrentibus  margine  virescentibus.  Corolla  pulchre  flava;  tubus  basi  aequaliter  cylin¬ 
dricus,  sursum  dilatatus  et  parum  curvus;  limbus  in  lacinias  ovatas  acutas  patentes  sectus.  Stamina 
ex  imo  tubo,  filamentis  albis  complanatis  sursum  attenuatis,  antiieris  oblongis,  a  basi  ad  medium 
fere  usque  bifidis ,  exsertis ,  polline  globoso  (et  trigloboso  ?)  subirregulari  albo  farctis.  Ovarium 
pyramidato- conicum ,  uniloculare  insidens  thoro  carnoso -fibroso  e  basi  calycis  projecto  et  cinctum 
glandula  flava  annulari  subrepanda.  Stylus  filiformis,  exsertus,  siccitate  saepe  bipartibilis.  Stigmatis 
lamellae  patentes ,  ellipticae ,  crassae ,  virides.  Capsula  ,  calyce  tandem  obliteralo  nuda ,  sessilis 
aut  brevissime  pedicellata ,  oblongo -lanceolata,  compressa,  coriacea,  fusca,  complete  bivalvis  ,  val¬ 
vulis  introflexis  subduplicatis  atque  dissepimentum  incompletum  constituentibus  semibilocularis , 
polysperma.  Semina  minima,  globosa,  in  margine  valvularum  intumido  sessilia,  testa  fusca, 
crassa,  areolato-tuberculata,  tuberculis  subhexagonis ,  saepe  viscidula. 

Crescit  in  sylvis  udis  primaevis  ad  fluviam  Japurd  et  alibi  in  Provincia  Rio  Negro. 

Florebat  et  fructus  habebat  mense  Januario,  fi 

Resinae  flavae  pellucidae-  guttulae  ex  axillis  foliorum  infraque  flores  saepe  excernuntur.  Inco¬ 
lae  radice  amara  febrifuga  utuntur. 

Explic.  Tab.  CLXXXIX.  i.  Calycis  transverse  dissecti  pars  inferior.  2.  Corolla  aperta  cum  genitalibus, 
m.  n.  3.  Apex  corollae,  et  4.  anthera  ab  utroque  latere,  m.  a.  5.  Pollen,  valde  auctum.  6.  Pistilli  pars  in¬ 
ferior,  demtis  thoro  et  glandula,  cum  stylo  bipartito.  7.  Styli  pars  superior  et  stigma  m.  a.  8.  Capsula. 
9.  Ejusdem  valvula  intus  visa,  m.  n.  10.  Capsulae  transverse  dissectae  pars  inferior,  m.  a.  11,  Semen,  valde 
auctum.  12.  Pars  testae,  maxime  aucta, 

LXXVIII.  PREPUSA.  t 

HEXANDRIA  Monogynia  Linn.  Syst.  Sex.  Familia:  GENTIANEAE  Juss. 

CHARACTER  D IF  F  E  RE  N  TIAL  IS. 

Calyx  magnus,  campanulatus ,  sexalatus,  sexfidus,  coloratus.  Corolla  campa- 
nulata,  sexfida,  tubo  brevi  cylindrico,  fauce  nuda.  Stamina  e  fauce,  corollae  dupli¬ 
catura  connata,  antheris  immutatis.  Stigma  bilamellatum.  Capsula  unilocularis , 
bivalvis,  valvulis  introflexis  placentiferis,  polysperma. 

CHARACTER  NATURALIS. 

Calyx  inferus ,  monophyllus ,  campanulatus ,  subhexagonus ,  angulis  in  alas  mag¬ 
nas  perpendiculares  extensis,  limbo  sexfido,  laciniis  triangularibus  acutis  erectis,  co¬ 
loratus,  membranaceus,  persistens.  Corolla  infera,  monopetala,  campanulata,  tubo 

brevi  cylindrico,  fauce  nuda,  limbo  amplo  campanulato  sexfido,  laciniis  ovatis,  me¬ 
dio  nervosis  ,  erectis,  aestivatione  convolutis;  membranacea,  siccitate,  uti  calyx, 
subscariosa,  marcescens  et  praesertim  basi  tubulosa  longitudinaliter  nervosa  circa  fruc¬ 
tum  pei sistens.  Stamina  sex  e  fauce,  corollae  laciniis  alterna  eamcjue  longitudine 
vix  aequantia.  Filamenta  filiformia,  quasi  e  duplicatura  tubi  corollini  emergentia, 
erecta,  longitudine  subaequalia.  Antherae  erectae,  basifixae,  oblongae,  basi  bilo- 
bae,  locellis  anticis  medio  rima  dehiscentibus.  Ovarium  lanceolatum ,  transiens  in 
stylum  filiformem,  stigmate  bilamellato  terminatum,  uniloculare,  multiovulatum.  Cap¬ 
sula  cylindrica,  corollae  marcescentis  tubo  tunicata,  coriacea,  complete  bivalvis; 
valvulis  utrinque  in  trophospermium  spongiosum  scrobiculatum  crassum ,  semini¬ 
bus  plurimis  obtectum,  tumentibus.  Semina  subglobosa  aut  polyedra,  minutissima, 
testa  obscure  areolato- cellulosa. 

Habitus:  Frutex  ramis  erectis  fastigiatis,  foliis  decussatis  superne  congestis, 
racemis  florum  spectabilium  terminalibus  foliosis. 

Statio  et  Habitatio  :  Species  unica  inventa  in  montanis  mediterraneis  Provin¬ 
ciae  Bahiensis. 

Etymologia:  ITptTChCta,  conspicua,  i.  e.  planta. 


1.  PREPUSA  MONTANA,  f  Tab.  CXC. 

Frutex  octo  ad  decem  pedes  altus.  Rami  erecti,  fastigiati,  lignosi,  rigidi,  inferne  teretiuseuli, 
crassitie  digiti,  superne  obsolete  tetragoni,  cicatricibus  foliorum  densis,  tres  circiter  lineas  distantibus 
decussatis  insculpti.  Folia  in  superiore  parte  ramorum  conferta,  decussata,  erecta,  sessilia  sibi 
basi  subcontigua,  oblongo  -  obovata,  versus  basin  attenuata,  apice  emarginata,  margine  integerri¬ 
mo  extenuato  albido  cincta,  trinervia,  nervo  medio  subtus  valde  prominulo  pallidiore  excurrente, 
lateralibus  tenuibus  evanidis,  uti  tota  planta  glaberrima,  laete  viridia,  quatuor  ad  quinque  pollices 
longa,  pollicem  et  sesquipollicem  lata.  Flores  in  racemis  terminalibus  et  lateralibus  erectis,  folio¬ 
sis.  Pedunculus  communis  teretiusculus ,  inferne  paribus  foliorum  instructus  ibique  crista  tenui 
transversa  notatus.  Pedunculi  partiales  decussati ,  ex  alis  foliorum  superiorum  ,  compressiusculi  , 
bipollicares  et  sesquipollicares,  supra  medium  foliis  floralibus  quatuor  ad  octo  lineas  longis.  Flo¬ 
res  speciosi,  sesquipollicem  alti,  toti  stramineo  -  flavescentes.  Calyx  ultra  pollicem  longus,  ventri- 
coso  -  campanulatus  ,  ad  quartam  partem  usque  sexfidus ,  laciniis  triangularibus  acuminatis  ,  nervis 
sex  per  medias  facies  decurrentibus  firmatus,  angulis  in  alas  verticales  basi  rotundatas  sursum  at¬ 
tenuatas  extensus,  reticulato  -  venosus.  Corolla  calyce  quarta  parte  altior ;  tubus  cylindricus,  com¬ 
page  robustiore ;  limbus  campanulatus  ,  ultra  tertiam  partem  divisus  in  lacinias  ovatas  acuminatas 
quarum  ex  apice  nervus  longitudinalis  decurrit,  compage  tenera  attamen  firma,  et  in  flore  marces¬ 
cente  subscariosa.  Filamenta  filiformia,  alba,  e  tubi  apice,  tanquam  ex  ejus  membrana  interiore 
producta,  ultra  corollae  divisiones  pertingentia.  Antherae  sesquilineares ,  ochroleucae.  Ovarium 

lanceolatum ,  foccundatum  oblongum ,  virescens.  Stylus  filiformis ,  albidus ,  staminibus  brevior. 
Stigma  flavescens,  lamellis  obovato- oblongis  patentibus.  Capsula  cylindrica,  acutiuscula,  coriacea, 
extus  helvola  nitida,  intus  straminea,  complete  bivalvis ,  valvulis  omni  longitudine  intus  utrinque 
in  tp.ophospermium  griseum  spongiosum  scrobiculatum  extensis.  Semina  minutissima,  fusca. 

Crescit  in  alpestribus  prope  Sincord,  in  Provincia  Bahiensi,  altitudine  circiter  2200 
pedum  supra  Oceanum. 

Florebat  et  fructus  habebat  mense  Novembri.  % 

Explic.  Tab.  CXC.  i.  Corolla.  2.  Calycis  ambitus  horizontaliter  dissecti.  3*  Corolla  aperta  cum  genita¬ 
libus,  m.  n.  4.  Apex  filamenti  cum  antbera  ab  utroque  latere,  m.  a.  5-  Tubus  corollae  cum  filamentorum  ba¬ 
sibus  persistentibus  et  capsula.  6.  Tubus  corollae  apertus.  7.  Valvula  capsulae  a  ventre,  m.  n.  8.  Capsula 
aperta  cum  seminibus,  m.  a.  9.  Semina,  valde  aucta.  10.  Pars  testae  seminis,  maxime  aucta. 


LXXIX.  HELIA.  t 

Lisianthi  species  auctorum. 

PENTANDRIA  Monogynia  Linn.  Syst.  Sex.  Familia:  GENTIANEAE  Juss. 

CHARACTER  D  IFFERE  NTIAL  I  S. 

Calyx  campanulatus,  quinquepartitus,  laciniis  erectis,  margine  membranaceo 
tenerioribus.  Corolla  hypocrateriformis ,  limbo  subobliquo  quinquepartito ,  tubo  cy¬ 
lindrico,  medio  inflato  vel  inaequali,  fauce  nuda,  marcescens.  Antiierae  immutatae. 
Stigma  bicrure,  cruribus  cylindricis,  (non  bilamellatum).  Capsula  bivalvis,  valvu¬ 
larum  marginibus  placentiferis  introflexis  bilocularis,  polysperma. 

CHARACTER  NATURALIS. 

Calyx  inferus,  monophyllus,  campanulatus,  quinquepartitus,  laciniis  erectis  ovatis 
vel  oblongis,  dorso  carinato  crassioribus,  margine  tenuiore  subdiaphanis,  duabus  in¬ 
terioribus  parum  minoribus,  aestivatione  imbricatis ;  persistens.  Corolla  infera,  mo- 
nopetala,  hypocrateriformis;  tubus  cylindricus,  in  medio  inflatus  vel  hinc  ventricoso- 
gibbus;  faux  nuda,  constricta;  limbus  quinquepartitus,  subobliquus,  laciniis  ovatis  pa¬ 
tentibus  vel  subpatentibus ,  superioribus  plerumque  parum  longioribus,  apice  incras¬ 
sato- callosis;  crasso -membranacea,  marcida  tandem  e  calyce  fructifero  delabens, 
glabra.  Stamina  quinque,  inclusa,  longitudine  inaequalia,  e  tubi  ea  parte  oriunda, 
quae  sursum  dilatatur,  cum  laciniis  limbi  alternantia.  Filamenta  brevia,  compressa 
vel  subulata.  Antherae  basifixae,  erectae,  oblongae,  utrinque  emarginatae,  locellis 

anticis  appositis  rima  longitudinali  bivalvibus.  Pollen  e  globulis  tribus  vel  quatuor 
compactum.  Ovarium  ovato  -  conicum ,  biloculare,  multiovulatum ,  continuum  in  sty¬ 
lum  brevem  et  conico -subulatum.,  coronatum  stigmatis  cruribus  duobus  cylindricis 
erectis  et  saepe  conglutinatis.  Capsula  ovata  vel  oblonga,  styli  parte  infima  coro¬ 
nata,  pergamena,  bivalvis,  complete  bilocularis  ob  parietes  valvularum  placentiferos 
alte  introflexos;  valvulae  integrae.  Semina  placentis  immediate  affixa ,  numerosa,  mi¬ 
nima,  subglobosa  vel  polyedra.  Testa  crassa;  albumen  corneum;  embryo  inclusus, 
minimus,  hilum  spectans. 

Habitus:  Herbae  glaberrimae,  e  radice  perpendiculari.  Caulis  teres,  fistulosus, 
simplicissimus.  Folia  decussata,  sessilia,  basi  quasi  in  vaginam  confluentia,  margi¬ 
nata,  integerrima,  nervo  medio  excurrente,  lateralibus  evanidis.  Flores  ochroleuci 
vel  virentes,  in  panicula  pauciflora  terminali  coarctata  et  bracteata. 

Statio  et  Habitatio  :  In  orbis  novi  regionibus  intratropicis  haud  multum  supra 
Oceanum  elevatis,  paludosis,  campestribus. 

Etymologia:  Nomen  e  graeco  a  verbo  £Ao$ ,  quia  herbae  palustres. 


1.  HELIA  OBLONGIFOLIA.  f  Tab.  XCXI. 

H.  foliis  oblongis  vel  oblongo -lanceolatis  obtusis,  corollae  tubo  gracili  quam 
limbus  subtiliter  denticulatus  triplo  longiore. 

Radix  perpendicularis,  duos  pollices  longa,  subsimplex,  testaceo -albida ,  annua.  Caulis  inde 
erigitur  tripedalis,  uti  tota  planta  glaberrimus,  teres,  crassitie  pennae  anserinae,  simplicissimus,  in 
inferiore  parte  paribus  foliorum  quatuor  ad  sex  vestitus ,  in  superiore ,  pedunculum  sistente  ,  lon¬ 
gitudine  pedali  aphyllus.  Folia  summa  et  ima  minora,  omnia  internodiis  breviora,  tres  ad  qua¬ 
tuor  pollices  longa,  pollicem  et  quod  excedit  lata,  angusto  -  oblonga  vel  oblongo -lanceolata  vel 
spathulata ;  omnia  obtusa,  nervo  in  mucronulum  promisso,  basi  attenuata,  sessilia  et  in  vaginam 
brevissimam  confluentia ,  laete  viridia ,  nervo  medio  subtus  prominente.  F lores  in  apice  caulis 
breviter  bifido  paniculam  dichotomam,  quam  maxime  contractam,  octo  -  ad  duodecimfloram  con¬ 
stituentes.  Bracteae  oppositae  in  divisionibus  inflorescendae  et  solitariae  infra  flores,  lato -ovatae, 
semiamplexicaules ,  pallide  virides,  sursum  magnitudine  decrescentes.  Calyx  semipollicaris ,  cylin- 
draceo - campanulatus ,  ultra  medium  divisus  in  lacinias  angusto- oblongas  pallide  virides  uninerves  , 
margine  membranaceo  -  albidas.  Corolla  calyce  fere  triplo  longior,  ochroleuco  -  albida  ,  tubus  pol¬ 
licem  et  quod  excedit  altus,  in  medio,  ubi  inflatus,  diametro  lineari;  limbus  quam  tubus  triplo  fere 
brevior,  obliquus,  ob  lacinias  superiores  majores,  laciniis  omnibus  ovatis  obtusiusculis  ac  tenuissi¬ 
me  in  margine  crenulatis  et  in  apice  calloso  -  virescentibus.  Stamina  inclusa,  duas  circiter  lineas 

longa.  Filamenta  e  basi  compressa  subulata ,  alba,  quinto  a  reliquis  remotiore.  Antherte  oehro- 
leucae  ,  oblongo -lanceolatae,  utrinque  emarginatae.  Ovarium  ex  ovato  conicum ,  viride.  Stylus 
perbrevis.  Stigmatis  crura  virescentia,  subcylindrica.  Capsula  olivaceo-fuscidula,  oblonga,  rostrata, 
unguicularis ,  complete  bilocularis.  Semina  castanea. 

Crescit  in  paludosis  pratis  prope  Taubate ,  Paranangaba,  Mogy  das  Cruzes  et  S. 
Pauli  Civitatem ,  in  Provincia  S.  Pauli. 

Lecta  mensibus  Decembri  et  Januario.  0 

Explic.  Tab.  CXCI.  Fig.  I.  i.  Calyx.  2.  Calyx,  resectis  duabus  laciniis,  cum  pistillo.  3.  Corolla.  Omnia 
m.  n.  4.  5.  Anthera  ab  utraque  facie,  m.  a.  6.  Pollen.  7.  Pars  tubi  corollae  aperti,  cum  staminibus  et  8.  pars 
ovarii  horizontaliter  dissecti,  valde  aucta.  9.  Capsula  in  calyce,  m.  n.  10.  et  11.  Semen  integrum  et  dissectum, 
valde  auctum. 

Praeter  speciem  descriptam  similibus  locis  invenimus  sequentem. 

2.  H.  spathulata  f,  foliis  oblongo  -  spathulatis ,  corollae  tubo  quam  limbus  integerrimus  duplo 
longiore. 

Lisianthus  spathulatus,  Humboldt  et  Fainth ,  Nova  gen.  III.  p.  181. 

Tab.  nostra  CXCI.  Fig.  II.  1.  Flos.  2.  Corolla  aperta  cum  staminibus.  4.  Pistillum,  m.  a. 

Eandem  speciem  e  B rasilia  australi  tulit  cl.  Sellow. 


LXXX.  SPIGELIA  Um. 

Arapabaca  Plum. 

PENTANDRIA  Monogynia  Linn.  Syst.  Sex.  Familia:  SPIGELIACEAE.  f 

CHARACTER  DIFFERENTIALIS. 

Calyx  quinquepartitus.  Corolla  infundibuliformis ,  limbo  quinquefido.  Stylus 
articulatus.  Stigma  capitatum  vel  concavum.  Capsula  didyma,  dicocca,  basi  cir¬ 
cumscissa,  coccis  bivalvibus,  in  trophospermio  e  basi  pedicellato  libero  polyspermis, 
seminibus  cuneatis. 


CHARACTER  NATURALIS. 

Calyx  inferus ,  ratione  corollae  parvulus  subcampanulatus,  quinquepartitus,  laciniis 
angustis  erectis ,  aestivatione  lateraliter  imbricatis ,  persistens.  Corolla  infera,  monope- 
tala,  infundibuliformis ;  tubus  intra  calycem  subpentagonus ,  sursum  teres  aut  quinque- 
sulcatus  et  sensim  ad  faucem  nudam  increscens;  limbus  quinquefidus,  laciniis  erecto- 

patentibus  subtriangularibus  acutiusculis ,  inter  lacinias  interdum  plicatus ;  aestiva- 
lione  valvata  5  membranacea  ,  in  tubo  nervis  longitudinalibus  percursa ,  decidua. 
Stamina  quinque,  cum  limbi  laciniis  alternantia,  aequalia,  inclusa,  vel  rarius  exserta. 
Filamenta  e  tubi  parte  superiore,  ubi  ampliatur,  erecta,  subulata  aut  filiformia. 
Antherae  basifixae,  lineares  aut  lineari  -  oblongae ,  basi  sagittatae,  anticae,  locellis 
appositis  longitudinaliter  bivalvibus.  Pollen  subtrigonum ,  in  angulis  triglobosum. 
Ovarium  superum,  subglobosum  aut  compresso- suboblongum ,  ima  basi  calloso -in¬ 
crassatum  ,  biloculare ,  loculis  inferne  in  trophospepjyiio  carnoso  ovula  sex  ad  quin¬ 
decim  subimmersa  gerentibus.  Stylus  e  vertice  ovarii  medio,  insertus,  cylindricus, 
rectus,  superne  infra  stigma  articulatus,  quod  concavum  vel  convexum  est,  circum¬ 
scriptione  ellipticum  et  saepe  in  margine  ciliatum.  Capsula  coriaceo -membranacea, 
didyma,  compressa,  transversim  latior,  dicocca;  cocci  subglobosi,  inferne  e  basi 
callosa  elastice  circumscissi  eamque  sub  specie  cupulae  oblongae  relinquentes,  singuli 
ob  dissepimentum  ex  ipsorum  parietibus  introflexis  duplicatum  omnino  clausi,  ver¬ 
tice  transversim  medio  incomplete  bivalves.  Cujusvis  loculi  tropiiospermium  pedi- 
cellatum ,  ex  imo  angulo  adscendens ,  scrobiculatum ,  oblongum ,  in  facie  interiore 
sulcatum ,  pedicelli  ruptura  in  basi  capsulae  persistente  cupulaeformi  foveam  parvam 
insculpens,  atque  per  interius  ejusdem  pedicelli  crus  dissepimento  adplicitum  idque 
sub  elastica  fructus  dehiscentia,  foramine  subinde  minuto  aperiens.  Semina  circiter 
sex  ad  quindecim  in  quovis  receptaculo  ejusque  foveolis  ex  parte  immersa,  subcu¬ 
neata,  angulosa,  vertice  planiuscula ,  hilo  basilari  obscuriore,  instructa  testa  areo- 
lato  -  scabra  ,  in  aqua  emollienda,  simplici,  albumine  dense  carnoso  subcorneo,  em¬ 
bryonem  minimum  orthotropum,  cotyledonibus  parum  conspicuis  donatum,  versus 
hilum  positum  includente. 

Habitus:  SufTrutices  vel  herbae,  radice  fibrosa,  caulibus  teretibus  vel  obscure 
tetragonis,  foliis  oppositis  vel  verticillatis  sessilibus,  mediante  stipula  (quae  quasi  pe¬ 
tioli  basis  dilatata  est  et  confluens)  connatis,  integerrimis,  floribus  in  spicis  termina¬ 
libus  secundis  interdum  revolutis,  anthesi  sursum  peragenda,  roseis  vel  purpuraceis. 

Statio  et  Habitatio:  Genus,  uti  videtur,  speciebus  dives,  americanum,  inter 
utrumque  tropicum  circulum ,  frequentius  in  plaga  illi  proxima  proveniens ,  rarius 
extra,  sylvestre  et  campestre.  Humum  pinguem  vel  solum  duriusculum  lapidosum 
praediligere  videtur  et  sparse  crescit. 

1.  SPIGELIA  PULVERULENTA,  f  Tab.  CXCII. 

S.  suffruticosa ,  caule  superne  ramisque  subteretibus  pallide  ferrugineo -stellato- 
tomentosis,  foliis  oppositis  pulverulento  -  scabriusculis ,  tandem  denudatis,  e  basi  lata 
subcordata  ovatis,  breviter  petiolatis  ,  spicis  solitariis,  staminibus  corolla  infundibuli- 
formi  quintuplo  brevioribus  coccisque  pulverulentis. 

Spigelia  Olfersiana ,  de  Schlechtendal  in  Linnaea  1826.  p.  206. 

Radix  fibrosa,  valde  divisa,  promens  caules  nonnullos,  basi  lignosos,  crassitie  pennae  cyg- 
neae ,  erectos  ,  ramosos.  Rami  dichotomi  cum  ramo  vel  cum  spica  alari ,  teretiusculi ,  nodis  in¬ 
crassatis  ,  dense  tecti  tomento  pulverulento  pallide  ferrugineo  ,  constante  pilis  stellatis  multiradiatis. 
Folia  opposita,  petiolata,  petiolo  brevi  semilineari  vel  lineari  semitereti ,  ovata,  basi  rotundata 
cordata ,  si  minora  pollicem  circiter  longa ,  acuta ,  si  adultiora  et  magis  expansa  in  duorum  vel 
duorum  cum  dimidio  pollicem  longitudinem,  obtusa,  interdum  obiter  subrepanda,  juniora  utraque 
facie  dense,  uti  rami,  ferrugineo- tomentosa,  adultiora  calvescentia  ,  praesertim  in  pagina  superiore, 
ibidem  tamen  semper  scabriuscula  ,  subtus  in  nervo  et  in  venis  primariis  semper  tomentoso  -  ferru¬ 
ginea.  Stipulae  inter  petiolos  minutae,  membranaceae,  adpressae  et  tomento  ita  tectae,  ut  diffi¬ 
cilius  appareant.  Flores  in  spicis  solitariis  terminalibus  vel  alaribus,  patentibus  tres  ad  quinque 
pollices  longis  ,  duplici  serie  secundi ,  quindecim  ad  triginta.  Pedunculus  communis  teres .  ferrugi¬ 
neo  -  tomentosus  ,  longitudine  foliorum  vicinorum  nudus.  Pedicelli  et  bracteae  iis  adpressae  bre¬ 
vissimi  ,  tomentosi.  Calyx  linea  vix  altior  ,  profunde  quinquepartitus ,  laciniis  lanceolato  -  acumina¬ 
tis  ,  ferrugineo  tomentosus.  Corolla  circiter  unguicularis ,  rosea  cum  striis  obscurioribus  longitu¬ 
dinalibus  ,  extus  pilis  stellatis  minutissimis  adspersa  ,  subciliata  5  tubus  basi  angusto  -  cylindricus  , 
sursum  dilatatus ,  campanulatus  ,  limbus  brevis  ,  laciniis  triangularibus.  Stamina  e  tubi  parte  am¬ 
pliore ,  circiter  quintam  partem  corollae  aequantia;  filamenta  subulata,  basi  compressa,  arcuato- 
erecta ,  alba  ;  antherae  lineares ,  pallide  citrinae.  Ovarium  ovatum ,  inferne  glabrum ,  superne 
stellato  - puberulum.  Stylus  filiformis,  sursum  dilatatus  in  stigma  oblique  concavum.  Capsula  stel¬ 
lato -scabra,  pallide  ferruginea,  transversim  duas  lineas  cum  dimidia  lata,  unam  circiter  alta.  Cocci 
subglobosi ,  e  basi  capsulae  persistente  acute  rhombea  crassa  spongiosa  ita  elastice  prosilientes ,  ut 
foramen  illius  medio  insculpant  didymum.  Trophospermium  cum  seminibus  fuscis,  obovatum,  in 
facie  ventrali  dissepimento  adplicita  areola  nuda  instructum. 

Crescit  in  montosis  Provinciae  Minarum ,  lecta  in  Se/'ra  do  Caraga ,  altitudine  5800 
pedum  supra  Oceanum.  E  Provinciis  meridionalibus  tulit  cl.  S  e  Ilo  w. 

Florebat  et  fructus  habebat  mensibus  Martio  et  Aprili.  2J. 

Explic.  Tab.  CXCII.  i.  Calyx.  2.  Corolla.  3.  Corolla  aperta  cum  genitalibus.  O.  m.  a.  4.  5.  Stamina 
duo,  maxime  aucta.  6.  Pistillum,  m.  n.  7.  Pistillum,  valde  auctum.  8.  Pili  stellati  e  caule  et  foliis,  maxime 
aucti.  9.  Capsula,  m.  n.  10.  Coccus  dehiscens  a  dorso.  11.  Idem  a  basi.  12.  Trophospermium  a  parte  ven¬ 
trali.  O.  m.  a. 

2.  SPIGELIA  GLABRATA.  f  Tab.  CXCIII. 

S.  suftruticosa,  glaberrima,  ramis  subteretibus ,  foliis  oblongis  vel  lanceolatis 
longe  acuminatis  in  petiolos  breves  attenuatis,  superioribus  saepe  quaternis,  spicis 
aggregatis,  staminibus  corolla  infundibuliformi  triplo  brevioribus,  coccis  laevigatis. 

V 

Spigelia  laurina ,  de  Schlechtendal  l.  c.  p.  204. 

Radix  perennis,  constans  ramis  pluribus  fibrillosis  divergentibus  pallidis,  cortice  molli  sub  ma¬ 
sticatione  saporis  subpungentis  dulciusculi,  filo  lignoso  duro  tenaci  insipido.  Caulis  basi  simplex, 
sesquipedalis,  bipedalis  et  altior ,  superne  dichotomus,  subflexuosus ,  ut  tota  planta  glaber,  e  fusco 
virescens,  ad  ramificationes  intumidus ,  crassitie  pennae  anserinae.  Rami  teretiusculi ,  lineam  crassi, 
juniores  obscure  tetragoni.  Folia  opposita  vel  in  apice  caulis  ramorumve  quaterna,  in  petiolis 
brevibus  lineam  unam  vel  duas  longis  ,  circumscriptione  quam  maxime  varia  ,  oblonga  vel  lanceo- 
lata,  acuminata  vel  cuspidata,  pollices  tres  ad  quinque  longa,  lineas  sex  ad  viginti  lata,  eo  tamen 
semper  conspicua,  quod  in  petiolum  acute  attenuentur,  obscure  viridia,  nitida,  glaberrima,  sicci¬ 
tate  nigrescentia ,  nervo  et  venis  subparallelis  intra  marginem  combinatis  inferne  prominulis.  Sti¬ 
pulae  minimae,  instar  marginis  vel  cristae  transversalis  in  caule  ramisque  primariis  observandae, 
in  ramulis  junioribus  triangulares.  Spicae  alares  vel  terminales,  duae,  tres  quatuorve  aggregatae  , 
tres  ad  quatuor  pollices  longae ,  post  anthesin  longiores  et  folia  saepius  superantes.  Pedunculus 
communis  ultra  tertiam  partem  nudus ,  compressiusculus  ,  et  infra  singulos  flores  nonnihil  dilatatus. 
Flores  quam  in  praecedente  specie  multo  pauciores ,  octo  ad  duodecim  in  quovis  pedunculo  sessi¬ 
les.  Calyx  minimus,  corolla  multoties  brevior,  laciniis  lanceolatis  acuminatis.  Corolla  circiter 
octo  lineas  longa,  tubo  ima  basi  pentagono,  ad  medium  usque  gracili,  aequaliter  cylindrico,  dein 
campanulato ,  limbo  in  lacinias  ovato -triangulares  acutas  secto,  rosea  cum  striis  obscurioribus. 
Stamina  e  tubi  parte  ampliata  ejusque  medium  attingentia.  Filamenta  alba,  filiformia.  Antherae 
flavescentes,  e  basi  sagittata  acuminatae.  Ovarium  ovatum,  in  stylum  attenuatum,  stigmate  coro¬ 
natum  elliptico  concavo.  Capsula  olivaceo  -  fusca ,  lineam  alta,  duas  lata,  laevigata ,  junior  stylo 
coronata.  Cocci  subglobosi ,  palellulam  lineari- ellipticam  in  centro  biscrobiculatam  relinquentes. 
Trophospermium  facile  e  coccis  prosiliens,  ope  pediculi  acuti  in  parte  ventrali  sulcati  affixum  ,  ob¬ 
longum  ,  profunde  scrobiculatum  spongiosum  album ,  seminibus  pallide  fuscis  ,  duodecim  ad  quin¬ 
decim  obsessum. 

Crescit  in  sylvis  primaevis  umbrosis  ad  Almada  et  llheos  Villam  in  Provincia  Bahiensi. 
E  provinciis  meridionalibus  tulit  cl.  Sellom. 

Florebat  mense  Januario.  £ 

Explic.  Tab.  CXCIII.  Specimen  angustifolium.  1.  Flos.  2.  Corolla  pars  superior  explicata,  cum  stamini» 
bus  m.  a.  3.  Apex  filamenti  cum  anthera,  valde  auctus.  4.  Pollen,  maxime  auctum.  5.  Pistillum,  a. 
6  Fructus,  m.  n.  7.  8-  Pistillum  virgineum,  ab  utroque  latere,  ut  apparatus  dehiscentiae  e  patellula  appareat, 
m  a  9  Pistillum  virgineum,  ima  basi  transverse  dissectum,  ut  placentationis  modus  conspici  possit,  valde 
auctum.  10.  Fructus  in  calyce.  11.  Patellula  in  calyce.  12.  Coccus  cum  inhaerente  stylo.  13.  Coccus  in 
patellula.  14.  Receptaculum  cum  seminibus  nonnullis,  verticaliter  dissectum.  i5.  Idem  a  parte  ventrali.  0.  a. 
(Incuria  sculptoris  figurae  14  et  i5  inversae  sunt.) 

3.  SPIGELIA  PULCHELLA,  f  Tab.  CXCIV. 

S.  glaberima,  caule  herbaceo  sulcato  angulato  subaphyllo  junceo,  foliis  opposi¬ 
tis  sessilibus  minutis  linearibus  acutis,  spicis  solitariis,  staminibus  exsertis  corolla 
tubulosa  quintuplo  brevioribus,  coccis  laevigatis. 

Radix  perennis,  crassitie  digiti  minoris,  tuberculosa,  flexuosa,  epidermide  testaceo  -  fusca  , 
inferne  ramosa  et  flbrillosa ,  superne  caules  nonnullos  emittens ,  habitu  singulares ,  ob  foliorum 
minutiem  quasi  vimineos  bipedales  et  altiores  ,  basi  crassitie  pennae  anserinae  ,  tetragonos ,  angulis 
marginatis  et  praeterea  longitudinaliter  sulcatos,  glaucescenti- virides ,  uti  tota  planta  glaberrimos. 
Rami  in  superiore  parte  caulis  oppositi,  cum  ramo  alari ,  vel  dichotomi.  Folia  in  nodis  parum 
incrassatis  sessilia,  opposita,  vel,  si  malis,  obscure  decussata,  distantia  varia,  unius  ad  quatuor 
pollicum,  minuta,  in  inferiore  parte  caulis  saepe  squamaeformia ,  triangularia,  acuta,  lineam  alta, 
cauli  adpressa  eoque  minus  bene  distinguenda  quod  ex  illorum  dorso  sulci  bini  in  caulem  ramosque 
decurrant;  superiora  longiora,  duas  lineas  vel  rarius  pollicem  aequantia,  linearia,  acuta,  nervo  sub¬ 
tus  prominulo.  Stipularum  loco  crista  minuta  transversalis  inter  margines  ,  epii  in  angulis  caulis 
ramorumque  e  foliorum  basi  decurrunt.  Spicae  solitariae,  in  apicibus  caulis  et  ramorum,  duos  ad 
quatuor  pollices  longae.  Pedunculus  communis  longitudine  fere  pollicari  nudus  ,  angulatus,  striatus 
infra  singulos  flores  epiasi  minutum  in  dentem  dilatatus.  Bractea  minuta,  vix  lineam  longa,  in 
cujusvis  floris  basi  erecta,  adpressa,  lanceolata.  Calyx  minutus,  lineam  altus,  laciniis  lanceolatis 
acuminatis ,  carinato  -  trinerviis ,  rubenti  -  viridis.  Corolla  speciosa,  pollicaris  et  altior ,  tubus  cylin¬ 
dricus  sursum  increscendo  dilatatus,  pulchre  coccineus;  limbus  brevis,  in  aestivatione  marginibus 
laciniarum  triangularium  sibi  adplicitis  pentagonus  ,  inter  lacinias  plicatus ,  flavus.  Filamenta  bre¬ 
vissima ,  parum  intra  limbum  inserta,  alba.  Antherae  lineares,  paulo  exsertae,  citrinae.  Pollen 
flavescens.  Ovarium  ovato  globosum.  Stylus  aequaliter  cylindricus ,  viridis  ,  infra  stigma  in  ver¬ 
tice  concaviusculum  constrictus  ,  tubo  duas  tertias  brevior.  Capsula  lineam  alta ,  duas  lata ,  laevi- 
gata,  fuscescenti  -  viridis  ,  stylo  diutius  persistente  coronata.  Cocci  subglobosi,  dehiscentia  cupulam 
in  basi  oblongam ,  utrinque  acutam ,  medio  impressam ,  linea  transversali  insculptam  helvollam  , 
tandem  plumbeam ,  relinquentes.  Receptaculum  in  pedicello  brevissimo  ovatum ,  in  parte  ventrali, 
ubi  pedicellus  insidet,  sulco  longitudinali  insculptum,  scrobiculatum.  Semina  fuscidula,  angulosa, 
basi  acutiuscula ,  testa  subtilissime  areolata ,  albumine  carnoso ,  embryone  minuto,  versus  basin  sito. 

Crescit  haec  species  pulcherrima  et  singularis  in  campis  altis  petrosis ,  prope  Villa  do 
Rio  de  Contas ,  altitudine  supra  Oceanum  circiter  2800  pedum. 

Florebat  mense  Octobri.  2J. 

Explic.  Tab .  CXCIV.  i.  Calyx.  2.  Corolla  explicata,  cum  staminibus,  m.  a.  3.  Stamen,  m.  ri.  4.  An- 
thera  aperta,  m.  a.  5.  Pollen,  maxime  auctum.  6.  7.  Pistillum,  m.  n.  et  a.  8.  9.  Fructus,  m.  n.  et  a. 
10.  11.  Cocci  separati.  12.  Patellula  basilaris.  13.  Receptaculum  cum  seminibus,  incuria  sculptoris  inversum. 
O.  a,  14.  Receptaculum  ab  altero  latere,  magis  auctum.  15.  Semina  et  16.  semina  dissecta,  maxime  aucta. 

Praeter  depictas  species  e  Brasilia  novimus  sequentes  : 

4.  S.  Schleciitendaliana  f ,  herbacea,  caulibus  ramisque  tetragonis,  foliis  oppositis  et  quater¬ 
nis  sessilibus  angusto  -  lanceolatis  acuminatis  subtus  in  nervis  subpubescentibus ,  spicis  solitariis ,  sta¬ 
minibus  inclusis  corolla  infundibuliformi  triplo  brevioribus,  coccis  laevigatis. 

Radix  perennis,  fibrosa.  Caules  herbacei,  valde  ramosi,  diffusi,  ramis  alternis  et  oppositis, 
uti  caules  tetragonis ,  angulis  e  cristis  foliorum  basi  decurrentibus  marginati ,  crassitie  pennae  cor¬ 
vinae  ,  glabri.  Folia  sessilia,  vel,  si  mavis,  brevissimis  affixa  petiolis,  opposita  aut  quaterna, 
inferiora  internodiis  sesquipollicaribus  et  longioribus  parum  breviora ,  superiora  sensim  minora  , 
lanceolata,  acuminata,  interdum  linearia,  acuta,  margine  lato  revoluta,  nervo  medio  crasso  subtus 
prominente,  laete  viridia,  mollia,  in  inferiore  facie,  praesertim  in  nervo  inque  ejus  latere  pilis  tenuis¬ 
simis  pubescentia.  Stipulae  minutae,  adpressae,  in  inferioribus  nodis  cristaeformes ,  in  superioribus 
triangulares.  Spicae  solitariae  in  apicibus  caulis  ramorumque,  flores  duodecim  ad  viginti  continentes 
alternatim  in  superiore  pedunculorum  parte  dispositos  atque  bractea  pro  singulis  singula  lanceolata 
acuminata  suffultos.  Calyx  lineam  longus ,  laciniis  subulatis ,  trinerviis.  Corolla  octo  lineas  alta , 
obscure  rosea  et  striis  longitudinalibus  obscurioribus  notata ,  tubo  ad  medium  usque  gracili  sursum 
campanulato  -  dilatato  ,  limbo  in  lacinias  triangulares  erectas  secto.  Stamina  in  parte  limbi  inferiore 
inserta*  filamentis  brevibus  apice  incrassatis,  antiieris  sagittatis  pallide  flavis.  Ovarium  globosum. 
Stylus  brevis,  filiformis,  e  geniculo  in  stigma  cylindricum  apice  concavum  dilatatus.  Capsula  di- 
dyma,  laevigata,  coccis  globosis. 

Crescit  in  summo  monte ,  Morro  de  Villa  Rica  dicto ,  altitudine  fere  4 000  pedum. 

Florebat  mense  Martio. 

,V  '  .  , 

5.  S.  Selloviana,  fruticosa,  tota  flavescenti  -  stellato  -  tomentosa ,  foliis  oppositis  breviter  petiolatis 
ovatis  basi  rotundatis  acutiusculis  supra  scabris ,  spicis  solitariis ,  corollis  tubulosis  ,  staminibus 
exsertis. 

Spigelia  Selloviana ,  de  Schlechtendal  l  c.  p.  205. 

Crescit  haec  species,  habitu  S.  pulverulentae  similis,  sed  foribus  duplo  majoribus  con¬ 
spicua  ,  in  Brasiliae  regionibus  interioribus ,  unde  a  cl.  Selloiv  missam  cum  sequentibus  be¬ 
nevole  communicavit  cl.  de  S  chle  chtendal.  fi 

6.  S.  scabra,  herbacea,  caule  ramisque  tetragonis,  foliis  petiolatis  ovatis  basi  attenuatis  prae¬ 
sertim  in  nervo  venisque  subtus  scabris,  floralibus  quaternis ,  spicis  solitariis ,  corollis  infundibulifor- 
mibus ,  staminibus  inclusis  ,  coccis  scabriusculis. 

Spigelia  scabra ,  de  Schlechtendal  l.  c.  p.  202. 

In  Brasiliae  Provincia  Cisplatina  :  cl.  S  e  ll  o  w. 

7.  S.  Humboldtiana,  herbacea,  glabriuscula ,  caule  ramisque  tetragonis,  foliis  petiolatis  oblon¬ 
go  -  lanceolatis  ovatisve  basi  acutis,  summis  quaternis,  spicis  solitariis,  corollis  infundibuliformibus , 
staminibus  inclusis ,  coccis  laevigatis. 

Spigelia  Humboldtiana  ,  de  Schlechtendal  l.  c.  p.  200. 

Praecedenti  aflinis  ,  praesertim  pube  et  foliis  angustioribus  diversa. 

Crescit  in  Provinciis  Sebastiaziopolitana  ,  S.  Pauli  et  Cisplatina  :  cl.  Scllow  , 
B  eyrich. 

Ab  hac  aegrius  distinguenda: 

8.  S.  anthelmia  ,  herbacea ,  scabriuscula ,  caule  teretiusculo ,  foliis  breviter  petiolatis  ovato- 
longe  acuminatis,  floralibus  quaternis,  spicis  aggregatis,  corollis  infundibuliformibus ,  staminibus  in¬ 
clusis  ,  coccis  muricato  -  scabris. 

Spigelia  Anthclmia ,  L.  Rom.  Schult.  Syst.  Veg.  IV.  p.  1Q0. 

Mihi  quidem  in  Brasilia  non  occurrit ,  licet  in  Provinciis  septentrionalibus  provenire  sit  vero- 
simillimum.  Q 

9.  S.  flemmingiana,  herbacea,  glabra,  caule  ramisque  teretiusculis  ,  foliis  petiolatis  oblongo- 
lanceolatis  utrinque  acuminatis,  floralibus  quaternis,  spicis  solitariis  elongatis  breviter  pedunculatis , 
corollis  infundibuliformibus  ,  staminibus  inclusis ,  coccis  laevigatis. 

Spigelia  Flemmingiana ,  de  Schlechtendal  l.  c.  p.  203. 

A  praecedente  praecipue  foliorum  forma  et  spicis  longioribus  multifloris  dignoscenda. 

In  Brasilia  tropica :  cl.  S ellom.  0 

10.  S.  beyrichiana,  herbacea,  glabriuscula ,  caule  ramisque  tetragonis,  foliis  petiolatis  ovatis 
utrinque  acutis,  floralibus  quaternis,  spicis  solitariis,  corollis  infundibuliformibus,  staminibus  inclu¬ 
sis,  coccis  laevigatis. 

Spigelia  Beyrichiana ,  de  Schlechtendal ,  /.  c.  p.  203. 

S.  glabratae  valde  aflinis ,  attamen  forsan  foliis  brevioribus  ovatis  minus  duris  et  laevigatis , 
nec  non  spicis  solitariis  distincta. 

In  Provincia  Sehastianopolitana  legit  cl.  B  eyrich. 

11.  S.  pusilla  f  ,  herbacea,  pubescens,  ramis  procumbentibus  cauleque  tetragonis,  foliis  op¬ 
positis  breviter  petiolatis  ovatis  basi  attenuatis  acutiusculis ,  floribus  paucis  terminalibus  sessilibus  , 
corollis  tubuloso  -  ventricosis  ,  coccis  laevigatis. 

Piadix  annua,  constans  fibris  pluribus  tenuibus  tenacibus  fuscis.  Caulis  parvus ,  pennae  cor¬ 
vinae  crassitie ,  tetragonus  ,  angulis  marginatis ,  uti  tota  planta  pilis  tenuissimis  passim  pubescens. 
Piami  cauli  similes,  procumbentes.  Folia  distantia  circiter  pollicari  opposita,  ovata  vel  ovato  -  lan¬ 
ce  olata ,  basi  in  petiolos  perbreves  attenuata,  acutiuscula,  pollicem  et  quod  excedit  longa,  pilis 
sparsis  decumbentibus  in  utraque  facie  instructa,  laete  et  subflavescenti  -  viridia.  Stipulae  semior- 
biculares  ,  parvae,  membranaceae,  adpressae.  Flores  bini  vel  terni,  terminales  inter  folia.  Calyx 
in  lacinias  subulatas  evidentius  pubescentes  sectus.  Corolla  alba  et  leni  rubedine  perfusa,  glabra, 
tubo  breviter  angustato  et  pentagono,  sursum  subventricoso  -  dilatato  ,  limbo  in  lacinias  triangula- 

res  acutas  secto.  Stamina  parva  e  medio  tubo;  filamentis  subulatis ,  antiieris  inclusis  sagittatis. 
Stvi.us  filiformis.  Stigma  acutum.  Capsula  didyma,  compresso- subglobosa.  Receptaculum  longius 
pedicellatum ,  subglobosum.  Semina  in  fpiovis  receptaculo  circiter  sex,  oblonga,  hinc  planiuscula , 
scrobiculata,  fusca. 

Crescit  in  sylvaticis  montanis  ad  Sebastianopolin. 

Flores  et  fructus  habebat  mense  Julio.  © 

OBSEFiVATIO  I.  Plura  suadent ,  Spigelias  a  reliquarum  Gentianearum  grege  removendas , 
quibus  rationibus  eo  lubentius  obtemperamus  ,  quo  frequentius  in  dies  diversae  innotescunt  plantae 
ita  comparatae,  ut  affinium  characteres  in  ipsas  relaxando  omnium  ordinum  diagnoses  simul  pe¬ 
riclitarentur.  Exemplo  sint  Aquilarinearum ,  Datiscearum ,  Hamamelidearum  aliarumque  ordines, 
paucarum  plantarum  notis  superstructi ,  simili  ratione ,  ut  iis  systema  naturale  exornetur  atque  cor¬ 
roboraretur  a  summis  Botanicis  conditi  atque  recepti.  Quodsi  vero  Spigelias  pergeremus  Gentianea¬ 
rum  ordini  adnumerando,  nescio,  qua  nota  eum  a  vicinis  possimus  disjungere;  adproximatur  enim 
nostrum  genus  Scrophularineis:  valvularum  fructus  binarum  divisione  et  receptaculi  seminum  ortu 
non  parietali  (e  valvulis)  sed  centrali ,  Paibiaceis  styli  in  ovarium  insertione  atque  petioli  in  stipulae 
formam  extensione.  Quod  autem  ad  Scrophularineas  attinet,  haud  fugit  summos  Botanicos ,  quanta 
affinitate  Gentianeis  nectantur,  ita  ut  vix  aliae,  quibus  utrumque  ordinem  distinguas,  notae  possint 
inveniri ,  nisi  harum  aequalis  staminum  in  corolla  ortus  simul  cum  valvularum  capsulae  simplicitate. 
Placeret  forsan  quibusdam  corollam  inaequalem  Scrophularineis ,  placentationem  mere  parietalem  in 
valvulis  introflexis  Gentianeis  tamquam  characteres  addere,  at  bene  prospiciant,  esse  genera  quaedam 
S c roph ulari nearum,  ut  Limnophilam,  Xuareziam  ,  Ourisiam ,  Veronicam  ,  corolla  aequali  vel  sub- 
aequali  instructa  et  Gentianearum  quaedam,  ut  Exacum  et  Schiibleriam  nostram,  placentis  cen¬ 
tralibus  insignia,  licet  e  valvularum  marginibus  introflexis  orginitus  formatis,  attamen  distinctis  et 
plus  minus  liberis.  Aliud  porro  discrimen  nonnullis  petendum  forsan  videretur  ex  aestivationis 
indole,  quam  in  Gentianeis,  ob  lateralem  et  subcontortam  divisionum  limbi  subaequalium  convolutio- 
nem  c  ontort  o  -  c  o  nv  olutiv  am,  in  Scrophularineis  ob  laciniarum  subinaequalium  versus  centrum 
floris  involutionem  imbricatam  dicere  fas  est;  sed  hae  differentiae,  ob  diversas  corollarum  in  tam 
vastis  ordinibus  formas,  vix  certo  limite  separari  possunt,  in  theoria,  quam  in  praxi  stabiliores, 
quam  ob  causam  aestivationis  notas  (quae  insuper  a  staminum  ortu  aequali  aut  inaequali  quoque 
in  his  pendere  videtur)  inter  secundarias  habendas  confidimus.  Caeterum  in  Spigeliae  genere  aesti- 
vatio  diversa,  valvata,  marginibus  laciniarum  saepe  in  angulos  acutos  promissis,  ab  utriusque  ordi¬ 
nis  aestivatione  abunde  discrepat,  Rubiacearum  aemula.  Neque  non  observandum ,  Gentianeas  semi¬ 
na  numero  indefinita,  Spigelias  plus  minus  definita  exhibere.  Quibus  omnibus  rite  perpensis,  ne  or¬ 
dinum  limites  confundantur  et  ut  quisque  firmioribus  notis  illustretur,  Spigeliam  in  distinctum  SPI- 
GELIACEAPiUM  ordinem,  sive,  si  malis,  tribum  erigimus,  characteris  cardinem  ponentes  in  florum 
isoslemonia  una  cum  valvularum  divisione  obtinente,  stipularumque  praesentia.  Ultimo  hoc  charactere, 
foliorum  porro  in  dispositionem  verticillatam  nisu,  stylo  inserto  et  aestivatione  valvata  SPIGELIA- 
CEAE  conveniunt  cum  Foibiaceis ;  differunt  autem  ovario  supero  et  absentia  annuli  glandulosi ,  quem 
ovarii  verticem  in  Fiubiaceis  tegentem  harum  cum  Compositis  et  Umbelliferis  nexum  ,  praeter  alias 
notas,  indigitare  existimamus,  ideo  minime  negligendum.  Aliae  Spigeliarum  notae  affinium  ordinum 
typum  prae  se  ferunt.  Ita  stigma  concavum,  basi  in  stylo  articulatum,  quod  nonnullis,  nec  omnibus, 

Spigeliis  (eadem  lege,  qua  in  Milrasacme ,  genere  e  Gentianeis,  nostro  valde  affini ,  stigma  bilo- 
bum  et  simplex  habemus)  contingit,  singularem  hujus  organi  structuram  in  Apocyneis  observandam 
quasi  indigitare  videtur;  ita  albumen  subcorneum,  ratione  embryonis  minus  bene  elaborati  copio¬ 
sum  Strychnearum  albumini  convenit;  ita  seminum  in  trophospermiis  centralibus  et  basilaribus 
spongiosis  placentatio  immediata  (absque  funiculis  umbilicalibus)  et  quasi  nidulans,  porro  testae 
seminis  textura  subtiliter  scrobiculato  -  scabriusculae  Potaliearum  nostrarum  imaginem  eminus  ex¬ 
hibet.  Neque  absunt  affinitates  cum  Loganieis ,  ordine  a  Pi.  Brownio  condito,  fatente  tamen  hoc 
ipso  Coryphaeo  ,  ulterius  in  sectiones  dispescendo  ,  dum  complura  huc  pertinentia  genera  innotes¬ 
cerent.  Convenit  autem  Spigeliae  genus  cum  Loganieis  eodem  charactere ,  quo  uterque  ordo  ab 
affinibus  Rubiaceis  et  Apocyneis  distat:  ovario,  nimirum,  libero  una  cum  stipulis  interpetiolaribus 
obtinente ;  differt  apparatu  fructus  et  praecipue  seminibus  peritropiis ,  i.  c.  altera  extremitate  axi 
fructus ,  altera  ejusdem  peripheriae  obversis ,  neque  erectis.  Quas  omnes  diversas  diversorum  or¬ 
dinum  notas  essentialibus,  quos  dicunt,  characteribus  describere  periculum  faciamus,  in  re  tam 
ardua  virorum  doctorum  indulgentiae  potius ,  quam  nostro  ingenio  confidentes. 

GENTIANEAE  Juss. 

Flos  isomerius.  ::)  Calyx  liber,  regulariter  5-4-6  -8  -  io  -  divisus.  Corolla  limbo  suh- 
aequali,  aestivatione  contorto -convoluliva,  saepe  marcescens.  Stamina  e  corolla,  isogenea.  :::::) 
Pollen  trilobum  vel  triglobosum.  Stylus  continuus.  Stigma  simplex  vel  duplex.  Capsula  (raro 
eacca)  uni -vel  bilocularis,  valvularum  integrarum  marginibus  introflexis  placentiferis  vel  placen¬ 
tam  centralem  prehendentibus.  Semina  minima,  numerosa,  placentatione  immediata,  tegumento 
simplici.  Embryo  parvus,  orthotropus  in  albumine  carnoso  copioso. 

Herbae,  rarius  frutices.  Folia  opposita,  integerrima,  exstipulata  ,  sessilia  vel  petiolis  in  cri¬ 
stam  vaginulamve  confluentibus.  Flores  axillares  et  terminales,  bracteati.  Pubes  rarissima,  simplex. 

Huc  genera  ab  auctoribus  ad  Gentianeas  relata,  exclusis  Mcnycmthc ,  Vili ar sia ,  Anoptero . 

SPIGELIACEAE.  f 

Flos  isomerius.  Calyx  liber,  regulariter  quinquepartitus.  Corolla  limbo  aequali,  aestivatione 
valvata.  Stamina  e  corolla,  isogenea.  Pollen  trigonum,  angulis  globulosis.  Stylus  insertus,  arti¬ 
culatus.  Stigma  simplex.  Capsula  bilocularis ,  coccis  bivalvibus ,  receptaculis  centralibus  liberis. 
Semina  parva,  plura,  placentatione  immediata,  tegumento  simplici.  Emeryo  minimus,  orthotropus, 
in  albumine  carnoso  copioso. 

Herbae  vel  suffrutices.  Folia  opposita,  integerrima,  stipulata  aut  substipulata.  Flores  in 

spicis  secundis  bracteati.  Pubes  simplex  aut  stellata. 

Huc  solummodo  Spigelia,  amandata  Mitrcola ,  quam  cl.  de  Schlechtendal ,  dum  novum  or¬ 
dinem  introducendum  esse  innueret ,  heic  trahit ,  ob  placentam  parietalem ,  ad  Gentianeas. 


*)  Flos  isomerius  mihi  est  cujus  partes,  excepto  pistillo ,  eundem  sequuntur  numerum  aut  ejusdem  multiplum. 

**)  Appello  stamina  isogenea,  quae  omnia  ex  eadem  linea  horizontali  emergunt,  licet  longitudine  inaequali. 
”* **))  Conferas  de  hoc  charactere  observationem  tertiam. 

POTALIEAE.  f 

Flos  anisomerius.  Calyx  liber,  4  -  5  -  6  -  partitus.  Corolla  limbo  subaequali,  6  -  io  -  fido* 
aestivatione  contorto  - convolutiva.  Stamina  e  corolla,  isogenea.  Pollen  (ellipticum)  simplex.  Sty¬ 
lus  continuus.  Stigma  simplex.  Bacca  bi-vel  quadrilocularis ,  receptaculis  centralibus.  Semina 
numerosa,  placentatione  immediata,  peltata.  Testa  duplex.  Embryo  heterotropus  (?)  ,  in  albumine 
cartilagineo. 

Frutices  vel  arbores,  glabri.  Folia  opposita,  integerrima,  stipulis  intrapetiolaribus  vaginanti- 
bus  conjuncta.  Flores  terminales,  paniculati  v.  corymbosi ,  bracteati. 

Huc:  Fagraea ,  Potalia,  Anthocleista  quorum  duo  priora  genera  integumentum  seminis 
interius  tenue  monstrant. 


LOGANIEAE  R.  Brown. 

Flos  anisomerius.  Calyx  liber,  quinquepartitus.  Corolla  limbo  aequali  v.  inaequali,  aesti¬ 
vatione  convolutiva.  Stamina  e  corolla,  isogenea  quinque  (vel  unum).  Pollen  vittato -trilobum. 
(in  Pagamea).  Stylus  insertus?  Stigma  simplex.  Capsula  bilocularis ,  placentis  originitus  vel 
tandem  liberis,  aut  drupa  mono-vel  dipyrena,  pyrenis  mono  -  dispermis.  Albumen  carnosum  vel 
cartilagineum.  Embryo  orthotropus. 

Frutices,  herbae  vel  arbores.  Folia  opposita,  integerrima,  saepe  stipulata,  stipulis  in  vaginas 
intrapetiolares  connatis.  Flores  racemosi ,  Corymbosi ,  aut  solitarii. 

Huc:  Gaertnera ,  Pctgamca ,  Usteria ,  Geniostoma  (Anasser ,  Jass.')  ,  Logania ,  genus  gui- 
neense,  cujus  PL  Brown  mentionem  facit. 

APOCYNEAE  R.  Br.owih 

Flos  isomerius  (rarissime  staminibus  anisomerius).  Calyx  liber,  quinquedivisus.  Corolla 
limbo  aequali,  aestivatione  contorta.  Stamina  e  corolla,  isogenea,  filamentis  distinctis.  Pollen 
granulosum,  globosum  vel  trilobum.  Ovaria  disco  cincta,  duo  vel  unicum  biloculare.  Styli  duo 
continui  aut  unicus,  ut  stigma  simplex,  insertus.  Fructus  bifollicularis ,  capsularis,  drupaceus  vel 
baccatus.  Semina  plura ,  placentatione  mediata.  Integumentum  simplex.  Embryo  in  aleumine  car¬ 
noso  vel  cartilagineo  ,  cotyledonibus  foliaceis  ,  orthotropus. 

Arbores  vel  frutices,  saepe  lactescentes.  Folia  opposita  vel  verticillata,  integerrima,  stipulis 
petiolaribus  nullis.  Flores  subcorymbosi. 

RUBIACEAE  Juss. 

Flos  isomerius.  Calyx  in  hypanthio  adnatus,  limbo  5  -  4  -  6  -  partito  vel  integro. 
-Corolla  regularis,  laciniis  aestivatione  valvata  vel  imbricata.  Stamina  e  corolla,  isogenea.  Pol¬ 
len  ellipticum.  Ovarium  disco  coronatum.  Stylus  insertus.  Stigma  duplex  (vix  simplex ,  rarius 
multiplex.)  Fructus  dicoccus  ,  capsularis  vel  baccatus.  Semina  placentatione  mediata  solitaria 

basilaria  erecta  vel  numerosa  in  receptaculis  axi  adnatis  (rarissime  liberis).  Integumentum 
6implex  (rarissime  duplex).  Embryo  in  albumine  copioso  cartilagineo  orthotropus ,  cotyledonibus 
foliaceis. 

Frutices,  arbores  vel  herbae,  folia  integerrima,  opposita  aut  verticillata ,  stipulata.  Flores  pa- 
niculati  vel  corymbosi. 

Receptaculum  liberum  in  Ophiorhiza  hoc  genus  Spigeliaceis  approximat. 

SCROPHULARINAE  R.  Brown. 

Flos  anisomerius.  Calyx  liber,  divisus.  Corolla  irregularis,  limbo  aestivatione  imbricativa. 
Stamina  quam  perianthii  divisiones  pauciora,  anisogenea  (didyma).  Stylus  simplex,  continuus.  Cap¬ 
sula  (rarissime  bacca)  bilocularis,  valvis  bifidis  v.  integris.  Receptaculum  centrale  septo  adnatum 
vel  liberum.  Semina  numerosa ,  placentatione  subimmediata.  Embryo  in  albumine  carnoso. 

Herbae  vel  frutices,  plerumque  oppositifoliae. 

OBSERVATIO  II.  Sunt  autem  praeter  notas ,  quibus  characteres  horum  ordinum  super¬ 
struximus,  aliae  nonnullae  sane  graves  et  dignae,  in  quas  Botanici  animum  intendant  sed  ex¬ 
tricatu  difficiles  vel  nondum  rite  observatae :  apparatus  nimirum  glandulosus  ovarium  circumdans 
atque  valvularum  fructus  et  placentarum  respectu  axis  cujusvis  floris  dispositio.  Quod  vero  glan¬ 
dularum  varia  genera  attinet  hypogyna  a  cl.  Turpin  phycostemones ,  tamquam  abortiva  stamina, 
haud  male  appellata ,  haec  in  Gentianeis  sunt  rarissima.  In  nonnullis  quidem  discus  apparet  parvus 
ipsi  ovario  subjectus,  quem  tamen,  quum  glandulosa  substantia  sit  destitutus,  pro  pedunculi  potius 
apice  calycem  intrante  velim  habere,  quam  pro  staminum  rudimento.  Talem  quoque  in  Tctchict 
gujanensi  observavi,  ibidem  praeterea  in  vertice  annulo  genuino  glanduloso  coronatum,  qualis  nul¬ 
lum  praeterea  in  Gentianeis  novi  exemplum  ;  nullum  in  Potalieis ,  quibus  posterioribus  basis  pistilli 
seu  discus  est  potius  carnosus  vel  fibrosus.  Nullam  porro  glandulam  hypogynam  quoque  in  Spige- 
liis  inveni,  sed  variae  adsunt  in  Scrophularinis  ,  Gesnereis  affinibusque  ordinibus,  nunc  annulum 
integrum  vel  effiguratum  sistentes,  nunc  unilaterales  in  superiore  floris  parte  vel  in  inferiore,  nunc 
toti  ovario  circumpositae,  staminibus  fertilibus  numero  aequales  atque  cum  iis  alternantes.  Horum 
organorum  situs  atque  cum  caetero  floris  apparatu  nexus  in  designandis  ordinum  characteribus 
naturalibus  magni  momenti  mihi  quidem  videntur,  ac  ulterioribus  disquisitionibus  enucleati  clario¬ 
rem,  quam  nunc  promittunt,  lucem  notionibus  de  plantarum  affinitate  affundent.  Alia  res ,  quam  heic 
attingere  in  animo  est,  quanti  sit  discriminis  in  affinitatibus  plantarum  rite  dijudicandis,  jam  ili.  R. 
Brown  abunde  demonstravit:  fructum  nimirum,  in  vegetationis  arce  positum,  e  foliis  nonnullis  in 
valvas  pericarpii  mutatis  constantem,  ad  pedunculi  proprii  axin  et  perianthii,  ipsum  involventis,  diversa 
latera  diversa  lege  in  diversis  ordinibus  sese  habere.  Earum  vero,  de  quibus  in  specie  tractavimus, 
Gentianearum,  Spigeliacearum  el  Potaliearum  flores  in  eo  convenire  videntur,  quod  fructuum  ferant 
valvulas  axi  universae  plantae  et  singularium  pedicellorum  laterales  neque  inferiores  superiores- 
que,  et  hoc  dispositionis  modo  indigitare  videntur,  folia  transformata  pericarpica  cum  ipsis  proximis 
inferioribus,  i.  e.  cum  staminum  verticillo,  alternare  decussantia.  Unilocularia  Gentianearum  genera , 
quae  semina  gerunt  in  valvularum  marginibus  parum  inflexis,  placentas  offerunt  posticas  et  anticas, 

per  superius  et  inferius  ab  axi  latus  decurrentes,  bilocularia  vero  placentas  habent  valvulis  oppositas. 
Unde  sequitur,  Gentianeas  hoc  charactere  ab  affinibus  posse  discerni.  Licet  enim  in  plerisque  ordi¬ 
nibus  corolla  monopetala  et  foliis,  pericarpicis  duobus  donatis :  Scrophularinis ,  Gesnereis ,  Bignonia- 
ceis ,  Acanlhaceis  etc.  fructus  valvulae  similiter  in  floris  utroque  latere  sint  dispositae ,  magna  tamen 
quoad  placentarum  locum  obtinet  diversitas.  Ita  in  Scrophularinis  sic  dictis  legitimis  placentae  sur¬ 
sum  et  deorsum  spectant  et  septum  placentis  insertum,  e  valvis  ortum,  eandem  lineam  transversam 
sequitur,  qua  corollae  labium  superius  et  inferius  separantur ;  contra  in  Gentianeis  bilocularibus  pla¬ 
centae  sunt  parallelae  directioni  valvularum  lateraliter  positarum  ;  in  Gesnereis  placentae  valvulis  pa¬ 
rallelae  (praesertim  in  ovario  juvenili)  porriguntur,  uti  placentae  in  Gentianeis  fructu  uniloculari , 
ast  ratione  situs  in  flore  differunt ,  quum  in  illis  (e  valvularum  ventre  oriunda)  latera  floris ,  in 
his  (e  valvularum  margine  projecta)  sursum  et  deorsum  s.  antice  et  postice  spectent.  Longum 
foret  plura  afferre  exempla  atque  in  dictis  adquiescimus ,  eo  lubentius,  quo  satis  hic  loci  egisse  exi¬ 
stimaverimus,  si  virorum  doctorum  animos  ad  eruendas  eas  leges  instigassemus ,  quibus  alma  mater 
natura  e  foliis  continua  metamorphosi  subactis  et  organico  quasi  ambitu  digestis  florum  fructuum-* 
que  apparatus  exstruendos  curasse  videtur. 

OBSERVATIO  IIT.  Vix  alia  est  vegetabilium  pars ,  quam  stipula ,  obscurior  quoad  vim  in 
diversis  stirpibus  atque  iri  dijudicandis  affinitatibus  dignitatem  diversas.  Licet  enim  plurima  organa 
phylloidea  hoc  nomine  salutata  pro  foliorum  rudimentis  a  plerisque  Botanicis  habeantur,  structura 
tamen,  insertione  et  cum  petiolis  foliisque  nexu  ita  inter  se  differunt,  ut  nulla  ratione  omnes  tam¬ 
quam  ejusdem  evolutionis  gradus  inter  se  aequales  possimus  existimare.  Aliae  scilicet  eidem ,  cui 
adstant  foliorum  verticillo,  aliae  distincto  foliorum  depauperatorum  pertinent,  aliae,  tamquam  ra¬ 
menta  persistentia,  integumenta  potius  gemmae,  quam  ipsa  folia  exhibent,  aliae  ex  universis  gem¬ 
mis  abortivis  oriundae  videntur ,  aliae  merae  appendices  petiolorum  ex  illorum  margine  latereve 
productae.  Ita  in  Rubiaceis ,  Spigeliaceis,  Loganieis,  Gentianeis  vel  quoque  stipularum  dignitas 
varia,  vim  infringere  videtur  notae  inde  deducendae  ideoque  aliis  e  fructificatione  petitis  postha¬ 
bendae.  Mitreolam  igitur  stipulis  e  mera  dilatatione  petiolorum  ortis  donatam  nihilosecius  Gentia¬ 
neis  adscribendam  putamus.  Spigeliae  vero  stipulas  rarius  bene  elaboratas ,  saepe  cristae  trans¬ 
versalis  formas  solummodo  exhibentes  eo  minus  tamquam  gravioris  momenti  in  censum  appellan¬ 
das  existimamus  ,  quo  frequentius  apparet,  folia  quaterna  in  apice  caulis  ramorumque  posita  non 
ad  singulos  pertinere  verticillos ,  sed  potius  duobus  constare  paribus  foliorum  binorum  oppositorum 
sibique  quam  maxime  approximatorum ,  qua  ratione  ducti ,  ibidem  vegetationis  legem  in  foliorum 
per  paria  decussatione  ,  neque  in  verticillorum  positione  expressam  esse  existimavimus. 

LXXXI.  RHABDIA.  t 

PENTANDRIA  Monogynia  Linn.  Syst.  Sex.  Familia:  EHRETIACEAE.  f 

CHARACTER  D IF  F  E  RE  NTIAL  IS. 

Calyx  quinquepartitus.  Corolla  campanulata,  quinquefida fauce  nuda.  Sta¬ 
mina  e  basi  corollae,  inclusa.  Stylus  simplex.  Stigma  bilobum.  Bacca  subtetra- 
pyrena ,  pyrenis  monospermis. 

CHARACTER  NATURALIS. 

Calyx  inferus,  monophyllus,  profunde  quinquepartitus,  interdum  quasi  aberra¬ 
tione  sexpartitus,  laciniis  ex  ovato  acuminatis  inaequalibus,  aestivatione  hinc  imbri¬ 
catis.  Corolla  infera,  monopetala,  campanulata,  tubo  brevi  aequali,  limbo  pro¬ 
funde  quinquefido,  laciniis  ovatis  erectis  cum  laciniis  calycinis  alternantibus,  aestiva¬ 
tione  imbricatis;  membranacea,  nervis  tenuibus  in  limbo  ramosis  percursa,  marcida 
decidua.  Stamina  quinque,  e  corollae  imo  tubo  et  cum  illius  laciniis  alternantia, 
inclusa.  Filamenta  filiformia,  ima  basi  parum  dilatata.  Antherae  oblongae,  basi- 
fixae,  erectae,  locellis  anticis  et  introrsum  rima  complete  bivalvibus.  Pollen  minu¬ 
tum,  ellipticum.  Ovarium  ovato  -  globosum ,  disco  parvo  glanduloso  simplici  imposi¬ 
tum  ,  quadriloculare ,  vel  raro  sexloculare ,  loculis  incompletis ,  et  ex  parietum  extre¬ 
mitatibus  utrinque  introrsum  flexis  formatis,  uniovulatis,  ovulis  ex  angulis  peripheri¬ 
cis  sibi  contiguis  oblique  introrsum  patentibus.  Stylus  ex  ovario  continuus,  filifor¬ 
mis,  rectus,  superne  nonnihil  deflexus,  in  apice  parum  dilatato  stigma  ferens  con¬ 
vexum  et  peltato  -  adnatum ,  bilobum.  Bacca  ovato -globosa,  intra  epidermidem  te¬ 
nuem  laevigatam  et  carnem  molliusculam  fovens  pyrenas  quatuor  aut  rarius  sex 
duro  -  chartaceas  sublanceolatas  sursum  angustiores,  dorso  convexas,  ventre  bifaciales, 
quarum  altera  facies  parum  crassior  est  atque  subcrustacea,  utraque  vero  in  medio 
nonnihil  impressa  et  tenerior.  Columella  per  fructus  axin  erecta,  fibrosa,  singulas 
pyrenas  adit  fibris  ex  ipsius  medio  horizontaliter  divergentibus  illarumque  in  medio 
impressionibus  facialibus  affixis.  Nucleus  pyrenarum  obovatus,  inversus.  Testa  sim¬ 
plex,  tenuissima,  pallida.  Albumen  carnosum,  parcum,  album.  Embryo  intrarius, 
albumine  haud  multum  brevior;  radicula  supera,  cylindrica,  cotyledonibus  carnosius- 
culis  oblongis,  intus  planis  sibique  applicitis,  extus  leviter  convexis. 

Habitus:  Frutex,  ramis  crebris,  pubescenti -hirtus,  foliis  alternis  sessilibus,  flo¬ 
ribus  axillaribus  vel  in  corymbis  paucifloris  bracteatis. 

Statio  et  Habitatio:  Unica  species  huc  usque  nota  provenit  in  mediterraneis 
Provinciae  Bahiensis,  latitudine  australi  decem  graduum. 

Etymologia:  Nomen  ex  verbo  graeco  pafibos,  virga,  quia  frutex  virgas  praebet. 
1.  RIIABDIA  LYCIOIDES.  f  Tab.  CXCV. 

Frutex  humanae  altitudinis.  Caules  plurimi,  in  caespites  densos  diametro  duorum  vel  trium 
pedum  congesti ,  subfastigiati ,  subsimplices  vel  in  superiore  parte  ramos  subfastigiatos  emittentes, 
teretes,  basi  crassitie  pollicari,  sursum  attenuati,  obsolete  striati,  epidermide  testaceo  -  olivacea  , 
inferne  glabra ,  superne  pubescente ,  ligno  albido  subtili ,  medulla  sat  ampla.  Ramuli  in  superiore 
parte  caulis  et  ramorum ,  laterales ,  breves ,  foliis  sursum  decrescentibus  muniti.  F olia  in  spiris 
laxis  sparsa,  sessilia,  lanceolata  vel  oblongo  -  lanceolata,  obtusa,  margine  undulata,  pollicem  et 
sesquipollicem  longa,  quatuor  ad  octo  lineas  lata,  erecta ,  cauli  subadpressa ,  nervo  medio  subtus 
valde  prominulo,  viridi  vel  rubente,  pubescenti -hirtula,  subtus  pallide  viridia,  nunc  totum  caulem 
vestientia,  nunc  ex  inferiore  parte,  relicta  cicatricula  oblonga,  decidua.  Pubes  in  adultis  stirpibus 
interdum  albescit,  eodem  modo  uti  in  Boragine  aliisque  nostratibus  herbis  observatur.  Flores  in  pe¬ 
dunculis  lateralibus,  vel  inter  folia  ipsa  sessiles.  Pedunculus  communis  unguicularis  et  pollicaris,  sim¬ 
plex  vel  bifidus ,  dense  adspersus  foliolis  floralieus,  seu,  si  mavis,  bracteis  forma  foliorum,  aut  lan- 
ceolatis,  acutis,  lineam  et  sesquilineam  longis,  erectis,  contiguis,  pube  tenuissima  hirtulis.  Inflores¬ 
centia  subcorymbosa,  pedunculis  ut  plurimum  trifidis,  tritioris,  vel  rarius  bifidis ,  bifloris.  Bracteo¬ 
lae  lanceolatae ,  reliquis  minores,  infra  singulos  flores.  Calyx  sesquilineam  altus,  laciniis  lanceolatis  , 
acutiusculis  ,  erectis  ,  uti  bractea  pubescenti  -  liirtulus.  Corolla  campanulata  ,  quinquefida  ,  laciniis 
ex  ovato  lanceolatis  vel  triangularibus  erecto  -  patentibus ,  glabra  ,  tubo  albo  ,  limbo  roseo  -  purpu¬ 
reo  ,  intus  nuda.  Stamina  ex  imo  tubo ,  filamentis  basi  parum  dilatatis ,  ad  divisuram  limbi  us¬ 
que  pertingentibus,  filiformibus,  glabris,  albis,  antiieris  ovatis  bilocularibus  flavis.  Ovarium  subglo- 
bosurn  ,  uniloculare ,  ob  placentas  ventrales  elongatas  duplicatas  utraque  extremitate  monospermas 
quasi  biloculare,  in  disco  minimo  flavescente,  glabrum,  viride.  Stylus  ex  ejus  vertice  filiformis, 
glaber ,  longitudine  floris  ,  sursum  paululum  dilatatus  et  stigmate  capitato  subbilobo  terminatus. 
Bacca  ovato  -  globosa ,  lineam  et  quod  excedit  alta,  epidermide  nitida  coccinea,  glabra,  tetrapyrena, 
pyrenis  ovatis,  dorso  convexis,  intus  bifacialibus  intra  carnem  parcam  flavescentem  putamine  oli- 
vaceo  -  fuscescente  laevi. 

Incolis  Apicum  dicitur.  Crescit  in  inundatis  ripae  fluvii  S.  Francisci ,  prope  Joazeiro , 
in  Provincia  Bahiensi. 

Lecta  cum  floribus  et  fructibus  mensibus  Martio  et  Aprili.  H 

Explic.  Tab.  CXCV.  i.  Flos.  2.  Calyx  cum  bracteola.  3.  Corolla  cum  staminibus.  4*  Corolla  aperta 
cum  genitalibus.  O.  m.  a.  5.  Apex  filamenti  cum  anthera,  magis  auctus.  6.  Pollen  et  7.  Stigma  valde  aucta. 
8.  Ovarium,  horizontaliter  dissectum,  in  disco.  9.  Bacca.  10.  et  11.  Semen,  ab  utroijue  latere.  12.  Semen 
verticaliter  dissectum,  io.  Embryo,  m.  a. 

OBSERVATIO.  Asperifoliarum  ordo  licet  plurima  conjungat  genera  naturali  vinculo  sibi 
juncta  certisque  limitibus  circumscripta,  ob  diversos  tamen  gradus  quoad  organorum  evolutionem 
observandos  in  familias  nonnullas  a  recentioribus  est  dispositus.  Ita  dignoscimus  Boragineas ,  fa¬ 
miliam  numerosis  generibus  insignem  habitu  sibi  quam  maxime  constantibus  :  stylo  in  disco  gyno- 
basico  basilari  inter  ovaria  distincta  uniovulata  ,  eremis  binis  quatuorve,  seminibus  exalbuminosis; 
Heliotropiceas  (genus  Heliotropii  Linnaeanum ,  in  plura  dividendum ,  et  Preslaectm  nostram  conti¬ 
nentes)  :  stylo  verticali  in  ovario  pluriloculari ,  fructu  drupaceo  partibili ,  seminibus  exalbuminosis  ; 
Hydrophylleas  ( Eutocam ,  Nemophilam ,  Phaceliam  ,  Ellisiam  et  Hydrophyllum  colligentes) : 
stylo  verticali  in  ovario  simplici  uni -vel  biloculari,  fructu  capsulari,  seminibus  albumine  subcartilagi- 
neo  copioso  donatis.  Quibus  familiis  alteram,  nomine  EHP1ETIACEAP1UM  ,  suadente  optimo  Schrci- 
tlero  {in  diss.  de  Asperifoliis  p.  20.)  subjungendam  existimaverim:  stylo  verticali  in  ovario  sim¬ 
plici  pluriloculari,  fructu  baccato,  seminibus  albumine  carnoso  tenuiusculo  dignoscendam,  cui,  prae¬ 
ter  Ehretiam  et  Tournefortiam  (cum  JVTesserschmidid)  ,  Rhabdiam  nostram,  nec  non,  si  inver¬ 
sus  embryonis  situs  in  ea  inveniretur,  Beurreriam  adnumerarem.  Cordiac  vero  genus,  specicbus 
ditissimum,  quod  secundum  calycem  laevem  vel  striatum  formasque  corollae  deciduae  aut  marcescentis 
varias,  et  styli  diversam  indolem  in  Gerascanthi ,  Sebestenac,  Cerdanae,  Varroniae,  Cordiopseos  et 
Menaidis  sectiones  dividi  meretur,  indigitante  R.  Brocunio  et  inscquentc  Schradero ,  viris  illustribus, 
ob  cotyledones  longitudinaliter  plicatas  ac  stigmatum  numerum  longius  ab  Asperifoliis  recedit,  inde 
absque  dubio  Convolvulaceis  affine ,  sed  embryone  inverso  et  fructu  drupaceo ,  alia  ut  sileam ,  iterum 
discrepans,  et  forsan  pro  distinctae  familiae  rudimento  habendum.  Caeterum  Asperifoliarum  ordinem, 
detectis  pluribus  generibus  ad  diversas  ejus  familias  pertinentibus ,  non  solum  firmiore  iri  charactere 
circumscriptum ,  sed  numero  tunc  minuendum  et  ab  alienis  formis  separatum  iri  confidimus.  Exquo 
enim  Eutoca  genus  capsulam  polyspermam  exhibuit,  Hydrophyllearum  cum  reliquis  Asperifoliis 
nexus  laxior  mihi  videtur,  affinitate  contra  Hydroleacearum  et  Convolvulacearum,  tam  ob  hanc  in 
Eutoca  polyspermiam ,  quam  ob  membranulas  cum  filamentis  alternantes  per  tubum  decurrentes 
quarum  loco  in  Hydroleis  filamentorum  basin  dilatatam  observamus ,  patescente.  Cardinem  enim 
universi  illius  ordinis  in  fructus  numero  quaternario,  unacum  floris  staminumque  quinario  obtinente, 
in  styli  simplicitate  et  embryonis  inversione  positum  existimaverim ,  ita  ut  hinc  sint  Labiatis  fini¬ 
timae,  flore  irregulari  ,  staminum  numero  in  minorem  contracto  ac  embryone  erecto  diversis,  inde 
vero  Convolvulaceis ,  fructus  numero  minus  absolute  quaternario  ,  styli  divisi  aut  stigmatum  plu¬ 
rium  suffragio  embryoneque  erecto  disterminatis.  Quibus  ordinibus  hoc  modo  digestis ,  inter  bi¬ 
nos  posteriores  tamquam  medias  collocandas  censerem  parvas  familias  Hydrophylleas ,  ob  embryo¬ 
nem  inversum  Asperifoliis  propiores,  et  Hydroleaceas  Convolvulaceis  affiniores*,  utramque  vero  va¬ 
riis  notis  convenientem.  Excipiunt  has  Polemoniaceae ,  quoad  embryonem  erectum  similes,  ita  ut 
per  singulos  gradus  in  pistillo  pars  videatur  accedere. 

DECANDRIA  Monogynia  Linn.  Syst.  Sex.  Familia:  EBENACEAE 
R.  Brown. 

CHARACTER  D  I F  F  E  RE  N  T I A  L  I  S. 

Calyx  quinquepartitus.  Corolla  infundibuliformis ,  limbo  quinquefido.  Antherae 
sessiles  in  fauce,  e  basi  sursum  et  deorsum  bivalves.  Ovarium  subquinqueloculare , 
loculis  monospermis.  Stigma  simplex.  Bacca  globosa,  calyce  obliterato  suffulta, 
pentasperma  aut  abortu  bi-vel  trisperma. 

CHARACTER  NATURALIS. 

Calyx  inferus,  monophyllus,  profunde  quinquepartitus,  ima  basi  subglobosa  in¬ 
tegerrima,  laciniis  sublinearibus  obtusiusculis ,  longitudine  subinaequalibus  margine 
tenuioribus;  aestivatione  imbricatis.  Corolla  infera,  monopetala,  calyce  longior, 
infundibuliformis,  tubus  aequaliter  cylindricus,  teres  aut  subtiliter  (quasi  e  coalitione 
petalorum)  sulcatus;  faux  non  ampliata,  nuda;  limbus  erecto  -  patens ,  fere  ad  basin 
usque  quinquefidus,  laciniis  aequalibus  concaviusculis  erectis  linearibus  obtusiusculis 
margine  extenuatis  sibique  hinc  imbricatis.  Substantia  corollae  deciduae  membrana¬ 
cea,  carnosiuscula.  Staminum  filamenta  nulla;  antherae  decem  in  fauce,  infra 
limbi  lacinias  sessiles  inclusae,  alternae  incisuris,  alternae  laciniis  oppositae,  erectae, 
anticae  ,  ovatae,  biloculares  ,  septo  verticali  ,  bivalves  ,  valvulis  toto  ambitu  prae¬ 
ter  basin  antherae  dehiscentibus,  ita  ut  exterior  s.  dorsalis  persistat,  interior  s.  ven¬ 
tralis  deorsum  revolvatur.  Pollen  minimum,  elliptico -globosum,  vittis  aut  rimis 
transversalibus  binis  ternisve  parallelis.  Ovarium  liberum ,  globosum ,  absque  disco 
cingente,  quinqueloculare  ,  quinqueovulatum ,  ovulis  ex  apice  loculorum  pendulis, 
raro  loculis  sex  vel  septem.  Stylus  continuus  ,  filiformis,  simplex,  longitudine  co¬ 
rollae  aut  parum  exsertus.  Stigma  simplex,  depresso  -  capitatum ,  carnosum.  Bacca 
calycis  vestigio  valde  obliterato  fulta  ,  globosa  ,  carnosa,  quinquelocularis,  penta¬ 
sperma  aut  abortu  loculorum  nonnullorum  paucilocularis ,  oligosperma;  epidermis 
laevis;  caro  parca,  in  axi  fructus  receptaculum  tenue  subfibrosum  constituens.  Se¬ 
mina  solitaria,  obovata,  ex  axi  pendula;  testa  scabriuscula ,  crassa;  membrana  in- 

*  . . 

tep.na  obsoleta;  albumen  magnum,  carnoso -subcartilagineum ;  embryo  albumine  mul- 
tolies  minor,  axilis,  rectus,  inversus,  radicula  parva  cylindrica,  cotyledonibus  ellip¬ 
ticis  hinc  convexis  inde  planis,  plumula  inconspicua. 

Habitus:  Frutices  vel  arbores  parvae,  ligno  duro  rigido,  ramis  elongatis  saepe 
pendulis ,  foliis  sparsis  petiolatis  integerrimis  crassiusculis  ,  floribus  racemosis  bractea¬ 
tis ,  corollis  ochroleuco- albis,  siccitate  purpurascentibus. 

Statio  et  Habitatio.  Duae  species  huc  usque  observatae  sunt  vegetabilia  syl- 
vestria,  in  umbrosis  degentia,  quorum  alterum  sub  ipso  fere  Aequatore,  alterum 
vicinia  circuli  tropici  Capricorni  inveni. 

Etymologia:  Nomen  a  vocabulo  graeco  i.  e.  janua  valvis  duabus,  et 

dvfypa,  ob  antherarum  dehiscentiam. 


1.  DICLIDANTHERA  PENDULIFLORA.  f  Tab.  CXCVI. 

D.  ramis  pendulis,  petiolis  biglandulosis ,  foliis  oblongis  glabris,  calycibus  gla- 
briusculis  quam  corollae  intus  villosae  fere  triplo  brevioribus,  laciniis  linearibus. 

Arbor  parva,  seu  frutex,  decem  ad  quindecim  pedes  alta,  cortice  cinereo  -fuscescente.  Rami 
laxi,  elonga ti,  vagi,  penduli  vel  vicinis  arboribus  incumbentes,  habitu  fere  Celastri  scandentis  , 
angulosi,  glabri,  epidermide  olivaceo  -  lutescente ,  ramulosi,  ramulis  vagis.  Folia  alterna,  distantia 
pollicari  et  bipollicari  posita,  petiolata,  petiolis  subteretibus  superne  plano  -  depressis  et  juxta  folii 
basin  utrinque  glandula  minuta  cupulari  instructis  ,  duas  vel  tres  lineas  longis ,  oblonga ,  quatuor 

ad  sex  pollices  longa ,  sesquipollicem  et  duos  lata  ,  basi  acutiuscula  ,  breviter  et  obtuse  cuspidata , 

« 

vel  apice  simpliciter  rotundata,  integerrima,  glabra,  saturate  viridia,  nervo  subtus  prominulo  ve. 
nisque  rubentibus  Venae  primariae  subparallelae ,  antice  in  ramos  binos,  secus  marginem  arcuato- 
combinatos,  divisae  atque  vel  in  ipsa  divisione  vel  in  altero  ramo  glandula  parva  cupulari  instruc¬ 
tae.  Venae  secundariae  et  tertii  ordinis,  uti  reliquae,  in  inferiore  facie  prominulae  atque  densissi¬ 
me  reticulatae.  Racemi  versus  ramulorum  apices  laterales  vel  terminales ,  duos  ad  sex  pollices 
longi,  simplices  vel  compositi.  Rhachis  angulata,  ad  singulos  flores  plus  minus  dilatata,  pilis  te¬ 
nuissimis  erectis  adpressis  pubescens.  F lores  vel  solitarii ,  vel  bini  aut  terni  congesti ,  subsessi- 
les ,  distantia  varia ,  suffulti  bractea  subulata  erecta  concava  et  extus  pubescente.  Calyx  in  pedun¬ 
culo  proprio  vix  lineam  longo  teretiusculo  pubescente,  e  basi  articulato,  circiter  quadrilinearis , 
fundo  brevi  subgloboso,  sursum  divisus  in  lacinias  lineares,  obtusiusculas ,  viridis  vel  e  rubenti 
viridis,  tenuissime  pubescens,  tandem  glabrescens.  Corolla  fere  pollicaris,  dum  probe  evoluta, 
ochroleuca ,  siccata  purpurascens;  tubus  gracilis,  dimidiam  lineam  crassus,  longiludinaliter  striatus, 
quasi  e  quinque  petalis  connatus  sit ,  extus  glaber  vel  pilis  tenuissimis  adspersus  ,  intus  pilis  creb¬ 
rioribus  villosus  et  in  fauce  quasi  barbatus ;  limbus  in  lacinias  lineares  obtusas  tandem  reflexas  sec¬ 
tus.  Antherae  minutae,  flavescentes,  intra  faucem  sessiles.  Ovarium  depresso  -  globosum  vel  obi¬ 
ter  quinquelobum ,  glabrum,  viride,  quinqueloculare ,  loculis  uniovulatis ,  interdum  sex-vcl  sep- 
temloculare.  Stylus  rectus,  cylindricus,  pallide  virescens,  pilis  patentibus  villosus.  Stigma  cras- 
siusculum  ,  depresso  -  capitatum  ,  viride,  glabrum.  Fructus  non  visus. 

Crescit  in  sylvis  primaevis  secus  fluvium  Solimoes  in  Provincia  Rio  ■ Negro . 

Flores  habebat  mense  Decembri. 

Explic.  Tah.  CXCVI.  i.  Corolla  inaperta.  2.  Eadem  aucta.  3.  Calyx.  4.  Corolla.  5.  Eadem  aperta. 
6.  Pistillum.  7.  Anthera.  8.  Eadem  dehiscens.  9.  Pollen.  O.  m.  n. 

2.  DICLIDANTHERA  LAURIFOLIA.  f  Tab.  CXCVII. 

D.  ramis  laxis,  petiolis  eglandulosis  pubescentibus,  foliis  oblongis  nervo  medio 
pubescentibus ,  calycibus  pubescentibus  quam  corollae  glabrae  fere  duplo  brevioribus, 
laciniis  oblongis. 

Frutex  seu  arbor  quindecim  pedes  alta.  Rami  laxi,  cortice  cinereo  -  fuscescente  glabro.  Ra¬ 
muli  crebri,  cortice  cinereo -virescente,  juniores  pubescentes.  Folia  alterna,  ovata  vel  oblonga, 
in  petiolum  teretiusculum ,  superne  planiusculum  pubescentem  quadrilinearem,  breviter  et  acute  de¬ 
currentia  ,  apice  acuta  ,  vel  interdum  obtusa  et  emarginata ,  pollices  duos  ad  tres  longa ,  unum  la¬ 
ta ,  crassiuscula,  nitida,  nervo  medio  in  junioribus  constanter  pube  densa  erecta  adsperso,  tandem 
rufescente  ,  venis  parallelis  crebris,  inferne  prominentibus  reticulata,  quarum  primariae,  ubi  con¬ 
veniunt,  hinc  inde  glandula  urceolata  depressa  parva  muniuntur ,  qualem  quoque  passim  in  postico 
folii  margine  vides.  Fiacemi  simplices  in  ramulis  superioribus,  axillares  et  terminales,  duos  ad  qua- 
tuor  pollices  longi,  decem -ad  vigintiflori.  Pedunculus  communis  rectus,  teretiusculus ,  pube  ad- 
pressa  erecta  instructus  et  interdum  inde  fulvescens.  Bractea  pro  singulo  flore,  qui  pedioello  vix 
lineam  longo  pariter  pubescente  in  pedunculi  dilatatione  affigitur,  lineari  -  lanceolata,  erecto -patens. 
Calyx  tres  lineas  longus,  profunde  quinquepartitus,  laciniis  angusto- oblongis  vel  oblongo  -  lanceo- 
latis  obtusis  planius  culi  s ,  extus  dense  pubescenti  -  hirtulus.  Corolla  octo  ad  novem  lineas  longa, 
alba,  exsiccata  purpurascenti  -  fusca ,  glabra;  tubus  cylindricus,  aequalis,  secus  limbi  lacinias  lon¬ 
gius  partibilis,  quasi  flos  e  petalis  quinque  sit  conflatus;  limbus  tubo  duplo  brevior,  in  lacinias 
quinque  lineari -oblongas  obtusas  concavas  sectus,  aestivatione  subcontorta  hinc  imbricatas.  Antiie- 

rae  infra  corollae  divisionem  sessiles ,  ovatae ,  obtusae ,  flavescentes.  Pollen  album ,  in  cumulo 

/ 

ochroleucum.  Ovarium  globosum,  glabrum,  viride,  loculis  quinque,  raro  quatuor  aut  sex,  uni- 
ovulatis.  Stylus  limbo  longior  et  limbum  subaequans,  albus,  pilis  albis  patentibus  in  inferiore 
parte  frequentioribus  adspersus.  Stigma  depresso  -  capitatum ,  glabrum,  viride.  Bacca  globosa, 
in  calyce  tandem  obsoleto  sessilis,  magnitudine  globuli  sclopetarii ,  in  vertice  styli  basi  cicatrisata, 
cortice  coriaceo  purpureo  -  fusco ,  carne  pallida  vel  lutescente,  continens  in  singulis  loculis,  nisi  non¬ 
nulli  abortiuntur,  semina  solitaria  e  vertice  pendula,  obovata,  magnitudine  seminum  Pomi,  testa 
crassa  scabriuscula ,  embryone  minuto  in  albumine  carnoso- cartilagineo  albo. 

Crescit  inter  virgulta  prope  Sebastianopolin  in  Provincia  Rio  de  Janeiro. 

Florebat  mense  Augusto ,-  fructus  habebat  mense  Octobri,  fi 

Explic.  Tab.  CIIIC.  1.  Calyx.  2.  Corolla,  m.  n.  3.  Corolla  aperta  cum  genitalibus,  m.  a.  4.  Apex 
styli,  magis  auctus.  5.  Anthera  clausa  et  6.  eadem  aperta,  item  auctae.  7.  Pollen  maxime  auctum.  8.  Bacca, 
m.  n.  9.  Eadem  dissecta,  cum  loculis  duobus  abortivis.  10.  Bacca,  verticaliter  aperta.  11.  Semen.  12.  Idem 
verticaliter  dissectum.  O.  m.  n.  i3.  Embryo,  m.  a. 

LXXXIIL  HUMIRIUM  Rich. 

Houmiri  Aubl.  Houmiria  Juss.  Myrodendron  Schreb. 

MONADELPHIA  Polyandria  Ltnn.  Syst.  Sex.  Familia:  inter  STYRACINAS 
Rich.  et  MELIACEAS  Juss. 

CHARACTER  DIF  FE  RE  N  T  I A  L I S. 

Calyx  quinquefidus.  Corolla  pentapetala.  Stamina  viginti,  filamentis  inferne 
in  tubum  connatis;  antheris  apice  appendiculatis ,  locellis  distantibus.  Stigma  quin- 
queradiatum.  Drupa  putamine  octoloculari ,  loculis  monospermis,  quatuor  superposi¬ 
tis,  quatuor  inferioribus. 


CHARACTER  NATURALIS. 

Calyx  inferus,  monophyllus,  aequalis,  cupularis,  quinquefidus  ad  medium  usque 
in  lacinias  ovatas  vel  semiorbiculares,  margine  tenuiore  sibi  imbricatas.  Corolla  pen¬ 
tapetala,  regularis;  petala  laciniis  calycis  alterna,  aequalia,  lanceolata,  erecto -pa¬ 
tentia ,  crassiusculo -membranacea ,  dorso  crassiora,  margine  extenuato  sibi  diversis 
modis  imbricata,  aestivatione  nunc  regulariter  quincunciaii,  dum  petalum  unicum  sit 
intermedium,  nunc  abnormi,  dum  tria  intermedia  altero  latere  sint  libera,  extimum 
utrinque  liberum  et  intimum  utrinque  tectum,  decidua.  Stamina  viginti,  e  thalamo, 
hypogyna,  in  duas  series  arcte  disposita,  alterna  interiora  parum  breviora.  Fila¬ 
menta  filiformia,  compressiuscula ,  ad  dimidium  usque  connata  in  tubum  cylindri¬ 
cum  ,  qui  facili  negotio  scinditur  in  phalanges  quatuor  vel  quinque  staminum.  An- 
therae  biloculares,  anticae,  locellis  disjunctis  ellipticis  introrsum  dehiscentibus  rima 
vel  per  medium  decurrente  vel  interiori  latere  approximata,  connectivo  sursum  in 
ligulam  brevem  subovatam  carnosiusculam  extenso.  Pollen  album  ,  ellipticum. 
Annulus  ovarium  a  basi  arcte  cingens  constat  squamulis  carnosis  flavis  ad  me¬ 
dium  bifidis  subdenis  cohaerentibus,  quas  tertiam  staminum  seriem  abortivam  dicere 
fas  est.  Ovarium  globosum ,  plerumque  octoloculare  aut  interdum  decem  -  vel  no- 
vemloculare;  locula  quatuor  aut  raro  quinque  superiora,  quatuor  his  subjecta  in¬ 
feriora,  omnia  uniovulata,  ovulis  ex  axi  ovarii  in  brevi  funiculo  umbilicali  pendu¬ 
lis,  nonnullis  in  fructu  plerumque  abortientibus.  Stylus  verticalis,  insertus,  cylin¬ 
dricus,  terminatus  stigmate  glanduloso  quinqueradiato,  radiis  brevibus  patentibus. 
Fructus:  drupa  ovata,  continens  intra  epidermidem  tenuem  et  carnem  parcam  pu- 

tamen  unicum  osseum  laevigatum  vel  scrobiculatum ,  ovatum,  octoloculare ,  loculis 
raro  omnibus  fertilibus.  Nucleus  ovatus.  Tegumentum  simplex,  nitidum,  mem¬ 
branaceum.  Albumen  magnum,  carnosum,  album,  includens  embryonem  intrarium, 
homotropum  ideoque  ratione  fructus  inversum,  cujus  radicula  supera  elongato -conica 
et  cotyledones  parum  crassiores  perbreves  incumbentes  et  planae. 

Habitus:  Arbores  cortice  balsamifluo,  coma  densa  subfastigiata ,  foliis  breviter 
petiolatis  vel  sessilibus  glabris  integris  crassiusculis ,  in  gemmis  nudis  complicatis,  flo¬ 
ribus  in  corymbis  densis  lateralibus  et  terminalibus,  bracteatis  albis  parvulis. 

Statio  et  Habitatio  :  Species  tres  huc  usque  cognitae  sunt  arbores  tam  in  edi¬ 
tis,  quam  in  depressis  maritimis  degentes,  loca  aprica  sabulosa  vel  lapidosa  magis 
quam  solum  pingue  sylvarum  primaevarum  diligentes.  Occurrunt  intra  tropicos  cir¬ 
culos  in  America  meridionali  et  in  insulis  antillanis. 

Etymologia:  Nomen  ab  Aabletio  datum  latino  sermone  reddimus,  quale  scrip¬ 
tum  invenitur  in  herbario  cl.  Pdchardi ,  qui  accuratissima  analysi  veram  generis  struc¬ 
turam  in  schedulis  suis  exhibuit. 


1.  HUMIRIUM  CRASSIF OLIUM.  f  Tab.  CIIC. 

H.  foliis  petiolatis,  petiolis  alatis  obovato- oblongis  integerrimis  crassis,  petalis 
dorso  pubescentibus. 

Arbuscula  altitudine  octo  ad  duodecim  pedum,  trunco  crassiusculo  flexuoso,  ramis  divaricato- 
patentibus.  Piamuli  teretes  crassitie  digiti  minimi,  glabri,  laevigati ,  purpurascenti  -  fusci ,  interdum 
rore  glauco  adspersi.  Folia  alterna,  in  superiore  parte  ramulorum  in  distantia  unguiculari  conferta 
atque  comam  dilatatam  exhibentia ,  petiolata,  petiolis  pollicaribus  inferne  convexis ,  superne  alte  con¬ 
cavis  crassiusculis,  margine  utrinque  quasi  auriculato-appendiculatis,  ala  coriacea  e  foliorum  basi 
decurrente,  erecta  et  demum  involuta,  viridi -vel  purpurascenti- fuscidula.  Laminae  foliorum  obovato- 
oblongae ,  versus  basin  attenuatae ,  in  apice  obtuso  -  emarginatae ,  quinque  ad  octo  pollices  longae  , 
quatuor  ad  quinque  latae,  planae,  crassae,  coriaceae,  in  margine  extenuatae,  virides  et  in  nervo 
medio  robusto  inferne  valde  prominulo,  superne  concavo  purpurascentes,  glabrae,  venis  transver¬ 
sis  subparallelis  antice  multifariam  combinatis  parum  conspicuis  ,  nitidae.  Gemmae  nudae ,  termina¬ 
les,  foliis  convolutis.  Corvmbi  magni,  multiflori.  Pedunculus  communis  ex  axillis  foliorum  superio¬ 
rum,  quae  vix  longitudine  aequat,  compresso- subanceps ,  vel  in  inferiore  latere  convexus,  in  supe¬ 
riore  planiusculus ,  basi  nudus ,  vel  dum  terminalis  rudimentis  foliorum  duorum  munitus ,  quae 
sunt  lanceolata,  obtusiuscula ,  plus  minus  convoluta,  et,  uti  pedunculus,  purpurascentia.  Pedunculi 
partiales  subdichotomi ,  divisionibus  mediis  longioribus,  pariter  compresso  -  subancipites  vel  angu¬ 
lati.  Bracteae  et  bracteolae  triangulares,  acutae,  coriaceae,  margine  teneriores,  concavae,  basi- 

bus  divisionum  adnatae ,  purpurascentes,  magnitudine  sursum  decrescentes,  infra  pedicellos  bi-aut 
trilineares,  sursum  in  calyces  dilatatos  parvulae,  squamaeformes.  Calyx  crassiusculus,  leviter  glan¬ 
dulosus,  breviter  campanulatus ,  quinquefidus ,  laciniis  rotundatis  margine  tenuioribus,  duabus  inte¬ 
rioribus  paulo  minoribus  atque  in  utroque  latere  a  reliquis  tectis ,  viridis  cum  tinctura  purpuras¬ 
cente.  Cop.olla  fere  duas  lineas  alta.  Petala  lineari  -  lanceolata ,  obtusiuscula ,  in  superficie  exte¬ 
riore  parum  glandulosa ,  dorso  medio  crassiora  ,  ibique  pilis  albis  pubescentia ,  in  aestivatione  sibi 
ita  imbricata,  ut  duo  marginem  ostendant  utrinque  denudatum,  unum  intermedium  altero  margine 
et  duo  interiora  utroque  obtegantur.  Stamina  quam  corolla  parum  breviora.  Filamenta  viginti, 
fere  ad  medium  usque  connata  ,  digesta  in  series  duas  alternantes  ,  quarum  interior  parum  bre¬ 
vior,  in  parte  libera  marginem  extenuatum  irregulariter  erosum  exhibentia,  alba,  glabra.  Antiierae 
constantes  locellis  disjunctis  ochroleucis  pubescentibus  oblique  subimmersis  et  connectivo  mem¬ 
branaceo  flavo  glabro,  in  ligulam  erectam  subtriangularem  excurrente.  Pollen  ellipticum  ,  album. 
Pistillum  in  disco  parvo  flavescente  et  praeterea  cinctum  annulo  squamularum  subdenarum,  quae 
singulae  apice  acute  bifidae,  pro  serie  staminum  sterilium  haberi  possunt.  Ovarium  globosum ,  gla¬ 
brum.  Stylus  longitudine  fere  stamina  aequans,  albo  -  villosus.  Stigma  depresso  -  capitatum ,  alte 
quinquelobum ,  flavo  -  virens.  Fructus:  drupa  oblonga,  magnitudine  fere  fructus  Corni  masculae 
in  calyce  persistente,  glabra,  epidermide  atro  -  violacea  ,  carne  parca,  dilutiore.  Putamen  oblon¬ 
gum;  vertice  saepe  acutiusculum  et  foveis  irregularibus  insculptum,  colore  helvolo,  intus  buxeo, 
octoloculare  ,  loculis  quatuor  superpositis.  Nucleus  in  quovis  loculo  ellipticus,  vix  lineam  lon¬ 
gus,  testa  pallide  fuscidula  et  tenui,  albumine  carnoso  albo  oleoso,  includente  embryonem  axilem, 
radicula  supera  elongato  -  conica ,  cotyledonibus  brevibus  ovatis  incumbentibus. 

Crescit  in  cacumine  montis  Serra  de  Arar  a  -  Coara  ad  fluvium  Japurd ,  P cruciae  con¬ 
termini ,  una  cum  aliis  arboribus  humilibus  atque  habitum  arboretorum  campestrium  in  Pro¬ 
vincia  Minarum  referentibus. 

Lecta  forigera  et  fructigera  mense  Januario,  fi 

Explic.  Tah,  CIIC,  i.  Flos,  m.  n.  et  a.  2.  Calyx.  3.  Petalum,  ab  utroque  latere.  4.  Complexus  sta¬ 
minum.  O.  m.  a.  5.  Stamina  nonnulla,  parum  magis  aucta.  6.  Pistillum,  a.  7.  Ovarium  horizontali  ter  dis¬ 
sectum,  a.  8.  Stigma  et  9.  pollen,  valde  auctum.  10.  Apex  staminis,  maxime  auctus.  11.  Drupa.  12.  Pu¬ 
tamen.  1 3.  Idem,  verticaliter  dissectum.  O-  m.  n.  14.  Nucleus,  verticaliter  dissectus.  15.  Embryo,  m.  a. 

2.  HUMIRIUM  FLORIBUNDUM.  f  Tab.  CIC. 

H.  foliis  obovatis  vel  oblongis  apice  brevi  emarginatis  integerrimis,  in  petiolos 
breves  integros  attenuatis,  ramulis  pedunculisque  subancipitibus ,  petalis  glabris. 

Arbor  viginti  ad  triginta  sex  pedes  alta,  comam  ovatam  avit  hemisphaericam  ramis  spargens 
subfastigiatis.  Truncus  pedem  diametro  aequans,  cortice  cinereo  -  fusco  rimoso,  intus  fusco-rufo 
odorato  et  balsamifero.  Rami  teretiusculi ,  cortice  griseo  -  fusco  cicatrisato  ,  subtlexuosi.  Ramuli 
ultimi  compressi  vel  subancipites ,  vel  epidermide  alte  decurrente  alati,  purpurascenti  -  fusci ,  uti 
tota  planta  glabri.  Folia  alterna,  in  superiore  ramulorum  parte  magis  conferta,  obovata  vel  ob¬ 
longa  ,  duos ,  tres  ad  quatuor  pollices  longa ,  sesquipollicem  aut  duos  lata ,  apice  brevi  obtuso 
emarginata,  in  petiolum  perbrevem  semiteretem  et  superne  canaliculatum  attenuata,  margine  ex¬ 
tenuato  integerrima,  aut,  praesertim  postice,  passim  denticulato -impressa,  nitida  et  obscure  viri¬ 
dia,  nervo  medio  subtus  prominente  saepe  purpurascente  ,  venis  subparallelis  parum  conspicuis 
versus  marginem  ramosis  et  evanidis.  Folia  juniora  saepe  a  complicatione  lineis  duabus  longitu¬ 
dinalibus  antice  convenientibus  impressa  sunt.  Pedunculi  communes  sesquipollicares  et  longiores  , 
terminales  vel  ad  summa  folia  axillares ,  ancipites  aut  angulati  sulcative ,  purpurascenti  -  virides , 
glabri.  Pedunculi  partiales  tres,  quatuor,  rarius  quinque,  ortu  subcymosi,  corymbosi,  angulati, 
passim  eracteis  parvis,  lineam  longis,  triangularibus  acutis  concavis,  margine  tenuioribus,  ruben¬ 
tibus  adspersi.  Pedicelli  circiter  lineam  longi ,  subfastigiati ,  bracteolis  minoribus  muniti.  Calyx 
parvus ,  cupularis  ,  quinquelobus  ,  lobis  rotundatis  margine  attenuatis  hinc  sibi  imbricatis.  Corolla 
alba,  glabra;  petala  erecto -patentia ,  lanceolata,  obtusiuscula ,  duas  et  quod  excedit  lineas  longa; 
in  aestivatione  ita  sibi  imbricata ,  ut  unicum  utrinque  liberum ,  tria  altero  solummodo  latere  et 
quintum  intimum  utroque  margine  obtegantur.  Stamina  viginti ,  a  basi  ad  medium  usque  in  tu¬ 
bum  connata,  superne  libera,  filamentis  filiformibus  albis  et  villosis  ope  ciliorum,  quae  sub  mi- 
croscopio  cellulas  exhibent  oblongas  obtusas,  ita  dispositis,  ut  alterna  et  parum  interius  posita  pa¬ 
rum  sint  breviora.  Antherae  ovatae  ;  locelli  antici  ,  disjuncti ,  elliptici  ,  a  latere  exteriore  versus 
medium  antherae  bivalves,  flavi,  e  membrana  tenera  constantes  et  juxta  marginem  ciliis  subulatis 
e  serie  duplici  cellularum  constantibus  barbati;  connectivum  quam  locelli  fere  duplo  majus,  carno- 
siusculum,  sursum  extenuatum  in  appendicem  albam  ovatam  rotundatam  medio  crassiorem  totam 
verruculoso- glandulosam.  Series  staminum  abortivorum  ovarium  arctissime  cingens  constat  squa¬ 
mulis  novem  vel  decem  subquadratis  ad  medium  usque  bifidis  carnosis  flavis.  Ovarium  subglobo- 
sum,  viride,  glabrum,  pra6ter  verticem,  qui  pilis  albis  stricto  -  erectis,  e  duplici  cellularum  sub- 
quadratarum  serie  conflatis,  est  barbatus,  octoloculare ,  loculis  quatuor  supra  quatuor  positis,  sin¬ 
gulis  uniovulatis,  ovulo  e  fructus  axi  pendulo.  Stylus  vertici  ovarii  insertus,  filiformis,  albus,  in¬ 
ferne  ,  uti  stamina  ,  ciliatus  ,  superne  nudus.  Stigmata  quinque  radiata ,  carnosiuscula ,  tandem  re¬ 
voluta ,  flavida.  Drupa  elliptica,  ovata,  quatuor  vel  quinque  lineas  longa,  in  calyce  persistente, 
epidermide  glabra  olivaceo -violascente  aut  atro  -  purpurea ,  tandem  nigra,  carne  tenui  dulci  eduli 
rubente.  Putamen  flavescenti- ferrugineum  ,  ovatum,  apice  acuto,  osseum,  octoloculare  vel  loculis 
nonnullis  abortivis.  Seminis  nucleus  uti  in  specie  praecedente. 

Crescit  haec  species ,  quae  a  H.  ample xicauli  foliorum  forma  et  ambitu  praecipue  differt , 
variis  in  Brasiliae  regionibus ,  nunc  humilis  in  aridis  et  sabulosis  maritimis ,  qualem  in 

Provincia  Sebastianopolitana  et  Bahiensi  vidi,  tume  major  et  robustior,  qualis  in  Provin¬ 
cia  Paracnsi  ad  Tocanlins  et  Xingu  fluvios  et  alibi  observavi.  Paraensibus  Umiri  audit 
largitur  que  e  trunco  vulnerato  egregium  balsamum,  Balsamo  de  Umiri  dictum,  suaveo¬ 
lentem  ,  limpide  flavum ,  in  medicina  balsami  Copaivae  vices  gerentem ,  immo  nobiliorem  et 
balsamo  peruviano  aemulum. 

Floret  Augusto  ,  Septembri.  Fructificat  Novembri,  fi 

Explic.  Tab.  C1C.  i.  Flos.  2.  Calyx,  a.  3.  Complexus  staminum  et  4-  stamina  nonnulla  separata,  magis 
aucta.  5.  6.  Anthera  antice  et  postice  visa  et  7.  pollen,  maxime  aucta.  8.  Pars  filamenti,  cum  ciliis,  magis 
aucta.  9.  Annulus  staminum  sterilium  apertus,  valde  auctus.  10.  Pistillum.  11.  Ovarium  horizontaliter  dissec¬ 
tum,  a.  12.  Drupa.  13.  Eadem  verticaliter  dissecta.  14.  Putamen.  O.  m.  n.  i5.  Pilus  e  vertice  ovarii, 
valde  auctus. 


ADNOTATIO.  Genera  habemus  duo  Humirio  confamiliaria  ,  quae  haec  addere  juvat.  Alte¬ 
rum  ,  nondum  huc  usque  descriptum  est : 

I.  SACOGLOTTIS.  -j-  (Monadelphia,  Decandria,  Linn.  Syst.  Sex.) 

Calyx  cupularis,  quinquefidus.  Cop.olla  pentapetala,  petalis  patenti  -  revolutis.  Stamina  de¬ 
cem,  filamentis  ima  basi  in  cupulam  connatis,  antherarum  locellis  disjunctis  connectivo  in  ligulam 
excurrente.  Ovarium  cupula  cinctum,  quinqueloculare ,  ovulis  solitariis  pendulis.  Stigma  depresso- 
capitatum  ,  sublobatum.  Drupa  ? 

1.  Sacoglottis  amazonica.  f  Areor  triginta  pedes  alta,  cortice  laevigato  cinereo,  ligno  ru¬ 
bente.  Rami  densi ,  dense  ramulosi ,  propendentes.  Ramuli  teretes ,  subflexuosi ,  pallide  fusci ,  uti 
tota  stirps  glabri.  Folia  in  petiolis  canaliculatis  margine  dilatato  acutis  subtus  semiteretibus  alter¬ 
na,  oblonga  cum  acumine  longo,  versus  basin  rotundata  aut  in  petiolos  nonnihil  dilatata,  quatuor 
ad  quinque  pollices  longa,  obiter  crenata  et  hinc  inde  subundulata ,  superne  nitide  et  obscure  vi¬ 
ridia  ,  subtus  pallida ,  nervo  venisque  subparallelis  duplicato  -  combinatis  subtus  prominentibus. 
Stipulae  nullae.  Flores  in  corymbis  brevibus,  petiolos  aequantibus,  bipartitis,  ex  alis  foliorum, 
viginti  ad  viginti  sex  vel  octo.  Pedunculus  in  medio  bifidus  et  partiales  angulati.  Pedicelli  se- 
milineares.  Bracteolae  parvae,  ovato  -  triangulares  ,  tandem  exsuccae  deciduae,  ad  divisiones.  Ca¬ 
lyx  inferus,  cupularis,  brevis,  basi  erassiuscula  subgibbus,  in  lacinias  sectus  quinque  subrotunda- 
tas,  margine  tenuiores,  sibi  imbricatas,  in  vertice  punctis  solitariis,  binis  aut  ternis  callosis,  tan¬ 
dem  nigricantibus  notatas ,  glaber.  Corolla  sesquilineam  alta ,  pentapetala ,  regularis  ,  ex  imo  ca¬ 
lyce.  Petala  cum  calyce  alternantia,  lineari  -  lanceolata ,  acutiuscula,  tandem  patenti -revoluta,  mar¬ 
gine  tenuiore  sibi  imbricata,  dorso  erassiuscula  et  rugulosa,  flavo  -  virentia.  Stamina  decem,  hypo- 
gyna.  Filamenta  ima  basi  connata  in  cupulam  perbrevem,  superne  libera,  compressa,  margine 
extenuata,  diploslemona,  interioribus  alternis  et  paulo  brevioribus,  alba.  Antheeae  erectae,  in  dorsi 
basi  affixae,  circumscriptione  ovatae  acutiusculae  ,  aurantiae,  locellis  ellipticis  ope  connectivi  crassi 
carnosi ,  et  in  ligulam  subtriangularem  compressam  glabram  excurrentis  ad  ejus  basin  lateraliter 
disjunctis,  antice  rima  media  dehiscentibus.  Cupula  carnosiuscula ,  flavescens,  in  margine  obiter 
decem  denticulata,  ovarium  arcte  ad  medium  usque  obtegens.  Ovarium  in  disco  tenui  glanduloso 
cum  phycostemonibus  confluente,  globosum,  glabrum,  in  loculis  quatuor,  quinque  vel  sex  ovula 

solitaria  obovata  pendula  fovens.  Stylus  cylindricus,  longitudine  staminum.  Stigma  depresso -ca¬ 
pitatum  ,  sublobatum,  flavescens.  Fructus  maturus  non  visus,  sed  videtur  drupa  ovata,  putamine 

loculis  tot  quot  ovarii,  nisi  nonnulla  abortiuntur. 

. 

Crescit  in  sylcis  secus  Jlaviwn  Amazonum  et  in  ripa  canalis  Tagipuru ,  observata  men¬ 
sibus  Augusto  et  Septembri,  fi 

Alterum  genus  cum  amicissimo  Nees  ab  Esenbeck  publici  juris  jam  fecimus  (in  Nov.  Act. 
Acad.  Nat.  Curios.  'columine  X II.  p.  3Q.  c.  ici),  sed,  quum  nonnulla  in  ejus  charactere  emen¬ 
data  nunc  possimus  exhibere ,  haud  praetereundum  putamus. 

II.  HELLERIA.  (Monadelpiiia  Polyandria,  Linn.  Syst.  Sex.) 

Calyx  cupularis,  quinquefidus.  Corolla  pentapetala,  petalis  erectis.  Stamina  numerosa,  ultra 
centum  (120)  ,  multiseriata ,  filamentis  in  tubum  connatis,  antherarum  locellis  disjunctis  connectivo 
sursum  dilatato.  Ovarium  cupula  striata  cinctum,  quinque -vel  sexloculare.  Ovula  solitaria  aut  bina 
pendula.  Drupa  (abortu)  paucilocularis. 

Ovula  in  hujus  plantae  ovario  funiculi  sat  longi  ope  ita  sunt  affixa,  ut  solitarium  ex  ipso 
loculi  angulo  centrali ,  dum  vero  duo  adsint ,  alterum  profundius  situm  atque  a  superiore  latiuscule 
distans  e  pariete  pendat.  Drupa  pollicem  longa,  oblongo- cylindrica.  Nuclei  bini  vel  terni  ple¬ 
rumque  steriles.  Emrryo  albumine  est  inclusus,  licet  quam  in  Humirio  parciore. 

OBSEPiVATIO.  Genera  haec  tria,  Humirium ,  Sacoglottis  et  Ilelle r ia ,  tam  arcte  inter  se 
sunt  conjuncta ,  ut ,  praeter  staminum  numerum  a  denario  ad  vicesinarium  et  centenarium  auctum 
variamque  ovarii  indolem,  vix  inter  se  firmis  characteribus  possint  discerni ;  qua  re  commoti  et 
quum  non  habitu  solum  inter  ipsa  omnino  eodem,  sed  notis  quoque  nonnullis  e  fructificatione  de- 
sumtis  a  Meliaceis  differant ,  temere  nobis  ipsis  videremur  fecisse ,  si ,  praeeunte  cl.  de  Candolle , 
huic  ordini  illa  adjudicassemus.  Huic  autem  unioni  imprimis  obstat :  corollae  aestivatio  quincuncia¬ 
iis ,  et  staminum  in  uno  genere  numerus  indefinitus,  quum  Meliaceae  valvatam  et  stamina  defi¬ 
nita  communiter  exhibeant.  Diplostemoniam  quidem ,  sive  staminum  dispositionem  biserialem ,  licet 
filamentis  in  cupulam  seu  tubum  absolute  confluentibus  (quorum  alterna  saepe  ananthera  et  denti- 
formia)  ,  in  omnibus  Meliaceis ,  dum  probe  observes ,  sed  nullum  plurimarum  serierum ,  quod 
sciam,  invenies  exemplum,  quum  Ilelleria  contra  quatuor  vel  quinque  filamentorum  series  exhi¬ 
beat.  Antherarum  quoque  in  Meliaceis  fabrica  a  singulari,  quam  in  nostris  generibus  descripsi¬ 
mus  ,  connectivi  evolutione  abhorret ;  pleraque  enim  illius  familiae  genera  antheras  exhibent  dorso 
affixas  et  locellos  ope  connectivi  admodum  tenuis  (ut  in  Guarea ,  1  ricluha ,  Ekebergia ,  Melia , 
Turraea  et  Quicisia)  conjunctos,  quod  in  Heynea  quidem  nonnihil  latius  pro  insertione  in  sinu 
filamenti  bidentati,  nihilosecius  autem  vix  ac  ne  vix  quidem  Humirii  vel  affinium  singularem  formam 
indigitans  observabis.  Aliud  porro  idque  grave  sane  discrimen  quoad  seminum  structuram  obtinet ; 
in  Meliaceis  enim  albumen  habes  nullum  aut  plerumque  subfarinaceum  et  embryonem  cotyledonibus 
sat  magnis  nunc  foliaceis  nunc  crassis  et  radicula  illarum  ratione  brevi  donatum,  in  nostris  e  con¬ 
trario  generibus  albumen  carnosum  et  embryonem  exiguis  cotyledonibus  radiculaque  elongata  in¬ 
signem  et  qui  tota  figura  gracili  Symploci  embryonem  referat.  Cui  quidem  similitudini  fidem 

habentes  diu  haesitavimus ,  utrum  Styracinis  haec  genera ,  utrum  Meliaceis  approximanda ,  dum  de¬ 
nique  inter -utriusque  familiae  limites  illa  constituendo  naturae  magis,  magisque  obsecutos  nos  existi¬ 
mavimus.  Sunt  autem  hae  familiae  sibi  quam  maxime  contiguae:  tam  ob  embryonis  inversionem, 
quam  ob  corollae  in  Styracinis  gamopetaliam  (nec  genuinam  ,  ut  nobis  quidem  videtur ,  monope- 
taliam)  ovariique  compositionem.  In  quibus  sibi  invicem  approximandis  vix  impedimento  videtur 
ovarii  posteriorum  situs  varius:  semiinferus  nimirum  in  Symplocis  plurimis  ,  fere  inferus  in  Ha- 
lesict  et  superus  in  Styrace ,  familiae  typo,  neque  majoris  momenti  eandem  ob  causam  situs  disci 
glandulosi ,  cui  in  Styrace  et  in  Meliaceis  infero ,  in  Symploco  supero ,  anceps  ideo  est  in  dijudi¬ 
canda  affinitate  virtus.  Ovulorum  praeterea  insertio  in  his  nostris  generibus  est  cum  Styracinarum 
comparanda ,  quae ,  optime  monentibus  cl.  Richardio  et  Runthio ,  alia  habent  pendula  alia  peri- 
tropia  ,  dum  in  Helleria  alterum  extra  axin  lateraliter  atque  in  Humirio ,  ob  provectiorem  ova¬ 
rii  evolutionem,  in  loculo  separato  subjecto  sit  appensum.  Denique  Humirium  e  ligno  balsa¬ 
mum  fundens ,  affinitatem  ,  quae  cum  Styracinis  intercedit ,  confirmat.  Caeterum  alius  ordo  ,  Chle- 
nacearum  nimirum,  Humirio  et  affinibus  conterminus  videtur  nonnullorum  characterum  suffra¬ 
gio:  staminum  nunc  item  denorum,  nunc  indefinitorum  monadelphia ,  diplostemonia  aut  polyste- 
monia,  stigmate  multiplici,  loculorum  fere  solemni  abortione ,  seminum  inversione,  albuminis  prae¬ 
sentia  et  singulari  foliorum  vernatione  complicata  lineas  duas  longitudinales  his  imprimente.  Ex¬ 
positis  vero  his  de  praecipuis  affinitatibus  ,  posteriorum  curis  relinquimus ,  cuinam  proximorum  or¬ 
dinum  rite  sint  Humirium ,  Helleria  et  Sacoglottis  adjudicanda,  vel,  si  distincti  sese  probaverint 
stamina  ordinis,  cuinam  generi,  secundum  notarum  dignitatem,  et  archetypi  et  deducendi  inde  no¬ 
minis  honor  tribuendus. 

